
My  purpose  in  making  this  collection  has  been 
to  help  students  who  desire  to  have  ancient  models 
before  them  in  the  task  of  composition.  But  I  have 
also  kept  in  view  the  general  needs  of  students  in 
the  Classical  Schools  of  the  Universities. 

I  have  inserted  two  long  passages  from  Livy,  for 
my  experience  teaches  me  that  his  art  is  better 
appreciated  in  long  than  short  extracts. 

I  owe  to  the  present  Bishop  of  Oxford,  among 
many  other  things,  my  first  acquaintance  with  the 
passage  from  Petronius.  Dr.  R.  L.  Poole  kindly 
guided  me  to  Fitzstephen's  description  of  London, 
and  Mr.  Percy  S.  Allen  furnished  me  with  the  letter 
of  Colet  and  the  preface  of  Erasmus.  His  own 
selection  from  the  letters  of  Erasmus  will,  I  trust, 
be  in  the  hands  of  every  student  of  Latin. 

I  desire  to  thank  Mr.  H.  W.  Garrod  for  allow- 
ing  me  to  benefit  by  his  recension  in  the  Oxford 
Book  of  Latin  Verse  of  a  passage  from  Manilius, 
and  the  Master  and  Fellows  of  University  College 

for  leavc  to  print  thc  Grace  said  in  our  Hall 
each  night  in  Term. 

As  one  thinks  over  the  vast  heritage  of  Latin 
which  we  enjoy,  the  presumptuousness  of  selection 
becomes  more  apparent.  Most  of  the  passages 
which  I  have  brought  together  have  been  used  by 
me  with  my  pupils,  and  the  collection  is  not  meant 
to  be  an  anthology.  It  will  not,  I  hope,  be  the  less 
useful  because  it  reflects  my  own  judgement  and 
experience. 

My  very  sincere  thanks  are  offered  to  the  Delegates 
of  the  Clarendon  Press,  and  to  their  Reader. 

A.  B.  POYNTON. 

University  College, 
March  1922. 


TABLE   OF   CONTENTS 


1.  Literature  and  national  character.  page 

(a)  Cicero,  Tusculan  Disputations,  I.  I.  2-3.  6  .1 

(b)  Horace,  Epistles,  II.  1,  vv.  103-125  ;    156-193        .  3 

2.  Genius  of  Latin  diction. 

Quintilian,  Institutio  Oratoria,  XII,  ch.  10,  §§  27-39  .  5 

3.  Qualities  of  finished  oratorical  stvle. 

Cicero,  Orator,  49.  162-51.  171          .          .          .          .  7 

4.  Cicero's  oratory  criticized. 

Tacitus,  Dialogus,  ch.  22,  23              ....  10 


B 

5.  '  The  rivals '. 

Plautus,  Mercator,  Act  II,  sc.  3,  vv.  1-112 

6.  '  Father  and  son  '. 

Terence,  Andria,  Act  I,  sc.  1,  vv.  8-1 16 

7.  Caelius  to  Cicero. 

Ad  Familiares,  VIII.  vi 

8.  Cicero  to  Atticus. 

Ad  Atticum,  VII.  ii         .  .  . 

9.  Encounter  on  the  Appian  Road. 

Horace,  Satires,  I.  9 
10.  '  Hard  times '. 

Petronius,  Cena  Trimalchionis,  ch.  44 


12 
16 

20 
22 

H 

27 


1 1 .  Preface  to  Roman  History. 

Livy,  Preface 

12.  State  of  Society. 

(a)  Sallust,  Catiline,  ch.  10-12 

(b)  Tacitus,  Histories,  I,  ch.  2,  3 


28 
32 


(  viii ) 

13.  Roman  methods. 

(a)  Cicero,  De  Officiis,  I.  12.  38 

(b)  Horace,  Odes,  III.  5  •         • 

14.  A  colloquy. 

Caesar,  De  bello  Gallico,  I,  ch.  43,  44 
15    Aristocratic  commanders. 

Sallust,  Jugurtha,  ch.  85,  §§  10-25  . 

16.  History  and  Romance. 

(a)  Caesar,  De  bello  Gallico,  IV,  ch.  23-26 

(b)  Tacitus,  Annals,  II,  ch.  23,  24     . 

17.  Burlesque. 

Plautus,  Amphitruo,  Act  I,  sc.  I,  vv.  51-107 

18.  Sea  fighting. 

(a)  Cicero,  7«  JVra»,  II.  v.  33.  86-35.  91 

(b)  Livy,  XXXVII,  ch.  29,  30 

19.  Pharsalia. 

(a)  Caesar,  Z)*  bello  civili,  III,  ch.  92-96  . 
(£)  Lucan,  Pharsalia,  VII,  vv.  7-88 

20.  A  digression. 

Livy,  IX,  ch.  16-19        . 

21.  Caesar's  triumph. 

(a)  Suetonius,  Iulius,  ch.  37-39 
(£)  Laberius,  Prologue  to  Mime 

22.  '  It  tells  the  conqueror  '. 

Juvenal,  Satire  X,  vv.  I33~l87 

D 

23.  Sulla  denounced. 

Sallust,  Oratio  Lepidi,  §§7~I9  • 

24.  Sicily.  _     :..   , 

Cicero,  In  Verrem,  Act.  II.  11.  I.  2-3.  8  ;  111.  6.  12-15 

25.  War  and  Commerce. 

Cicero,  De  imperio  Pompeii,  6.  14-19 

26.  Rome  and  Capua. 

Cicero,  De  lege  agraria,  II.  34-  92~35-  97 

27.  Social  Legislation. 

(a)  Livy,  XXXIV.  ch.  2-3,  §  2 

(Z>)  Tacitus,  Annals,  III,  ch.  52-54  . 

28.  Caesar's  achievements. 

(a)  Cicero,  De  provinciis  consuhinlnis,  13.  32-14 

(b)  Cicero,  Pro  Marcello,  8.  23-10.  32 


34 


TACE 

33 
34 

36 

38 

39 
41 

43 

45 
47 

49 

52 

55 

61 

62 

63 


65 
66 

70 

72 

74 

76 

7* 
80 


(ix) 


29.  Personal  jealousies. 

Livy,  XXXVIII,  ch.  43,  44  ;   XXIX,  ch.  4,  5    . 

30.  '  The  glorious  dead  '. 

Cicero,  Philippic  XIV.  II.  29-12.  33 

31.  Mucian's  speech. 

Tacitus,  Histories,  II,  ch.  j6,  JJ 


PAGE 

.    83 

.       86 
.       88 


E 

32.  *  Forms  of  Government  \ 

(a)  Cicero,  De  republica,  I.  26.  41,  42  ;    34.  51-53       .       90 

(b)  Tacitus,  Annals,  IV,  ch.  32,  33  .  .  .  .       92 

33.  Conservative  watchwords. 

Cicero,  Pro  Sestio,  45.  98-47.  100;  65.  137-66.  138   .       93 

34.  Anxieties  and  doubts. 

(a)  Cicero,  Ad  Atticum,  II.  21  .  .  .  .95 

(b)  Cicero,  Ad  Atticum,  VIII.  3,  §§  1-6     ...       97 

35.  Roman  Heroes. 

Virgil,  Aeneid  VI,  vv.  756-853         ....       99 

36.  Cato  the  Censor. 

Livy,  XXXIX,  ch.  40     .         .         .         .         .  .102 

37.  Catiline. 

(a)  Sallust,  Catiline,  ch.  v,  §§  1-8     ....      104 

(b)  Cicero,  Pro  Caelio,  5.  12-6.  14    .  .  .  .104 

38.  Cicero. 

Livy,  Fragment  of  Book  CXX  .         .         .  .105 

39.  Caesar  and  Pompeius. 

Lucan,  Pharsalia,  I,  vv.  98-182        .  .  .  .      106 

40.  Augustus. 

Suetonius,  Augustus,  ch.  79     .  .  .  .  .109 

41.  Agricola. 

Tacitus,  Agricola,  ch.  45,  46  .         .  .         .  .110 


42.  The  supreme  God. 

Cicero,  De  legibus,  1. 7.  21-9.  27  .  .  .111 

43.  Superstition. 

Pliriy  the  elder,  Natural  History,  II,  §§  14-21     .  .114 

44.  Festival  of  Pales. 

Ovid,  Fasti,  IV,  vv.  721-776  .  .  .  .  .116 


(x) 


45 

46. 

47« 

48. 
49- 


50- 
51- 

52. 
53- 
54- 
55- 
56. 

57- 
58. 

59- 
60. 

61. 


Worship  of  Bacchus.  page 

(*)  Livy,  XXXVIII,  ch.  8,  9 118 

(b)  Senatus  consultum  de  Bacanalibus  .  .  .119 

'  O  cloquenl,  just,  and  mighty  death  !  ' 

Seneca,  Ad  Marciam,  ch.  x,  §§  1-4  ;   xx,  §§  1-4  .      120 

Life  and  death. 

(a)  Martial,  Epigrams,  V.  20   .         .         .         .         .122 

(b)  Lucretius,  De  rerum  natura,  III,  vv.  931-977  .  123 
'  Elogia  '. 

(a)  The  Scipios      .  .  .  .  .  .  .124 

(b)  Claudia 125 

(c)  Eucharis  .  .  .  .  .  .  .125 

Christianity  in  Bithynia. 

(a)  Pliny  the  younger,  to  Trajan,  XCVI  .  .  .126 

(b)  The  Emperor's  reply  .  .  .  .  .128 
Basis  of  ethical  theory. 

Cicero,  Definibus,  IV.  13.  35-14.  39  .  .  .128 

Epicurean  and  Stoic. 

(a)  Lucretius,  De  rerum  natura,  II,  vv.  1-61       .  .130 

(b)  Horace,  Satires,  I.  3,  vv.  96-106;  111-142  .  .  132 
Against  dogmatism. 

Cicero,  Academica,  II.  36.  117-39/ 123      .  .  .134 

The  senses. 

Lucretius,  De  rerum  natura,  IV,  vv.  469-521      .  .137 

Legal  forms. 

Gaius,  Institutiones,  IV,  §§  13-17;   39-44.  •  •      J39 

Letter  and  spirit. 

Cicero,  Pro  Caecina,  23.  64-24.  68  .  .  .  .      142 

Medicine. 

Pliny  the  elder,  Natural  History,  XXIX,  §§  11-19  .  144 
Vegetarianism. 

Ovid,  Metamorphoses,  XV,  vv.  75-142       .  .  .146 

Agriculture. 

(a)  Varro,  De  re  rustica,  III.  1,  §§  1-8       .  .  .      148 

(b)  Virgil,  Georgics,  II,  vv.  490-535  .  .  .150 
Heavenly  Lore  and  Human  Reason. 

Manilius,  Astronomicon,  IV.  883-935  .  .  .      151 

Poctry. 

(a)  Cicero,  Pro  Archia,  6.  12-7.  16   .  .  .  -153 

(b)  Tacitus,  Dialogus,  ch  12,  13  .  .  .  155 
Karly  Latin  Drama. 

Livy,  VII,  ch.  2 157 


(xi) 


62.  Speech  and  Echo. 

Lucretius,  De  rerum  natura,  IV,  vv.  549-594 

63.  Friendship. 

(a)  Terence,    Heautontimorumenos,    Act    I,    sc.      1, 
yv.  1-34  . 

(b)  Cicero,  De  Amicitia,  6.  21-7.  24 

64.  '  Exilium  '. 

Cicero,  Pro  Balbo,  11.  27-12.  30       ... 

65.  The  exile. 

(a)  Cicero,  Ad  Familiares,  XIV.  I    . 

(b)  Scneca,  Ad  Helviam  matrem  [xii],  ch.  viii 


PAGE 

158 


159 
161 

162 
164 

166 


66.   Rome. 

(a)  Juvenal,  Satire,  III,  vv.  190-230 

(b)  Martial,  Epigrams,  XII.  57 
6y.  Italy. 

(a)  Catullus,  Carmina,  XXXI 

(b)  Cicero,  De  legibus,  II.  3.  6,  7 

(c)  Horace,  Episties,  I.  xvi,  vv.  1-16 

(d)  Pliny  the  younger,  Letters,  VIII.  8 

68.  Municipium  and  colonia. 

(a)  Cicero,  Pro  Plancio,  8.  19-9.  23  . 

(b)  Catullus,  Carmina,  XVII   . 

69.  Villa. 

(a)  Pliny  the  younger,  Letters,  V.  6,  §§  14-24 

(b)  Statius,  Silvae,  I.  3,  vv.  34-51  ;  90-110 

70.  The  Bath. 

Seneca,  Epistles,  LXXXVI,  §§  5-10 

71.  Theatres. 

(a)  Vitruvius,  De  architectura,  V.  3,  §§  1-6 

(b)  Pliny  the  elder,  Natural  History,  XXXVI,  ch.  8 

72.  Books  and  Libraries. 

(a)  Catullus,  Carmina,  XXII 

(b)  Vitruvius,  De  architectura,  VII.  I,  §§  4-7 

73.  Recitation. 

Pliny  the  younger,  Letters,  I.  13 

74.  '  Spectacula  '. 

(a)  Cicero,  Ad  Familiares,  VII.  1,  §  1 

(b)  Suetonius,  Nero,  ch.  11-13 


167 
169 

170 
170 
171 
171 

173 

175 
177 

178 

179 
181 

182 
183 

184 

185 
187 


(xin 

75.  An  advocate's  life.  f.u.l 

(a)  Pliny  the  younger,  Letters,  I.  9  .  .  .189 

(b)  Pliny  the  younger,  Letters,  IX.  36        .  .  .190 

76.  The  Teacher. 

Quintilian,  Institutio  Oratoria,  II.  2,  §§  4-13      .  .      191 

77.  The  Stcward. 

Cato,  De  agricultura,  V,  §§  1-5  .  .  .  .192 

78.  Investments. 

(#)  Plautus,  Trinummus,  Act  II,  sc.  4,  vv.  116-161      .      193 
(Z>)  Pliny  the  younger,  Letters,  III.  19       .  .  .      195 

H 

79.  Britain. 

{a)  Tacitus,  Agricola,  ch.  II,  12        .  .  .  .196 

(b)  Bede,  Ecclesiastical  History,  I.  1  .  .  .  .198 

80.  MediaevaJ  London. 

William  Fitzstephen       ......      199 

81.  Greek  in  England. 

(a)  Colet  to  Erasmus       ......      201 

(b)  Erasmus,  Preface  to  Lily's  Greek  Grammar  .  .     202 

82.  Classical  Revival. 

Sir  Thomas  Smith,  Letter  to  Stephen  Gardiner  .      204 

83.  Grandeur  of  Intellectual  Discovery. 

Bacon,  Novum  Organum,  I.  129        .  .  .  .     205 

84.  Conjectural  Emendation. 

Bentley,  Preface  to  Horace      .....      207 

85.  Epiloguc. 

Virgil,  Georgics,  II,  vv.  475-489  ....     207 

I 
Gratiarum  Actio         .......     208 


i.  Literature  and  national  character 

(a)  *>" 

NAM  mores  et  instituta  vitae  resque  domesticas  ac  I. 
familiaris  nos  profecto  et  melius  tuemur  et  lautius,  2 
rem  vero  publicam  nostri  maiores  certe  melioribus  tem- 
peraverunt  et  institutis  et  legibus.  Quid  loquar  de  re  militari  ? 
in  qua  cum  virtute  nostri  multum  valuerunt,  tum  plus 
etiam  disciplina.  Iam  illa,  quae  natura,  non  litteris  adsecuti 
sunt,  neque  cum  Graecia  neque  ulla  cum  gente  sunt  con- 
ferenda.  Quae  enim  tanta  gravitas,  quae  tanta  constantia, 
magnitudo  animi,  probitas,  fides,  quae  tam  excellens  in 
omni  genere  virtus  in  ullis  fuit,  ut  sit  cum  maioribus  nostris 
comparanda  ?  Doctrina  Graecia  nos  et  omni  litterarum  3 
genere  superabat,  in  quo  erat  facile  vincere  non  repugnantis  : 
nam  cum  apud  Graecos  antiquissimum  e  doctis  genus  sit 
poetarum,  si  quidem  Homerus  fuit  et  Hesiodus  ante  Romam 
conditam,  Archilochus  regnante  Romulo,  serius  poeticam 
nos  accepimus.  Annis  fere  cccccx  post  Romam  conditam 
Livius  fabulam  dedit  C.  Claudio,  Caeci  filio,  M.  Tuditano 
consulibus  anno  ante  natum  Ennium,  qui  fuit  maior  natu 
quam  Plautus  et  Naevius.  Sero  igitur  a  nostris  poetae  vel  2 
cogniti  vel  recepti.  Quamquam  est  in  Originibus  solitos  esse 
in  epulis  canere  convivas  ad  tibicinem  de  clarorum  hominum 
virtutibus,  honorem  tamen  huic  generi  non  fuisse  declarat 
oratio  Catonis,  in  qua  obiecit  ut  probrum  M.  Nobiliori,  quod 
is  in  provinciam  poetas  duxisset ;  duxerat  autem  consul  ille  in 
Aetoliam,  ut  scimus,  Ennium.  Quo  minus  igitur  honoris 
2364  b 

(2) 
erat  poetis,  eo  minora  studia  fuerunt,  nec  tamen,  si  qui 
magnis  ingeniis  in  eo  genere  exstiterunt,  non  satis  Graecorum 

4  gloriae  responderunt.  An  censemus,  si  Fabio,  nobilissimo 
homini,  laudi  datum  esset  quod  pingeret,  non  multos  etiam 
apud  nos  futuros  Polyclitos  et  Parrhasios  fuisse  ?  Honos  alit 
artis,  omnesque  incenduntur  ad  studia  gloria,  iacentque 
ea  semper,  quae  apud  quosque  improbantur.  Summam 
eruditionem  Graeci  sitam  censebant  in  nervorum  vocumque 
cantibus  :  igitur  et  Epaminondas,  princeps  meo  iudicio 
Graeciae,  fidibus  praeclare  cecinisse  dicitur,  Themistoclesque 
aliquot  ante  annis,  cum  in  epulis  recusaret  lyram,  est  habitus 
indoctior.  Ergo  in  Graecia  musici  floruerunt,  discebantque 
id  omnes,  nec  qui  nesciebat  satis  excultus  doctrina  putabatur. 

5  In  summo  apud  illos  honore  geometria  fuit,  itaque  nihil 
mathematicis  inlustrius  :   at   nos   metiendi  ratiocinandique 

3  utilitate  huius  artis  terminavimus  modum.  At  contra  ora- 
torem  celeriter  complexi  sumus,  nec  eum  primo  eruditum, 
aptum  tamen  ad  dicendum,  post  autem  eruditum  :  nam  Gal- 
bam,  Africanum,Laelium  doctos  fuisse  traditum  est,studiosum 
autem  eum,  qui  iis  aetate  anteibat,  Catonem  ;  post  vero 
Lepidum,  Carbonem,  Gracchos  ;  inde  ita  magnos  nostram 
ad  aetatem,  ut  non  multum  aut  nihil  omnino  Graecis 
cederetur.  Philosophia  iacuit  usque  ad  hanc  aetatem  nec 
ullum  habuit  lumen  litterarum  Latinarum  ;  quae  inlustranda 
et  excitanda  nobis  est,  ut,  si  occupati  profuimus  aliquid 

6  civibus  nostris,  prosimus  etiam,  si  possumus,  otiosi.  In  quo 
eo  magis  nobis  est  elaborandum,  quod  multi  iam  esse  libri 
Latini  dicuntur  scripti  inconsiderate  ab  optimis  illis  quidem 
viris,  sed  non  satis  eruditis.  Fieri  autem  potest  ut  recte  quis 
sentiat,  et  id  quod  sentit  polite  eloqui  non  possit  ;  sed 
mandare  quemquam  litteris  cogitationes  suas,  qui  eas  nec 
disponere  nec  inlustrare  possit  nec  delectatione  aliqua 
adlicere  lectorem,  hominis  est  intemperanter  abutentis  et 


(3) 

otio  et  litteris.  Itaque  suos  libros  ipsi  legunt  cum  suis, 
nec  quisquam  attingit  praeter  eos  qui  eandem  licentiam 
scribendi  sibi  permitti  volunt.  Qua  re  si  aliquid  oratoriae 
laudis  nostra  attulimus  industria,  multo  studiosius  philo- 
sophiae  fontis  aperiemus,  e  quibus  etiam  illa  manabant. 

Cicero,  Tusc.  Disp.  I.  i.  2-3.  6. 

(P) 

ROMAE  dulce  diu  fuit  et  sollemne  reclusa 
mane  domo  vigilare,  clienti  promere  iura, 
cautos  nominibus  rectis  expendere  nummos, 
maiores  audire,  minori  dicere  per  quae 
crescere  res  posset,  minui  damnosa  libido. 
mutavit  mentem  populus  levis  et  calet  uno 
scribendi  studio  ;   pueri  patresque  severi 
fronde  comas  vincti  cenant  et  carmina  dictant. 
ipse  ego,  qui  nullos  me  adfirmo  scribere  versus 
invenior  Parthis  mendacior,  et  prius  orto 
sole  vigil  calamum  et  chartas  et  scrinia  posco. 
navem  agere  ignarus  navis  timet  ;  Jiabrotomim  aegro 
non  audet  nisi  qui  didicit  dare  ;   quod  medicorum  est 
promittunt  medici ;   tractant  fabrilia  fabri  : 
scribimus  indocti  doctique  poemata  passim. 
hic  error  tamen  et  levis  haec  insania  quantas 
virtutes  habeat  sic  collige  ;   vatis  avarus 
non  temere  est  animus  ;   versus  amat,  hoc  studet  unum  ; 
detrimenta,  fugas  servorum,  incendia  ridet  ; 
non  fraudem  socio  puerove  incogitat  ullam 
pupillo  ;   vivit  silicjms_  et  pane  secundo  ; 
militiae  quamquam  piger  et  malus,  utilis  urbi, 
si  das  hoc,  parvis  quoque  rebus  magna  iuvari. 
Graecia  capta  ferum  victorem  cepit  et  artis 
intulit  agresti  Latio.    sic  horridus  ille 
*\aa^-&  fe  b  2 

defluxit  numerus  Saturnius,  et  grave  virus 

munditiae  pepulere  ;   sed  in  longum  tamen  aevum 

manserunt  hodieque  manent  vestigia  ruris. 

serus  enim  Graecis  admovit  acumina  chartis, 

et  post  Punica  bella  quietus  quaerere  coepit, 

quid  Sophocles  et  Thespis  et  Aeschylus  utile  ferrent. 

temptavit  quoque  rem,  si  digne  vertere  posset, 

et  placuit  sibi,  natura  sublimis  et  acer  ; 

nam  spirat  tragicum  satis  et  feliciter  audet, 

sed  turpem  putat  inscite  metuitque  lituram. 

creditur,  ex  medio  quia  res  accersit,  habere 

sudoris  minimum,  sed  habet  comoedia  tanto 

plus  oneris,  quanto  veniae  minus.    aspice,  Plautus 

quo  pacto  partis  tutetur  amantis  ephebi, 

ut  patris  attenti,  lenonis  ut  insidiosi, 

quantus  sit  Dossennus  edacibus  in  parasitis, 

quam  non  adstricto  percurrat  pulpita  socco  ; 

gestit  enim  nummum  in  loculos  demittere,  post  hoc 

securus  cadat  an  recto  stet  fabula  talo.  J 

quem  tulit  ad  scaenam  ventoso  Gloria^currjL 

exanimat  lentus  spectator,  sedulus  inflat  : 

sic  leve,  sic  parvum  est,  animum  quod  laudis  avarum 

subruit  aut  reficit.    valeat  res  ludicra  si  me 

palma  negata  macrum,  donata  reducit  opimum. 

saepe  etiam  audacem  fugat  hoc  terretque  poetam, 

quod  numero  plures,  virtute  et  honore  minores, 

indocti  stolidique,  et  depugnare  parati 

si  discordet  eques,  media  inter  carmina  poscunt 

aut  ursum  aut  pugilis  ;   his  nam  plebecula  gaudet. 

verum  equitis  quoque  iam  migravit  ab  aure  voluptas 

omnis  ad  incertos  oculos  et  gaudia  vana. 

quattuor  aut  pluris  aulaea  premuntur  in  horas, 

dum  fugiunt  equitum  turmae  peditumque  catervae  ; 

mox  trahitur  manibus  regum  fortuna  retortis, 
esseda  festinant,  pilenta,  petorrita,  naves, 
captivum  portatur  ebur,  captiva  Corinthus./ 

Horace,  Epist.  II.  i,  vv.  103-125  ;   156-193. 

\y     2.    Genius  of  Latin  diction 

I ATINA  mihi  facundia,  ut  inventione,  dispositione,  con-  XII. 
J— '    silio,  ceteris  huius  generis  artibus  similis  Graecae  ac  10  27 
prorsus  discipula  eius  videtur,  ita  circa  rationem  eloquendi 
vix  habere  imitationis  locum.    Namque  est  ipsis  statim  sonis 
durior,   quando   et   iucundissimas   ex   Graecis   litteras   non 
habemus,   vocalem    alteram   alteram   consonantem,   quibus 
nullae   apud   eos   dulcius   spirant  ;    quas   mutuari  solemus, 
quotiens  illorum  nominibus  utimur.    Quod  cum  contingit,  28 
nescio    quomodo    hilarior    protinus    renidet    oratio,  ut    in 
Ephyris    et  Zephyris.       Quae  si  nostris  litteris  scribantur, 
surdum  quiddam  et  barbarum  efficient,  et  velut  in  locum 
earum  succedent  tristes  et  horridae,  quibus  Graecia  caret. 
Nam  et  illa,  quae  est  sexta  nostrarum,  paene  non  humana  29 
voce  vel  omnino  non  voce  potius  inter  discrimina  dentium 
efflanda   est  ;    quae,   etiam   cum   vocalem   proxima   accipit 
quassa  quodammodo,  utique  quotiens  aliquam  consonantem 
frangit,  ut  in  hoc  ipso  frangit,  multo  fit  horridior.    Aeolicae 
quoque  litterae,  qua  servum  cervumque  dicimus,  etiamsi  forma 
a  nobis  repudiata  est,  vis  tamen  nos  ipsa  persequitur.    Duras  30 
et  illa  syllabas  facit,  quae  ad  coniungendas  demum  subiectas 
sibi   vocales   est   utilis,   alias   supervacua,   ut   equos  hac   et 
equum  scribimus  ;  cum  etiam  ipsae  hae  vocales  duae  efficiant 
sonum,  qualis  apud  Graecos  nullus  est,  ideoque  scribi  illorum 
litteris  non  potest.    Quid  ?   quod  pleraque  nos  illa  quasi  mu-  31 
giente  littera  cludimus  M,  qua  nullum  Graece  verbum  cadit : 
at  illi  N  iucundam  et  in  fine  praecipue  quasi  tinnientem 

illius  loco  ponunt,  quae  est  apud  nos  rarissima  in  clausu- 

32  lis.  Quid  ?  quod  syllabae  nostrae  in  B  litteram  et  D  inni- 
tuntur  adeo  aspere,  ut  plcrique  non  antiquissimorum  quidem 
sed  tamen  veterum  mollire  temptaverint  non  solum  aversa 
pro  abversis  dicendo  sed  et  in  praepositione  B  litterae  ab- 

33  sonam  et  ipsam  S  subiiciendo.  Sed  accentus  quoque,  cum 
rigorc  quodam,  tum  similitudine  ipsa,  minus  suaves  habe- 
mus  ;  quia  ultima  syllaba  nec  acuta  unquam  excitatur  nec 
flexa  circumducitur  sed  in  gravem  vel  duas  graves  cadit 
semper.  Itaque  tanto  est  sermo  Graecus  Latino  incundior, 
ut  nostri  poetae,  quotiens  dulce  carmen  esse  voluerint,  illo- 

34  rum  id  nominibus  exornent.  His  illa  potentiora,  quod  res 
plurimae  carent  appellationibus,  ut  eas  necesse  sit  trans- 
ferre  aut  circumire  ;  etiam  in  iis,  quae  denominata  sunt, 
summa  paupertas  in  eadem  nos  frequentissime  revolvit  ;  at 
illis  non  verborum  modo,  sed  linguarum  etiam  inter  se  diffe- 
rentium  copia  est. 

35  Quare  qui  a  Latinis  exiget  illam  gratiam  sermonis  Attici, 
det  mihi  in  eloquendo  eandem  iucunditatem  et  parem 
copiam.  Quod  si  negatum  est,  sententias  aptabimus  iis 
vocibus  quas  habemus,  nec  rerum  nimiam  tenuitatem,  ut 
non  dicam  pinguioribus,  fortioribus  certe  verbis  miscebimus, 

36  ne  virtus  utraque  pereat  ipsa  confusione.  Nam  quo  minus 
adiuvat  sermo,  rerum  inventione  pugnandum  est.  Sensus 
sublimes  variique  eruantur.  Permovendi  omnes  affectus 
erunt,  oratio  translationum  nitore  illuminanda.  Non  possu- 
mus  esse  tam  graciles  :  simus  fortiores.  Subtilitate  vincimur  : 
valeamus  pondere.    Proprietas  penes  illos  est  certior  :   copia 

37  vincamus.  Ingenia  Graecorum  etiam  minora  suos  portus 
habent  :  nos  plerumque  maioribus  velis  moveamur,  validior 
spiritus  nostros  sinus  tendat ;  non  tamen  alto  semper  feramur, 
nam  et  litora  interim  sequenda  sunt.  Illis  facilis  per  quaelibet 
vada  accessus ;  ego  aliquid,  non  multo  tamen,  altius,  in  quo 

mea  cymba  non  sidat,  inveniam.  Neque  enim,  si  tenuiora  38 
haec  ac  pressiora  Graeci  melius,  in  eoque  vincimur  solo  et 
ideo  in  comoediis  non  contendimus,  prorsus  tamen  omittenda 
pars  haec  orationis,  sed  exigenda  ut  optime  possumus  ;  pos- 
sumus  autem  rerum  et  modo  et  iudicio  esse  similes,  verborum 
gratia,  quam  in  ipsis  non  habemus,  extrinsecus  condienda 
est.  Annon  in  privatis  et  acutus  et  non  asper  et  non  indi-  39 
stinctus  et  non  supra  modum  clatus  M.  Tullius  ?  non  in 
M.  Calidio  insignis  haec  virtus?  non  Scipio,  Laelius,  Cato  in 
eloquendo  velut  Attici  Romanorum  fuerunt  ?  Cui  porro  non 
satis  est,  quo  nihil  esse  melius  potest  ? 

Quintilian,  Inst.  Orat.  XII,  ch.  10,  §§  27-39. 

3.    Qualities  of  jinished  oratorical  style 

SED  quia  rerum  verboruir^que  iudicium  in  prudentia  est,  49 
vocum  autem  et  numerorum  aures  sunt  iudices,  et  quod 
illa  ad  intellegentiam  referuntur,  haec  ad  voluptatem,  in 
illis  ratio  invenit,  in  his  sensus  artem.  Aut  enim  negle- 
genda  fuit  nobis  voluntas  aurium,  quibus  probari  nitebamur, 
aut  ars  eius  conciliandae  reperienda.  Duae  sunt  igitur  res  163 
quae  permulceant  auris,  sonus  et  numerus.  De  numero 
mox,  nunc  de  sono  quaerimus.  Verba,  ut  supra  diximus, 
legenda  sunt  potissimum  bene  sonantia,  sed  ea  non  ut 
poetae  exquisita  ad  sonum,  sed  sumpta  de  medio  : 

qua  pontus  Helles,  supera  Tmolum  ac  Tauricos — 
locorum  splendidis  nominibus  inluminatus  est  versus,  sed 
proximus  inquinatus  insuavissima  littera — 

finis,  frugifera  et  efferta  arva  Asiae  tenet. 
Qua  re  bonitate  potius  nostrorum  verborum  utamur  quam  164 
splendore  Graecorum,  nisi  forte  sic  loqui  paenitet  : 

qua  tempestate  Helenam  Paris 

et  quae  sequuntur.   Immo  vero  ista  sequamur  asperitatemque 
fugiamus  : 

habeo  istanc  ego  perterricrepam 
itemque  : 

versutiloquas  malitias. 
Nec  solum  componentur  verba  ratione,  sed  etiam  finientur, 
quoniam  id  iudicium  esse  alterum  aurium  diximus.  Et 
finiuntur  aut  ipsa  compositione  et  quasi  sua  sponte,  aut 
quodam  genere  verborum,  in  quibus  ipsis  concinnitas  inest  ; 
quae  sive  casus  habent  in  exitu  similis  sive  paribus  paria 
redduntur   sive   opponuntur   contraria,   suapte   natura   nu- 

165  merosa  sunt,  etiam  si  nihil  est  factum  de  industria.  In 
huius  concinnitatis  consectatione  Gorgiam  fuisse  principem 
accepimus  ;  quo  de  genere  illa  nostra  sunt  in  Miloniana  : 
Est  enim,  iudices,  haec  non  scripta,  sed  nata  lex,  quam  non 
didicimus,  accepimus,  legimus,  verum  ex  natura  ipsa  arri- 
puimus,  hausimus,  expressimus,  ad  quam  non  docti,  sed 
facti,  non  instituti,  sed  imbuti  sumus.  Haec  enim  talia 
sunt,  ut,  quia  referuntur  eo  quo  debent  referri,  intellegamus 

166  non  quaesitum  esse  numerum,  sed  secutum.  Quod  fit  item 
in  contrariis  rcferendis,  ut  illa  sunt  quibus  non  modo 
numerosa  oratio  sed  etiam  versus  efficitur  : 

eam  quam  nihil  accusas  damnas — 
condemnas  dixisset  qui  versum  effugere  vellet — , 

bene  quam  meritam  esse  autumas,   .  .   . 

dicis  male  mereri. 

id  quod  scis  prodcst  nihil ;  id  quod  nescis  obest  ? 
Versum  efficit  ipsa  relatio  contrariorum.  Idem  esset  in 
oratione  numerosum  :  Quod  scis  nihil  prodest  ;  quod 
50  nescis  multum  obest.  Semper  haec,  quae  Graeci  avTidera 
nominant,  cum  contrariis  opponuntur  contraria,  numerum 
oratorium   necessitate   ipsa   efficiunt   etiam   sine   industria. 

167  Hoc  genere  antiqui  iam  ante  Isocratcm  delectabantur  et 

maxime  Gorgias,  cuius  in  oratione  plerumque  eflicit  nume- 
rum  ipsa  concinnitas.   Nos  etiam  in  hoc  genere  frequentes,  ut 
illa  sunt  in  quarto  accusationis  :  Conferte  hanc  pacem  cum 
illo  bello,  huius  praetoris  adventum  cum  illius  imperatoris 
victoria,    huius    cohortem    impuram    cum    illius    exercitu 
invicto,    huius    libidines    cum    illius    continentia  :     ab    illo 
qui  cepit  conditas,  ab  hoc  qui  constitutas  accepit  captas 
dicetis  Syracusas.     Ergo  et  hi  numeri  sint  cogniti  et  genus  168 
illud    tertium    explicetur    quale    sit,    numerosae    et    aptae 
orationis.     Quod  qui  non  sentiunt,  quas  auris  habeant  aut 
quid  in  his  hominis  simile  sit  nescio.    Meae  quidem  et  per- 
fecto  completoque  verborum  ambitu  gaudent  et  curta  sen- 
tiunt  nec  amant  redundantia.    Quid  dico  meas?    Contiones 
saepe  exclamare  vidi,  cum  apte  verba  cecidissent.     Id  enim 
exspectant  aures,  ut  verbis  conligetur  sententia.    '  Non  erat 
hoc  apud  antiquos.'     Et  quidem  nihil  aliud  fere  non  erat  ; 
nam  et  verba  eligebant  et  sententias  gravis  et  suavis  reperie- 
bant,  sed  eas  aut  vinciebant  aut  explebant  parum.     '  Hoc  169 
me  ipsum   delectat  '   inquiunt.     Quid  si   antiquissima  illa 
pictura  paucorum  colorum  magis  quam  haec  iam  perfecta 
delectet,  illa  nobis  sit  credo  repetenda,  haec  scilicet  repu- 
dianda  !    Nominibus  veterum  gloriantur.    Habet  autem  ut 
in   aetatibus   auctoritatem   senectus,   sic  in   exemplis   anti- 
quitas,  quae  quidem  apud  me  ipsum  valet  plurimum.    Nec 
ego  id   quod   deest   antiquitati   flagito   potius   quam  laudo 
quod  est  ;    praesertim  cum   ea  maiora  iudicem   quae   sunt 
quam  illa  quae  desunt.     Plus  est  enim  in  verbis  et  in  sen- 
tentiis    boni,    quibus   illi   excellunt,    quam   in   conclusione 
sententiarum,  quam  non  habent.     Post  inventa  conclusio  51 
est,  qua  credo  usuros  veteres  illos  fuisse,  si  iam  nota  atque 
usurpata  res  esset ;    qua  inventa  omnis  usos  magnos  ora- 
tores  videmus.    Sed  habet  nomen  invidiam,  cum  in  oratione  170 
iudiciali  et   forensi   numerus  inesse  dicitur.      Nimis   enim 

insidiarum  ad  capiendas  auris  adhiberi  videtur,  si  etiam 
in  dicendo  numeri  ab  oratore  quaeruntur.  Hoc  freti 
isti  et  ipsi  infracta  et  amputata  loquuntur  et  eos  vitupe- 
rant  qui  apta  et  finita  pronuntiant  ;  si  inanibus  verbis  levi- 
busque  sententiis,  iure  ;  sin  probae  res,  lecta  verba,  quid 
est  cur  claudere  aut  insistere  orationem  malint  quam 
cum  sententia  pariter  excurrere?  Hic  enim  invidiosus 
numerus  nihil  adfert  aliud  nisi  ut  sit  apte  verbis  comprehensa 
sententia  ;  quod  fit  etiam  ab  antiquis,  sed  plerumque  casu 
saepe  natura  ;  et  quae  valde  laudantur  apud  illos,  ea  fere 
171  quia  sunt  conclusa  laudantur.  Et  apud  Graecos  quidem 
iam  anni  prope  quadringenti  sunt  cum  hoc  probatur  ;  nos 
nuper  agnovimus.  Ergo  Ennio  licuit  vetera  contemnenti 
dicere  : 

versibus,  quos  olim  Fauni  vatesque  canebant, 
mihi  de  antiquis  eodem  modo  non  licebit?  praesertim  cum 
dicturus  non  sim  ante  hunc,  ut  ille,  nec  quae  sequuntur  : 
Nos  ausi  reserare  ; — legi  enim  audivique  non  nullos,  quorum 
prope  modum  absolute  concluderetur  oratio.  Quod  qui  non 
possunt,  non  est  eis  satis  non  contemni,  laudari  etiam  volunt. 
Ego  autem  illos  ipsos  laudo  idque  merito,  quorum  se  isti 
imitatores  esse  dicunt,  etsi  in  eis  aliquid  desidero,  hos  vero 
minime,  qui  nihil  illorum  nisi  vitium  sequuntur,  cum  a  bonis 
absint  longissime. 

Cicero,  Orator,  49.  162-51.  171. 

4.    Cicero's  oratory  criticized 

22  AD  Ciceronem  vcnio,  cui  eadem  pugna  cum  aequalibus  suis 
i\  fuit  quae  mihi  vobiscum  est,  Illi  enim  antiquos  mira- 
bantur,  ipse  suorum  temporum  eloquentiam  anteponebat  ; 
nec  ulla  re  magis  eiusdem  aetatis  oratores  praecurrit  quam 
iudicio.     Primus  enim  excoluit  orationem,  primus  et  verbis 

delectum  adhibuit  ct  compositioni  artem,  locos  quoque 
laetiores  attentavit  et  quasdam  sententias  invenit,  utique  in 
iis  orationibus  quas  senior  iam  et  iuxta  finem  vitae  composuit, 
id  est,  postquam  magis  profecerat  usuque  et  experimentis 
didicerat  quod  optimum  dicendi  genus  esset.  Nam  priores 
eius  orationes  non  carent  vitiis  antiquitatis  :  lentus  est  in 
principiis,  longus  in  narrationibus,  otiosus  circa  excessus  ; 
tarde  commovetur,  raro  incalescit  ;  pauci  sensus  apte  et 
cum  quodam  lumine  terminantur.  Nihil  excerpere,  nihil 
referre  possis,  et  velut  in  rudi  aedificio,  firmus  sane  paries  et 
duraturus,  sed  non  satis  expolitus  et  splendens.  Ego  autem 
oratorem,  sicut  locupletem  ac  lautum  patrem  familiae,  non 
eo  tantum  volo  tecto  tegi  quod  imbrem  ac  ventum  arceat, 
sed  etiam  quod  visum  et  oculos  delectet  ;  non  ea  solum  I 
instrui  supellectile  quae  necessariis  usibus  sufficiat,  sed  sit  in 
apparatu  eius  et  aurum  et  gemmae,  ut  sumere  in  manus  et 
aspicere  saepius  libeat.  Quaedam  vero  procul  arceantur 
ut  iam  oblitterata  et  insolentia  :  nullum  sit  verbum  velut 
rubigine  infectum,  nulli  sensus  tarda  et  inerti  structura 
in  morem  annalium  componantur  :  fugitet  foedam  et  insul- 
sam  scurrilitatem,  variet  compositionem,  nec  omnes  clausuhs 
uno  et  eodem  modo  determinet.  Nolo  inridere  *  rotam  23 
Fortunae '  et  '  ius  verrinum '  et  illud  tertio  quoque  sensu  in 
omnibus  orationibus  pro  sententia  positum  '  esse  videatur '. 
Nam  et  haec  invitus  rettuli  et  plura  omisi,  quae  tamen  sola 
mirantur  atque  exprimunt  ii  qui  se  antiquos  oratores  vocant. 
Neminem  nominabo,  genus  hominum  significasse  contentus ; 
sed  vobis  utique  versantur  ante  oculos  isti  qui  Lucilium  pro 
Horatio  et  Lucretium  pro  Vergilio  legunt,  quibus  eloquentia 
Aufidi  Bassi  aut  Servilii  Noniani  ex  comparatione  Sisennae 
aut  Varronis  sordet,  qui  rhetorum  nostrorum  commentarios 
fastidiunt  et  oderunt,  Calvi  mirantur.  Quos  more  prisco 
apud    iudicem    fabulantes    non    auditores    sequuntur,    non 

populus  audit,  vix  denique  litigator  perpetitur  :  adeo  maesti 
et  inculti  illam  ipsam  quam  iactant  sanitatem  non  firmitate, 
sed  ieiunio  consequuntur. 

Tacitus,  Dialogus,  ch.  22,  23. 

B 

5 .    '  Tbe  rivals  ' 

Charinvs  Demipho 

'H.  Homo  me  miserior  nullust  aeque,  opinor, 
neque  advorsa  quoi  plura  sint  sempiterna  ; 

satin  quidquid  est  quam  rem  agere  occepi, 
proprium  nequit  mi  quod  cupio  evenire? 

ita  mihi  mala  res  aliqua  obicitur, 
bonum  quae  meum  comprimit  consilium.     r/ 
miser  amicam  mihi  paravi,  animi  caussa,  pretio  eripui, 
ratus  clam  patrem  me  meum  posse  habere  ; 
is  rescivit  et  vidit  et  perdidit  me  ; 
neque  is  quom  roget  quid  loquar  cogitatumst, 
ita  animi  decem  in  pectore  incerti  certant. 
nec  quid  corde  nunc  consili  capere  possim 
scio,  tantus  cum  cura  meost  error  animo, 
dum  servi  mei  perplacet  mi  consilium, 
dum  rusum  hau  placet  nec  pater  poti'  videtur 
induci  ut  putet  matri  ancillam  emptam  esse  illam. 
nunc  si  dico  ut  res  est  atque  illam  mihi  me 
emisse  indico,  quem  ad  modum  existumet  me? 
atque  illam  apstrahat,  trans  mare  hinc  venum  asportet  ; 
scio  saevo'  quam  sit,  domo  doctus.    igitur 
hoccine  est  amare?    arare  mavelim  quam  sic  amare. 
iam  hinc  olim  mc  invitum  domo  cxtrusit  ab  se, 
mercatum  ire  iussit  :   ibi  hoc  malum  ego  inveni. 

ubi  voluptatem  aegritudo  vincat,  quid  ibi  inest  amoeni? 
nequiquam  abdidi,  apscondidi,  apstrusam  habebam  : 
muscaist  meu'  pater,  nil  potest  clam  illum  haberi, 
nec  sacrum  nec  tam  profanum  quicquamst,  quin  ibi  ilico 

adsit. 
nec  qui  rebus  meis  confidam  mi  ulla  spes  in  corde  certast. 
De.  quid  illuc  est  quod  solus  secum  fabulatur  filius? 
sollicitus  mihi  nescioqua  re  videtur.    Ch.  attatae  ! 
meu'    pater   hicquidem    est    quem    video.      ibo,    adloquar. 

quid  fit,  pater  ? 
De.  unde    incedis,    quid    festinas,    gnate    mi?     Ch.  recte, 

pater.  / 
De.  ita  volo,  sed  istuc  quid  est    tibi    quod   commutatust 

color  ? 
numquid  tibi  dolet?     Ch.  nescioquid  meo  animost  aegre, 

pater. 
poste  hac  nocte  non  quievi  sati'  mea  ex  sententia. 
De.  per  mare  ut  vectu's,  nunc  oculi  terram  miiantur  tui. 
Ch.  magis  opinor — De.  id  est  profecto  ;    verum    actutum 

apscesserit. 
ergo  edepol  palles.    si  sapias,  eas  ac  decumbas  domi. 
Ch.  otium  non  est  :   mandatis  rebus  praevorti  volo. 
De.  cras   agito,    perendie    agito.      Ch.  saepe  ex  te  audivi, 

pater  : 
rei  mandatae  omnis  sapientis  piimum  praevorti  decet. 
De.  age  igitur  ;   nolo  advorsari  tuam  advorsum  sententiam. 
Ch.  salvos  sum,  siquidem  isti  dicto  solida    et    perpetuast 

fides. 
De.  quid  illuc  est  quod  a  me  solus  se  in  consilium  sevocat  ? 
non  vereor  ne  illam  me  amare  hic  potuerit  resciscere  ; 
quippe  haud  etiam  quicquam  inepte  feci  amantes  ut  solent. 
Ch.  res  adhuc  quidem  hercle  in  tutost,  nam  hunc  nescire 

sat  scio 

de  illa  amica  ;   quod  si  sciret,  esset  alia  oratio.  F 
De.  quin  ego  hunc  adgredior  de  illa?     Ch.  quin  ego  hinc 

me  amolior  ? 
eo  ego,  ut  quae  mandata  amicus  amicis  tradam.    De.  immo 

mane  ; 
paucula  etiam  sciscitare  priu'  volo.    Ch.  dic  quid  velis. 
De.  usquine  valuisti?     Ch.  perpetuo    recte,  dum    quidem 

illic  fui ; 
verum  in  portum  huc  ut  sum  advectus,  nescioqui  animus 

mihi  dolet. 
De.  nausea  edepol  factum  credo  ;    verum  actutum  apsces- 

serit. 
sed  quid  ais?    ecquam  tu  advexti  tuae  matri  ancillam   e 

Rhodo? 
Ch.  advexi.     De.  quid?    ea  ut    videtur   mulier?     Ch.  non 

edepol  mala. 
De.  ut  moratast?    Ch.  nullam  vidi  melius  mea  sententia. 
De.  mihi  quidem  edepol  visast  quom  illam  vidi — Ch.  eho 

an  vidisti,  pater? 
De.  vidi.    verum  non  ex  usu  nostrost  neque  adeo  placet. 
Ch.  qui  vero?     De.  quia — quia  non  nostra  formam  habet 

dignam  domo. 
nihil  opust  nobis  ancilla  nisi  quae  texat,  quae  molat, 
lignum  caedat,  pensum  faciat,  aedis  vorrat,  vapulet, 
quae  habeat  cottidianum  familiae  coctum  cibum  : 
horunc  illa  nihilum  quicquam  facere  poterit.    Ch.  admodum. 
ea  caussa  equidem  illam  emi  dono  quam  darem  matri  meae. 
De.  ne  duas  neu  te  advexisse  dixeris.     Ch.  di  me  adiuvant. 
De.  labefacto  paullatim.    verum  quod  praeterii  dicere, 
neque  illa  matrem  satis  honeste  tuam  sequi  poterit  comes 
neque  sinam.    Ch.  qui  vero?    De.  quia  illa  forma  matrem 

familias 
flagitium  sit  sei  sequatur  ;    quando  incedat  per  vias, 

contemplent,  conspiciant  omnes,  nutent,  nictent,  sibilent, 

vellicent,  vocent,  molesti  sint  ;    occentent  ostium  : 

- 

-—     impleantur  elegeorum  meae  fores  carbonibus. 

atque,  ut  nunc  sunt  maledicentes  homines,  uxori  meae 
mihique  obiectent  lenocinium  facere.    nam  quid  eost  opus  ? 
Ch.  hercle  qui  tu  recte  dicis  et  tibi  hoc  adsentior. 
sed  quid  illa  nunc  fiet?    De.  recte.    ego  emero  matri  tuae 
ancillam  viraginem  aliquam  non  malam,  forma  mala, 
ut  matrem  addecet  familias,  aut  Syram  aut  Aegyptiam  : 
ea  molet,  coquet,  conficiet  pensum,  pinsetur  flagro, 
neque  propter  eam  quicquam  eveniet  nostris  foribus  flagiti. 
Ch.   quid   si   igitur   reddatur   illi   unde    empta    est?      De. 

minime  gentium. 
Ch.   dixit  se  redhibere  si  non  placeat.     De.  nihil  istoc  opust : 
litigari  nolo  ego  usquam,  tuam  autem  accusari  fidem  ; 
multo  edepol,  si  quid  faciendumst,  facere  damni  mavolo 
quam  opprobramentum  aut  flagitium  muliebre  ecferri  domo. 
me  tibi  illam  posse  opinor  luculente  vendere. 
Ch.  dum  quidem  hercle  ne  minoris  vendas  quam  ego  emi, 

pater. 
De.  tace  modo  :  senex  est  quidam  qui  illam  mandavit  mihi 
ut  emerem — ad  istanc  faciem.     Ch.  at  mihi  quidam  adu- 

lescens,  pater, 
mandavit  ad  illam  faciem,  ita  ut  illa  est,  emerem  sibi. 
De.  viginti  minis  opinor  posse  me  illam  vendere. 
Ch.  at  ego  si  velim,  iam  dantur  septem  et  viginti  minae. 
De.  at  ego — Ch.  quin  ego,  inquam — De.  ah,  nescis  quid 

dicturus  sum,  tace. 
tris  minas  accudere  etiam  possum,  ut  triginta  sient. 
Ch.  quo  vortisti?    De.  ad  illum  qui  emit.     Ch.  ubinamst 

is  homo  gentium  ? 

De.  eccillum  video.    iubet  quinque  me  addere  etiam  nunc 

. .  minas. 

I  0        OdA  **  *U*€A^. 

Ch.  hercle  illunc  di  infelicent,  quisquis  est.     De.  ibidem 

mihi 
etiam  nunc  adnutat  addam  sex  minas.    Ch.  septem  mihi. 
De.  numquam  edepol  me  vincet    hodie.      Ch.  commodis 

poscit,  pater. 
De.  nequiquam  poscit  :  egohabebo.     Ch.  at  illic  pollicitust 

prior. 
De.  nihili  facio.     Ch.  quinquaginta  poscit.     De.  non  cen- 

tum  datur. 
potine  ut  ne  licitere  advorsum  mei  animi  sententiam  ? 
maxumam  hercle  habebis  praedam  :  ita  ille  est,  quoi  emitur, 

senex  ; 
sanus  non  est  ex  amore  illius.    quod  posces  feres. 
Ch.  certe  edepol  adulescens  ille,  quoi  ego  emo,  ecflictim  perit 
eius  amore.     De.  multo  hercle  ille  magi'  senex,  si  tu  scias. 
Ch.  numquam  edepol  fuit  neque  fiet  ille  senex  insanior 
ex  amore  quam  ille  adulescens  quoi  ego  do  hanc  operam, 

pater. 
De.  quiesce,  inquam.    istanc  rem  egorecte  videro.    Ch.  quid 

ais  ?     De.  quid  est  ? 
Ch.  non  ego  illam  mancupio    accepi.      De.  sed    ille    illam 

accipiet.     sine. 
Ch.  non    potes    tu    lege    vendere   illam.     De.  ego  aliquid 

videro. 
Plautus,  Mercator,  Act  II,  sc.  3,  vv.  1-112. 

6.    '  Father  and  son  ' 

SlMO  SOSIA  ,j  m 

SI.   Ego  postquam  te  emi,  a  paivolo  ut  semper  tibi 
apud  me  iusta  et  clemens  fuerit  servitus 
scis.    feci  ex  servo  ut  esses  libertus  mihi, 
propterea  quod  servibas  liberaliter  : 
quod  habui  summum  pretium  persolvi  tibi. 

So.   in    memoria    habeo.       Si.   haud   muto   factum.       So. 

gaudeo, 
si  tibi  quid  feci  aut  facio  quod  placeat,  Simo, 
et  id  gratum  fuisse  advorsum  te  habeo  gratiam. 
sed  hoc  mihi  molestumst  ;   nam  istaec  commemoratio 
quasi  exprobratiost  inmemori  benefici. 
quin  tu  uno  verbo  dic  quid  est  quod  me  velis? 
Si.   ita  faciam.    hoc  primum  in  hac  re  praedico  tibi  : 
quas  credis  esse  has  non  sunt  verae  niiptiae. 
So.  quor  simulas  igitur  ?    Si.  rem  omnem  a  principio  audies  : 
eo  pacto  et  gnati  vitam  et  consilium  meum 
cognosces  et  quid  facere  in  hac  re  te  velim. 
nam  is  postquam  excessit  ex  ephebis,  Sosia,  et 
liberius  vivendi  fuit  potestas,  (nam  antea 
qui  scire  posses  aut  ingenium  noscere, 
dum  aetas  metus  magister  prohibebant?    So.  itast.) 
Si.  quod  plerique  omnes  faciunt  adulescentuli, 
ut  animum  ad  aliquod  studium  adiungant,  aut  equos 
alere  aiit  canes  ad  venandum  aut  ad  philosophos, 
horum  ille  nil  egregie  praeter  cetera 
studebat,  et  tamen  omnia  haec  mediocriter. 
gaudebam.     So.  non  iniuria  ;   nam  id  arbitror 
adprime  in  vita  esse  utile,  ut  ne  quid  nimis. 
Si.   sic  vita  erat  :   facile  omnis  perferre  ac  pati ; 
cum  quibus  erat  quomque  una  eis  sese  dedere  ; 
eorum  studiis  obsequi,  adversus  nemini, 
numquam  praeponens  se  illis  :   ita  ut  facillume 
sine  invidia  laudem  invenias  et  amicos  pares. 
So.   sapienter  vitam  instituit  ;   namque  hoc  tempore 
obsequium  amicos,  veritas  odium  parit. 
Si.   interea  mulier  quaedam  abhinc  triennium 
ex  Andro  commigravit  huc  viciniam, 
inopia  et  cognatorum  neclegentia 

coacta,  egregia  forma  atque  aetate  integra. 

So.  ei,  vereor  ne  quid  Andria  adportet  mali  ! 

Si.  primo  haec  pudice  vitam  parce  ac  duriter 

agebat,  lana  ac  tela  victum  quaeritans  ; 

sed  postquam  amans  accessit  pretium  pollicens 

unus  et  item  alter,  ita  ut  ingeniumst  omnium 

hominum  ab  labore  proclive  ad  lubidinem, 

accepit  condicionem,  dein  quaestum  occipit. 

qui  tum  illam  amabant  forte,  ita  ut  fit,  filium 

perduxere  illuc,  secum  ut  una  esset,  meum. 

egomet  continuo  mecum  '  certe  captus  est  : 

habet.'    observabam  mane  illorum  servolos 

venientis  aut  abeuntis  :   rogitabam  '  heiis  puer, 

dic  sodes,  quis  heri  Chrysidem  habuit  ?  '    nam  Andriae 

illi  id  erat  nomen.    So.  teneo.    Si.  Phaedrum  aut  Cliniam 

dicebant  aut  Niceratum  ;   hi  tres  tum  simul 

amabant.     '  eho,  quid  Pamphilus  ?  '    "  quid?    symbolam 

dedit,  cenavit."    gaudebam.     item  alio  die     <JL  C^\-Jj\ 

quaerebam  :   comperibam  nil  ad  Pamphilum 

quicquam  attinere.    enim  vero  spectatum  satis 

putabam  et  magnum  exemplum  continentiae  ; 

nam  qui  cum  ingeniis  conflictatur  eius  modi 

neque  commovetur  animus  in  ea  re  tamen, 

scias  posse  habere  iam  ipsum  suae  vitae  modum. 

quom  id  mihi  placebat  tum  uno  ore  omnes  omnia 

bona  dicere  et  laudare  fortunas  meas, 

qui  gnatum  haberem  tali  ingenio  praeditum. 

quid  verbis  opus  est  ?  hac  fama  inpulsus  Chremes 

ultro  ad  me  venit,  unicam  gnatam  suam 

cum  dote  summa  filio  uxorem  ut  daret. 

placuit  :    despondi.    hic  nuptiis  dictust  dies. 

So.   quid  igitur  obstat  quor  non  fiant?     Si.  aiidies. 

fere  in  diebus  paucis  quibus  haec  acta  sunt 

Chrysis  vicina  haec  moritur.    So.  o  factum  bene  ! 

beasti  ;   ei  metui  a  Chryside.    Si.   ibi  tum  filius 

cum  illis  qui  amarant  Chrysidem  una  aderat  frequens  ; 

curabat  una  fiinus  ;    tristis  interim, 

non  numquam  conlacrumabat.     placuit  tum  id  mihi. 

sic  cogitabam  *  hic  parvae  consuetudinis 

causa  huius  mortem  tam  fert  familiariter  : 

quid  si  ipse  amasset  ?    quid  hic  mihi  faciet  patri  ?  ' 

haec  ego  putabam  esse  omnia  humani  ingeni 

mansuetique  animi  officia.     quid  multis  moror? 

egomet  quoque  eius  causa  in  funus  prodeo, 

nil  etiam  suspicans  mali.     So.  hem,  quid  id  est?    Si.  scies. 

ecfertur  ;    imus.    interea  inter  mulieres 

quae  ibi  aderant  forte  unam  aspicio  adulescentulam, 

foima     So.  bona  fortasse.    Si.  et  voltu,  Sosia, 

adeo  modesto,  adeo  v^nusto,  ut  nil  supra. 

quae  cum  mihi  lamentari  praeter  ceteras  ^. 

visast  et  quia  erat  forma  praeter  ceteras 

honesta  ac  liberali,  accedo  ad  pedisequas, 

quae  sit  rogo  :   sororem  esse  aiunt  Chrysidis. 

perciissit  ilico  animum.    attat  hoc  illud  est, 

hinc  illae  lacrumae,  haec  illast  misericordia. 

So.  quam  timeo  quorsum  evadas  !     Si.  funus  interim 

procedit  ;    sequimur  ;    ad  sepulcrum  venimus  ; 

in  ignem  inpositast  ;    fletur.     interea  haec  soror 

quam  dixi  ad  flammam  accessit  inprudentius, 

satis  cum  periclo.    ibi  tum  exanimatus  Pamphilus 

bene  dissimulatum  amorem  et  celatum  indicat  : 

adcurrit  ;    mediam  mulierem  complectitur  : 

*  mea  Glycerium  '  inquit  '  quid  agis?   quor  te  is  perditum  ? ' 

tum  illa,  ut  consuetum  facile  amorem  cerneres, 

reiecit  se  in  eum  flens  quam  familiariter  ! 

So.  quid  ais?     Si.  redeo  inde  iratus  atque  aegre  ferens ; 

C  2 


nec  satis  ad  obiurgandurn  causae.    diceret 
*  quid  feci?   quid  commerui  aut  peccavi,  pater? 
quae  sese  in  ignem  inicere  voluit,  prohibui, 
servavi.'    honesta  oratiost.     So.  recte  putas  ; 
nam  si  illum  obiurges  vitae  qui  auxilium  tulit, 
quid  facias  illi  dederit  qui  damnum  aut  malum? 


? 


Terence,  Andria,  Act  I,  sc.  I,  vv.  8-1 16. 

7.    Caelius  to  Cicero 

vi.  1  M^N  dubito  quin  perlatum  ad  te  sit  Appium  a  Dolabella 
1  ^l  reum  factum  sane  quam  non  ea  qua  existimaveram  in- 
vidia  ;  neque  enim  stulte  Appius,  qui,  simul  atque  Dolabella 
accessit  ad  tribunal,  introierat  in  urbem  triumphique 
postulationem  abiecerat  ;  quo  facto  rettudit  sermones  para- 
tiorque  visus  est  quam  speraverat  accusator.  Is  nunc  in 
te  maximam  spem  habet.  Scio  tibi  eum  non  esse  odio  ; 
quam  velis  eum  obligare  in  tua  manu  est.  Cum  quo  si 
simultas  tibi  non  fuisset,  liberius  tibi  de  tota  re  esset  ;  nunc 
si  ad  illam  summam  veritatem  legitimum  ius  exegeris,  caven- 
dum  tibi  erit  ne  parum  simpliciter  et  candide  posuisse 
inimicitias  videaris.  In  hanc  partem  porro  tutum  tibi  erit 
si  quid  volueris  gratificari  ;  nemo  enim  necessitudine  et 
amicitia  te  deterritum  ab  ofhcio  dicet. 

Illud  mihi  occurrit,  quod  inter  postulationem  et  nominis 
2  delationem  uxor  a  Dolabella  discessit.  Quid  mihi  disce- 
dens  mandaris  memini  ;  quid  ego  tibi  scripserim  te  non 
arbitror  oblitum.  Non  est  iam  tempus  plura  narrandi  ; 
unum  illud  monere  te  possum,  si  res  tibi  non  displicebit, 
tamen  hoc  tempore  nihil  de  tua  voluntate  ostendas  et 
exspectes  quem  ad  modum  exeaf  ex  hac  causa.  Denique  in- 
vidiosum  tibi  sit,  si  emanarit ;  porro  si  significatio  ulla  inter- 

cesserit,  clarius,  quam  deceat  aut  expediat,  fiat.  Neque  ille 
tacere  eam  rem  poterit,  quae  suae  spei  tam  opportuna  acci- 
derit  quaeque  in  negotio  conficiendo  tanto  inlustrior  erit, 
cum  praesertim  is  sit  qui,  si  perniciosum  sciret  esse  loqui 
de  hac  re,  vix  tamen  se  contineret. 

Pompeius  dicitur  valde  pro  Appio  laborare,  ut  etiam  3 
putent  alterum  utrum  de  filiis  ad  te  missurum.  Hic  nos 
omnes  absolvimus,  et  hercules  consaepta  omnia  foeda  et 
inhonesta  sunt.  Consules  autem  habemus  summa  dili- 
gentia  ;  adhuc  s.  c.  nisi  de  feriis  Latinis  nullum  facere 
potuerunt.  Curioni  nostro  tribunatus  conglaciat.  Sed  dici  4 
non  potest  quo  modo  hic  omnia  iaceant.  Nisi  ego  cum 
tabernariis  et  aquariis  pugnarem,  veternus  civitatem  occu- 
passet.  Si  Parthi  vos  nihil  calficiunt,  nos  non  nihil  frigore 
rigescimus.  Tamen,  quoquo  modo  potuit,  sine  Parthis 
Bibulus  in  Amano  nescio  quid  cohorticularum  amisit.  Hoc 
sic  nuntiatum  est. 

Quod  tibi  supra  scripsi  Curionem  valde  frigere,  iam  calet  ;  5 
nam  feiventissime  concerpitur.  Levissime  enim,  quia  de 
inteicalando  non  obtinuerat,  transfugit  ad  populum  et  pro 
Caesare  loqui  coepit  legemque  viariam  non  dissimilem 
agrariae  Rulli  et  alumentariam,  quae  iubet  aedilis  metiri, 
iactavit.  Hoc  nondum  fecerat,  cum  priorem  partem  epi- 
stulae  scripsi.  Amabo  te,  si  quid,  quod  opus  fuerit  Appio, 
facies,  ponito  me  in  gratia.  De  Dolabella  integrum  tibi 
reserves  suadeo.  Et  huic  rei  de  qua  loquor  et  dignitati 
tuae  aequitatisque  opinioni  hoc  ita  facere  expedit.  Turpe 
tibi  erit  pantheras  Graecas  me  non  habere. 

Ep.  ad  Familtares,  VIII.  vi. 

8.    Cicero  to  Atticus 

ii.  i  ORVNDISIVM   venimus  vn    Kalend.  Decembr.  usi   tua 
•Dfelicitate  navigandi  ;   ita  belle  nobis 

flavit  ab  Epiro  lenissimus  Onchesmites. 
Hunc  cnrovb€ia(ovTa  si  cui  voles  t&v  recoWpooz;  pro  tuo  ven- 

2  dito.  Valetudo  tua  me  valde  conturbat  ;  significant  enim 
tuae  litterae  te  prorsus  laborare.  Ego  autem,  cum  sciam 
quam  sis  fortis,  vehementius  esse  quiddam  suspicor  quod 
te  cogat  cedere  et  prope  modum  infringat.  Etsi  alteram 
quartanam  Pamphilus  tuus  mihi  dixit  decessisse  et  alteram 
leviorem  accedere.  Terentia  vero,  quae  quidem  eodem 
tempore  ad  portam  Brundisinam  venit  quo  ego  in  portum 
mihique  obvia  in  foro  fuit,  L.  Pontium  sibi  in  Trebulano 
dixisse  narrabat  etiam  eam  decessisse.  Quod  si  ita  est,  est 
quod  maxime  me  hercule  opto  idque  spero  tua  prudentia  et 
temperantia  te  consecutum. 

3  Venio  ad  epistulas  tuas  ;  quas  ego  sescentas  uno  tempore 
accepi,  aliam  alia  iucundiorem,  quae  quidem  erant  tua  manu. 
Nam  Alexidis  manum  amabam  quod  tam  prope  accedebat 
ad  similitudinem  tuae,  litteras  non  amabam  quod  indicabant 
te  non  valeie.  Cuius  quoniam  mentio  facta  est,  Tironem 
Patris  aegrum  reliqui,  adulescentem,  ut  nosti  (et  adde,  si 
quid  vis),  probum.  Nihil  vidi  melius.  Itaque  careo  aegre 
et,  quamquam  videbatur  se  non  graviter  habeie,  tamen  sum 
sollicitus  maximamque  spem  habeo  in  M\  Curi  diligentia 
de  qua  ad  me  scripsit  Tiro  et  multi  nuntiarunt.  Curius 
autem  ipse  sensit  quam  tu  velles  se  a  me  diligi  et  co  sum 
admodum  delectatus.  Et  me  hercule  est  quam  facile  diligas 
avToydoov  in  homine  urbanitas.  Eius  testamentum  deporto 
trium  Ciceronum  signis  obsignatum  cohortisquc  praetoriae. 
Fecit  palam  te  ex  libella,  me  ex  terruncio.     In  Actio  Cor- 

cyrae  Alexio  me  opipare  muneratus  est.  Q.  Ciceroni  obsisti 
non  potuit  quo  minus  Thyamim  videret.  Filiola  tua  te  4 
delectari  laetor  et  probari  tibi  </>wiK7jy  esse  ti]v  irpbs  ra  t€kvo.. 
Etenim  si  haec  non  est,  nulla  potest  homini  esse  ad  homi- 
nem  naturae  adiunctio  ;  qua  sublata  vitae  societas  tollitur. 
'  Bene  eveniat  !  '  inquit  Carneades  spurce  sed  tamen  pru- 
dentius  quam  Lucius  noster  et  Patron  qui,  cum  omnia  ad 
se  referant,  numquam  quicquam  alterius  causa  fieri  putent 
et,  cum  ea  re  bonum  virum  oportere  esse  dicant  ne  malum 
habeat,  non  quo  id  natura  rectum  sit,  non  intellegant  se  de 
callido  homine  loqui  non  de  bono  viro.  Sed  haec,  opinor, 
sunt  in  iis  libris  quos  tu  laudando  animos  mihi  addidisti. 

Redeo  ad  rem.  Quo  modo  exspectabam  epistulam  quam  5 
Philoxeno  dedisses  !  Scripseras  enim  in  ea  esse  de  ser- 
mone  Pompei  Neapolitano.  Eam  mihi  Patron  Brundisi 
reddidit  ;  Corcyrae,  ut  opinor,  acceperat.  Nihil  potuit  esse 
iucundius.  Erat  enim  de  re  publica,  de  opinione  quam  is 
vir  haberet  integritatis  meae,  de  benevolentia  quam  ostendit 
eo  sermone  quem  habuit  de  triumpho.  Sed  tamen  hoc 
iucundissimum  quod  intellexi  te  ad  eum  venisse  ut  eius 
animum  erga  me  perspiceres.  Hoc  mihi,  inquam,  accidit 
iucundissimum.  De  triumpho  autem  nulla  me  cupiditas  6 
umquam  tenuit  ante  Bibuli  impudentissimas  litteras  quas 
amplissime  supplicatio  consecuta  est.  A  quo  si  ea  gesta 
essent  quae  scripsit,  gauderem  et  honori  faverem  ;  nunc 
illum  qui  pedem  porta  quoad  hostis  cis  Euphratem  fuit 
non  extulerit  honore  augeri,  me  in  cuius  exercitu  spem 
illius  exercitus  habuit  idem  non  adsequi  dedecus  est 
nostrum,  nostrum,  inquam,  te  coniungens.  Itaque  omnia 
experiar  et,  ut  spero,  adsequar.  Quod  si  tu  valeres,  iam 
mihi  quaedam  explorata  essent  ;   sed,  ut  spero,  valebis. 

De  raudusculo  Numeriano  multum  te  amo.    Hortensius  7 
quid  egerit  aveo  scire,  Cato  quid  agat ;    qui  quidem  in  me 

lurpiter  fuit  malevolus.  Dedit  integritatis,  iustitiae,  clemen- 
tiae,  fidei  mihi  testimonium  quod  non  quaerebam  ;  quod 
postulabam,  id  negavit.  Itaque  Caesar  iis  litteris  quibus 
mihi  gratulatur  et  omnia  pollicetur  quo  modo  exsultat 
Catonis  in  me  ingratissimi  iniuria  !  At  hic  idem  Bibulo 
dierum  xx.  Ignosce  mihi  ;  non  possum  haec  ferre  nec 
feram. 
3  Cupio  ad  omnis  tuas  epistulas,  sed  nihil  necesse  est  ;  iam 
enim  te  videbo.  Illud  tamen  de  Chrysippo — nam  de  altero 
illo  minus  sum  admiratus,  operario  homine  ;  sed  tamen  ne 
illo  quidem  quicquam  improbius.  Chrysippum  vero,  quem 
ego  propter  litterularum  nescio  quid  libenter  vidi,  in  honore 
habui,  discedere  a  puero  insciente  me  !  Mitto  alia  quae 
audio  multa,  mitto  furta ;  fugam  non  fero  qua  mihi  nihil 
visum  est  sceleratius.  Itaque  usurpavi  vetus  illud  Drusi, 
ut  ferunt,  praetoris  in  eo  qui  eadem  liber  non  iuraret,  me 
istos  liberos  non  addixisse,  praesertim  cum  adesset  nemo 
a  quo  recte  vindicarentur.  Id  tu,  ut  videbitur,  ita  accipies  ; 
ego  tibi  adsentiar. 

Vni  tuae  disertissimae  epistulae  non  resciipsi  in  qua  est 
de  periculis  rei  publicae.  Quid  rescriberem?  valde  eram 
perturbatus.  Sed  ut  nihil  magno  opere  metuam  Parthi 
faciunt  qui  repente  Bibulum  semivivum  reliquerunt. 

Cicero,  ad  Atticum,  VII.  ii. 

9.    Encounter  on  the  Appian  Road 

IBAM  forte  via  Sacra,  sicut  meus  est  mos, 
nescio  quid  meditans  nugarum,  totus  in  illis. 
accurrit  quidam  notus  mihi  nomine  tantum, 
arreptaque  manu  '  quid  agis,  dulcissime  rerum  ? ' 
'  suaviter,  ut  nunc  est,'  inquam,  '  et  cupio  omnia  quae  vis.' 
cum  adsectaretur,  '  num  quid  vis? '   occupo.    at  ille 

4  noris  nos  '  inquit  ;    '  docti  sumus.'    hic  ego  '  pluris 

hoc  '  inquam  '  mihi  eris.'    misere  discedere  quaerens, 

ire  modo  ocius,  interdum  consistere,  in  aurem 

dicere  ncscio  quid  puero,  cum  sudor  ad  imos 

manaret  talos.    '  o  te,  Bolanc,  cerebri 

felicem  !  '   aiebam  tacitus,  cum  quidlibet  ille 

garriret,  vicos,  urbem  laudaret.    ut  illi 

nil  respondebam,  '  misere  cupis  '  inquit  '  abire  ; 

iamdudum  video  :   sed  nil  agis  ;    usque  tenebo  ; 

persequar  hinc  quo  nunc  iter  est  tibi.'    '  nil  opus  est  te 

circumagi  :    quendam  volo  visere  non  tibi  notum  : 

trans  Tiberim  longe  cubat  is,  prope  Caesaris  hortos.' 

*  nil  habeo  quod  agam  et  non  sum  piger  :   usque  sequar  te.' 

demitto  auriculas,  ut  iniquae  mentis  asellus, 

cum  gravius  dorso  subiit  onus.    incipit  ille  : 

'  si  bene  me  novi  non  Viscum  pluris  amicum, 

non  Varium  facies  :   nam  quis  me  scribere  pluris 

aut  citius  possit  versus?   quis  membra  movere 

mollius?   invideat  quod  et  Hermogenes  ego  canto.' 

interpellandi  locus  hic  erat  :   '  est  tibi  mater, 

cognati,  quis  te  salvo  est  opus  ?  '   '  haud  mihi  quisquam  : 

omnis  composui.'    '  felices  !   nunc  ego  resto. 

confice  ;   namque  instat  fatum  mihi  triste,  Sabella 

quod  puero  cecinit  divina  mota  anus  urna  : 

hunc  neque  dira  venena  nec  hosticus  auferet  ensis, 

nec  laterum  dolor  aut  tussis,  nec  tarda  podagra  ; 

garrulus  hunc  quando  consumet  cumque  :   loquaces, 

si  sapiat,  vitet,  simul  atque  adoleverit  aetas.' 

ventum  erat  ad  Vestae,  quarta  iam  parte  diei 

praeterita,  et  casu  tunc  respondere  vadato 

debebat  ;   quod  ni  fecisset,  perdere  litem. 

'  si  me  amas  '  inquit  '  paulum  hic  ades.'    '  inteream  si 

aut  valeo  stare  aut  novi  civilia  iura  : 

et  propero  quo  scis.'    '  dubius  sum  quid  faciam  '  inquit, 

'  tene  relinquam  an  rem.'    '  me,  sodes.'    *  non  faciam  '  ille, 

et  praecedere  coepit.    ego,  ut  contendere  durum  est 

cum  victore,  sequor.    '  Maecenas  quomodo  tecum?  ' 

hinc  repetit  :    '  paucorum  hominum  et  mentis  bene  sanae  ; 

nemo  dexterius  fortuna  est  usus.    haberes 

magnum  adiutorem,  posset  qui  ferre  secundas, 

hunc  hominem  velles  si  tradere  :   dispeream  ni 

summosses  omnis.'    '  non  isto  vivimus  illic 

quo  tu  rere  modo  ;   domus  hac  nec  purior  ulla  est 

nec  magis  his  aliena  malis  ;   nil  mi  officit  '  inquam 

'  ditior  hic  aut  est  quia  doctior  ;   est  locus  uni 

cuique  suus.'     '  magnum  narras,  vix  credibile.'     '  atqui 

sic  habet.'    '  accendis,  quare  cupiam  magis  illi 

proximus  esse.'    '  velis  tantummodo,  quae  tua  virtus, 

expugnabis  ;    et  est  qui  vinci  possit,  eoque 

difficilis  aditus  primos  habet.'    '  haud  mihi  deero  : 

muneribus  servos  corrumpam  ;   non,  hodie  si 

exclusus  fuero,  desistam  ;   tempora  quaeram  ; 

occurram  in  triviis  ;   deducam.    nil  sine  magno 

vita  labore  dedit  mortalibus.'    haec  dum  agit,  ecce 

Fuscus  Aristius  occurrit,  mihi  carus  et  illum 

qui  pulchre  nosset.    consistimus.    '  unde  venis?  '   et 

'  quo  tendis?  '   rogat  et  respondet.    vellere  coepi, 

et  prensare  manu  lentissima  bracchia,  nutans, 

distorquens  oculos,  ut  me  eriperet.    male  salsus 

ridens  dissimulare  :    meum  iecur  urere  bilis. 

*  certe  nescio  quid  secreto  velle  loqui  te 

aiebas  mecum.'    '  memini  bene,  sed  meliore 

tempore  dicam  :   hodie  tricesima  sabbata  :   vin  tu 

curtis  Iudaeis  oppedere?  '    '  nulla  mihi  '  inquam 

'  religio  est.'    '  at  mi  :   sum  paulo  infirmior,  unus 

multorum  :    ignosces  :    alias  loquar.'    huncine  solem 

tam  nigrum  surrexe  mihi  !   fugit  improbus  ac  rne 
sub  cultro  linquit.    casu  venit  obvius  illi 
adversarius  et  *  quo  tu  turpissime?  '   magna 
inclamat  voce,  et  '  licet  antestari  ?  '   ego  vero 
oppono  auriculam.     rapit  in  ius  :    clamor  utrimque  : 
undique  concursus.    sic  me  servavit  Apollo. 


Horace,  Satires,  I.  9. 


10.    '  Hard  times  ' 


NARRATIS  quod  nec  ad  caelum  nec  ad  terram  pertinet,  44 
cum  interim  nemo  curat,  quid  annona  mordet.     Non  2 
mehercules  hodie  buccam  panis  invenire  potui.  Et  quomodo 
siccitas  perseverat.     Iam  annum  esuritio  fuit.     Aediles  male  3 
eveniat,  qui  cum  pistoribus  colludunt  '  serva  me,  servabo 
te  \      Itaque  populus  minutus  laborat  ;     nam  isti  maiores 
maxillae  semper  Saturnalia  agunt.      O  si   haberemus    illos  4 
leones,  quos  ego  hic  inveni,  cum  primum  ex  Asia  veni.    Illud 
erat  vivere.     Simila  si  siligine  inferior  esset,  larvas  sic  istos  5 
percolopabant,   ut   illis   Iupiter   iratus   esset.     Sed  memini  e 
Safinium  :    tunc  habitabat  ad  arcum  veterem,  me  puero, 
piper,  non   homo.      Is   quacunque   ibat,  terram   adurebat.  7 
Sed  rectus,  sed   certus,  amicus   amico,  cum   quo   audacter 
posses    in    tenebris    micare.      In    curia    autem    quomodo  8 
singulos    pilabat,    nec    schemas  loquebatur   sed    derectum. 
Cum    ageret   porro   in   foro,  sic   illius   vox   crescebat   tan-  9 
quam  tuba.     Nec  sudavit  unquam  nec  expuit,  puto  eum 
nescio  quid  Asiadis  habuisse.    Et  quam  benignus  resalutare,  10 
nomina  omnium  reddere,  tanquam  unus  de  nobis.     Itaque 
illo    tempore    annona  pro  luto    erat.      Asse   panem    quem  n 
emisses,  non  potuisses  cum  altero  devorare.     Nunc  oculum 
bublum  vidi  maiorem.      Heu  heu,  quotidie  peius.      Haec  12 
colonia  retroversus  crescit  tanquam  coda  vituli.     Sed  quare  13 

nos  habemus  aedilem  trium  cauniarum,  qui  sibi  mavult 
assem  quam  vitam  nostram  ?  Itaque  domi  gaudet,  plus  in 
die    nummorum    accipit,    quam    alter    patrimonium    habet. 

14  Iam  scio,  unde  acceperit  denarios  mille  aureos.  Sed  si  nos 
nervos  haberemus,  non  tantum  sibi  placeret.    Nunc  populus 

15  est  domi  leones,  foras  vulpes.  Quod  ad  me  attinet,  iam 
pannos  meos  comedi,  et  si  perseverat  haec  annona,  casulas 

16  meas  vendam.  Quid  enim  futurum  est,  si  nec  dii  nec 
homines  huius  coloniae  miserentur?    Ita  meos  fruniscar,  ut 

17  ego  puto  omnia  illa  a  diibus  fieri.  Nemo  enim  caelum 
caelum  putat,  nemo  ieiunium  servat,  nemo  Iovem  pili  facit, 

18  sed  omnes  opertis  oculis  bona  sua  computant.  Antea 
stolatae  ibant  nudis  pedibus  in  clivum,  passis  capillis, 
mentibus  puris,  et  Iovem  aquam  exorabant.  Itaque  statim 
urceatim  plovebat  :  aut  tunc  aut  nunquam  :  et  omnes 
redibant  udi  tanquam  mures.  Itaque  dii  pedes  lanatos 
habent,  quia  nos  religiosi  non  sumus.    Agri  iacent. 

Petronius,  Cena  Trimalchionis,  ch.  44. 


11.    Preface  to  Roman  History 

FACTVRVSNE  operae  pretium  sim  si  a  primordio  urbis 
res    populi   Romani   perscripserim   nec  satis  scio  nec,  si 

2  sciam,  dicere  ausim,  quippe  qui  cum  veterem  tum  volgatam 
esse  rem  videam,  dum  novi  semper  scriptores  aut  in  rebus 
certius  aliquid  allaturos  se  aut  scribendi  arte  rudem  vetu- 

3  statem  superaturos  credunt.  Vtcumque  erit,  iuvabit  tamen 
rerum  gestarum  memoriae  principis  terrarum  populi  pro 
virili  parte  et  ipsum  consuluisse  ;  et  si  in  tanta  scriptorum 
turba  mea  fama  in  obscuro  sit,  nobilitate  ac  magnitudine 

4  eorumme  qui  nominiofncicnt  meo  consoler.  Res  estpraeterea 

et  immensi  operis,  ut  quae  supra  septingentesimum  annum 
repetatur  et  quae  ab  exiguis  profecta  initiis  eo  creverit  ut 
iam  magnitudine  laboret  sua  ;  et  legentium  plerisque  haud 
dubito  quin  primae  origines  proximaque  originibus  minus 
praebitura  voluptatis  sint,  festinantibus  ad  haec  nova  quibus 
iam  pridem  praevalentis  populi  vires  se  ipsae  conficiunt  : 
ego  contra  hoc  quoque  laboris  praemium  petam,  ut  me  5 
a  conspectu  malorum  quae  nostra  tot  per  annos  vidit  aetas, 
tantisper  certe  dum  prisca  illa  tota  mente  repeto,  avertam, 
omnis  expers  curae  quae  scribentis  aniirruTrr,*efsi*non  flectere 
a  vero,  sollicitum  tamen  efficere  posset. 

Quae  ante  conditam  condendamve  urbem  poeticis  magis  6 
decora  fabulis  quam  incorruptis  rerum  gestarum  monumentis 
traduntur,   ea   nec   adfirmare   nec   refellere   in   animo   est. 
Datur  haec  venia  antiquitati  ut  miscendo  humana  divinis  7 
primordia  uibium  augustiora  faciat  ;   et  si  cui  populo  licere 
oportet  consecrare  origines  suas  et  ad  deos  referre  auctores, 
ea  belli  gloria  est  populo  Romano  ut  cum  suum  conditorisque 
sui  parentem  Martem  potissimum  ferat,  tam  et  hoc  gentes 
humanae  patiantur  aequo  animo  quam  imperium  patiuntur. 
Sed  haec  et  his  similia  utcumque  animadversa  aut  existimata  8 
erunt  haud  in  magno  equidem  ponam  discrimine/'  ad  illa  $. 
mihi  pro  se  quisque  acriter  intendat  animum,  quae  vita, 
qui  mores  fuerint,  per  quos  viros  quibusque  artibus  domi 
militiaeque  et  partum  et   auctum  imperium  sit  ;    labente 
deinde   paulatim   disciplina   velut   desidentes   primo   mores 
sequatur  animo,  deinde  ut  magis  magisque  lapsi  sint,  tum 
ire  coeperint  praecipites,   donec  ad  haec  tempora  quibus 
nec  vitia  nostra  nec  remedia  pati  possumus  perventum  est. 
Hoc   illud   est    praecipue   in  cognitione  rerum   salubre   ac  10 
frugiferum,  omnis  te  exempli  documenta  in  inlustri  posita 
monumento  intueri  ;    inde  tibi  tuaeque  rei  publicae  quod 
imitere  capias,   inde   foedum   inceptu   foedum  exitu   quod 

ii  vites.  Ceterum  aut  me  amor  negotii  suscepti  fallit,  aut 
nulla  unquam  res  publica  nec  maior  nec  sanctior  nec  bonis 
exemplis  ditior  fuit,  nec  in  quam  civitatem  tam  serae 
avaritia  luxuriaque  immigraverint,  nec   ubi  tantus  ac  tam 

12  diu  paupertati  ac  parsimoniae  honos  fuerit.  Adeo  quanto 
rerum  minus,  tanto  minus  cupiditatis  erat  :  nuper  divitiae 
avaritiam  et  abundantes  voluptates  desiderium  per  luxum 
atque  libidinem  pereundi  perdendique  omnia  invexere.  Sed 
querellae,  ne  tum  quidem  gratae  futurae  cum  forsitan 
necessariae  erunt,  ab  initio  certe  tantae  ordiendae  rei  absint  : 

13  cum  bonis  potius  ominibus  votisque  et  precationibus  deorum 

dearumque,  si,  ut  poetis,  nobis  quoque  mos  esset,  libentius 

inciperemus,   ut    orsis    tantum    operis    successus    prosperos 

darent. 

Livy,  Preface. 

12.    State  of  Society 

(a) 

10  OED  ubi  labore  atque  iustitia  res  publica  crevit,  reges 
^magni  bello  domiti,  nationes  ferae  et  populi  ingentes 
vi  subacti,  Carthago  aemula  imperi  Romani  ab  stirpe  interiit, 
cuncta  maria  terraeque  patebant  :  saevire  fortuna  ac  miscere 

2  omnia  coepit.  Qui  labores,  pericula,  dubias  atque  asperas 
res  facile  toleraverant,  eis  otium  divitiae,  optanda  alias,  oneri 

3  miseriaeque  fuere.  Igitur  primo  pecuniae,  deinde  imperi 
cupido  crevit  ;    ea  quasi  materies  omnium  malorum  fuere. 

4  Namque  avaritia  fidem  probitatem  ceterasque  artis  bonas 
subvortit  ;    pro  his  superbiam  crudelitatem,  deos  neglegere, 

5  omnia  venalia  habere  edocuit.  Ambitio  multos  mortalis 
falsos  fieri  subegit,  aliud  clausum  in  pectore  aliud  in  lingua 
promptum  habere,  amicitias  inimicitiasque  non  ex  re  sed 
ex  commodo  aestumare  magisque  voltum  quam  ingenium 

6  bonum  habere.     Haec  primo  paulatim  crescere,  interdum 

vindicari ;  post  ubi  contagio  quasi  pestilentia  invasit,  civitas 
inmutata,  imperium  ex  iustissumo  atque  optumo  crudele 
intolerandumque  factum. 

Sed  primo  magis  ambitio  quam  avaritia  animos  hominum  i  x 
exercebat,  quod  tamen  vitium  propius  virtutem  erat.    Nam  2 
gloriam   honorem   imperium   bonus   et   ignavus   aeque  sibi 
exoptant  ;    sed  ille  vera  via  nititur,  huic  quia  bonae  artes 
desunt,  dolis  atque  fallaciis  contendit.     Avaritia  pecuniae  3 
studium  habet,  quam  nemo  sapiens  concupivit  ;    ea  quasi 
venenis  malis  inbuta  corpus  animumque  virilem  erTeminat, 
semper  infinita  insatiabilis  est,  neque  copia  neque  inopia 
minuitur.     Sed  postquam  L.  Sulla  armis  recepta  re  publica  4 
bonis  initiis  malos  eventus  habuit,  rapere  omnes,  trahere, 
domum    alius    alius    agros    cupere,    neque    modum    neque 
modestiam    victores    habere,    foeda    crudeliaque    in    civis 
facinora  facere.     Huc  adcedebat  quod  L.  Sulla  exercitum,  - 
quem  in  Asia   ductaverat,   quo  sibi  fidum  faceret,   contra 
morem   maiorum   luxuriose   nimisque   liberaliter   habuerat. 
Loca  amoena,  voluptaria  facile  in  otio  ferocis  militum  animos 
molliverant.     Ibi  primum  insuevit  exercitus  populi  Romani  6 
amare  potare,  signa  tabulas  pictas  vasa  caelata  mirari,  ea 
privatim  et  publice  rapere,.delubra  spoliare,  sacra  profanaque 
omnia  polluere.   Igitur  ei  milites,  postquam  victoriam  adepti  7 
sunt,    nihil    reliqui    victis    fecere.      Quippe    secundae    res 
sapientium  animos  fatigant,  nedum  illi  conruptis  moribus 
victoriae  temperarent. 

Postquam  divitiae  honori  esse  coepere  et  eas  gloria  12 
imperium  potentia  sequebatur,  hebescere  virtus,  paupertas 
probro  haberi,  innocentia  pro  malivolentia  duci  coepit. 
Igitur  ex  divitiis  iuventutem  luxuria.  atque  avaritia  cum  2 
superbia  invasere  ;  rapere,  consumere,  sua  parvi  pendere, 
aliena  cupere,  pudorem  pudicitiam,  divina  atque  humana 
promiscua,   nihil    pensi    neque    moderati    habere.     Operae  3 

pretium  est,  cum  domos  atque  villas  cognoveris  in  urbium 
modum   exaedificatas,   visere   templa   deorum,   quae   nostri 

4  maiores,  religiosissumi  mortales,  fecere.  Verum  illi  delubra 
deorum  pietate,  domos  suas  gloria  decorabant,  neque  victis 

5  quicquam  praeter  iniuriae  licentiam  eripiebant.  At  hi  contra 
ignavissumi  homines  per  summum  scelus  omnia  ea  sociis 
adimere,  quae  fortissumi  viri  victores  reliquerant ;  proinde 
quasi  iniuriam  facere  id  demum  esset  imperio  uti. 

Sallust,  Catiline,  ch.  10-12. 

(*) 

2  /^\PVS  adgredior  opimum  casibus,  atrox  proeliis,  discors 
^^  seditionibus,  ipsa  etiam  pace  saevum.  Quattuor  princi- 
pes  ferro  interempti  :  trina  bella  civilia,  plura  externa  ac 
plerumque  permixta  :  prosperae  in  Oriente,  adversae  in 
Occidente  res  :  turbatum  Illyricum,  Galliae  nutantes,  per- 
domita  Britannia  et  statim  omissa  :  coortae  in  nos  Sar- 
matarum  ac  Sueborum  gentes,  nobilitatus  cladibus  mutuis 
Dacus,  mota  prope  etiam  Parthorum  arma  falsi  Neronis 
ludibrio.  Iam  vero  Italia  novis  cladibus  vel  post  longam 
saeculorum  seriem  repetitis  adflicta.  Haustae  aut  obrutae 
urbes,  fecundissima  Campaniae  ora  ;  et  urbs  incendiis 
vastata,  consumptis  antiquissimis  delubris,  ipso  Capitolio 
civium  manibus  incenso.  Pollutae  caerimoniae,  magna 
adulteria  :  plenum  exiliis  mare,  infecti  caedibus  scopuli. 
Atrocius  in  urbe  saevitum  :  nobilitas,  opes,  omissi  gestique 
honores  pro  ciimine,  et  ob  virtutes  certissimum  exitium.  Nec 
minus  praemia  delatorum  invisa  quam  scelera,  cum  alii 
sacerdotia  et  consulatus  ut  spolia  adepti,  procurationes  alii 
et  interiorcm  potentiam,  agercnt  verterent  cuncta  odio  et 
terrore.  Corrupti  in  dominos  servi,  in  patronos  liberti ;  et 
quibus  deerat  inimicus  per  amicos  oppressi.    Non  tamen  adeo 

virtutum  sterile  saeculum  ut  non  et  bona  exempla  prodiderit. 

Comitatae  profugos  liberos  matres,  secutae  maritos  in  exilia 

coniuges  :   propinqui  audentes,  constantes  generi,  contumax 

etiam  adversus  tormenta  servorum  fides ;  supremae  clarorum 

virorum  necessitates  fortiter  toleratae  et  laudatis  antiquorum 

mortibus  pares  exitus.   Praeter  multiplicis  rerum  humanarum 

casus    caelo    terraque    prodigia    et    fulminum    monitus    et 

futurorum  praesagia,  laeta  tristia,  ambigua  manifesta  ;    nec 

enim  umquam  atrocioribus  populi  Romani  cladibus  magisve 

iustis  indiciis  adprobatum  est  non  esse  curae  deis  securitatem 

nostram,  esse  ultionem. 

Tacitus,  Histories,  I,  ch.  2,  3. 

13.    Roman  methods 

(a) 

CVM  vero  de  imperio  decertatur  belloque  quaeritur  12  38 
gloria,  causas  omnino  subesse  tamen  oportet  easdem 
quas  dixi  paulo  ante  iustas  causas  esse  bellorum.  Sed  ea  bella, 
quibus  imperii  proposita  gloria  est,  minus  acerbe  gerenda 
sunt.  Vt  enim  cum  civi  aliter  contendimus,  si  est  inimicus, 
aliter,  si  competitor  (cum  altero  certamenhonorisetdignitatis 
est,  cum  altero  capitis  et  famae),  sic  cum  Celtiberis,  cum 
Cimbris  bellum  ut  cum  inimicis  gerebatur,  uter  esset,  non 
uter  imperaret,  cum  Latinis,  Sabinis,  Samnitibus,  Poenis, 
Pyrrho  de  imperio  dimicabatur.  Poeni  foedifragi,  crudelis 
Hannibal,  reliqui  iustiores.  Pyrrhi  quidem  de  captivis 
reddendis  illa  praeclara  : 

nec  mi  aurum  posco  nec  mi  pretium  dederitis, 

nec  cauponantes  bellum,  sed  belligerantes 

ferro,  non  auro  vitam  cernamus  utrique. 

vosne  velit  an  me  regnare  era,  quidve  ferat  Fors, 

virtute  experiamur.    et  hoc  simul  accipe  dictum  : 

2364  D 

quorum  virtuti  belli  fortuna  pepercit, 
eorundem  libertati  me  parcere  certum  est. 
dono,  ducite,  doque  volentibus  cum  magnis  dis. 
Regalis  sane  et  digna  Aeacidarum  genere  sententia. 

Cicero,  De  Officiis,  I.  12.  38. 

(*) 

CAELO  tonantem  credidimus  Iovem 
regnare  :    praesens  divus  habebitur 
Augustus  adiectis  Britannis 
imperio  gravibusque  Persis. 

milesne  Crassi  coniuge  barbara 
turpis  maritus  vixit  et  hostium — 
pro  curia  inversique  mores  ! — 
consenuit  socerorum  in  armis 

sub  rege  Medo  Marsus  et  Apulus, 
anciliorum  et  nominis  et  togae 
oblitus  aeternaeque  Vestae, 
incolumi  Iove  et  urbe  Roma  ? 
hoc  caverat  mens  provida  Reguli 
dissentientis  condicionibus 
foedis  et  exemplo  trahentis 
perniciem  veniens  in  aevum, 
si  non  periret  immiserabilis 
captiva  pubes.    '  signa  ego  Punicis 
adfixa  delubris  et  arma 
militibus  sine  caede  '  dixit 
'  derepta  vidi  ;   vidi  ego  civium 
retorta  tergo  bracchia  libero 
portasquc  non  clausas  et  arva 
Marte  coli  populata  nostro. 

auro  repensus  scilicet  acrior 
miles  redibit.    flagitio  additis 
damnum  :   neque  amissos  colores 
lana  refert  medicata  fuco, 
nec  vera  virtus,  cum  semel  excidit, 
curat  reponi  deterioribus. 
si  pugnat  extricata  densis 
cerva  plagis,  erit  ille  fortis 
qui  perfidis  se  credidit  hostibus, 
et  Marte  Poenos  proteret  altero, 
qui  lora  restrictis  lacertis 

sensit  iners  timuitque  mortem. 
hic,  unde  vitam  sumeret  inscius, 
pacem  duello  miscuit.    o  pudor  ! 
o  magna  Carthago,  probrosis 
altior  Italiae  ruinis  ! ' 
fertur  pudicae  coniugis  osculum 
parvosque  natos  ut  capitis  minor 
ab  se  removisse  et  virilem, 
torvus  humi  posuisse  vultum, 
donec  labantis  consilio  patres 
firmaret  auctor  numquam  alias  dato, 
interque  maerentis  amicos 
egregius  properaret  exsul. 
atqui  sciebat  quae  sibi  barbarus 
tortor  pararet  ;   non  aliter  tamen 
dimovit  obstantis  propinquos 
et  populum  reditus  morantem 
quam  si  clientum  longa  negotia 
diiudicata  lite  relinqueret, 
tendens  Venafranos  in  agros 
aut  Lacedaemonium  Tarentum. 

Horace,  Odes}  III.  5. 
D  2 

14.    A  colloquy 

43  r^  LANITIES  erat  magna  et  in  ea  tumulus  terrenus  satis 
•l     grandis.     Hic  locus  aequo  fere  spatio  ab  castris  Ariovisti 

2  et  Caesaris  aberat.  Eo,  ut  erat  dictum,  ad  colloquium 
venerunt.  Legionem  Caesar  quam  equis  vexerat  passibus 
ducentis  ab  eo  tumulo  constituit.     Item  equites  Ariovisti 

3  pari  intervallo  constiterunt.  Ariovistus  ex  equis  ut  collo- 
querentur  et  praeter  se  denos  ut  ad  colloquium  adducerent 

4  postulavit.  Vbi  eo  ventum  est,  Caesar  initio  orationis  sua 
senatusque  in  eum  beneficia  commemoravit,  quod  rex 
appellatus  esset  a  senatu,  quod  amicus,  quod  munera 
amplissime   missa  ;    quam  rem   et  paucis  contigisse  et  pro 

5  magnis  hominum  ofnciis  consuesse  tribui  docebat.  Illum, 
cum  neque  aditum  neque  causam  postulandi  iustam  haberet, 
beneficio   ac  liberalitate   sua   ac   senatus   ea   praemia   con- 

6  secutum.     Docebat   etiam   quam   veteres   quamque   iustae 

7  causae  necessitudinis  ipsis  cum  Aeduis  intercederent  ;  quae 
senatus  consulta,  quotiens  quamque  honorifica  in  eos  facta 
essent  ;  ut  omni  tempore  totius  Galliae  principatum  Aedui 
tenuissent,  prius  etiam  quam  nostram  amicitiam  appetissent. 

8  Populi  Romani  hanc  esse  consuetudinem,  ut  socios  atque 
amicos  non  modo  sui  nihil  deperdere  sed  gratia,  dignitate, 
honore  auctiores  velit  esse  :   quod  vero  ad  amicitiam  populi 

9  Romani  attulissent,  id  eis  eripi  quis  pati  posset  ?  Postulavit 
deinde  eadem  quae  legatis  in  mandatis  dederat  :  ne  aut 
Aeduis  aut  eorum  sociis  bellum  inferret  ;  obsides  redderet  ; 
si  nullam  partem  Germanorum  domum  remittere  posset, 
at  ne  quos  amplius  Rhenum  transire  pateretur. 

44  Ariovistus  ad  postulata  Caesaris  pauca  respondit,  de  suis 
2  virtutibus  multa  praedicavit  :    transisse  Rhenum  sese  non 

sua  sponte  sed  rogatum  et  accersitum  a  Gallis  ;    non  sine 
magna    spe    magnisque    praemiis    domum    propinquosque 

reliquisse  ;   sedes  habere  in  Gallia  ab  ipsis  concessas,  obsides 
ipsorum  voluntate  datos  ;  stipendium  capere  iure  belli  quod 
victores  victis  imponere   consuerint.     Non  sese  Gallis  sed  3 
Gallos  sibi  bellum  intulisse  ;    omnis  Galliae  civitates  ad  se 
oppugnandum   venisse   ac   contra   se   castra   habuisse  ;    eas 
omnis  copias  a  se  uno  proelio  pulsas  ac  superatas  esse.     Si  4 
iterum  experiri  velint,  se  iterum  paratum  esse  decertare  ; 
si  pace  uti  velint,  iniquum  esse  de  stipendio  recusare  quod 
sua  voluntate  ad  id  tempus  pependerint.    Amicitiam  populi  5 
Romani  sibi  ornamento  et  praesidio,  non  detrimento,  esse 
oportere,  idque  se  ea  spe  petisse.    Si  per  populum  Romanum 
stipendium  remittatur  et  dediticii  subtrahantur,  non  minus 
libenter  sese  recusaturum  populi  Romani  amicitiam,  quam 
appetierit.     Quod  multitudinem  Germanorum  in  Galliam  6 
traducat,  id  se  sui  muniendi,  non  Galliae  impugnandae  causa 
facere  :    eius  rei  testimonium  esse  quod  nisi  rogatus  non 
venerit,  et  quod  bellum  non  intulerit  sed  defenderit.     Se  7 
prius  in  Galliam  venisse  quam  populum  Romanum.    Num- 
quam  ante  hoc  tempus  exercitum  populi  Romani  Galliae 
provinciae  finibus  egressum.     Quid  sibi  vellet,  cur  in  suas  8 
possessiones  veniret?    Provinciam  suam  hanc  esse  Galliam, 
sicut  illam   nostram.     Vt  ipsi  concedi  non  oporteret,  si  in 
nostros  finis  impetum  faceret,  sic  item  nos  esse  iniquos  quod 
in  suo  iure  se  interpellaremus.  Quod  fratres  Aeduos  appellatos  9 
diceret,  non  se  tam  barbarum  neque  tam  imperitum  esse 
rerum  ut  non  sciret  neque  bello  Allobrogum  proximo  Aeduos 
Romanis  auxilium  tulisse  neque  ipsos  in  eis  contentionibus 
quas  Aedui  secum  et  cum  Sequanis  habuissent  auxilio  populi 
Romani  usos  esse.     Debere  se  suspicari  simulata  Caesarem  10 
amicitia,  quod  exercitum  in  Gallia  habeat,  sui  opprimendi 
causa  habere.    Qui  nisi  decedat  atque  exercitum  deducat  ex  n 
his  regionibus,  sese  illum  non  pro  amico  sed  hoste  habiturum. 
Quod  si  eum  interfecerit,  multis  sese  nobilibus  principibusque  12 

populi  Romani  gratum  esse  facturum  :  ld  se  ab  lpsis  per 
eorum  nuntios  compertum  habere,  quorum  omnium  gratiam 
13  atque  amicitiam  eius  morte  redimere  posset.  Quod  si 
discessisset  et  liberam  possessionem  Galliae  sibi  tradidisset, 
magno  se  illum  praemio  remuneraturum  et  quaecumque 
bella  geri  vellet  sine  ullo  eius  labore  et  periculo  confecturum. 

Caesar,  De  bello  Gall.  I,  ch.  43,  44. 

15.    Aristocratic  commanders 

85  I0  D^LLYM  me  gerere  cum  Iugurtha  iussistis,  quam  iem 
•LJ  nobilitas  aegerrume  tulit.  Quaeso,  reputate  cum  ani- 
mis  vostris,  num  id  mutare  melius  sit,  siquem  ex  illo 
globo  nobilitatis  ad  hoc  aut  aliud  tale  negotium  mitcatis, 
hominem  veteris  prosapiae  ac  multarum  imaginum  et  nullius 
stipendi  :  scilicet  ut  in  tanta  re  ignarus  omnium  trepidet 
n  festinet  sumat  aliquem  ex  populo  monitorem  offici  sui.  Ita 
plerumque  evenit   ut   quem   vos  imperare   iussistis,   is   im- 

12  peratorem  alium  quaerat.  Atque  ego  scio,  Quirites,  qui 
postquam  consules  facti  sunt  et  acta  maiorum  et  Graecorum 
militaria  praecepta  legere  coeperint,  praeposteri  homines  : 
nam  gerere  quam  fieri  tempore  posterius,  re  atque  usu  prius 

13  est.  Conparate  nunc,  Quirites,  cum  illorum  superbia  me 
hominem  novom.  Quae  illi  audire  aut  legere  solent,  eorum 
partem   vidi,   alia   egomet   gessi  ;    quae   illi  litteris   ea   ego 

14  militando  didici.  Nunc  vos  existumate  facta  an  dicta  pluris 
sint.    Contemnunt  novitatem  meam,ego  illorum  ignaviam; 

x5  mihi  fortuna,  illis  piobra  obiectantur.  Quamquam  ego 
naturam    unam    et    communem    omnium    existumo,    sed 

16  fortissumum  quemque  generosissumum.  Ac  si  iam  ex 
patribus  Albini  aut  Bestiae  quaeri  posset,  mene  an  illos  ex 
se    gigni    maluerint,    quid    responsuros    creditis,    nisi    sese 

x7  liberos  quam  optumos  voluisse?    Quodsi  iure  me  despiciunt, 

faciant  idem  maioribus  suis,  quibus,  uti  mihi,  ex  virtute 

nobilitas  coepit.      Invident    honori   meo  :     ergo   invideant  18 

labori  innocentiae  periculis  etiam  meis,  quoniam  per  haec 

illum  cepi.     Verum  homines  conrupti  superbia  ita  aetatem  19 

agunt,  quasi  vostros  honores  contemnant  ;    ita  hos  petunt, 

quasi  honeste  vixerint.     Ne  illi  falsi  sunt,  qui  divorsissumas  2° 

res    pariter    expectant,    ignaviae    voluptatem    et    praemia 

virtutis.     Atque  etiam,  cum  apud  vos  aut  in  senatu  verba  21 

faciunt,   pleraque  oratione   maiores   suos   extollunt,   eorum 

fortia  facta  memorando  clariores  sese  putant.    Quod  contra  22 

est.     Nam   quanto  vita  illorum   praeclarior,  tanto  horum 

socordia  flagitiosior.    Et  profecto  ita  se  res  habet :  maiorum  23 

gloria   posteris   quasi  lumen   est,   neque   bona  neque  mala 

eorum  in  occulto  patitur.     Huiusce  rei  ego  inopiam  fateor,  24 

Quirites ;    verum,  id  quod  multo  praeclarius   est,  meamet 

facta  mihi  dicere  licet.    Nunc  videte  quam  iniqui  sint.   Quod  25 

ex  aliena  virtute  sibi  adrogant,  id  mihi  ex  mea  non  concedunt, 

scilicet  quia  imagines  non  habeo  et  quia  mihi  nova  nobilitas 

est,  quam  certe  peperisse  melius  est  quam  acceptam  con- 

rupisse. 

Sallust,  De  bello  Jug.  ch.  85,  §§  10-25. 

16.    History  mid  Romance 

(a) 

HIS  constitutis  rebus,  nactus  idoneam  ad  navigandum  23 
tempestatem   tertia  fere  vigilia  solvit  equitesque  in 
ulteriorem  portum  progredi  et  navis  conscendere  et  se  sequi 
iussit.     A  quibus  cum  paulo  tardius  esset  administratum,  2 
ipse  hora  circiter  diei  quarta  cum  primis  navibus  Britanniam 
attigit    atque   ibi   in   omnibus    collibus    expositas   hostium 
copias  armatas  conspexit.    Cuius  loci  haec  erat  natura,  at-  3 
que    ita    montibus    angustis    mare    continebatur,    uti    ex 
locis  superioribus   in   litus   telum   adigi   posset.     Hunc   ad  4 

egrediendum  nequaquam  idoneum  locum  arbitratus,  dum 
reliquae  naves  eo  convenirent  ad  horam  nonam  in  ancoris 

5  exspectavit.  Interim,  legatis  tribunisque  militum  convocatis, 
et  quae  ex  Voluseno  cognosset  et  quae  fieri  vellet  ostendit  ; 
monuitque,  ut  rei  militaris  ratio,  maxime  ut  maritimae  res 
postularent,  ut  quae  celerem  atque  instabilem  motum 
haberent,  ad  nutum  et  ad  tempus  omnes  res  ab  eis  admini- 

6  strarentur.  His  dimissis,  et  ventum  et  aestum  uno  tempore 
nactus  secundum,  dato  signo  et  sublatis  ancoris,  circiter 
milia  passuum  septem  ab  eo  loco  progressus  aperto  ac  plano 

24  litore  navis  constituit.  At  barbari,  consilio  Romanorum 
cognito  praemisso  equitatu  et  essedariis,  quo  plerumque 
genere  in  proeliis  uti  consuerunt,  reliquis  copiis  subsecuti 

2  nostros  navibus  egredi  prohibebant.  Erat  ob  has  causas 
summa  difficultas,  quod  naves  propter  magnitudinem  nisi 
in  alto  constitui  non  poterant,  militibus  autem,  ignotis  locis, 
impeditis  manibus,  magno  et  gravi  onere  armorum  oppressis, 
simul  et  de  navibus  desiliendum  et  in  fluctibus  consistendum 

3  et  cum  hostibus  erat  pugnandum,  cum  illi  aut  ex  arido  aut 
paulum  in  aquam  progressi,  omnibus  membris  expeditis, 
notissimis  locis,  audacter  tela  coicerent  et  equos  insuefactos 

4  incitarent.  Quibus  rebus  nostri  perterriti  atque  huius  omnino 
generis  pugnae  imperiti,  non  eadem  alacritate  ac  studio  quo 

25  in  pedestribus  uti  proeliis  consuerant  utebantur.  Quod  ubi 
Caesar  animadvertit,  navis  longas,  quarum  et  species  erat 
barbaris  inusitatior  et  motus  ad  usum  expeditior,  paulum 
removeri  ab  onerariis  navibus  et  remis  incitari  et  ad  latus 
apertum  hostium  constitui  atque  inde  fundis,  sagittis, 
tormentis   hostis   propelli  ac  summoveri  iussit  ;     quae    res 

2  magno  usui  nostris  fuit.  Nam  et  navium  figura  et  remorum 
motu   et   inusitato   genere   tormentorum    permoti    barbari 

3  constiterunt  ac  paulum  modo  pedem  rettulerunt.  Atque 
nostris  militibus  cunctantibus,  maxime  propter  altitudinem 

maris,   qui   decimae   legionis   aquilam   ferebat,   contestatus 
deos,  ut  ea  res  legioni  feliciter  eveniret,  'Desilite,'  inquit, 
1  milites,  nisi  vultis  aquilam  hostibus  prodere  :    ego  certe 
meum  rei  publicae  atque  imperatori  officium  praestitero.' 
Hoc  cum  voce  magna  dixisset,  se  ex  navi  proiecit  atque  in  4 
hostis  aquilam  ferre  coepit.     Tum  nostri  cohortati  inter  se,  5 
ne  tantum  dedecus  admitteretur,  universi  ex  navi  desiluerunt. 
Hos  item  ex  proximis  primis  navibus  cum  conspexissent,  6 
subsecuti    hostibus    appropinquarunt.      Pugnatum    est    ab  26 
utrisque  acriter.    Nostri  tamen,  quod  neque  ordines  servare 
neque    firmiter    insistere    neque    signa   subsequi   poterant, 
atque  alius  alia  ex  navi  quibuscumque  signis  occurrerat  se 
aggregabat,  magnopere  perturbabantur  ;    hostes  vero,  notis  2 
omnibus    vadis,    ubi    ex   litore    aliquos    singularis    ex    navi 
egredientis  conspexerant,  incitatis  equis  impeditos  adorie- 
bantur,  plures  paucos  circumsistebant,  alii  ab  latere  aperto  3 
in   universos   tela  coiciebant.      Quod   cum  animadvertisset  4 
Caesar,  scaphas  longarum  navium,  item  speculatoria  navigia 
militibus   compleri   iussit   et,   quos  laborantis   conspexerat, 
his  subsidia  summittebat.   Nostri,  simul  in  arido  constiterunt,  5 
suis  omnibus  consecutis,  in  hostis  impetum  fecerunt  atque 
eos  in  fugam  dederunt  ;   neque  longius  prosequi  potuerunt, 
quod    equites    cursum    tenere    atque    insulam    capere    non 
potuerant.    Hoc  unum  ad  pristinam  fortunam  Caesari  defuit. 

Caesar,  De  bello  Gall.  IV,  ch.  23-26. 

Q>) 

SED  aestate  iam  adulta  legionum  aliae  itinere  terrestri  23 
in  hibernacula  remissae  ;  pluris  Caesar  classi  inpositas 
per  flumen  Amisiam  Oceano  invexit.  Ac  primo  placidum 
aequor  mille  navium  remis  strepere  aut  velis  inpelli  :  mox 
atro  nubium  globo  effusa  grando,  simul  variis  undique  pro- 
cellis  incerti  fluctus  prospectum  adimere,  regimen  inpedire  ; 

milesque  pavidus  et  casuum  maris  ignarus  dum  turbat 
nautas  vel  intempestive  iuvat,  officia  prudentium  corrum- 
pebat.  Omne  dehinc  caelum  et  mare  omne  in  austrum 
cessit,  qui  tumidis  Germaniae  terris,  profundis  amnibus, 
immenso  nubium  tractu  validus  et  rigore  vicini  septentrionis 
horridior  rapuit  disiecitque  navis  in  aperta  Oceani  aut 
insulas  saxis  abruptis  vel  per  occulta  vada  infestas.  Quibus 
paulum  aegreque  vitatis,  postquam  mutabat  aestus  eodem- 
que  quo  ventus  ferebat,  non  adhaerere  ancoris,  non 
exhaurire  inrumpentis  undas  poterant  :  equi,  iumenta, 
sarcinae,  etiam  arma  praecipitantur  quo  levarentur  alvei 
24  manantes  per  latera  et  fluctu  superurgente.  Quanto 
violentior  cetero  mari  Oceanus  et  truculentia  caeli  praestat 
Germania,  tantum  illa  clades  novitate  et  magnitudine 
excessit,  hostilibus  circum  litoribus  aut  ita  vasto  et  profundo 
ut  credatur  novissimum  ac  sine  terris  mare.  Pars  navium 
haustae  sunt,  plures  apud  insulas  longius  sitas  eiectae  ; 
milesque  nullo  illic  hominum  cultu  fame  absumptus,  nisi 
quos  corpora  equorum  eodem  elisa  toleraverant.  Sola 
Germanici  triremis  Chaucorum  terram  adpulit  ;  quem  per 
omnis  illos  dies  noctesque  apud  scopulos  et  prominentis 
oras,  cum  se  tanti  exitii  reum  clamitaret,  vix  cohibuere 
amici  quo  minus  eodem  mari  oppeteret.  Tandem  relabente 
aestu  et  secundante  vento  claudae  naves  raro  remigio  aut 
intentis  vestibus,  et  quaedam  a  validioribus  tractae, 
revertere  ;  quas  raptim  refectas  misit  ut  scrutarentur 
insulas.  Collecti  ea  cura  plerique  :  multos  Angrivarii  nuper 
in  fidem  accepti  redemptos  ab  interioribus  reddidere  ; 
quidam  in  Britanniam  rapti  et  remissi  a  regulis.  Vt  quis 
ex  longinquo  revenerat,  miracula  narrabant,  vim  turbinum 
et  inauditas  volucris,  monstra  maris,  ambiguas  hominum  et 
beluarum  formas,  visa  sive  ex  metu  credita. 

Tacitus,  Annalsy  II,  ch.  23,  24. 

17.    Burlesque 
Sosia  Mercvrivs 

QOSIA.  Principio  ut  illo  advenimus,  ubi  primum  terram 
k-J  tetigimus, 

continuo  Amphitruo  delegit  viros  primorum  principes  ; 
eos  legat,  Telobois  iubet  sententiam  ut  dicant  suam  : 
si  sine  vi  et  sine  bello  velint  rapta  et  raptores  tradere, 
si  quae  asportassent  reddere,  se  exercitum  extemplo  domum 
redducturum,  abituros  agro  Argivos,  pacem  atque  otium 
dare  illis  ;   sin  aliter  sient  animati  neque  dent  quae  petat, 
sese  igitur  summa  vi  virisque  eorum  oppidum  oppugnassere. 
haec  ubi  Telobois  ordine  iterarunt  quos  praefecerat 
Amphitruo,  magnanimi  viri  freti  virtute  et  viribus 
superbe  nimi'  ferociter  legatos  nostros  increpant, 
respondent  bello  se  et  suos  tutari  posse,  proinde  uti 
propere  suis  de  finibus  exercitus  deducerent, 
haec  ubi  legati  pertulere,  Ajnphitruo  castris  ilico 
producit  omnem  exercitum.    contra  Teloboae  ex  oppido 
legiones  educunt  suas  nimi'  pulchris  armis  praeditas. 
postquam  utrimque  exitum  est  maxuma  copia, 
dispertiti  viri,  dispertiti  ordines, 
nos  nostras  more  nostro  et  modo  instruximus 
legiones,  item  hostes  contra  legiones  suas  instruont. 
deinde  utrique  imperatores  in  medium  exeunt, 
extra  turbam  ordinum  conloquontur  simuU 
convenit,  victi  utri  sint  eo  proelio, 
urbem,  agrum,  aras,  focos  seque  uti  dederent. 
postquam  id  actum  est,  tubae  contra  utrimque  occanunt, 
consonat  terra,  clamorem  utrimque  ecferunt. 
imperator  utrimque,  hinc  et  illinc,  Iovi 
vota  suscipere,  utrimque  hortari  exercitum. 
tum  pro  se  quisque  id  quod  quisque  potest  et  valet 

edit,  ferro  ferit,  tela  frangunt,  boat 

caelum  fremitu  virum,  ex  spiritu  atque  anhelitu 
nebula  constat,  cadunt  volneris  vi  et  virium. 
denique,  ut  voluimus,  nostra  superat  manus  : 
hostes  crebri  cadunt,  nostri  contra  ingruont. 

vicimus  vi  feroces. 
sed  fugam  in  se  tamen  nemo  convortitur 
nec  recedit  loco  quin  statim  rem  gerat  ; 
animam  amittunt  prius  quam  loco  demigrent  : 
quisque  ut  steterat  iacet  optinetque  ordinern. 
hoc  ubi  Amphitruo  erus  conspicatus  est, 
ilico  equites  iubet  dextera  inducere. 
equites  parent  citi  :   ab  dextera  maxumo^ 

cum  clamore  involant  impetu  alacri, 
foedant  et  proterunt  hostium  copias 
iure  iniustas. 
Me.  numquam  etiam  quicquam  adhuc  verborum  est  pro- 

locutus  perperam  : 
namque  ego  fui  illi  in  re  praesenti  et  meu'  quom  pugnatum 

est  pater. 
So.  perduelles  penetrant  se  in  fugam  ;    ibi  nostris  animus 

additust : 
vortentibus  Telobois  telis  complebantur  corpora 
ipsusque  Amphitruo  regem  Pterelam  sua  optruncavit  manu. 
haec  illist  pugnata  pugna  usque  a  mani  ad  vesperum 
(hoc  adeo  hoc  commemini  magi'  quia  illo  die  inpransus 

,  fai), 

sed  proelium  id  tandem  diremit  nox  interventu  suo. 
postridie  in  castra  ex  urbe  ad  nos  veniunt  flentes  principes  : 
velatis  manibus  orant  ignoscamus  peccatum  suom, 
deduntque  se,  divina  humanaquc  omnia,  urbem  et  liberos 
in  dicionem  atque  in  arbitratum  cuncti  Thebano  poplo. 

Plautus,  Amphitruo,  Act  I,  sc.  i,  vv.  51-107. 

i8.    Sea  fighting 

w 

GREDITVR  in  Centuripina  quadriremi  Cleomenes  e  33  86 
portu  ;  sequitur  Segestana  navis,  Tyndaritana,  Herbi- 
tensis,  Heracliensis,  Apolloniensis,  Haluntina,  praeclara 
classis  in  speciem,  sed  inops  et  infirma  propter  dimissionem 
propugnatorum  atque  remigum.  Tam  diu  in  imperio  suo 
classem  iste  praetor  diligens  vidit  quam  diu  convivium  eius 
flagitiosissimum  praetervecta  est  ;  ipse  autem,  qui  visus 
multis  diebus  non  esset,  tum  se  tamen  in  conspectum 
nautis  paulisper  dedit.  Stetit  soleatus  praetor  populi  Ro- 
mani  cum  pallio  purpureo  tunicaque  talari  muliercula  nixus 
in  litore.  Iam  hoc  istum  vestitu  Siculi  civesque  Romani 
permulti  saepe  viderant.  Posteaquam  paulum  provecta  87 
classis  est  et  Pachynum  quinto  die  denique  adpulsa,  nautae 
coacti  fame  radices  palmarum  agrestium,  quarum  erat  in 
illis  locis,  sicuti  in  magna  parte  Siciliae,  multitudo,  collige- 
bant  et  iis  miseri  perditique  alebantur  ;  Cleomenes  autem, 
qui  alterum  se  Verrem  cum  luxurie  ac  nequitia  tum  etiam 
imperio  putaret,  similiter  totos  dies  in  litore  tabernaculo 
posito  perpotabat.  Ecce  autem  repente  ebrio  Cleomene  34 
esurientibus  ceteris  nuntiatur  piratarum  esse  navis  in  portu 
Odysseae  ;  nam  ita  is  locus  nominatur  ;  nostra  autem  classis 
erat  in  portu  Pachyni.  Cleomenes  autem,  quod  erat  terrestre 
praesidium  non  re  sed  nomine,  speravit  iis  militibus  quos 
ex  eo  loco  deduxisset  explere  se  numerum  nautarum  et 
remigum  posse.  Reperta  est  eadem  istius  hominis  ava- 
rissimi  ratio  in  praesidiis  quae  in  classibus  ;  nam  erant 
perpauci  reliqui,  ceteri  dimissi.  Princeps  Cleomenes  in  88 
quadriremi  Centuripina  malum  erigi,  vela  fieri,  praecidi 
ancoras  lmperavit,  et  simul  ut  se  ceteri  sequerentur  signum 

dari  iussit.  Haec  Centuripina  navis  erat  incredibili  celeri- 
tate  velis  ;  nam  scire  isto  praetore  nemo  poterat  quid  quae- 
que  navis  remis  facere  posset  ;  etsi  in  hac  quadriremi 
propter  honorem  et  gratiam  Cleomenis  minime  multi  remiges 
et  milites  deerant.  Evolarat  iam  e  conspectu  fere  fugiens 
quadriremis,   cum   etiam   tum   ceterae   naves   uno   in   loco 

89  moliebantur.  Erat  animus  in  reliquis  ;  quamquam  erant 
pauci,  quoquo  modo  res  se  habebat,  pugnare  tamen  se  velle 
clamabant,  et  quod  reliquum  vitae  viriumque  fames  fecerat 
id  ferro  potissimum  reddere  volebant.  Quodsi  Cleomenes 
non  tanto  ante  fugisset,  aliqua  tamen  ad  resistendum  ratio 
fuisset.  Erat  enim  sola  illa  navis  constrata  et  ita  magna  ut 
propugnaculo  ceteris  posset  esse,  quae  si  in  praedonum 
pugna  versaretur,  urbis  instar  habere  inter  illos  piraticos 
myoparones  videretur ;  sed  tum  inopes,  relicti  ab  duce 
praefectoque  classis,  eundem  necessario  cursum  tenere  coe- 

90  perunt.  Helorum  versus,  ut  ipse  Cleomenes,  ita  ceteri 
navigabant,  neque  ii  tam  praedonum  impetum  fugiebant 
quam  imperatorem  sequebantur.  Tum  ut  quisque  in  fuga 
postremus,  ita  in  periculo  princeps  erat  ;  postremam  enim 
quamque  navem  piratae  primam  adoriebantur.  Ita  prima 
Haluntinorum  navis  capitur,  cui  praeerat  Haluntinus  homo 
nobilis,  Phylarchus,  quem  ab  illis  praedonibus  Locrenses 
postea  publice  redemerunt  ;  ex  quo  vos  priore  actione  iurato 
rem  omnem  causamque  cognostis.  Deinde  Apolloniensis 
navis    capitur,    et    eius    praefectus    Anthropinus    occiditur. 

35  91  Haec  dum  aguntur,  interea  Cleomenes  iam  ad  Helori  litus 
pervenerat  ;  iam  sese  in  terram  e  navi  eiecerat  quadrire- 
memque  fluctuantem  in  salo  reliquerat.  Reliqui  praefecti 
navium,  cum  in  terram  imperator  exisset,  cum  ipsi  neque 
repugnare  neque  mari  efTugere  ullo  modo  possent,  adpulsis 
ad  Helorum  navibus  Cleomenem  persecuti  sunt.  Tum 
praedonum  dux  Heracleo,  rcpente  praetcr  spem   non  sua 

virtute  sed  istius  avaritia  nequitiaque  victor,  classem  pul- 
cherrimam  populi  Romani  in  litus  expulsam  et  eiectam, 
cum  primum  invesperasceret,  inflammari  incendique  iussit. 

Cicero,  In  Verrem,  II.  v.  33.  86-35-  91. 

(*) 

TRADVCTA   classe  ad  urbem  ignaris  omnibus,  egressi  29 
milites  nautaeque  sunt  ad  commeatus  etvinum  maxime 
dividendum  in  naves,  cum  medio  forte  diei  agrestis  quidam  2 
ad  praetorem  adductus  nuntiat,  alteium  iam  diem  classem 
stare  ad  insulam  Macrin,  et  paulo  ante  visas  quasdam  moveri 
tanquam  ad  profectionem  naves.    Re  subita  perculsus  praetor  3 
tubicines  canere  iubet,  ut,  si  qui  per  agros  palati  essent, 
redirent  ;    tribunos  in   urbem  mittit   ad   cogendos  milites 
nautasque  in  naves.    Haud  secus  quam  in  repentino  incendio  4 
aut  capta  urbe  trepidatur,  aliis   in   urbem   currentibus  ad 
suos  revocandos,   aliis   ex   urbe   naves   cursu   repetentibus  ; 
incertisque   clamoribus,    quibus    ipsis    tubae    obstreperent, 
turbatis  imperiis,  tandem  concursum  ad  naves  est.    Vix  suas  5 
quisque  noscere  aut  adire  prae  tumultu  poterat  ;    trepida- 
tumque  cum  periculo  et  in  mari  et  in  terra  foret,  ni,  partibus 
divisis,  Aemilius  cum  praetoria  nave  primus  e  portu  in  altum 
evectus,    excipiens    insequentes,    suo    quamque    ordine    in 
frontem  instruxisset,  Eudamus  Rhodiaque  classis  substitissent  6 
ad   terram,   ut   et   sine   trepidatione   conscenderent   et,   ut 
quaeque  parata  esset,  exiret  navis.    Ita  et  explicuere  ordinem  7 
primae  in  conspectu  praetoris  et  coactum  agmen  ab  Rhodiis 
est  ;    instructaque   acies,   velut   cernerent  regios,  in  altum 
processit.     Inter  Myonnesum  et   Corycum   promuntorium 
erant,  cum   hostem   conspexere  ;    et   regia   classis,  binis  in  8 
ordinem    navibus    longo    agmine    veniens,    et    ipsa    aciem 
adversam  explicuit,  laevo  tantum  evecta  cornu,  ut  amplecti 

9  et  circumire  dextrum  cornu  Romanorum  posset.  Quod  ubi 
Eudamus,  qui  cogebat  agmen,  vidit,  non  posse  aequare 
ordinem  Romanos  et  tantum  non  iam  circumiri  ab  dextro 
cornu,  concitat  naves  (et  erant  Rhodiae  longe  omnium 
celerrimae  tota  classe),  aequatoque  cornu  praetoriae  navi, 
30  in  qua  Polyxenidas  erat,  suam  obiecit.  Iam  totis  classibus 
simul  ab  omni  parte  pugna  conserta  erat.  Ab  Romanis 
octoginta   naves   pugnabant,   ex   quibus    Rhodiae    duae   et 

2  viginti  erant  ;  hostium  classis  undenonaginta  navium  fuit  ; 
maximae  formae  naves  tres  hexeres  habebat,  duas  hepteres. 
Robore  navium  et  virtute  militum  Romani  longe  praestabant, 
Rhodiae  naves  agilitate  et  arte  gubernatorum  et  scientia 

3  remigum.  Maximo  tamen  terrori  hostibus  fuere,  quae  ignes 
prae  se  portabant,  et  quod  unum  iis  ad  Panhormum  circum- 
ventis    saluti    fuerat,    id    tum    maximum    momentum    ad 

4  victoriam  fuit.  Nam  metu  ignis  adversi  regiae  naves,  ne 
prora  concurrerent,  cum  declinassent,  neque  ipsae  ferire 
rostro  hostem  poterant  et  obliquas  se  ipsae  ad  ictus  praebe- 

5  bant,  et  si  qua  concurrerat,  obruebatur  infuso  igni,  magisque 

6  ad  incendium  quam  ad  proelium  trepidabant.  Plurimum 
tamen,  quae  solet,  militum  virtus  in  bello  valuit.  Mediam 
namque  aciem  hostium  Romani  cum  rupissent,  circumvecti 
ab  tergo  pugnantibus  adversus  Rhodios  regiis  sese  obiecerunt  ; 
momentoque  temporis  et  media  acies  Antiochi  et  laevo  cornu 

7  circumventae  naves  mergebantur.  Dextera  pars  integra 
sociorum  magis  clade  quam  suo  periculo  terrebatur  ;  ceterum 
postquam  alias  circumventas,  praetoriam  navem  Polyxenidae 
relictis  sociis  vela  dantem  videre,  sublatis  raptim  dolonibus 
(et  erat  secundus  petentibus  Ephcsum  ventus)  capessunt 
fugam,  quadraginta    duabus   navibus   in   ea  pugna  amissis, 

8  quarum  tredecim  captae  in  potestatem  hostium  venerunt, 
ceterae  incensae  aut  demersae.  Romanorum  duae  naves 
fractae  sunt,  vulneratae  aliquot  ;    Rhodia  una  capta  memo- 

rabili  casu.     Nam  cum  rostro  percussisset  Sidoniam  navem, 

ancora  ictu  ipso  excussa  e  nave  sua  unco  dente,  velut  ferrea 

manu    iniecta,    alligavit    alterius    proram  ;     inde    tumultu  io 

iniecto,    cum    divellere    se    ab    hoste   cupientes  inhiberent 

Rhodii,  tractum  ancorale  et  implicitum  remis  latus  alterum 

detersit  ;    debilitatam  ea  ipsa,  quae  icta  cohaeserat,  navis 

cepit.     Hoc  maxime  modo  ad  Myonnesum  navali  proelio 

pugnatum  est. 

Livy,  XXXVII,  ch.  29,  30. 

1 9.    Pbarsalia 

w 

INTER  duas  acies  tantum  erat  relictum  spati  ut  satis  esset  92 
ad  concursum  utriusque  exercitus.     Sed  Pompeius  suis  2 
praedixerat  ut  Caesaris  impetum  exciperent  neve  se  loco 
moverent   aciemque   eius   distrahi   paterentur  ;    idque   ad- 
monitu    C.    Triari    fecisse    dicebatur,    ut    primus   excursus 
visque  militum  infringeretur  aciesque  distenderetur  atque 
in  suis  ordinibus  dispositi  dispersos  adorirentur  ;    leviusque  3 
casura  pila  sperabat  in  loco  retentis  militibus  quam  si  ipsi 
immissis   telis  occurrissent,  simul  fore  ut   duplicato  cursu 
Caesaris  milites  exanimarentur  et  lassitudine  conficerentur. 
Quod  nobis  quidem  nulla  ratione  factum  a  Pompeio  videtur,  4 
propterea  quod  est  quaedam  animi  incitatio  atque  alacritas. 
naturaliter  innata  omnibus  quae  studio  pugnae  incenditur. 
Hanc  non  reprimere  sed  augere  imperatores  debent ;  neque  5 
frustra  antiquitus  institutum  est  ut  signa  undique  concine- 
rent  clamoremque  universi  tollerent ;   quibus  rebus  et  hostis 
terreri  et  suos  incitari  existimaverunt.     Sed  nostri  milites  93 
signo  dato  cum  infestis  pilis  procucurrissent  atque  animum 
advertissent    non    concurri    a    Pompeianis,    usu    periti    ac 
superioribus  pugnis  exercitati  sua  sponte  cursum  represserunt 

et  ad  medium  fere  spatium  constiterunt,  ne  consumptis 
viribus  appropinquarent,  parvoque  intermisso  temporis  spatio 
ac  rursus  renovato  cursu  pila  miserunt  celeriterque,  ut  erat 

2  praeceptum  a  Caesare,  gladios  strinxerunt.  Neque  vero 
Pompeiani  huic  rei  defuerunt.  Nam  et  tela  missa  exceperunt 
et    impetum    legionum    tulerunt    et    ordines    conservarunt 

3  pilisque  missis  ad  gladios  redierunt.  Eodem  tempore  equites 
ab  sinistro  Pompei  cornu,  ut  erat  imperatum,  universi  pro- 
cucurrerunt,  omnisque  multitudo  sagittariorum  se  profudit. 

4  Quorum  impetum  noster  equitatus  non  tulit  sed  paulatim 
loco  motus  cessit,  equitesque  Pompei  hoc  acrius  instare  et 
se   turmatim   explicare  aciemque  nostram   a   latere  aperto 

5  circumire  coeperunt.  Quod  ubi  Caesar  animum  advertit, 
quartae  aciei,  quam  instituerat  ex  cohortium  numero,  dedit 

6  signum.  Illae  celeriter  procucurrerunt  infestisque  signis 
tanta  vi  in  Pompei  equites  impetum  fecerunt  ut  eorum  nemo 
consisteret  omnesque  conversi  non  solum  loco  excederent, 

7  sed  protinus  incitati  fuga  montis  altissimos  peterent.  Quibus 
summotis  omnes  sagittarii  funditoresque  destituti  inermes 

8  sine  praesidio  interfecti  sunt.  Eodem  impetu  cohortes 
sinistrum  cornu  pugnantibus  etiam  tum  ac  resistentibus  in 
acie  Pompeianis  circumierunt  eosque  a  tergo  sunt  adorti. 

94  Eodem  tempore  tertiam  aciem  Caesar,  quae  quieta  fuerat 

2  et  se  ad  id  tempus  loco  tenuerat,  procurrere  iussit.  Ita 
cum  recentes  atque  integri  defessis  successissent,  alii  autem 
a   tergo   adorirentur,   sustinere   Pompeiani    non   potuerunt 

3  atque  universi  terga  verterunt.  Neque  vero  Caesarem 
fefellit  quin  ab  eis  cohortibus  quae  contra  equitatum  in 
quarta  acie  collocatae  essent  initium  victoriae  oriretur,  ut 

4  ipse  in  cohortandis  militibus  pronuntiaverat.  Ab  his  enim 
primnm  equitatus  est  pulsus,  ab  isdem  factae  caedes  sagit- 
tariorum  ac  funditorum,  ab  isdem  acies  Pompeiana  a  sinistra 

5  parte  erat  circumita  atque  initium  fugae  factum.    Sed  Pom- 

peius,  ut  equitatum  suum  pulsum  vidit  atque  eam  partem 
cui  maxime  confidebat  .perterritam  animum  advertit,  aliis 
diffisus  acie  excessit  protinusque  se  in  castra  equo  contulit 
et  eis  centurionibus  quos  in  statione  ad  praetoriam  portam 
posuerat   clare,   ut   milites  exaudirent,   *  Tuemini,'   inquit, 
'castra   et   defendite   diligenter,  si   quid   durius   acciderit. 
Ego  reliquas  portas  circumeo  et  castrorum  praesidia  con- 
firmo.'    Haec  cum  dixisset,  se  in  praetorium  contulit  summae  6 
rei  diffidens  et  tamen  eventum  exspectans.     Caesar,  Pom-  95 
peianis   ex   fuga   intra  vallum   compulsis,   nullum   spatium 
perterritis  dari  oportere  existimans  milites  cohortatus  est 
ut  beneficio  fortunae  uterentur  castraque  oppugnarent.    Qui  2 
etsi  magno  aestu — nam  ad  meridiem   res  erat  perducta — 
tamen  ad  omnem  laborem  animo  parati  imperio  paruerunt. 
Castra  a  cohortibus  quae  ibi  praesidio  erant  relictae  industrie  3 
defendebantur,  multo  etiam  acrius  a  Thracibus  barbarisque 
auxiliis.    Nam  qui  acie  refugerant  milites,  et  animo  perterriti  4 
et    lassitudine    confecti,    missis    plerique    armis    signisque 
militaribus    magis    de    reliqua    fuga    quam    de    castrorum 
defensione  cogitabant.     Neque   vero   diutius   qui   in   vallo  5 
constiterant  multitudinem  telorum  sustinere  potuerunt  sed 
confecti  vulneribus  locum  reliquerunt,  protinusque  omnes 
ducibus  usi  centurionibus  tribunisque  militum  in  altissimos 
montis,  qui  ad  castra  pertinebant,  confugerunt.     In  castris  96 
Pompei   videre   licuit    trichilas   structas,    magnum    argenti 
pondus  expositum,  recentibus  caespitibus  tabernacula  con- 
strata,    L.    etiam    Lentuli    et    non    nullorum    tabernacula 
protecta  hedera  multaque  praeterea  quae  nimiam  luxuriam 
et  victoriae  fiduciam  designarent,  ut  facile  existimari  posset 
nihil  eos  de  eventu  eius  diei  timuisse  qui  non  necessarias 
conquirerent  voluptatcs.     At  hi  miserrimo  ac  patientissimo  2 
exercitui  Caesaris  luxuriem  obiciebant,  cui  semper  omnia 
ad  necessarium  usum  defuissent.    Pompeius,  iam  cum  intra  3 

vallnm  nostri  versarentur,  equum  nactus  detractis  insignibus 
imperatoris  decumana  porta  se  ex  castris  eiecit  protinusque 
4  equo  citato  Larisam  contendit.  Neque  ibi  constitit,  sed 
eadem  celeritate  paucos  suos  ex  fuga  nactus  nocturno  itinere 
non  intermisso  comitatu  equitum  xxx  ad  mare  pervenit, 
navemque  frumentariam  conscendit  saepe,  ut  dicebatur, 
querens  tantum  se  opinionem  fefellisse  ut  a  quo  genere 
hominum  victoriam  sperasset,  ab  eo  initio  fugae  facto  paene 

proditus  videretur.  y 

Caesar,  De  bello  civ.  III,  ch.  92-96. 

(*) 

AT  nox  felicis  Magno  pars  ultima  vitae 
^V  sollicitos  vana  decepit  imagine  somnos. 
nam  Pompeiani  visus  sibi  sede  theatri 
innumeram  effigiem  Romanae  cernere  plebis 
attollique  suum  laetis  ad  sidera  nomen 
vocibus  et  plausu  cuneos  certare  sonantes  ; 
qualis  erat  populi  facies  clamorque  faventis, 
olim  cum  iuvenis  primique  aetate  triumphi 
post  domitas  gentes,  quas  torrens  ambit  Hiberus, 
et  quaecumque  fugax  Sertorius  inpulit  arma, 
vespere  pacato,  pura  venerabilis  aeque 
quam  currus  ornante  toga,  plaudente  senatu, 
sedit  adhuc  Romanus  eques  :   seu  fine  bonorum 
anxia  venturis  ad  tempora  laeta  refugit, 
sive  per  ambages  solitas  contraria  visis 
vaticinata  quies  magni  tulit  omina  planctus, 
seu  vetito  patrias  ultra  tibi  cernere  sedes 
sic  Romam  fortuna  dedit.    ne  rumpite  somnos, 
castrorum  vigiles,  nullas  tuba  verberet  aures. 
crastina  dira  quies  et  imagine  maesta  diurna 
undique  funcstas  acies  fcret,  undique  bellum. 

unde  pares  somnos  populis  noctemque  beatam? 
o  felix,  si  te  vel  sic  tua  Roma  videret. 
donassent  utinam  superi  patriaeque  tibique 
unum,  Magne,  diem,  quo  fati  certus  uterque 
extremum  tanti  fructum  raperetis  amoris. 
tu  velut  Ausonia  vadis  moriturus  in  urbe, 
illa  rati  semper  de  te  sibi  conscia  voti 
hoc  scelus  haud  umquam  fatis  haerere  putavit, 
sic  se  dilecti  tumulum  quoque  perdere  Magni. 
te  mixto  flesset  luctu  iuvenisque  senexque 
iniussusque  puer  ;   lacerasset  crine  soluto 
pectora  femineum,  ceu  Bruti  funere,  volgus. 
nunc  quoque  tela  licet  paveant  victoris  iniqui, 
nuntiet  ipse  licet  Caesar  tua  funera,  flebunt, 
sed  dum  tura  ferunt,  dum  laurea  serta  Tonanti. 
o  miseri,  quorum  gemitus  edere  dolorem, 
qui  te  non  pleno  pariter  planxere  theatro. 

vicerat  astra  iubar,  cum  mixto  murmure  turba 
castrorum  fremuit  fatisque  trahentibus  orbem 
signa  petit  pugnae.    miseri  pars  maxima  volgi 
non  totum  visura  diem  tentoria  circum 
ipsa  ducis  queritur  magnoque  accensa  tumultu 
mortis  vicinae  properantis  admovet  horas. 
dira  subit  rabies ;   sua  quisque  ac  publica  fata 
praecipitare  cupit  ;   segnis  pavidusque  vocatur 
ac  nimium  patiens  soceri  Pompeius  et  orbis 
indulgens  regno,  qui  tot  simul  undique  gentis 
iuris  habere  sui  vellet  pacemque  timeret. 
nec  non  et  reges  populique  queruntur  Eoi 
bella  trahi  patriaque  procul  tellure  teneri. 
hoc  placet,  o  superi,  cum  vobis  vertere  cuncta 
propositum,  nostris  erroribus  addere  crimen? 
cladibus  inruimus  nocituraque  poscimus  arma  ; 

in  Pompeianis  votum  est  Pharsalia  castris. 
cunctorum  voces  Romani  maximus  auctor 
Tullius  eloquii,  cuius  sub  iure  togaque 
pacificas  saevus  tremuit  Catilina  securis, 
pertulit  iratus  bellis,  cum  rostra  forumque 
optaret,  passus  tam  longa  silentia  miles  ; 
addidit  invalidae  robur  facundia  causae. 

'  hoc  pro  tot  meritis  solum  te,  Magne,  precatur 
uti  se  fortuna  velis,  proceresque  tuorum 
castrorum  regesque  tui  cum  supplice  mundo 
adfusi,  vinci  socerum  patiare  rogamus. 
humani  generis  tam  longo  tempore  bellum 
Caesar  erit  ?   merito  Pompeium  vincere  lente 
gentibus  indignum  est  a  transcurrente  subactis. 
quo  tibi  fervor  abit  aut  quo  fiducia  fati? 
de  superis,  ingrate,  times  causamque  senatus 
credere  dis  dubitas?   ipsae  tua  signa  revellent 
prosilientque  acies  :   pudeat  vicisse  coactum. 
si  duce  te  iusso,  si  nobis  bella  geruntur, 
sit  iuris,  quocumque  velint,  concurrere  campo. 
quid  mundi  gladios  a  sanguine  Caesaris  arces  ? 
vibrant  tela  manus,  vix  signa  morantia  quisquam 
expectat  :   propera,  te  ne  tua  classica  linquant. 
scire  senatus  avet,  miles  te,  Magne,  sequatur 
an  comes.'    ingemuit  rector  sensitque  deorum 
esse  dolos  et  fata  suae  contraria  menti. 
'  si  placet  hoc  '  inquit  *  cunctis,  si  milite  Magno, 
non  duce  tempus  eget,  nil  ultra  fata  morabor.' 

Lucan,  Pharsalia,  VII,  vv.  j~\ 

20.    A  digression 

^INDE  ad  triumphum  decessisse  Romam  Papirium  Cursorem  i6n 
1  scribunt,  qui  eo  duce  Luceriam  receptam  Samnitesque  sub 
iugum  missos  auctores  sunt.    Et  fuit  vii  haud  dubie  dignus  I2 
omni  bellica  laude,  non  animi  solum  vigore  sed  etiam  cor- 
poris  viribus  excellens.    Praecipua  pedum  pernicitas  inerat,  13 
quae  cognomen  etiam  dedit  ;    victoremque  cursu  omnium 
aetatis  suae  fuisse   ferunt  seu  virium   vi  seu   exercitatione 
multa,  cibi  vinique  eundem  capacissimum  ;    nec  cum  ullo  14 
asperiorem,  quia  ipse  invicti  ad  laborem  corporis  esset,  fuisse 
militiam  pediti  pariter  equitique  ;    equites  etiam  aliquando  15 
ausos  ab  eo  petere  ut  sibi  pro  re  bene  gesta  laxaret  aliquid 
laboris  ;    quibus  ille  *  ne  nihil  remissum  dicatis,  remitto  '  16 
inquit,  '  ne  utique  dorsum  demulceatis  cum  ex  equis  de- 
scendetis  '.     Et  vis  erat  in  eo  viro  imperii  ingens  pariter  in 
socios  civesque.     Praenestinus  praetor  per  timorem  segnius  17 
ex  subsidiis   suos  duxerat   in  primam  aciem  ;     quem   cum 
inambulans    ante    tabernaculum    vocari    iussisset,    lictorem 
expedire  securem  iussit.     Ad  quam  vocem  exanimi  stante  18 
Praenestino,  '  agedum,  lictor,  excide  radicem  hanc  '  inquit 
'  incommodam  ambulantibus  ',  perfusumque  ultimi  supplicii 
metu   multa   dicta   dimisit.     Haud  dubie  illa  aetate,  qua  19 
nulla  virtutum  feracior  fuit,  nemo  unus  erat  vir  quo  magis 
innixa  res  Romana  staret.   Quin  eum  parem  destinant  animis 
magno  Alexandro  ducem,  si  arma  Asia  perdomita  in  Europam 
vertissetj^ 

Nihil  minus   quaesitum   a  principio  huius  operis  videri  17 
potest   quam   ut   plus   iusto   ab   rerum   ordine   declinarem 
varietatibusque  distinguendo  opere  et  legentibus  velut  de- 
verticula  amoena  et  requiem  animo  meo  quaererem  ;   tamen  2 
tanti  regis  ac  ducis  mentio,  quibus  saepe  tacitus  cogitationi- 
bus  volutavi  animum,  eas  evocat  in  medium,  ut  quaerere 

libeat  quinam  eventus  Romanis  rebus,  si  cum   Alexandro 
foret  bellatum,  futurus  fuerit. 

3  Plurimum  in  bello  pollere  videntur  militum  copia  et 
virtus,  ingenia   imperatorum,   fortuna   per  omnia  humana 

4  maxime  in  res  bellicas  potens  ;  ea  et  singula  intuenti  et 
universa  sicut  ab  aliis  regibus  gentibusque,  ita  ab  hoc 
quoque    facile    praestant    invictum    Romanum    imperium. 

5  Iam  primum,  ut  ordiar  ab  ducibus  comparandis,  haud 
equidem  abnuo  egregium  ducem  fuisse  Alexandrum  ;  sed 
clariorem  tamen  eum  facit  quod  unus  fuit,  quod  adulescens 
in  incremento  rerum,  nondum  alteram  forunam  expertus, 

6  decessit.  Vt  alios  reges  claros  ducesque  omittam,  magna 
exempla  casuum  humanorum,  Cyrum,  quem  maxime  Graeci 
laudibus   celebrant,    quid   nisi   longa   vita,    sicut    Magnum 

7  modo  Pompeium,  vertenti  praebuit  fortunae?  Recenseam 
duces  Romanos,  nec  omnes  omnium  aetatium  sed  ipsos 
eos  cum  quibus  consulibus  aut  dictatoribus  Alexandro  fuit 

8  bellandum,  M.  Valerium  Corvum,  C.  Marcium  Rutulum, 
C.  Sulpicium,  T.  Manlium  Torquatum,  Q.  Publilium  Philo- 
nem,  L.  Papirium  Cursorem,  Q.  Fabium  Maximum,  duos 

9  Decios,  L.  Volumnium,  M\  Curium  ?  Deinceps  ingentes 
sequuntur  viri,  si  Punicum   Romano  praevertisset   bellum 

io  seniorque  in  Italiam  traiecisset.  Horum  in  quolibet  cum 
indoles  eadem  quae  in  Alexandro  erat  animi  ingeniique, 
tum  disciplina  militaris,  iam  inde  ab  initiis  urbis  tradita  per 
manus,  in  artis  perpetuis  praeceptis  ordinatae  modum  vene- 

n  rat.  Ita  reges  gesserant  bella,  ita  deinde  exactores  regum 
Iunii  Valeriique,  ita  deinceps  Fabii,  Quinctii,  Cornelii,  ita 
Furius  Camillus,  quem  iuvenes  ii  quibus  cum  Alexandro 
dimicandum  erat  senem  viderant./ 

12  Militaria  opera  pugnando  obeunti  Alexandro — nam  ea 
quoque  haud  minus  clarum  eum  faciunt — cessisset  vide- 
licet  in  acie  oblatus  par  Manlius  Torquatus  aut  Valerius 

Corvus,  insignes  ante  milites  quam  duces,  cessissent  Decii,  13 
devotis    corporibus    in    hostem    ruentes,    cessisset    Papirius 
Cursor  illo  corporis  robore,  illo  animi  !   victus  esset  consiliis  14 
iuvenis  unius,  ne  singulos  nominem,  senatus  ille,  quem  qui 
ex    regibus    constare    dixit    unus    veram    speciem    Romani 
senatus  cepit  !    Id  vero  erat  periculum,  ne  sollertius  quam  15 
quilibet  unus  ex  his  quos  nominavi  castris  locum  caperet, 
commeatus  expediret,  ab  insidiis  praecaveret,  tempus  pug- 
nae   deligeret,  aciem   instrueret,  subsidiis   firmaret !      Non  16 
cum  Dareo  rem  esse  dixisset,  quem  mulierum  ac  spadonum 
agmen  trahentem  inter  purpuram  atque  aurum  oneratum 
fortunae  apparatibus  suae,  praedam  verius  quam  hostem, 
nihil  aliud  quam  bene  ausus  vana  contemnere,  incruentus 
devicit.     Longe  alius  Italiae  quam  Indiae,  per  quam  temu-  17 
lento  agmine  comisabundus  incessit,  visus  illi  habitus  esset, 
saltus    Apuliae    ac    montes    Lucanos    cernenti    et    vestigia 
recentia  domesticae  cladis,  ubi  avunculus  eius  nuper,  Epiri 
rex  Alexander,  absumptus  erat.    f 

Et  loquimur  de  Alexandro  nondum  merso  secundis  rebus,  18 
quarum  nemo  intolerantior  fuit.     Qui  si  ex  habitu  novae  2 
fortunae  novique,   ut   ita  dicam,  ingenii  quod  sibi  victor 
induerat  spectetur,  Dareo  magis  similis  quam  Alexandro  in  3 
Italiam  venisset  et  exercitum  Macedoniae  oblitum  degene- 
rantemque  iam  in  Persarum  mores  adduxisset.     Referre  in  4 
tanto  rege  piget  superbam  mutationem  vestis  et  desideratas 
humi  iacentium  adulationes,  etiam  victis  Macedonibus  graves 
nedum  victoribus,  et  foeda  supplicia  et  inter  vinum  et  epulas 
caedes  amicorum  et  vanitatem  ementiendae  stirpis.     Quid  si  5 
vini  amor  in  dies  fieret  acrior?    Quid  si  trux  ac  praefervida 
ira  ? — nec  quicquam  dubium  inter  scriptores  refero — nullane 
haec  damna  imperatoriis  virtutibus  ducimus  ?    Id  vero  peri-  6 
culum  erat,  quod  levissimi  ex  Graecis  qui  Parthorum  quoque 
contra  nomen  Romanum  gloriae  favent  dictitare  solent,  ne 

maiestatem  nominis  Alexandri,  quem  ne  fama  quidem  illis 
notum  arbitror  fuisse,  sustinere  non  potuerit  populus  Roma- 

7  nus ;  et  adversus  quem  Athenis,  in  civitate  fracta  Macedonum 
armis,  cernente  tum  maxime  prope  fumantes  Thebarum 
ruinas,  contionari  libere  ausi  sunt  homines,  id  quod  ex 
monumentis  orationum  patet,  adversus  eum  nemo  ex  tot 
proceribus  Romanis  vocem  liberam  missurus  fuerit  \/ 

8  Quantalibet  magnitudo  hominis  concipiatur  animo  ;  unius 
tamen  ea  magnitudo  hominis  erit  collecta  paulo  plus  decem 

9  annorum  felicitate  ;  quam  qui  eo  extollunt  quod  populus 
Romanus  etsi  nullo  bello  multis  tamen  proeliis  victus  sit, 
Alexandro  nullius  pugnae  non  secunda  fortuna  fuerit,  non 
intellegunt  se  hominis  res  gestas,  et  eius  iuvenis,  cum  populi 

io  iam  octingentesimum  bellantis  annum  rebus  conferre.  Mi- 
remur  si,  cum  ex  hac  parte  saecula  plura  numerentur 
quam  ex  illa  anni,  plus  in  tam  longo  spatio  quam  in  aetate 

ii  tredecim  annorum  fortuna  variaverit?  Quin  tu  homines 
cum    homine,    duces    cum    duce,   fortunam    cum    fortuna 

i^confers?  Quot  Romanos  duces  nominem  quibus  nun- 
quam  adversa  fortuna  pugnae  fuit?  Paginas  in  annalibus 
magistratuumque  fastis  percurrere  licet  consulum  dicta- 
torumque  quorum  nec  virtutis  nec  fortunae  ullo  die  popu- 

13  lum  Romanum  paenituit.  Et  quo  sint  mirabiliores  quam 
Alexander  aut  quisquam  rex,  denos  vicenosque  dies  quidam 

*4  dictaturam,  nemo  plus  quam  annum  consulatum  gessit  ;  ab 
tribunis  plebis  dilectus  impediti  sunt  ;   post  tempus  ad  bella 

15  ierunt,  ante  tempus  comitiorum  causa  revocati  sunt  ;  in  ipso 
conatu  rerum  circumegit  se  annus  ;  collegae  nunc  temeritas, 
nunc  pravitas  impedimento  aut  damno  fuit  ;  male  gestis 
rebus  alterius  successum  est  ;    tironem  aut  mala  disciplina 

16  institutum  exercitum  acceperunt.  At  hercule  reges  non 
liberi  solum  impedimentis  omnibus  sed  domini  rerum  tem- 

17  porumque  trahunt  consiliis  cuncta,  non  sequuntur.    Invictus 

ergo  Alexander  cum  invictis  ducibus  bella  gessisset  et  eadem 
fortunae  pignora  in  discrimen  detulisset  ;  immo  etiam  eo  plus  18 
periculi  subisset  quod  Macedones  unum  Alexandrum  habuis- 
sent,  multis  casibus  non  solum  obnoxium  sed  etiam  offeren- 
tem  se,  Romani  multi  fuissent  Alexandro  vel  gloria  vel  rerum  19 
magnitudine  pares,  quorum  suo  quisque  fato  sine  publico 
discrimine  viveret  morereturque.      • 

Restat  ut  copiae  copiis  comparentur  vel  numero  vel  mi-  19 
litum  genere  vel  multitudine  auxiliorum.    Censebantur  eius  2 
aetatis  lustris  ducena  quinquagena  milia  capitum.     Itaque 
in  omni  defectione  sociorum  Latini  nominis  urbano  prope 
dilectu   decem   scribebantur   legiones ;     quaterni   quinique  3 
exercitus  saepe  per  eos  annos  in  Etruria,  in  Vmbria  Gallis 
hostibus  adiunctis,  in  Samnio,  in  Lucanis  gerebant  bellum. 
Latium  deinde  omne  cum  Sabinis  et  Volscis  et  Aequis  et  4 
omni  Campania  et  parte  Vmbriae  Etruriaeque  et  Picentibus 
et   Marsis  Paelignisque  ac  Vestinis  atque  Apulis,  adiuncta 
omni  ora  Graecorum  inferi  maris  a  Thuriis  Neapolim  et 
Cumas  et  inde  Antio  atque  Ostiis  tenus  Samnites  aut  socios 
validos  Romanis  aut  fractos  bello  invenisset  hostes.     Ipse  5 
traiecisset  mare  cum  veteranis  Macedonibus  non  plus  triginta 
milibus   hominum   et   quattuor   milibus   equitum,   maxime 
Thessalorum  ;   hoc  enim  roboris  erat.    Persas  Indos  aliasque 
si  adiunxisset  gentes,  impedimentum  maius  quam  auxilium 
traheret^ 

Adde   quod   Romanis   ad   manum    domi   supplementum  6 
esset,  Alexandro,  quod  postea  Hannibali  accidit,  alieno  in 
agro  bellanti  exercitus  consenuisset.     Arma  clupeus  sarisae-  7 
que  illis  ;    Romano  scutum,  maius  corpori  tegumentum,  et 
pilum,  haud  paulo  quam  hasta  vehementius  ictu  missuque 
telum.     Statarius  uterque  miles,  ordines  servans  ;    sed  illa  8 
phalanx  immobilis  et  unius  generis,  Romana  acies  distinctior, 
ex  pluribus  partibus  constans,  facilis  partienti,  quacumque 


(6o) 

9  opus  esset,  facilis  iungenti.  Iam  in  opere  quis  par  Romano 
miles  ?  quis  ad  tolerandum  laborem  melior?  Vno  proelio 
victus  Alexander  bello  victus  esset  :  Romanum,  quem  Cau- 
dium,   quem  Cannae  non  fregerunt,   quae  fregisset   acies? 

io  Ne  ille  saepe,  etiamsi  prima  prospere  evenissent,  Persas 
et  Indos  et  imbellem  Asiam  quaesisset  et  cum  feminis  sibi 

ii  bellum  fuisse  dixisset,  quod  Epiri  regem  Alexandrum 
mortifero  volnere  ictum  dixisse  ferunt,  sortem  bellorum  in 
Asia  gestorum  ab  hoc  ipso  iuvene  cum  sua  conferentem. 

12  Equidem  cum  per  annos  quattuor  et  viginti  primo  Punico 
bello  classibus  certatum  cum  Poenis  recordor,  vix  aetatem 

13  Alexandri  surTecturam  fuisse  reor  ad  unum  bellum.  Et 
forsitan,  cum  et  foederibus  vetustis  iuncta  res  Punica 
Romanae  esset  et  timor  par  adversus  communem  hostem 
duas    potentissimas    armis    virisque    urbes    armaret,    simul 

J4  Punico  Romanoque  obrutus  bello  esset.  Non  quidem 
Alexandro  duce  nec  integris  Macedonum  rebus  sed  experti 
tamen  sunt  Romani  Macedonem  hostem  adversus  Antio- 
chum  Philippum  Persen  non  modo  cum  clade  ulla  sed  ne 

15  cum  periculo  quidem  suo.  Absit  invidia  verbo  et  civilia 
bella  sileant  :  nunquam  ab  equite  hoste,  nunquam  a  pedite, 
nunquam   aperta  acie,  nunquam   aequis,   utique  nunquam 

16  nostris  locis  laboravimus  :  equitem,  sagittas,  saltus  impedi- 
tos,  avia  commeatibus  loca  gravis  armis  miles  timere  potest. 

17  Mille  acies  graviores  quam  Macedonum  atque  Alexandri 
avertit  avertetque,  modo  sit  perpetuus,  huius  qua  vivimus 
pacis  amor  et  civilis  cura  concordiae.       J? 

Livy,  IX,  ch.  16,  §  11-ch.  19. 

21.    Caesar^s  triumph 

w 

CONFECTIS  bellis  quinquiens  triumphavit,  post  de-  37 
victum  Scipionem  quater  eodem  mense,  sed  interiectis 
diebus,  et  rursus  semel  post  superatos  Pompei  liberos. 
Primum  et  excellentissimum  triumphum  egit  Gallicum, 
sequentem  Alexandrinum,  deinde  Ponticum,  huic  proxi- 
mum  Africanum,  novissimum  Hispaniensem,  diverso  quem- 
que  apparatu  et  instrumento.  Gallici  triumphi  die  Vela-  2 
brum  praetervehens  paene  curru  excussus  est  axe  diffracto, 
ascenditque  Capitolium  ad  lumina  quadraginta  elephantis 
dextra  sinistraque  lychnuchos  gestantibus.  Pontico  triumpho 
inter  pompae  fercula  trium  verborum  praetulit  titulum 
veni  •  vidi  •  vici  non  acta  belli  significantem  sicut  ceteris, 
sed  celeriter  confecti  notam.  Veteranis  legionibus  praedae  38 
nomine  in  pedites  singulos  super  bina  sestertia,  quae  initio 
civilis  tumultus  numeraverat,  vicena  quaterna  milia  num- 
mum  dedit.  Adsignavit  et  agros,  sed  non  continuos,  ne  quis 
possessorum  expelleretur.  Populo  praeter  frumenti  denos 
modios  ac  totidem  olei  libras  trecenos  quoque  nummos, 
quos  pollicitus  olim  erat,  viritim  divisit  et  hoc  amplius 
centenos  pro  mora.  Annuam  etiam  habitationem  Romae  2 
usque  ad  bina  milia  nummum,  in  Italia  non  ultra  quingenos 
sestertios  remisit.  Adiecit  epulum  ac  viscerationem  et  post 
Hispaniensem  victoriam  duo  prandia  ;  nam  cum  prius  parce 
neque  pro  liberalitate  sua  praebitum  iudicaret,  quinto  post 
die  aliud  largissimum  praebuit.  Edidit  spectacula  varii  39 
generis  :  munus  gladiatorium,  ludos  etiam  regionatim  urbe 
tota  et  quidem  per  omnium  linguarum  histriones,  item 
circenses  athletas  naumachiam.  Munere  in  foro  depugnavit 
Furius  Leptinus  stirpe  praetoria  tt  Q.  Calpenus  senator 
quondam  actorque  causarum.    Pyrricham  saltaverunt  Asiae 

2  Bithyniaeque  principum  liberi.  Ludis  Decimus  Laberius 
eques  Romanus  mimum  suum  egit  donatusque  quingentis 
sestertiis  et  anulo  aureo  sessum  in  quattuordecim  scaena 
per  orchestram  transiit.  Circensibus  spatio  circi  ab  utraque 
parte  producto  et  in  gyrum  euripo  addito  quadrigas  bigas- 
que  et  equos  desultorios  agitaverunt  nobilissimi  iuvenes. 
Troiam  lusit  turma  duplex  maiorum  minorumque  puerorum. 

3  Venationes  editae  per  dies  quinque  ac  novissime  pugna 
divisa  in  duas  acies,  quingenis  peditibus,  elephantis  vicenis, 
tricenis  equitibus  hinc  et  inde  commissis.  Nam  quo  laxius 
dimicaretur,  sublatae  metae  inque  earum  locum  bina  castra 
exadversum  constituta  erant.  Athletae  stadio  ad  tempus 
extructo   regione   Marti   campi   certaverunt   per   triduum. 

4  Navali  proelio  in  minore  Codeta  defosso  lacu  biremes  ac 

triremes  quadriremesque  Tyriae  et  Aegyptiae  classis  magno 

pugnatorum  numero  conflixerunt.  Ad  quae  omnia  spectacula 

tantum  undique  confluxit  hominum,  ut  plerique  advenae 

aut  inter  vicos  aut  inter  vias  tabernaculis  positis  manerent, 

ac  saepe  prae  turba  elisi  exanimatique  sint  plurimi  et  in  his 

duo  senatores. 

Suetonius,  lulius,  ch.  37-39. 

(*) 

NECESSITAS,  cuius  cursus  transversi  impetum 
voluerunt  multi  effugere,  pauci  potuerunt, 
quo  me  detrusit  paene  extremis  sensibus  !  . 

quem  nulla  ambitio,  nulla  umquam  largitio, 
nullus  timor,  vis  nulla,  nulla  auctoritas 
movere  potuit  in  iuventa  de  statu, 
ecce  in  senecta  ut  facile  labefecit  loco 
viri  excellentis  mente  clemente  edita 
summissa  placide  blandiloquens  oratio  ! 
etenim  ipsi  di  negare  cui  nil  potuerunt, 

hominem  me  denegare  quis  posset  pati? 

ego  bis  tricenis  annis  actis  sine  nota 

eques  Romanus  e  Lare  egressus  meo 

domum  revertor  mimus.    ni  mirum  hoc  die 

uno  plus  vixi  mihi  quam  vivendum  fuit. 

fortuna,  immoderata  in  bono  aeque  atque  in  malo, 

si  tibi  erat  libitum  litterarum  laudibus 

florens  cacumen  nostrae  famae  tangere, 

cur  cum  vigebam  membris  praeviridantibus, 

satis  facere  populo  et  tali  cum  poteram  viro  ; 

non  me  flexibilem  concurvasti  ut  carperes  ? 

nuncine  me  deicis?   quo?   quid  ad  scaenam  adfero? 

decorem  formae  an  dignitatem  corporis, 

animi  virtutem  an  vocis  iucundae  sonum? 

ut  hedera  serpens  vires  arboreas  necat, 

ita  me  vetustas  amplexu  annorum  enecat  : 

sepulcri  similis  nil  nisi  nomen  retineo. 

Laberius,  Prologue  to  Mime. 

22.    '  It  tells  the  conqueror  ' 

BELLORVM  exuviae,  truncis  adfixa  tropaeis 
lorica  et  fracta  de  casside  buccula  pendens 
et  curtum  temone  iugum  victaeque  triremis 
aplustre  et  summo  tristis  captivos  in  arcu 
humanis  maiora  bonis  creduntur.    ad  hoc  se 
Romanus  Graiusque  et  barbarus  induperator 
erexit,  causas  discriminis  atque  laboris 
inde  habuit  ;   tanto  maior  famae  sitis  est  quam 
virtutis.    quis  enim  virtutem  amplectitur  ipsam, 
praemia  si  tollas  ?     patriam  tamen  obruit  olim 
gloria  paucorum  et  laudis  titulique  cupido 
haesuri  saxis  cinerum  custodibus,  ad  quae 
discutienda  valent  sterilis  mala  robora  fici, 

quandoquidem  data  sunt  ipsis  quoque  fata  sepulcris. 

expende  Hannibalem  :    quot  libras  in  duce  summo 

invenies?   hic  est  quem  non  capit  Africa  Mauro 

percussa  oceano  Niloque  admota  tepenti 

rursus  ad  Aethiopum  populos  aliosque  elephantos? 

additur  imperiis  Hispania,  Pyrenaeum 

transilit.    opposuit  natura  Alpemque  nivemque  : 

diducit  scopulos  et  montem  rumpit  aceto. 

iam  tenet  Italiam,  tamen  ultra  pergere  tendit. 

'  actum  '  inquit  '  nihil  est,  nisi  Poeno  milite  portas 

frangimus  et  media  vexillum  pono  Subura.' 

o  qualis  facies  et  quali  digna  tabella, 

cum  Gaetula  ducem  portaret  belua  luscum. 

exitus  ergo  quis  est  ?   o  gloria,  vincitur  idem 

nempe  et  in  exilium  praeceps  fugit  atque  ibi  magnus 

mirandusque  cliens  sedet  ad  praetoria  regis, 

donec  Bithyno  libeat  vigilare  tyranno. 

finem  animae  quae  res  humanas  miscuit  olim, 

non  gladii,  non  saxa  dabunt  nec  tela,  sed  ille 

Cannarum  vindex  et  tanti  sanguinis  ultor 

anulus.    i  demens  et  saevas  curre  per  Alpes, 

ut  pueris  placeas  et  declamatio  fias. 

unus  Pellaeo  iuveni  non  sufficit  orbis, 

aestuat  infelix  angusto  limite  mundi, 

ut  Gyarae  clausus  scopulis  parvaque  Seripho  ; 

cum  tamen  a  figulis  munitam  intraverit  urbem, 

sarcophago  contentus  erit.    mors  sola  fatetur 

quantula  sint  hominum  corpuscula.    creditur  olim 

velificatus  Athos  et  quidquid  Graecia  mendax 

audet  in  historia  ;   constratum  classibus  isdem 

suppositumque  rotis  solidum  mare  credimus,  altos 

defecissc  amnes  epotaque  flumina  Medo 

prandente  et  madidis  cantat  quae  Sostratus  alis  ; 

ille  tamen  qualis  rediit  Salamine  relicta, 
in  corum  atque  eurum  solitus  saevire  flagellis 
barbarus  Aeolio  numquam  hoc  in  carcere  passos, 
ipsum  conpedibus  qui  vinxerat  Ennosigaeum 
(mitius  id  sane,  quod  non  et  stigmate  dignum 
credidit  ;    huic  quisquam  vellet  servire  deorum  ?) 
sed  qualis  rediit  ?    nempe  una  nave,  cruentis 
fluctibus  ac  tarda  per  densa  cadavera  prora. 
has  totiens  optata  exegit  gloria  poenas. 

Juvenal,  Satire  X,  vv.  133-187. 


Ac 


D 

23.    Sulla  denounced 
GVNDVM    atque    obviam    eundum    est,    Quirites,    ne  7 


spolia  vostra  penes  illos  sint,  non  prolatandum  neque 
votis  paranda  auxilia.     Nisi  forte  speratis  taedium  iam  aut 
pudorem  tyrannidis  Sullae  esse  et  eum  per  scelus  occupata 
periculosius    dimissurum.     At    ille    eo    processit,    ut    nihil  8 
gloriosum    nisi    tutum    et    omnia    retinendae    dominationis 
honesta  aestumet.    Itaque  illa  quies  et  otium  cum  libertate,  9 
quae   multi    probi    potius    quam    laborem    cum    honoribus 
capcssebant,  nulla  sunt  :    hac  tempestate  serviundum  aut  10 
imperitandum,  habendus  metus  est  aut  faciundus,  Quirites. 
Nam    quid    ultra?    quaeve    humana    superant    aut    divina  u 
inpolluta    sunt?     Populus    Romanus,   paulo    ante   gentium 
moderator,    exutus    imperio    gloria    iure,    agitandi    inops 
despectusque,   ne  servilia  quidem  alimenta   reliqua   habet. 
Sociorum  et  Lati  magna  vis  civitate  pro  multis  et  egregiis  12 
factis  a  vobis  data  per  unum  prohibentur,  et  plebis  innoxiae 
patrias  sedes  occupavere  pauci  satellites  mercedem  scelerum. 
Leges  iudicia  aerarium  provinciae  reges  penes  unum,  denique  13 
necis  civium  et  vitae  licentia.    Simul  humanas  hostias  vidistis  14 
2364  f 

15  et  sepulcra  infecta  sanguine  civili.  Estne  viris  reliqui  aliud 
quam  solvere  iniuriam  aut  mori  per  virtutem?  Quoniam 
quidem  unum  omnibus  finem  natura  vel  ferro  saeptis  statuit 
neque   quisquam   extremam    necessitatem    nihil   ausus    nisi 

16  muliebri  ingenio  expectat.  Verum  ego  seditiosus,  uti  Sulla 
ait,  qui  praemia  turbarum  queror,  et  bellum  cupiens,  qui 

17  iura  pacis  repeto.  Scilicet,  quia  non  aliter  salvi  satisque  tuti 
in  imperio  eritis,  nisi  Vettius  Picens  et  scriba  Cornelius 
aliena  bene  parata  prodegerint  ;  nisi  adprobaritis  omnes 
proscriptionem  innoxiorum  ob  divitias,  cruciatus  virorum 
inlustrium,  vastam  urbem  fuga  et  caedibus,  bona  civium 
miserorum    quasi    Cimbricam    praedam    venum    aut    dono 

18  datam.  At  obiectat  mihi  possessiones  ex  bonis  proscripto- 
rum  ;  quod  quidem  scelerum  illius  vel  maxumum  est,  non 
me  neque  quemquam  omnium  satis  tutum  fuisse,  si  recte 
faceremus.  Atque  illa,  quae  tum  formidine  mercatus  sum, 
pretio   soluto   iure,    dominus    tamen    restituo,   neque    pati 

19  consilium    est    ullam    ex   civibus  praedam    esse.      Satis   illa 

fuerint,  quae  rabie  contracta  toleravimus,  manus  conserentis 

inter  se  Romanos  exercitus  et  arma  ab  externis  in  nosmet 

vorsa.  Scelerum  et  contumeliarum  omnium  finis  sit.  Quorum 

adeo  Sullam  non  paenitet,  ut  et  facta  in  gloria  numeret  et, 

si  liceat,  avidius  fecerit.  Sallust,  Orat.  Lepidi,  §§  7-19. 

Fragm.  1.  cd.  Teubner. 

24.  Sicily 
U*  l  ATQVE  antequam  de  incommodis  Siciliae  dico,  pauca 
*V  mihi  videntur  esse  de  provinciae  dignitate,  vetustate, 
utilitate  dicenda.  Nam  cum  omnium  sociorum  provincia- 
rumque  rationem  diligenter  habere  debetis,  tum  praecipue 
Siciliae,  iudice,  plurimis  iustissimisque  de  causis,  primum 
quod  omnium  nationum  exterarum  princeps  Sicilia  se  ad 
amicitiam  fidemque  populi  Romani  adplieavit.  Prima 
omnium,   id   quod   ornamentum   imperi   est,   provincia   est 

appellata  ;  prima  docuit  maiores  nostros  quam  praeclarum 
esset  exteris  gentibus  imperare  ;  sola  fuit  ea  fide  beni- 
volentiaque  erga  populum  Romanum  ut  civitates  eius  in- 
sulae,  quae  semel  in  amicitiam  nostram  venissent,  numquam 
postea  deficerent,  pleraeque  autem  et  maxime  inlustres  in 
amicitia  perpetuo  manerent.  Itaque  maioribus  nostris  in  3 
Africam  ex  hac  provincia  gradus  imperi  factus  est  ;  neque 
enim  tam  facile  opes  Carthaginis  tantae  concidissent  nisi 
illud  et  rei  frumentariae  subsidium  et  receptaculum  classibus 
nostris  pateret.  Quare  P.  Africanus  Carthagine  deleta  Sicu-  2 
lorum  urbis  signis  monumentisque  pulcherrimis  exornavit, 
ut,  quos  victoria  populi  Romani  maxime  laetari  arbitrabatur, 
apud  eos  monumenta  victoriae  plurima  conlocaret.  Denique  4 
ille  ipse  M.  Marcellus,  cuius  in  Sicilia  virtutem  hostes, 
misericordiam  victi,  fidem  ceteri  Siculi  perspexerunt,  non 
solum  sociis  in  eo  bello  consuluit,  verum  etiam  superatis 
hostibus  temperavit.  Vrbem  pulcherrimam  Syracusas, — 
quae  cum  manu  munitissima  esset,  tum  loci  natura  terra 
ac  mari  clauderetur, — cum  vi  consilioque  cepisset,  non 
solum  incolumem  passus  est  esse,  sed  ita  reliquit  ornatam 
ut  esset  idem  monumentum  victoriae,  mansuetudinis,  con- 
tinentiae,  cum  homines  viderent  et  quid  expugnasset  et 
quibus  pepercisset  et  quae  reliquisset  :  tantum  ille  honorem 
habendum  Siciliae  putavit  ut  ne  hostium  quidem  urbem  ex 
sociorum  insula  tollendam  arbitraretur.  Itaque  ad  omnis  5 
res  sic  illa  provincia  semper  usi  sumus  ut,  quicquid  ex  sese 
posset  efferre,  id  non  apud  nos  nasci,  sed  domi  nostrae 
conditum  iam  putaremus.  Quando  illa  frumentum  quod 
deberet  non  ad  diem  dedit?  quando  id  quod  opus  esse 
putaret  non  ultro  pollicita  est  ?  quando  id  quod  imperaretur 
recusavit?  Itaque  ille  M.  Cato  Sapiens  cellam  penariam 
rei  publicae  nostrae,  nutricem  plebis  Romanae  Siciliam 
nominabat.      Nos     vere    experti    sumus     Italico    maximo 

f  2 

difficillimoque  bello  Siciliam  nobis  non  pro  penaria  cella, 
sed  pro  aerario  illo  maiorum  vetere  ac  referto  fuisse  ;  nam 
sine  ullo  sumptu  nostro,  coriis,  tunicis,  frumentoque  suppedi- 
tando,  maximos  exercitus  nostros  vestivit,  aluit,  armavit. 
6Quid?  illa  quae  forsitan  ne  sentiamus  quidem,  iudices, 
quanta  sunt  !  quod  multis  locupletioribus  civibus  utimur, 
quod  habent  propinquam  fidelem  fructuosamque  pro- 
vinciam,  quo  facile  excurrant,  ubi  libentur  negotium  gerant  ; 
quos  illa  partim  mercibus  suppeditandis  cum  quaestu 
compendioque  dimittit,  partim  retinet,  ut  arare,  ut  pascere, 
ut  negotiari  libeat,  ut  denique  sedes  ac  domicilium  conlo- 
care  ;  quod  commodum  non  mediocre  rei  publicae  est, 
tantum   civium   numerum   tam   prope   a   domo   tam   bonis 

7  fructuosisque  rebus  detineri.  Et  quoniam  quasi  quaedam 
praedia  populi  Romani  sunt  vectigalia  nostra  atque  pro- 
vinciae,  quem  ad  modum  vos  propinquis  vestris  praediis 
maxime  delectamini,  sic  populo  Romano  iucunda  suburba- 
nitas  est  huiusce  provinciae.  Iam  vero  hominum  ipsorum, 
iudices,  ea  patientia  virtus  frugalitasque  est  ut  proxime  ad 
nostram  disciplinam  illam  veterem,  non  ad  hanc  quae 
nunc  increbruit  videantur  accedere  :  nihil  ceterorum  simile 
Graecorum,  nulla  desidia,  nulla  luxuries,  contra  summus 
labor  in  publicis  privatisque  rebus,  summa  parsimonia, 
summa  diligentia.  Sic  porro  nostros  homines  diligunt 
ut   iis   solis   neque   publicanus   neque   negotiatoi    odio   sit. 

8  Magistratuum  autem  nostrorum  iniurias  ita  multorum 
tulerunt  ut  numquam  ante  hoc  tempus  ad  aram  legum 
praesidiumque  vestrum  publico  consilio  confugerint,  tametsi 
et  illum  annum  pertulerant  qui  sic  eos  adiiixerat  ut  salvi 
esse  non  possent,  nisi  C.  Marcellus  quasi  aliquo  fato  venisset, 
ut  bis  ex  eadem  familia  salus  Siciliae  constitueretur,  et  post 
M.  Antoni  infinitum  illud  imperium  senserant.  Sic  a 
maioribus  suis  acceperant,  tanta  populi  Romani  i  n  Siculos 

esse   beneficia    ut   etiam  iniurias  nostrorum  hominum  per- 
ferendas  putarent. 

Inter  Siciliam  ceterasque  provincias,  iudices,  in  agrorum  111.  6 
vectigalium  ratione  hoc  interest,  quod  ceteris  aut  impositum 
vectigal  est  certum,  quod  stipendiarium  dicitur,  ut  Hispanis 
et  plerisque  Poenorum  quasi  victoriae  praemium  ac  poena 
belli,  aut  censoria  locatio  constituta  est,  ut  Asiae  lege  Sem- 
pronia  :  Siciliae  civitates  sic  in  amicitiam  fidemque  acce- 
pimus  ut  eodem  iure  essent  quo  fuissent,  eadem  condicione 
populo  Romano  parerent  qua  suis  antea  paruissent.  Per-  13 
paucae  Siciliae  civitates  sunt  bello  a  maioribus  nostris 
subactae  ;  quarum  ager  cum  esset  publicus  populi  Romani 
factus,  tamen  illis  est  redditus ;  is  ager  a  censoribus  locari 
solet.  Foederatae  civitates  duae  sunt,  quarum  decumae 
venire  non  soleant,  Mamertina  et  Tauromenitana,  quinque 
praeterea  sine  foedere  immunes  civitates  ac  liberae,  Cen- 
turipina,  Halaesina,  Segestana,  Halicyensis,  Panhormitana  ; 
praeterea  omnis  ager  Siciliae  civitatum  decumanus  est, 
itemque  ante  imperium  populi  Romani  ipsorum  Siculorum 
voluntate  et  institutis  fuit.  Videte  nunc  maiorum  sapien-  14 
tiam,  qui  cum  Siciliam  tam  opportunum  subsidium  belli 
atque  pacis  ad  rem  publicam  adiunxissent,  tanta  cura 
Siculos  tueri  ac  retinere  voluerunt  ut  non  modo  eorum 
agris  vectigal  novum  nullum  imponerent,  sed  ne  legem 
quidem  venditionis  decumarum  neve  vendundi  aut  tempus 
aut  locum  commutarent,  ut  certo  tempore  anni,  ut  ibidem 
in  Sicilia,  denique  ut  lege  Hieronica  venderent.  Voluerunt 
eos  in  suis  rebus  ipsos  interesse,  eorumque  animos  non 
modo  lege  nova  sed  ne  nomine  quidem  legis  novo  commo- 
veri.  Itaque  decumas  lege  Hieronica  semper  vendundas  15 
censuerunt,  ut  iis  iucundior  esset  muneris  illius  functio,  si 
eius  regis  qui  Siculis  carissimus  fuit  non  solum  instituta 
commutato  imperio,  verum  etiam  nomen  maneret. 

Cicero,  In  Verr.,  Act.  II.  ii.  1.  2-3,  8  ;  iii.  6.  12-15. 

25.    W  ar  and  Commerce 

14  /~\VA  re  si  propter  socios  nulla  ipsi  iniuria  lacessiti  maiores 
V^  nostri  cum  Antiocho,  cum  Philippo,  cum  Aetolis,  cum 
Poenis  bella  gesserunt,  quanto  vos  studiosius  convenit 
iniuriis  provocatos  sociorum  salutem  una  cum  imperi  vestri 
dignitate  defendere,  praesertim  cum  de  maximis  vestris 
vectigalibus  agatur?  Nam  ceterarum  provinciarum  vecti- 
galia,  Quirites,  tanta  sunt  ut  eis  ad  ipsas  provincias  tuendas 
vix  contenti  esse  possimus,  Asia  vero  tam  opima  est  ac 
fertilis  ut  et  ubertate  agrorum  et  varietate  fructuum  et 
magnitudine  pastionis  et  multitudine  earum  rerum  quae 
exportentur  facile  omnibus  terris  antecellat.  Itaque  haec 
vobis  provincia,  Quiritcs,  si  et  belli  utilitatem  et  pacis 
dignitatem  retinere  voltis,  non  modo  a  calamitate  sed  etiam 

15  a  metu  calamitatis  est  defendenda.  Nam  in  ceteris  rebus 
cum  venit  calamitas,  tum  detrimentum  accipitur  ;  at  in 
vectigalibus  non  solum  adventus  mali  sed  etiam  metus  ipse 
adfert  calamitatem.  Nam  cum  hostium  copiae  non  longe 
absunt,  etiam  si  inruptio  nulla  facta  est,  tamen  pecua  relin- 
quuntur,  agri  cultura  deseritur,  mercatorum  navigatio  con- 
quiescit.  Ita  neque  ex  portu  neque  ex  decumis  neque  ex 
scriptura  vectigal  conservari  potest  ;  qua  re  saepe  totius  anni 
fructus  uno  rumore  periculi  atque  uno  belliterroreamittitur. 

16  Quo  tandem  igitur  animo  esse  existimatis  aut  eos  qui  vecti- 
galia  nobis  pensitant,  aut  eos  qui  exercent  atque  exigunt, 
cum  duo  reges  cum  maximis  copiis  propter  adsint,  cum  una 
excursio  equitatus  perbrevi  tempore  totius  anni  vectigal 
auferre  possit,  cum  publicani  familias  maximas  quas  in 
salinis  habent,  quas  in  agris,  quas  in  portibus  atque  in  cus- 
todiis  magno  periculo  se  habere  arbitrentur  ?  Putatisne  vos 
illis  rcbus  frui  posse,  nisi  cos  qui  vobis  fructui  sunt  con- 

servaveritis  non  solum,  ut  ante  dixi,  calamitate  sed  etiam 
calamitatis  formidine  liberatos?  Ac  ne  illud  quidem  vobis  7  17 
neglegendum  est  quod  mihi  ego  extremum  proposueram, 
cum  essem  de  belli  genere  dicturus,  quod  ad  multorum  bona 
civium  Romanorum  pertinet  ;  quorum  vobis  pro  vestra 
sapientia,  Quirites,  habenda  est  ratio  diligenter.  Nam  et 
publicani,  homines  honestissimi  atque  ornatissimi,  suas 
rationes  et  copias  in  illam  provinciam  contulerunt,  quorum 
ipsorum  per  se  res  et  fortunae  vobis  curae  esse  debent. 
Etenim,  si  vectigalia  nervos  esse  rei  publicae  semper  duximus, 
eum  certe  ordinem  qui  exercet  illa  firmamentum  ceterorum 
ordinum  recte  esse  dicemus.  Deinde  ex  ceteris  ordinibus  18 
homines  gnavi  atque  industrii  partim  ipsi  in  Asia  negotiantur, 
quibus  vos  absentibus  consulere  debetis,  partim  eorum  in 
ea  provincia  pecunias  magnas  conlocatas  habent.  Est  igitur 
humanitatis  vestrae  magnum  numerum  civium  calamitate 
prohibere,  sapientiae  videre  multorum  civium  calamitatem 
a  re  publica  seiunctam  esse  non  posse.  Etenim  illud  primum 
parvi  refert,  vos  publicanis  amissa  vectigalia  postea  victoria 
reciperare  ;  neque  enim  isdem  redimendi  facultas  erit  propter 
calamitatem  neque  aliis  voluntas  propter  timorem.  Deinde  19 
quod  nos  eadem  Asia  atque  idem  iste  Mithridates  initio 
belli  Asiatici  docuit,  id  quidem  certe  calamitate  docti  me- 
moria  retinere  debemus.  Nam  tum,  cum  in  Asia  magnas 
permulti  res  amiserunt,  scimus  Romae  solutione  impedita 
fidem  concidisse.  Non  enim  possunt  una  in  civitate  multi 
rem  ac  fortunas  amittere  ut  non  pluris  secum  in  eandem 
trahant  calamitatem  :  a  quo  periculo  prohibete  rem  publi- 
cam.  Etenim — mihi  credite  id  quod  ipsi  videtis — haec  fides 
atque  haec  ratio  pecuniarum  quae  Romae,  quae  in  foro 
versatur,  implicata  est  cum  illis  pecuniis  Asiaticis  et  co- 
haeret  ;  ruere  illa  non  possunt  ut  haec  non  eodem  labefacta 
motu  concidant.    Qua  re  videte  num  dubitandum  vobis  sit 

omni  studio  ad  id  bellum  incumbere  in  quo  gloria  nominis 
vestri,  salus  sociorum,   vectigalia  maxima,   fortunae  pluri- 
morum  civium  coniunctae  cum  re  publica  defendantur. 

Cicero,  De  imp.  Pomp.,  6.  14-19« 

26.    Rome  and  Capua 

34  92  1  JAEC  consilia  maiorum  M.  Bruto,  ut  antea  dixi,  repre- 
1  1  hendenda  et  P.  Rullo  visa  sunt  ;  neque  te,  P.  Rulle, 
omina  illa  M.  Bruti  atque  auspicia  a  simili  furore  deterrent. 
Nam  et  ipse  qui  deduxit,  et  qui  magistratum  Capuae  illo 
creante  ceperunt,  et  qui  aliquam  partem  illius  deductionis, 
honoris,  muneris  attigerunt,  omnis  acerbissimas  impiorum 
poenas  pertulerunt.  Et  quoniam  M.  Bruti  atque  illius 
temporis  feci  mentionem,  commemorabo  id  quod  egomet 
vidi,  cum  venissem  Capuam  colonia  iam  deducta  L.  Considio 
et  Sex.  Saltio,  quem  ad  modum  ipsi  loquebantur,  '  praetori- 
bus,'  ut  intellegatis  quantam  locus  ipse  adferat  superbiam, 
quae  paucis  diebus  quibus  illo  colonia  deducta  est  perspici 

93  atque  intellegi  potuit.  Nam  primum,  id  quod  dixi,  cum 
ceteris  in  coloniis  nviri  appellentur,  hi  se  praetores  appellari 
volebant.  Quibus  primus  annus  hanc  cupiditatem  attulisset, 
nonne  arbitramini  paucis  annis  fuisse  consulum  nomen 
appetituros?  Deinde  anteibant  lictores  non  cum  bacillis, 
sed,  ut  hic  praetoribus  urbanis  anteeunt,  cum  fascibus  bini. 
Erant  hostiae  maiores  in  foro  constitutac,  quae  ab  his 
praetoribus  de  tribunali,  sicut  a  nobis  consulibus,  de  consili 
sententia  probatae  ad  praeconem  et  ad  tibicinem  immola- 

94  bantur.  Deinde  patres  conscripti  vocabantur.  Iam  vero 
voltum  Considi  videre  ferendum  vix  erat.  Quem  hominem 
'  vegrandi  macie  toiridum  '  Romae  contemptum,  abiectum 
videbamus,  hunc  Capuae  Campano  fastidio  ac  regio  spiritu 
cum  vidcrcmus,  Blossios  mihi  vidcbar  illos  videre  ac  Vibcllios. 

Iam  vero  qui  metus  erat  tunicatorum  illorum !  et  in  Albana 
et  Seplasia  quae  concursatio  percontantium  quid  praetor 
edixisset,  ubi  cenaret,  quo  denuntiasset !  Nos  autem,  hinc 
Roma  qui  veneramus,  iam  non  hospites,  sed  peregrini  atque 
advenae  nominabamur.  Haec  qui  prospexerint,  maiores  35  95 
nostros  dico,  Quiiites,  non  eos  in  deorum  immortalium 
numero  venerandos  a  nobis  et  colendos  putatis?  Quid  enim 
viderunt?  Hoc  quod  nunc  vos,  quaeso,  perspicite  atque 
cognoscite.  Non  ingenerantur  hominibus  mores  tam  a 
stirpe  generis  ac  seminis  quam  ex  eis  rebus  quae  ab  ipsa 
natura  nobis  ad  vitae  consuetudinem  suppeditantur,  quibus 
alimur  et  vivimus.  Carthaginienses  fraudulenti  et  mendaces 
non  genere,  sed  natura  loci,  quod  propter  portus  suos 
multis  et  variis  mercatorum  et  advenarum  sermonibus  ad 
studium  fallendi  studio  quaestus  vocabantur.  Ligures  duri 
atque  agrestes  ;  docuit  ager  ipse  nihil  ferendo  nisi  multa 
cultura  et  magno  labore  quaesitum.  Campani  semper 
superbi  bonitate  agrorum  et  fructuum  magnitudine,  urbis 
salubritate,  descriptione,  pulchritudine.  Ex  hac  copia  atque 
omnium  rerum  adfluentia  primum  illa  nata  est  adrogantia 
qua  a  maioribus  nostris  alterum  Capua  consulem  postularunt, 
deinde  ea  luxuries  quae  ipsum  Hannibalem  armis  etiam 
tum  invictum  voluptate  vicit.  Huc  isti  xviri  cum '  iod  96 
colonorum  ex  lege  Rulli  deduxerint,  c  decuriones,  x  augures, 
vi  pontifices  constituerint,  quos  illorum  animos,  quos  im- 
petus,  quam  ferociam  fore  putatis?  Romam  in  montibus 
positam  et  convallibus,  cenaculis  sublatam  atque  suspensam, 
non  optimis  viis,  angustissimis  semitis,  prae  sua  Capua 
planissimo  in  loco  explicata  ac  praeclarissime  sita  inridebunt 
atque  contemnent  ;  agros  vero  Vaticanum  et  Pupiniam  cum 
suis  opimis  atque  uberibus  campis  conferendos  scilicet  non 
putabunt.  Oppidorum  autem  finitimorum  illam  copiam 
cum  hac  per  risum  ac  iocum  contendent  :    Veios,  Fidenas, 

Collatiam,  ipsum  hercle  Lanuvium,  Ariciam,  Tusculum  cum 

Calibus,  Teano,  Neapoli,  Puteolis,  Cumis,  Pompeiis,  Nuceria 

97  comparabunt.     Quibus  illi  rebus  elati  et  inflati  fortasse  non 

continuo,  sed  certe,  si  paulum  adsumpserint  vetustatis  ac 

roboris,  non  continebuntur  ;    progredientur,  cuncta  secum 

ferent.      Singularis    homo    privatus,   nisi    magna    sapientia 

praeditus,  vix  cancellis  et  regionibus  offici  magnis  in  fortunis 

et  copiis  continetur,  nedum  isti  ab  Rullo  et  Rulli  similibus 

conquisiti  atque  electi  coloni  Capuae  in  domicilio  superbiae 

atque  in  sedibus  luxuriosis  conlocati  non  statim  conquisituri 

sint  aliquid  sceleris  et  flagiti,  immo  vero  etiam  hoc  magis 

quam    illi   veteres   germanique    Campani,    quod    in    vetere 

fortuna  illos  natos  et  educatos  nimiae  tamen  rerum  omnium 

copiae  depravabant,  hi  ex  summa  egestate  in  eandem  rerum 

abundantiam   traducti  non  solum   copia  verum  etiam   in- 

solentia  commovebuntur. 

Cicero,  Deleg.  agr.  II.  34.  92-35.  97. 

27.    Social  Legislation 

w 

2  O  ^  in  sua  quisque  nostrum  matre  familiae,  Quirites,  ius 
^-J  et    maiestatem    viri    retinere    instituisset,   minus    cum 

2  universis  feminis  negotii  haberemus  ;  nunc  domi  victa 
libertas  nostra  impotentia  muliebri  hic  quoque  in  foro 
obteritur    et    calcatur,    et    quia    singulas    non    domuimus, 

3  universas  horremus.  Equidem  fabulam  et  fictam  rem 
ducebam  esse,  virorum  omne  genus  in  aliqua  insula  con- 

4  iuratione  muliebri  ab  stirpe  sublatum  esse  ;  ab  nullo  genere 
non  summum  periculum  est,  si  coetus  et  concilia  et  secretas 
consultationes  esse  sinas.  Atque  ego  vix  statuere  apud 
animum   meum   possum,    utrum    peior   ipsa   res   an   peiore 

5  exemplo  agatur;  quorum  alterum  ad  nos  consules  reliquosque 

magistratus,  alterum  ad  vos,  Quirites,  magis  pertinet.     Nam 
utrum  e  re  publica  sit  necne  id,  quod  ad  vos  fertur,  vestra 
existimatio  est,   qui  in   suffragium   ituri  estis  ;    haec   con-  6 
sternatio  muliebris,  sive  sua  sponte  sive  auctoribus  vobis, 
M.  Fundani  et  L.  Valeri,  facta  est,  haud  dubie  ad  culpam 
magistratuum  pertinens,  nescio,  vobis,  tribuni,  an  consuli- 
bus  magis  sit  deformis ;    vobis,  si  feminas   ad  concitandas  7 
tribunicias  seditiones  iam   adduxistis  ;    nobis,  si,   ut   plebis 
quondam,  sic  nunc  mulierum  secessione  leges  accipiendae 
sunt.     Equidem  non  sine  rubore  quodam  paulo  ante  per  8 
medium  agmen  mulierum  in  forum  perveni.     Quod  nisi  me 
verecundia   singularum   magis  maiestatis   et   pudoris   quam 
universarum  tenuisset,  ne  compellatae  a  consule  viderentur, 
dixissem  :    '  Qui  hic  mos  est  in  publicum   procurrendi  et  9 
obsidendi    vias    et    viros    alienos   appellandi?     Istud  ipsum 
suos  quaeque  domi  rogare  non  potuistis?    An  blandiores  in  10 
publico  quam  in  privato  et  alienis  quam  vestris  estis  ?    Quan- 
quam  ne  domi  quidem   vos,  si  sui  iuris  finibus  matronas 
contineret  pudor,  quae  leges  hic  rogarentur  abrogarenturve, 
curare  decuit.'    Maiores  nostri  nullam,  ne  privatam  quidem  « 
rem  agere  feminas  sine  tutore  auctore  voluerunt  ;    in  manu 
esse  parentium,  fratrum,  virorum  ;    nos,  si  diis  placet,  iam 
etiam  rem  publicam  capessere  eas  patimur  et  foro  quoque 
et  contionibus  et  comitiis  immisceri.    Quid  enim  nunc  aliud  12 
per  vias  et  compita  faciunt,  quam  rogationem  tribunorum 
plebi  suadent,  aliam   legem    abrogandam   censent  ?      Date  13 
frenos  impotenti  naturae  et  indomito  animali,  et  sperate, 
ipsas  modum  licentiae  facturas.     Nisi  vos  facietis,  minimum  14 
hoc  eorum  est,  quaejniquo  animo  feminae  sibi  aut  moribus 
aut  legibus  iniuncta  patiuntur.   Omnium  rerum  libertatem, 
immo  licentiam,  si  vere  dicere  volumus,  desiderant.     Quid 
enim,   si   hoc   expugnaverint,   non    tentabunt  ?     Recensete  3 
animo  muliebria  iura,  quibus  licentiam  earum  alligaverint 

maiores  vestri,  per  quae  eas  subiecerint  viris  ;  quibus 
2  omnibus  constrictas  vix  tamen  continere  potestis.  Quid? 
si  carpere  singula  et  extorquere  et  aequari  ad  extremum 
viris  patiemini,  tolerabiles  vobis  eas  fore  creditis  ?  Extemplo, 
simul  pares  esse  coeperint,  superiores  erunt. 

Livy,  XXXIV,  ch.  2-3,  §  2 

(*) 

52  r>  SVLPICIVS,  D.  HATERIVS  consules  sequuntur,  in- 
v-x«  turbidus  externis  rebus  annus,  domi  suspecta  severitate 
adversum  luxum  qui  immensum  proruperat  ad  cuncta  quis 
pecunia  prodigitur.  Sed  alia  sumptuum  quamvis  graviora 
dissimulatis  plerumque  pretiis  occultabantur  ;  ventris  et 
ganeae  paratus  adsiduis  sermonibus  vulgati  fecerant  curam 
ne  princeps  antiquae  parsimoniae  durius  adverteret.  Nam 
incipiente  C.  Bibulo  ceteri  quoque  aediles  disseruerant, 
sperni  sumptuariam  legem  vetitaque  utensilium  pretia  augeri 
in  dies  nec  mediocribus  remediis  sisti  posse,  et  consulti 
patrcs  integrum  id  negotium  ad  principem  distulerant.  Sed 
Tiberius,  saepe  apud  se  pensitato  an  coerceri  tam  profusae 
cupidines  possent,  num  coercitio  plus  damni  in  rem  publicam 
ferret,  quam  indecorum  adtrectare  quod  non  obtineret  vel 
rctentum  ignominiam  et  infamiam  virorum  inlustrium  po- 
sceret,  postremo  litteras  ad  senatum  composuit  quarum 
sentcntia  in  hunc  modum  fuit. 

53  '  Ceteris  forsitan  in  rebus,  patres  conscripti,  magis  ex- 
pediat  me  coram  interrogari  et  dicere  quid  e  re  publica 
censeam  :  in  hac  relatione  subtrahi  oculos  meos  melius  fuit, 
ne,  denotantibus  vobis  ora  ac  metum  singulorum  qui  pu- 
dendi  luxus  arguerentur,  ipse  etiam  viderem  eos  ac  velut 
dcprenderem.  Quod  si  mecum  ante  viri  strenui,  aediles, 
consilium    habuisscnt,   nescio  an  suasurus   fuerim  omittere 

potius   praevalida   et   adulta   vitia   quam   hoc   adsequi,   ut 

palam    fieret    quibus    flagitiis    impares    essemus.      Sed    illi 

quidem  officio  functi  sunt,  ut  ceteros   quoque  magistratus 

sua   munia   implere  velim  :    mihi   autem   neque  honestum 

silere  neque  proloqui  expeditum,  quia  non  aedilis  aut  prae- 

toris  aut  consulis  partis  sustineo.    Maius  aliquid  et  excelsius 

a  principe  postulatur  ;    et  cum  recte  factorum  sibi   quisque 

gratiam  trahant,  unius  invidia  ab  omnibus  peccatur.     Quid 

enim    primum    prohibere   et    priscum    ad    morem    recidere 

adgrediar?   villarumne  infinita  spatia  ?   familiarum  numerum 

et  nationes?    argenti  et  auri  pondus?    aeris  tabularumque 

miracula  ?      Promiscas    viris    et    feminis    vestis    atque    illa 

feminarum   propria,   quis   lapidum   causa   pecuniae   nostrae 

ad  externas  aut  hostilis  gentis  transferuntur?     Nec  ignoro 

in  conviviis  et  circulis  incusari  ista  et  modum  posci  :    set  si 

quis  legem  sanciat,  poenas  indicat,  idem  illi  civitatem  verti, 

splendidissimo    cuique    exitium    parari,    neminem    criminis 

expertem  clamitabunt.     Atqui  ne  corporis  quidem  morbos 

veteres   et   diu   auctos   nisi   per   dura   et   aspera   coerceas  : 

corruptus  simul  et  corruptor,  aeger  et  flagrans  animus  haud 

levioribus    remediis    restinguendus    est    quam    libidinibus 

ardescit.     Tot  a  maioribus  repertae  leges,   tot   quas   divus 

Augustus  tulit,  illae  oblivione,  hae,   quod  flagitiosius    est, 

contemptu  abolitae  securiorem  luxum  fecere.     Nam  si  velis 

quod  nondum  vetitum  est,  timeas  ne  vetere  :   at  si  prohibita 

impune  transcenderis,  neque  metus  ultra  neque  pudor  est. 

Cur    ergo    olim    parsimonia    pollebat?     Quia   sibi   quisque 

moderabatur,  quia  unius  urbis  cives  eramus ;  ne  inritamenta 

quidem  eadem  intra  Italiam  dominantibus.  Externis  victoriis 

aliena,  civilibus  etiam  nostra  consumere  didicimus.     Quan- 

tulum  istud  est  de  quo  aediles  admonent !    Quam,  si  cetera 

respicias,  in  levi  habendum  !    At  hercule  nemo  refert  quod 

Italia  externae  opis  indiget,  quod  vita  populi  Romani  per 

incerta    maris    et    tempestatum    cotidie   volvitur.      Ac  nisi 

provinciarum   copiae  et   dominis  et   servitiis  et   agris  sub- 

venerint,  nostra  nos  scilicet  nemora  nostraeque  villae  tue- 

buntur.    Hanc,  patres  conscripti,  curam  sustinet  princeps  ; 

haec  omissa  funditus  rem  publicam  trahet.     Reliquis  intra 

animum   medendum  est  :    nos  pudor,  pauperes  necessitas, 

divites  satias  in  melius  mutet.    Aut  si  quis  ex  magistratibus 

tantam  industriam  ac  severitatem  pollicetur  ut  ire  obviam 

queat,  hunc  ego  et  laudo  et  exonerari    laborum    meorum 

partem  fateor  :   sin  accusare  vitia  volunt,  dein,  cum  gloriam 

eius  rei  adepti  sunt,  simultates  faciunt  ac  mihi  relinquunt, 

credite,  patres  conscripti,  me  quoque  non  esse  offensionum 

avidum  ;     quas   cum   gravis   et    plerumque   iniquas    pro    re 

publica  suscipiam,  inanis  et  inritas  neque  mihi  aut  vobis 

usui  futuras  iure  deprecor.' 

Tacitus,  Annals,  III.  52-54. 

28.    Caesar's  achievements 

w 

1333  QELLVM  Gallicum,  patres  conscripti,  C.  Caesare  im- 
M-}  peratore  gestum  est,  antea  tantum  modo  repulsum. 
Semper  illas  nationes  nostri  imperatores  refutandas  potius 
bello  quam  lacessendas  putaverunt.  Ipse  ille  C.  Marius, 
cuius  divina  atque  eximia  virtus  magnis  populi  Romani 
luctibus  funeribusque  subvenit,  influentis  in  Italiam 
Gallorum  maximas  copias  repressit,  non  ipse  ad  eorum 
urbis  sedisque  penetravit.  Modo  ille  meorum  laborum 
periculorum  consiliorum  socius,  C.  Pomptinus,  fortissimus 
vir,  ortum  repente  bellum  Allobrogum  atque  hac  scelerata 
coniuratione  excitatum  proeliis  fregit  eosque  domuit  qui 
lacessierant,  et  ea  victoria  contentus  re  publica  metu  liberata 
quievit.     C.   Caesaris   longe   aliam   video   fuisse   rationem  ; 

non  enim  sibi  solum  cum  iis  quos  iam  armatos  contra 
populum  Romanum  videbat  bellandum  esse  duxit,  sed  totam 
Galliam  in  nostram  dicionem  esse  redigendam.  Itaque  cum  33 
acerrimis  nationibus  et  maximis  Germanorum  et  Helvetiorum 
proeliis  felicissime  decertavit,  ceteras  conterruit,  compulit, 
domuit,  imperio  populi  Romani  parere  adsuefecit,  et  quas 
regiones  quasque  gentis  nullae  nobis  antea  litterae,  nulla 
vox,  nulla  fama  notas  fecerat,  has  noster  imperator  nosterque 
exercitus  et  populi  Romani  arma  peragrarunt.  Semitam 
tantum  Galliae  tenebamus  antea,  patres  conscripti  ;  ceterae 
partes  a  gentibus  aut  inimicis  huic  imperio  aut  infidis  aut 
incognitis  aut  certe  immanibus  et  barbaris  et  bellicosis 
tenebantur  ;  quas  nationes  nemo  umquam  fuit  quin  frangi 
domarique  cuperet.  Nemo  sapienter  de  re  publica  nostra 
cogitavit,  iam  inde  a  principio  huius  imperi,  quin  Galliam 
maxime  timendam  huic  imperio  putaret  ;  sed  propter  vim 
ac  multitudinem  gentium  illarum  numquam  est  antea  cum 
omnibus  dimicatum.  Restitimus  semper  lacessiti  :  nunc 
denique  est  perfectum  ut  imperi  nostri  terrarumque  illarum 
idem  esset  extremum.  Alpibus  Italiam  munierat  antea  14  34 
natura  non  sine  aliquo  divino  numine  ;  nam  si  ille  aditus 
Gallorum  immanitati  multitudinique  patuisset,  numquam 
haec  urbs  summo  imperio  domicilium  ac  sedem  praebuisset. 
Quae  iam  licet  considant !  Nihil  est  enim  ultra  illam  altitu- 
dinem  montium  usque  ad  Oceanum  quod  sit  Italiae  per- 
timescendum.  Sed  tamen  una  atque  altera  aestas  vel  metu 
vel  spe  vel  poena  vel  praemiis  vel  armis  vel  legibus  potest 
totam  Galliam  sempiternis  vinculis  adstringere  :  impolitae 
vero  res  et  acerbae  si  erunt  relictae,  quamquam  sunt  accisae, 
tamen  efferent  se  aliquando  et  ad  renovandum  bellum 
revirescent. 

Ci cero,  De  prov.  cons.  13.  32-14.  34. 

8  /^VMNIA  sunt  excitanda  tibi,  C.  Caesar,  uni,  quae  iacere 
^-^  sentis  belli  ipsius  impetu,  quod  necesse  fuit,  perculsa 
atque  prostrata  :  constituenda  iudicia,  revocanda  fides, 
comprimendae  libidines,  propaganda  suboles,  omnia,  quae 
dilapsa    iam    diffiuxerunt,    severis    legibus    vincienda    sunt. 

24  Non  fuit  recusandum  in  tanto  civili  bello,  tanto  animorum 
ardore  et  armorum,  quin  quassata  res  publica,  quicumque 
belli  eventus  fuisset,  multa  perderet  et  ornamenta  dignitatis 
et  praesidia  stabilitatis  suae,  multaque  uterque  dux  faceret 
armatus,  quae  idem  togatus  fieri  prohibuisset.  Quae  quidem 
tibi  nunc  omnia  belli  vulnera  sananda  sunt,  quibus  praeter  te 

25  mederi  nemo  potest.  Itaque  illam  tuam  praeclarissimam  et 
sapientissimam  vocem  invitus  audivi :  '  Satis  diu  vel  naturae 
vixi  vel  gloriae.'  Satis,  si  ita  vis,  fortasse  naturae,  addo 
etiam,  si  placet,  gloriae,  at,  quod  maximum  est,  patriae  certe 
parum.  Quare  omitte  istam,  quaeso,  doctorum  hominum 
in  contemnenda  morte  prudentiam,  noli  nostro  periculo  esse 
sapiens.  Saepe  enim  venit  ad  aures  meas  te  idem  istud  nimis 
crebro  dicere,  tibi  satis  te  vixisse.  Credo ;  sed  tum  id 
audirem,  si  tibi  soli  viveres  aut  si  tibi  etiam  soli  natus  esses. 
Omnium  salutem  civium  cunctamque  rem  publicam  res 
tuae  gestae  complexae  sunt  ;  tantum  abes  a  perfectione 
maximorum  operum,  ut  fundamenta  nondum  quae  cogitas 
ieceris.  Hic  tu  modum  vitae  tuae  non  salute  rei  publicae, 
sed  aequitate  animi  definies?  Quid,  si  istud  ne  gloriae  tuae 
quidem  satis  est  ?    Cuius  te  esse  avidissimum,  quamvis  sis 

26  sapiens,  non  negabis.  '  Parumne  igitur,'  inquies,  '  magna 
relinquemus?  '  Immo  vero  aliis  quamvis  multis  satis,  tibi 
uni  parum.  Quicquid  est  enim,  quamvis  amplum  sit,  id  est 
parum  tum,  cum  est  aliquid  amplius.  Quodsi  rerum  tuarum 
inmortalium,  C.  Caesar,  hic  exitus  futurus  fuit,  ut  devictis 

adversariis  rem  publicam  in  eo  statu  relinqueres  in  quo 
nunc  est,  vide,  quaeso,  ne  tua  divina  virtus  admirationis  plus 
sit  habitura  quam  gloriae,  siquidem  gloria  est  inlustris  et 
pervagata  magnorum  vel  in  suos  cives  vel  in  patriam  vel  in 
omne  genus  hominum  fama  meritorum. 

Haec  igitur  tibi  reliqua  pars  est,  hic  restat  actus,  in  hoc  9 
elaborandum  est,  ut  rem  publicam  constituas,  eaque  tu  in 
primis  summa  tranquillitate  et  otio  perfruare  ;  tum  te,  si 
voles,  cum  et  patriae  quod  debes  solveris  et  naturam  ipsam 
expleveris  satietate  vivendi,  satis  diu  vixisse  dicito.  Quid 
enim  est  omnino  hoc  ipsum  diu,  in  quo  est  aliquid  ex- 
tremum?  Quod  cum  venit,  omnis  voluptas  praeterita  pro 
nihilo  est,  quia  postea  nulla  est  futura.  Quamquam  iste 
tuus  animus  numquam  his  angustiis,  quas  natura  nobis  ad 
vivendum  dedit,  contentus  fuit,  semper  inmortalitatis  amore 
flagravit.  Nec  vero  haec  tua  vita  ducenda  est,  quae  corpore  28 
et  spiritu  continetur  ;  illa,  inquam,  illa  vita  est  tua,  quae 
vigebit  memoria  saeculorum  omnium,  quam  posteritas  alet, 
quam  ipsa  aeternitas  semper  tuebitur.  Huic  tu  inservias, 
huic  te  ostentes  oportet,  quae  quidem  quae  miretur  iam 
pridem  multa  habet  ;  nunc  etiam  quae  laudet  exspectat. 
Obstupescent  posteri  certe  imperia,  provincias,  Rhenum, 
Oceanum,  Nilum,  pugnas  innumerabiles,  incredibiles  vic- 
torias,  monimenta,  munera,  triumphos  audientes  et  legentes 
tuos.  Sed  nisi  haec  urbs  stabilita  tuis  consiliis  et  institutis  2g 
erit,  vagabitur  modo  tuum  nomen  longe  atque  late,  sedem 
stabilem  et  domicilium  certum  non  habebit.  Erit  inter  eos 
etiam,  qui  nascentur,  sicut  inter  nos  fuit,  magna  dissensio, 
cum  alii  laudibus  ad  caelum  res  tuas  gestas  efferent,  alii 
fortasse  aliquid  requirent,  idque  vel  maximum,  nisi  belli 
civilis  incendium  salute  patriae  restinxeris,  ut  illud  fati 
fuisse  videatur,  hoc  consilii.  Servi  igitur  iis  etiam  iudicibus 
qui  multis  post  saeculis  de  te  iudicabunt,  et  quidem  haud 

scio  an  incorruptius  quam  nos ;    nam  et  sine  amore  et  sine 
cupiditate  et  rursus  sine  odio  et  sine  invidia  iudicabunt. 

30  Id  autem  etiamsi  tum  ad  te,  ut  quidam  falso  putant,  non 
pertinebit,  nunc  certe  pertinet  esse  te  talem,  ut  tuas  laudes 
obscuratura  nulla  umquam  sit  oblivio. 

10  Diversae  voluntates  civium  fuerunt  distractaeque  sen- 
tentiae.  Non  enim  consiliis  solum  et  studiis,  sed  armis 
etiam  et  castris  dissidebamus  ;  erat  enim  obscuritas  quaedam, 
erat  certamen  inter  clarissimos  duces  ;  multi  dubitabant 
quid  optimum  esset,  multi  quid  sibi  expediret,  multi  quid 

31  deceret,  non  nulli  etiam  quid  liceret.  Perfuncta  res  publica 
est  hoc  misero  fatalique  bello  ;  vicit  is  qui  non  fortuna 
inflammaret  odium  suum,  sed  bonitate  leniret,  nec  qui 
omnes  quibus  iratus  esset  eosdem  etiam  exilio  aut  morte 
dignos  iudicaret.  Arma  ab  aliis  posita,  ab  aliis  erepta  sunt. 
Ingratus  est  iniustusque  civis,  qui  armorum  periculo  liberatus 
animum  tamen  retinet  armatum,  ut  etiam  ille  melior  sit, 
qui  in  acie  cecidit,  qui  in  causa  animam  profudit.  Quae 
enim  pertinacia  quibusdam,  eadem  aliis  constantia  videri 
potest.     Sed  iam  omnis  fracta  dissensio  est  armis,  extincta 

32  aequitate  victoris  ;  restat  11 1  omnes  unum  velint,  qui  modo 
habent  aliquid  non  solum  sapientiae,  sed  etiam  sanitatis. 
Nisi  te,  C.  Caesar,  salvo  et  in  ista  sententia,  qua  cum  antea, 
tum  hodie  vel  maxime  usus  es,  manente  salvi  esse  non 
possumus.  Quare  omnes  te,  qui  haec  salva  esse  volumus,  et 
hortamur  et  obsecramus,  ut  vitae  tuae  et  saluti  consulas, 
omnesque  tibi  (ut  pro  aliis  etiam  loquar  quod  de  me  ipse 
sentio),  quoniam  subesse  aliquid  putas,  quod  cavendum  sit, 
non  modo  excubias  et  custodias,  sed  etiam  laterum  nostrorum 
oppositus  et  corporum  pollicemur. 

Cicero,  Pro  Marcello  8.  23-10.  32. 

29.    Personal  jealousies 

INIMICITIAE  inter  M.  Fulvium  et  M.  Aemilium  con-  43 
sulem  erant,  et  super  cetera  Aemilius  serius  biennio  se 
consulem    factum    M.   Fulvii   opera    ducebat.      Itaque    ad  2 
invidiam   ei   faciundam   legatos   Ambracienses   in   senatum 
subornatos   criminibus    introduxit,  qui    sibi,  cum    in    pace  3 
essent  imperataque  prioribus  consulibus  fecissent  et  eadem 
obedienter  praestare  M.  Fulvio  parati  essent,  bellum  illatum  4 
questi,  agros  primum  depopulatos,  terrorem  direptionis  et 
caedis  urbi  iniectum,  ut  eo  metu  claudere  cogerentur  portas; 
obsessos  deinde  et  oppugnatos  se,  et  omnia  exempla  belli  5 
edita   in   se   caedibus,   incendiis,   ruinis,    direptione   urbis  ; 
coniuges,  liberos  in  servitium  abstractos,  bona  adempta  et,  6 
quod   se   ante   omnia   moveat,    templa   tota   urbe   spoliata 
ornamentis ;    simulacra  deum,  deos  immo  ipsos,  convulsos 
ex  sedibus  suis  ablatos  esse  ;    parietes  postesque  nudatos, 
quos  adorent,  ad  quos  precentur  et  supplicent,  Ambraciensi- 
bus  superesse, — haec  querentes  interrogando  criminose  ex  7 
composito  consul  ad  plura,  velut  non  sua  sponte,  dicenda 
eliciebat.   Motis  patribus,  alter  consul  C.  Flaminius  M.  Fulvii  8 
causam  excepit,  qui  veterem  viam  et  obsoletam  ingressos 
Ambracienses  dixit  ;    sic  M.  Marcellum  ab  Syracusanis,  sic  9 
Q.    Fulvium   a   Campanis    accusatos.      Quin    eadem    opera 
T.  Quinctium  a  Philippo  rege,  M\  Acilium  et  L.  Scipionem 
ab  Antiocho,  Cn.  Manlium  a  Gallis,  ipsum  M.  Fulvium  ab 
Aetolis  et  Cephalleniae  populis  accusari  paterentur?    '  Am-  10 
braciam  oppugnatam  et  captam  et  signa  inde  ornamentaque 
ablata  et  cetera  facta,  quae  captis  urbibus  soleant,  negaturum 
aut  me  pro  M.   Fulvio   aut  ipsum   M.   Fulvium   censetis, 
patres  conscripti,  qui  ob  has  res  gestas  triumphum  a  vobis  n 
postulaturus  sit,  Ambraciam  captam  signaque,  quae  ablata 
criminantur,  et  cetera  spolia  eius  urbis  ante  currum  laturus 

12  et  fixurus  in  postibus  suis?    Nihil  est,  quod  se  ab  Aetolis 
separent  ;    eadem  Ambraciensium  et  Aetolorum  causa  est. 

13  Itaque  collega  meus  vel  in  alia  causa  inimicitias  exerceat  vel, 
si   in   hac    utique   mavult,   retineat    Ambracienses   suos   in 

14  adventum  M.  Fulvii  ;    ego  nec  de  Ambraciensibus  nec  de 
44  Aetolis  decerni  quicquam  absente  M.  Fulvio  patiar.'    Cum 

Aemilius  callidam  malitiam  inimici  velut  notam  omnibus 
insimularet  et  tempus  eum  morando  extracturum  diceret, 
ne   consule  inimico   Romam   veniret,   certamine   consulum 

2  biduum  absumptum  est  ;    nec  praesente  Flaminio  decerni 

3  quicquam  videbatur  posse.  Captata  occasio  est,  cum  aeger 
forte  Flaminius  abesset,  et  referente  Aemilio  senatus  con- 
sultum    factum    est,    ut    Ambraciensibus    suae    res    omnes 

4  redderentur  ;  in  libertate  essent  ac  legibus  suis  uterentur  ; 
portoria,  quae  vellent,  terra  marique  caperent,  dum  eorum 

5  immunes  Romani  ac  socii  nominis  Latini  essent  ;  signa 
aliaque  ornamenta,  quae  quererentur  ex  aedibus  sacris 
sublata  esse,  de  iis,  quum  M.  Fulvius  Romam  revertisset, 
placere   ad   collegium   pontificum   referri   et,   quod   ii  cen- 

6  suissent,  fieri.  Neque  his  contentus  consul  fuit,  sed  postea 
per  infrequentiam  adiecit  senatus  consultum,  Ambraciam 
vi  captam  esse  non  videri. 

4      Priusquam  consules  redirent  Romam,    M.    Fulvius  pro- 

2  consul  ex  Aetolia  rediit  ;  isque  ad  aedem  Apollinis  in  senatu 
cum  de  rebus  in  Aetolia  Cephalleniaque  ab  se  gestis 
disseruisset,  petiit  a  patribus,  ut,  si  aequum  censerent, 
ob  rem  publicam  bene  ac  feliciter  gestam  et  diis  immortalibus 
honorem  haberi  iuberent  et  sibi  triumphum  decernerent. 

3  M.  Aburius  tribunus  plebis,  si  quid  de  ea  re  ante  M.  Aemilii 
consulis  adventum  decerneretur,  intercessurum  se  ostendit  ; 

4  eum  contradicere  velle,  proficiscentemque  in  provinciam 
ita  sibi  mandasse,  uti  ea  disceptatio  integra  in  adventum 
suum    servaretur  ;      Fulvium    temporis    iacturam    facere  ; 

senatum  etiam  consule  praesente,quod  vellet,  decreturum. 
Tum    Fulvius,  si    aut    simultas   M.   Aemilii    secum    ignota  5 
hominibus  esset  aut,  quam  is  eas  inimicitias  impotenti  ac 
prope    regia    ira    exerceret,    tamen    non    fuisse    ferendum,  6 
absentem  consulem  et  deorum  immortalium  honori  obstare 
et  meritum  debitumque  triumphum  morari ;  imperatorem, 
rebus   egregie   gestis,   victoremque   exercitum   cum   praeda  7 
et  captivis  ante  portas  stare,  donec  consuli  ob  hoc  ipsum 
moranti   redire    Romam    libitum    esset.     Verum    enimvero  8 
cum  sint  notissimae  sibi  cum  consule  inimicitiae,  quid  ab 
eo  quemquam  posse  aequi  exspectare,  qui  per  infrequentiam 
furtim   senatus   consultum   factum   ad   aerarium   detulerit, 
Ambraciam   non  videri  vi  captam,   quae  aggere  ac  vineis  9 
oppugnata  sit,  ubi,  incensis  operibus,  alia  de  integro  facta 
sint,    ubi    circa    muros    supra    subterque    terram    per    dies 
quindecim  pugnatum,  ubi  a  prima  luce,  cum  iam  transcen-  10 
disset  muros  miles,  usque  ad  noctem  diu  anceps  proelium 
tenuerit,  ubi  plus  tria  millia  hostium  sint  caesa.     Iam  de  11 
deorum  immortalium  templis  spoliatis  in  capta  urbe  qualem 
calumniam  ad  pontifices  attulerit?    Nisi  Syracusarum  cete-  12 
rarumque  captarum  civitatium  ornamentis  urbem  exornari 
fas  fuerit,  in  i\.mbracia  una  capta  non  valuerit  belli  ius.    Se  '3 
et  patres  conscriptos  orare  et  ab  tribuno  petere,  ne  se  super- 
bissimo  inimico  ludibrio  esse  sinant.     Vndique  omnes  alii  5 
deprecari   tribunum,   alii   castigare.     Ti.  Gracchi   collegae 
plurimum  oratio  movit.     Ne  suas   quidem  simultates   pro  2 
magistratu    exercere    boni   exempli   esse ;     alienarum    vero 
simultatium    tribunum    plebis    cognitorem    fieri,    turpe   et 
indignum  collegii  eius  potestate  et  sacratis  legibus  esse.    Suo  3 
quemque  iudicio  et  homines  odisse  aut  diligere  et  res  probare 
aut  improbare  debere,  non  pendere  ex  alterius  vultu  ac  nutu 
nec  alieni  momentis  animi  circumagi,  adstipularique  irato 
consuli   tribunum   plebei   et,    quid   privatim   M.   Aemilius  4 

mandaverit,  meminisse,  tribunatum  sibi  a  populo  Romano 
mandatum  oblivisci,  et  mandatum  pro  auxilio  ac  libertate 

5  privatorum,  non  pro  consulari  regno.  Ne  hoc  quidem  cer- 
nere  eum,  fore,  ut  memoriae  ac  posteritati  mandetur,  eius- 
dem  collegii  alterum  e  duobus  tribunis  plebis  suas  inimicitias 
remisisse  rei  publicae,  alterum  alienas  et  mandatas  exercuisse. 

6  His  victus  castigationibus  tribunus  cum  templo  excessisset, 

referente  Ser.  Sulpicio  praetore,  triumphus  M.  Fulvio  est 

decretus. 

Livy,  XXXVIII,  ch.  43,  44  ;    XXXIX,  ch.  4,  5. 

30.    '  The  glorious  dead  ' 

11  lr^STautem  fidei  pietatisque  nostrae  declarare  fortissimis 
1— *  militibus  quam  memores  simus  quamque  grati.  Quam 
ob  rem  promissa  nostra  atque  ea  quae  legionibus  bello 
confecto  tributuros  nos  spopondimus  hodierno  senatus 
consulto    renovanda    censeo  ;     aequum   est   enim   militum, 

3°  talium  praesertim,  honorem  coniungi.  Atque  utinam,  patres 
conscripti,  civibus  omnibus  solvere  nobis  praemia  liceret  ! 
quamquam  nos  ea  quae  promisimus  studiose  cumulata 
reddemus.  Sed  id  quidem  restat,  ut  spero,  victoribus, 
quibus  senatus  fides  praestabitur  :  quam  quoniam  difficillimo 
rei  publicae  tempore  secuti  sunt,  eos  numquam  oportebit 
consili  sui  paenitere.  Sed  facile  est  bene  agere  cum  eis 
a  quibus  etiam  tacentibus  flagitari  videmur  :  illud  ad- 
mirabilius  et  maius  maximeque  proprium  senatus  sapientis 
est,  grata  eorum  virtutem  memoria  prosequi  qui  pro  patria 

31  vitam  profuderunt.  Quorum  de  honore  utinam  mihi  plura 
in  mentem  venirent  !  Duo  certe  non  praeteribo  quae  maxi- 
me  occurrunt  :  quorum  alterum  pertinet  ad  virorum  for- 
tissimorum   gloriam    sempiternam,    alterum    ad   leniendum 

12  maerorem  et  luctum  proximorum.  Placet  igitur  mihi,  patres 
conscripti,  legionis  Martiae  militibus  et  eis  qui  una  pugnantes 

occiderint  monumentum  fieri  quam  amplissimum.  Magna 
atque  incredibilia  sunt  in  rem  publicam  huius  merita  legionis. 
Haec  se  prima  latrocinio  abrupit  Antoni  ;  haec  tenuit 
Albam  ;  haec  se  ad  Caesarem  contulit  ;  hanc  imitata  quarta 
legio  parem  virtutis  gloriam  consecuta  est.  Quarta  victrix 
desiderat  neminem  :  ex  Martia  non  nulli  in  ipsa  victoria 
conciderunt.  O  fortunata  mors  quae  naturae  debita  pro 
patria  est  potissimum  reddita  !  Vos  vero  patriae  natos  iudico;  32 
quorum  etiam  nomen  a  Marte  est,  ut  idem  deus  urbem  hanc 
gentibus,  vos  huic  urbi  genuisse  videatur.  In  fuga  foeda 
mors  est ;  in  victoria  gloriosa.  Etenim  Mars  ipse  ex  acie 
fortissimum  quemque  pignerari  solet.  Illi  igitur  impii  quos 
occidistis  etiam  ad  inferos  poenas  parricidi  luent  ;  vos  vero 
qui  extremum  spiritum  in  victoria  effudistis  piorum  estis 
sedem  et  locum  consecuti.  Brevis  a  natura  vita  nobis  data 
est ;  at  memoria  bene  redditae  vitae  sempiterna.  Quae  si 
non  esset  longior  quam  haec  vita,  quis  esset  tam  amens  qui 
maximis  laboribus  et  periculis  ad  summam  laudem  gloriam- 
que  contenderet  ?  Actum  igitur  praeclare  vobiscum,  fortis-  33 
simi,  dum  vixistis,  nunc  vero  etiam  sanctissimi  milites,  quod 
vestra  virtus  neque  oblivione  eorum  qui  nunc  sunt  nec  reti- 
centia  posterorum  sepulta  esse  poterit,  cum  vobis  immor- 
tale  monumentum  suis  paene  manibus  senatus  populusque 
Romanus  exstruxerit.  Multi  saepe  exercitus  Punicis,rGallicis, 
Italicis  bellis  clari  et  magni  fuerunt,  nec  tamen  ullis  tale 
genus  honoris  tributum  est.  Atque  utinam  maiora  possemus, 
quando  quidem  a  vobis  maxima  accepimus !  Vos  ab  urbe 
furentem  Antonium  avertistis ;  vos  redire  molientem  rep- 
pulistis.  Erit  igitur  exstructa  moles  opere  magnifico  in- 
cisaeque  litterae,  divinae  virtutis  testes  sempiternae, 
numquamque  de  vobis  eorum  qui  aut  videbunt  vestrum 
monumentum  aut  audient  gratissimus  sermo  conticescet.  Ita 
pro  mortali  condicione  vitae  immortalitatem  estis  consecuti. 

Cicero,  Philipp.  XIV.  11.  29-12.  33. 

31.    Muciarfs  speech 

76  1  lIS  pavoribus  nutantem  et  alii  legati  amicique  firma- 
■l  1  bant  et  Mucianus,  post  multos  secretosque  sermones 
iam  et  coram  ita  locutus :  '  Omnes,  qui  magnarum  rerum 
consilia  suscipiunt,  aestimare  debent  an  quod  inchoatur  rei 
publicae  utile,  ipsis  gloriosum,  promptum  effectu  aut  certe 
non  arduum  sit  ;  simul  ipse  qui  suadet  considerandus  est, 
adiciatne  consilio  periculum  suum,  et,  si  fortuna  coeptis 
adfuerit,  cui  summum  decus  adquiratur.  Ego  te,  Vespasiane, 
ad  imperium  voco ;  quam  salutare  rei  publicae,  quam  tibi 
magnificum,  iuxta  deos  in  tua  manu  positum  est.  Nec 
speciem  adulantis  expaveris  :  a  contumelia  quam  a  laude 
propius  fuerit  post  Vitellium  eligi.  Non  adversus  divi  Au- 
gusti  acerrimam  mentem  nec  adversus  cautissimam  Tiberii 
senectutem,  ne  contra  Gai  quidem  aut  Claudii  vel  Neronis 
fundatam  longo  imperio  domum  exurgimus  ;  cessisti  etiam 
Galbae  imaginibus  :  torpere  ultra  et  polluendam  perden- 
damque  rem  publicam  relinquere  sopor  et  ignavia  videretur, 
etiam  si  tibi  quam  inhonesta,  tam  tuta  servitus  esset.  Abiit 
iam  et  transvectum  est  tempus  quo  posses  videri  non  cupisse  : 
confugiendum  est  ad  imperium.  An  excidit  trucidatus 
Corbulo?  splendidior  origine  quam  nos  sumus,  fateor,  sed 
et  Nero  nobilitate  natalium  Vitellium  anteibat.  Satis  clarus 
est  apud  timentem  quisquis  timetur.  Et  posse  ab  exercitu 
principem  fieri  sibi  ipse  Vitellius  documento,  nullis  stipendiis, 
nulla  militari  fama,  Galbae  odio  provectus.  Ne  Othonem 
quidem  ducis  arte  aut  exercitus  vi,  sed  praepropera  ipsius 
desperatione  victum,  iam  desiderabilem  et  magnum  princi- 
pcm  fecit,  cum  interim  spargit  legiones,  exarmat  cohortis, 
nova  cotidie  bello  semina  ministrat.  Si  quid  ardoris  ac 
ferociae  miles  habuit,  popinis  et  comissationibus  et  principis 
imitatione  deteritur  :    tibi  e   Iudaea  et   Syria  et  Aegypto 

novem  legiones  integrae,  nulla  acie  exhaustae,  non  discordia 

corruptae,  secf  firmatus  usu  miles  et  belli  domitor  externi  : 

classium  alarum  cohortium  robora  et  fidissimi  reges  et  tua 

ante  omnis  experientia.     Nobis  nihil  ultra  adrogabo  quam  77 

ne   post   Valentem   et   Caecinam   numeremur  :     ne   tamen 

Mucianum  socium  spreveris,  quia  aemulum  non  experiris. 

Me  Vitellio   antepono,  te   mihi.      Tuae  domui  triumphale 

nomen,    duo    iuvenes,    capax   iam    imperii    alter   et    primis 

militiae   annis   apud   Germanicos   quoque   exercitus   clarus. 

Absurdum  fuerit  non  cedere  imperio  ei  cuius  filium  adopta- 

turus  essem,   si   ipse  imperarem.     Ceterum   inter  nos  non 

idem  prosperarum  adversarumque  rerum  ordo  erit  :    nam 

si  vincimus,  honorem  quem  dederis  habebo  :    discrimen  ac 

pericula  ex  aequo  patiemur.     Immo,  ut  melius  est,  tu  tuos 

exercitus   rege,   mihi   bellum   et   proeliorum   incerta   trade. 

Acriore  hodie  disciplina  victi  quam  victores  agunt.    Hos  ira, 

odium,   ultionis   cupiditas   ad  virtutem   accendit  :    illi  per 

fastidium   et   contumacia  hebescunt.     Aperiet  et  recludet 

contecta  et  tumescentia  victricium  partium  vulnera  bellum 

ipsum  ;  nec  mihi  maior  in  tua  vigilantia  parsimonia  sapientia 

fiducia  est  quam  in  Vitellii  torpore  inscitia  saevitia.     Sed 

meliorem  in  bello  causam  quam  in  pace  habemus  ;   nam  qui 

deliberant,  desciverunt.' 

Tacitus,  Hist.  II,  ch.  j6,  jj. 

32.    '  Forms  of  Government ' 

w 

26  41  /'"^MNIS  ergo  populus,  qui  est  talis  coetus  multitudinis 
V^  qualem  exposui,  omnis  civitas,  quae  est  constitutio 
populi,  omnis  res  publica,  quae,  ut  dixi,  populi  res  est, 
consilio  quodam  regenda  est  ut  diuturna  sit.  Id  autem 
consilium  primum  semper  ad  eam  causam  referendum  est, 
42  quae  causa  genuit  civitatem.  Deinde  aut  uni  tribuendum 
est  aut  delectis  quibusdam  aut  suscipiendum  est  multitudini 
atque  omnibus.  Quare  cum  penes  unum  est  omnium  summa 
rerum,  regem  illum  unum  vocamus  et  regnum  eius  rei 
publicae  statum.  Cum  autem  est  penes  delectos,  tum  illa 
civitas  optimatium  arbitrio  regi  dicitur.  Illa  autem  est 
civitas  popularis  (sic  enim  appellant),  in  qua  in  populo  sunt 
omnia.  Atque  horum  trium  generum  quodvis,  si  teneat 
illud  vinclum,  quod  primum  homines  inter  se  rei  publicae 
societate  devinxit,  non  perfectum  illud  quidem  neque  mea 
sententia  optimum  est,  sed  tolerabile  tamen,  ut  aliud  alio 
possit  esse  praestantius.  Nam  vel  rex  aequus  ac  sapiens  vel 
delecti  ac  principes  cives  vel  ipse  populus,  quamquam  id  est 
minime  probandum,  tamen  nullis  interiectis  iniquitatibus  aut 
cupiditatibus  posse  videtur  aliquo  esse  non  incerto  statu. 

34  51  Quodsi  liber  populus  deliget  quibus  se  committat, 
deligetque,  si  modo  salvus  esse  vult,  optimum  quem- 
que,  certe  in  optimorum  consiliis  posita  est  civitatium  salus, 
praesertim  cum  hoc  natura  tulerit,  non  solum  ut  summi 
virtute  et  animo  praeessent  imbecillioribus,  sed  ut  hi  etiam 
parere  summis  velint.  Verum  hunc  optimum  statum 
pravis  hominum  opinionibus  eversum  esse  dicunt,  qui 
ignoratione  virtutis,  quae  cum  in  paucis  est,  tum  a  paucis 

iudicatur  et  cernitur,  opulentos  homines  et  copiosos,  tum 
genere  nobili  natos  esse  optimos  putant.  Hoc  errore  vulgi 
cum  rem  publicam  opes  paucorum,  non  virtutes  tenere 
coeperunt,  nomen  illi  principes  optimatium  mordicus  tenent, 
re  autem  carent  eo  nomine.  Nam  divitiae,  nomen,  opes 
vacuae  consilio  et  vivendi  atque  aliis  imperandi  modo 
dedecoris  plenae  sunt  et  insolentis  superbiae,  nec  ulla 
deformior  species  est  civitatis  quam  illa  in  qua  opulentissimi 
optimi  putantur.  Virtute  vero  gubernante  rem  publicam  52 
quid  potest  esse  praeclarius?  cum  is  qui  imperat  aliis  servit 
ipse  nulli  cupiditati,  cum,  quas  ad  res  civis  instituit  et 
vocat,  eas  omnis  complexus  est  ipse  nec  leges  imponit  populo 
quibus  ipse  non  pareat,  sed  suam  vitam,  ut  legem,  praefert 
suis  civibus.  Qui  si  unus  satis  omnia  consequi  posset,  nihil 
opus  esset  pluribus  ;  si  universi  videre  optimum  et  in 
eo  consentire  possent,  nemo  delectos  principes  quaereret. 
Difficultas  ineundi  consilii  rem  a  rege  ad  plures,  error  et 
temeritas  populorum  a  multitudine  ad  paucos  transtulit. 
Sic  inter  infirmitatem  unius  temeritatemque  multorum 
medium  optimates  possederunt  locum,  quo  nihil  potest 
esse  moderatius  ;  quibus  rem  publicam  tuentibus  beatissimos 
esse  populos  necesse  est,  vacuos  omni  cura  et  cogitatione, 
aliis  permisso  otio  suo,  quibus  id  tuendum  est  neque  com- 
mittendum,  ut  sua  commoda  populus  neglegi  a  principibus 
putet.  Nam  aequabilitas  quidem  iuris,  quam  amplexantur  53 
liberi  populi,  neque  servari  potest  (ipsi  enim.  populi,  quam- 
vis  soluti  ecfrenatique  sint,  praecipue  multis  multa  tribuunt, 
et  est  in  ipsis  magnus  dilectus  hominum  et  dignitatum), 
eaque,  quae  adpellatur  aequabilitas,  iniquissima  est.  Cum 
enim  par  habetur  honos  summis  et  infimis,  qui  sint  in  omni 
populo  necesse  est,  ipsa  aequitas  iniquissima  est ;  quod  in  iis 
civitatibus,  quae  ab  optimis  reguntur,  accidere  non  potest. 

Cicero,  De  rep.  I.  26.  41,  42  ;    34.  51-53. 

32  T3LERAQVE  eorum  quae  rettuli  quaeque  referam  parva 
A  forsitan  et  levia  memoratu  videri  non  nescius  sum  :  sed 
nemo  annalis  nostros  cum  scriptura  eorum  contenderit  qui 
veteres  populi  Romani  res  composuere.  Ingentia  illi  bella, 
expugnationes  urbium,  fusos  captosque  reges,  aut  si  quando 
ad  interna  praeverterent,  discordias  consulum  adversum 
tribunos,  agrarias  frumentariasque  leges,  plebis  et  optima- 
tium  certamina  libero  egressu  memorabant  :  nobis  in  arto 
ct  inglorius  labor  ;  immota  quippe  aut  modice  lacessita 
pax,  maestae  urbis  res  et  princeps  proferendi  imperi  incu- 
riosus  erat.  Non  tamen  sine  usu  fuerit  introspicere  illa 
primo  aspectu  levia  ex  quis  magnarum  saepe  rerum  motus 

2$  oriuntur.  Nam  cunctas  nationes  et  urbes  populus  aut 
primores  aut  singuli  regunt  :  delecta  ex  iis  et  consociata  rei 
publicae  forma  laudari  facilius  quam  evenire,  vel  si  evenit, 
haud  diuturna  esse  potest.  Igitur  ut  olim  plebe  valida,  vel 
cum  patres  pollerent,  noscenda  vulgi  natura  et  quibus  modis 
temperanter  haberetur,  senatusque  et  optimatium  ingenia 
qui  maxime  perdidicerant,  callidi  temporum  et  sapientes 
credebantur,  sic  converso  statu  neque  alia  re  Romana  quam 
si  unus  imperitet,  haec  conquiri  tradique  in  rem  fuerit,  quia 
pauci  prudentia  honesta  ab  deterioribus,  utilia  ab  noxiis 
discernunt,  plures  aliorum  eventis  docentur.  Ceterum  ut 
profutura,  ita  minimum  oblectationis  adferunt.  Nam  situs 
gentium,  varietates  proeliorum,  clari  ducum  exitus  retinent 
ac  redintegrant  legentium  animum  :  nos  saeva  iussa,  con- 
tinuas  accusationes,  fallaces  amicitias,  perniciem  innocen- 
tium  et  easdem  exitii  causas  coniungimus,  obvia  rerum 
similitudine  ct  satietate.  Tum  quod  antiquis  scriptoribus 
rarus  obtrcctator,  ncque  refert  cuiusquam  Punicas  Ro- 
manasnc  acies  laetius  cxtuleris  :    at  multorum  qui  Tibcrio 

regente  poenam  vel  infamias  subiere  posteri  manent.  Vtque 
familiae  ipsae  iam  extinctae  sint,  reperies  qui  ob  similitu- 
dinem  morum  aliena  malefacta  sibi  obiectari  putent.  Etiam 
gloria  ac  virtus  infensos  habet,  ut  nimis  ex  propinquo 
diversa  arguens.     Sed  ad  inceptum  redeo. 

Tacitus,  Ann.  IV,  ch.  32,  33. 

33.    Conservative  watchwords 

QVID  est  igitur  propositum  his  rei  publicae  gubernatori-  45  98 
bus  quod  intueri  et  quo  cursum  suum  derigere  debeant  ? 
Id  quod  est  praestantissimum  maximeque  optabile  omnibus 
sanis  et  bonis  et  beatis,  cum  dignitate  otium.  Hoc  qui 
volunt,  omnes  optimates,  qui  efficiunt,  summi  viri  et  conser- 
vatores  civitatis  putantur  ;  neque  enim  rerum  gerendarum 
dignitate  homines  ecferri  ita  convenit  ut  otio  non  pro- 
spiciant,  neque  ullum  amplexari  otium  quod  abhorreat  a 
dignitate. 

Huius  autem  otiosae  dignitatis  haec  fundamenta  sunt,  haec  4 5 
membra,  quae  tuenda  principibus  et  vel  capitis  periculo  de- 
fendenda  sunt  :  religiones,  auspicia,  potestates  magistratuum, 
senatus  auctoritas,  leges,  mos  maiorum,  iudicia,  iuris  dictio, 
fides,  provinciae,  socii,  imperi  laus,  res  militaris,  aerarium. 
Harum  rerum  tot  atque  tantarum  esse  defensorem  et  patro-  99 
num  magni  animi  est,  magni  ingeni  magnaeque  constantiae. 
Etenim  in  tanto  civium  numero  magna  multitudo  est  eorum 
qui  aut  propter  metum  poenae,  peccatorum  suorum  conscii, 
novos  motus  conversionesque  rei  publicae  quaerant,  aut  qui 
propter  insitum  quendam  animi  furorem  discordiis  civium 
ac  seditione  pascantur,  aut  qui  propter  implicationem  rei 
familiaris  communi  incendio  malint  quam  suo  deflagrare.  Qui 
cum  tutores  sunt  et  duces  suorum  studiorum  vitiorumque 
nacti,  in  re  publica  fluctus  excitantur,  ut  vigilandum  sit  iis 

qui  sibi  gubcrnacula  patriae  depoposcerunt,  enitendumque 
omni  scientia  ac  diligentia  ut,  conservatis  iis  quae  ego  paulo 
ante  fundamenta  ac  membra  esse  dixi,  tenere  cursum  possint 

100  et  capere  oti  illum  portum  et  dignitatis.  Hanc  ego  viam, 
iudices,  si  aut  aspcram  atque  arduam  aut  plenam  esse  pericu- 
lorum  aut  insidiarum  negem,  mentiar,  praesertim  cum  id  non 
modo  intellexerim  semper,  sed  etiam  praeter  ceteros  senserim. 

47  Maioribus  praesidiis  et  copiis  oppugnatur  res  publica  quam 
defenditur,  propterea  quod  audaces  homines  et  perditi  nutu 
impelluntur  et  ipsi  etiam  sponte  sua  contra  rem  publicam 
incitantur,  boni  nescio  quo  modo  tardiores  sunt  et  principiis 
rerum  neglectis  ad  extremum  ipsa  denique  necessitate  exci- 
tantur,  ita  ut  non  numquam  cunctatione  ac  tarditate,  dum 
otium  volunt  etiam  sine  dignitate  retinere,  ipsi  utrumque 
amittant. 

65  137       Haec  est  una  via,  mihi    credite,  et    laudis    et   dignitatis 

et  honoris,  a  bonis  viris  sapientibus  et  bene  natura 
constitutis  laudari  et  diligi  ;  nosse  discriptionem  civitatis 
a  maioribus  nostris  sapientissime  constitutam  ;  qui  cum 
regum  potestatem  non  tulissent,  ita  magistratus  annuos 
creaverunt  ut  consilium  senatus  rei  publicae  praeponerent 
sempiternum,  deligerentur  autem  in  id  consilium  ab  universo 
populo  aditusque  in  illum  summum  ordinem  omnium  civium 
industriae  ac  virtuti  pateret.  Senatum  rei  publicae  custodem, 
praesidem,  propugnatorem  conlocaverunt  ;  huius  ordinis 
auctoritate  uti  magistratus  ct  quasi  ministros  gravissimi 
consili  esse  voluerunt  ;  senatum  autem  ipsum  proximorum 
ordinum  splendorem  confirmare,  plebis  libertatem  et  com- 
moda  tueri  atque  augere  voluerunt. 

66  138      Haec  qui  pro  virili  parte  defendunt  optimates  sunt,  cuius- 

cumque  sunt  ordinis  ;  qui  autem  praecipue  suis  cervicibus 
tanta  munia  atque  rem  publicam  sustinent,  hi  semper  habiti 
sunt  optimatium  principes,  auctores  et  conservatores  civitatis. 

Huic  hominum  generi  fateor,  ut  ante  dixi,  multos  adversarios, 
inimicos,  invidos  esse,  multa  proponi  pericula,  multas  inferri 
iniurias,  magnos  esse  experiundos  et  subeundos  labores  ;  sed 
mihi  omnis  oratio  est  cum  virtute  non  cum  desidia,  cum 
dignitate  non  cum  voluptate,  cum  iis  qui  se  patriae,  qui  suis 
civibus,  qui  laudi,  qui  gloriae,  non  qui  somno  et  conviviis 
et  delectationi  natos  arbitrantur. 

Cicero,  Pro  Sestio.  45.  98-47.  100  ;    65.  137-66.  138. 

34.    Anxieties  and  doubts 

(a) 

CICERO  ATTICO  SAL. 

DE  re  publica  quid  ego  tibi  subtiliter?    Tota  periit  atque  XXI 
hoc  est  miserior  quam  reliquisti,  quod  tum  videbatur  1 
eius   modi   dominatio   civitatem   oppressisse   quae   iucunda 
esset  multitudini,  bonis  autem  ita  molesta  ut  tamen  sine 
pernicie  ;  nunc  repente  tanto  in  odio  est  omnibus  ut  quorsus 
eruptura   sit   horreamus.      Nam   iracundiam   atque   intem- 
perantiam   illorum    sumus    experi    qui   Catoni   irati   omnia 
perdiderunt,    sed    ita    lenibus    uti    videbantur    venenis    ut 
posse    videremur    sine    dolore    interire  ;     nunc    vero    sibilis 
vulgi,   sermonibus   honestorum,   fremitu   Italiae   vereor   ne 
exarserint.    Equidem  sperabam,  ut  saepe  etiam  loqui  tecum  2 
solebam,   sic   orbem    rei   publicae   esse   conversum    ut   vix 
sonitum  audire,  vix  impressam  orbitam  videre  possemus  ; 
et  fuisset  ita,  si  homines  transitum  tempestatis  exspectare 
potuissent.     Sed  cum  diu  occulte  suspirassent,  postea  iam 
gemere,  ad  extremum  vero  loqui  omnes  et  clamare  coepe- 
runt.     Itaque  ille  noster  amicus  insolens  infamiae,  semper  3 
in  laude  versatus,  circumfluens  gloria,  deformatus  corpore, 
fractus  animo,  quo  se  conferat  nescit  ;    progressum  prae- 
cipitem,    inconstantem    reditum    videt  ;      bonos    inimicos 

habet,  improbos  ipsos  non  amicos.  -  Ac  vide  mollitiem 
animi.  Non  tenui  lacrimas  cum  illum  a.  d.  vm  Kal.  Sex- 
tilis  vidi  de  edictis  Bibuli  contionantem.  Qui  antea  solitus 
esset  iactare  se  magnificentissime  illo  in  loco  summo  cum 
amore  populi,  cunctis  faventibus,  ut  ille  tum  humilis,  ut 
demissus  erat,  ut  ipse  etiam  sibi,  non  iis  solum  qui  aderant, 

4  displicebat  !  O  spectaculum  uni  Crasso  iucundum,  ceteris 
non  item  !  Nam  quia  deciderat  ex  astris,  lapsus  potius  quam 
progressus  videbatur,  et,  ut  Apelles  si  Venerem,  aut  Proto- 
genes  si  Ialysum  illum  suum  caeno  oblitum  videret,  magnum, 
credo,  acciperet  dolorem,  sic  ego  hunc  omnibus  a  me 
pictum  et  politum  artis  coloribus  subito  deformatum  non 
sine  magno  dolore  vidi.  Quamquam  nemo  putabat  propter 
Clodianum  negotium  me  illi  amicum  esse  debere,  tamen 
tantus  fuit  amor  ut  exhauriri  nulla  posset  iniuria.  Itaque 
Archilochia  in  illum  edicta  Bibuli  populo  ita  sunt  iucunda 
ut  eum  locum  ubi  proponuntur  prae  multitudine  eorum  qui 
legunt  transire  nequeamus,  ipsi  ita  acerba  ut  tabescat  dolore, 
mihi  me  hercule  molesta,  quod  et  eum  quem  semper  dilexi 
nimis  excruciant  et  timeo  tam  vehemens  vir  tamque  acer 
in  ferro  et  tam  insuetus  contumeliae  ne  omni  animi  impetu 
dolori  et  iracundiae  pareat. 

5  Bibuli  qui  sit  exitus  futurus  nescio.  Vt  nunc  res  se 
habet,  admirabili  gloria  est.  Qui  cum  comitia  in  mensem 
Octobrem  distulisset,  quod  solet  ea  res  populi  voluntatem 
offendere,  putarat  Caesar  oratione  sua  posse  impelli  contio- 
nem  ut  iret  ad  Bibulum  ;  multa  cum  seditiosissime  diceret, 
vocem  exprimere  non  potuit.  Quid  quaeris?  sentiunt  se 
nullam  ullius  partis  voluntatem  tenere.  Eo  magis  vis  nobis 
est  timenda. 

6  Clodius  inimicus  est  nobis.  Pompeius  confirmat  eum 
nihil  esse  facturum  contra  me.  Mihi  periculosum  est  credere, 
ad  resistendum  me  paro.     Studia  spero  me  summa  habitu- 

rum  omnium  ordinum.  Tc  cum  ego  desidero,  tum  vero 
res  ad  tempus  illud  vocat.  Plurimum  consili,  animi,  prae- 
sidi  denique  mihi,  si  te  ad  tempus  videro,  accesserit.  Varro 
mihi  satis  facit.  Pompeius  loquitur  divinitus.  Spero  nos 
aut  cum  summa  gloria  aut  certe  sine  molestia  discessuros. 
Tu  quid  agas,  quem  ad  modum  te  oblectes,  quid  cum 
Sicyoniis  egeris  ut  sciam  cura. 


Cicero,  ad  Atticwn,  II.  21. 
(*> 

CICERO  ATTICO  SAL. 

MAXIMIS  et  miserrimis  rebus  perturbatus,  cum  coram  III  1 
tecum  mihi  potestas  deliberandi  non  esset,  uti  tamen 
tuo  consilio  volui.  Deliberatio  autem  omnis  haec  est,  si 
Pompeius  Italia  excedat,  quod  eum  facturum  esse  suspicor, 
quid  mihi  agendum  putes.  Et  quo  facilius  consilium  dare 
possis,  quid  in  utramque  partem  mihi  in  mentem  veniat 
explicabo  brevi. 

Cum  merita  Pompei  summa  erga  salutem  meam  familia-  2 
ritasque  quae  mihi  cum  eo  est,  tum  ipsa  rei  publicae  causa 
me  adducit  ut  mihi  vel  consilium  meum  cum  illius  con- 
silio  vel  fortuna  mea  cum  illius  fortuna  coniungenda  esse 
videatur.  Accedit  illud.  Si  maneo  et  illum  comitatum 
optimorum  et  clarissimorum  civium  desero,  cadendum  est  in 
unius  potestatem.  Qui  etsi  multis  rebus  significat  se  nobis 
esse  amicum  (et  ut  esset  a  me  est,  tute  scis,  propter  suspi- 
cionem  huius  impendentis  tempestatis  multo  ante  provisum), 
tamen  utrumque  considerandum  est  et  quanta  fides  ei  sit 
habenda  et,  si  maxime  exploratum  sit  eum  nobis  amicum 
fore,  sitne  viri  fortis  et  boni  civis  esse  in  ea  urbe  in  qua 
cum  summis  honoribus  imperiisque  usus  sit,  res  maximas 
gesserit,  sacerdotio  sit  amplissimo  praeditus,  non  futurus  sit, 
qui  fuerit,  subeundumque  periculum  sit   cum  aliquo  fore 

dedecore,   si   quando  Pompeius   rem   publicam   reciperarit. 
In  hac  parte  haec  sunt. 

3  Vide  nunc  quae  sint  in  altera.  Nihil  actum  est  a  Pompeio 
nostro  sapienter,  nihil  fortiter,  addo  etiam  nihil  nisi  contra 
consilium  auctoritatemque  meam.  Omitto  illa  vetera,  quod 
istum  in  rem  publicam  ille  aluit,  auxit,  armavit,  ille  legibus 
per  vim  et  contra  auspicia  ferendis  auctor,  ille  Galliae 
ulterioris  adiunctor,  ille  gener,  ille  in  adoptando  P.  Clodio 
augur,  ille  restituendi  mei  quam  retinendi  studiosior,  ille 
provinciae  propagator,  ille  absentis  in  omnibus  adiutor, 
idem  etiam  tertio  consulatu,  postquam  esse  defensor  rei 
publicae  coepit,  contendit  ut  decem  tribuni  pl.  ferrent  ut 
absentis  ratio  haberetur,  quod  idem  ipse  sanxit  lege  quadam 
sua,  Marcoque  Marcello  consuli  finienti  provincias  Gallias 
Kalendarum  Martiarum  die  restitit — sed  ut  haec  omittam, 
quid  foedius,  quid  perturbatius  hoc  ab  urbe  discessu  sive 
potius  turpissima  f uga  ?  Quae  condicio  non  accipienda  fuit 
potius  quam  relinquenda  patria?    Malae  condiciones  erant, 

4  fateor,  sed  num  quid  hoc  peius?  At  reciperabit  rem  publi- 
cam.  Quando  ?  aut  quid  ad  eam  spem  est  parati?  Non 
ager  Picenus  amissus  ?  non  patefactum  iter  ad  urbem  ?  non 
pecunia  omnis  et  publica  et  privata  adversario  tradita  ? 
Denique  nulla  causa,  nullae  vires,  nulla  sedes  quo  concurrant 
qui  rem  publicam  defensam  velint.  Apulia  delecta  est, 
inanissima  pars  Italiae  et  ab  impetu  huius  belli  remotissima  ; 
fuga  et  maritima  opportunitas  visa  quaeri  desperatione.  In- 
vite  cepi  Capuam,  non  quo  munus  illud  defugerem,  sed  in  ea 
causa  in  qua  nullus  esset  ordinum,  nullus  apertus  privatorum 
dolor,  bonorum  autem  esset  aliquis  sed  hebes,  ut  solet,  et,  ut 
ipse  sensi,  esset  multitudo  et  infimus  quisque  propensus  in 
alteram   partem,  multi  mutationis  rerum   cupidi,   dixi  ipsi 

5  me  nihil  suscepturum  sine  praesidio  et  sine  pecunia.  Itaque 
habui  nihil  omnino  negoti,  quod  ab  initio  vidi  nihil  quaeri 

praeter  fugam.      Eam  si  nunc  sequor,  quonam?     Cum  illo 

non ;  ad  quem  cum  essem  profectus,  cognovi  in  iis  locis  esse 

Caesarem,  ut  tuto   Luceriam  venire   non  possem.     Infero 

mari  nobis  incerto  cursu  hieme  maxima  navigandum  est. 

Age  iam,  cum  fratre  an  sine  eo  cum  filio?    at  quo  modo? 

In  utraque  enim  re  summa  difficultas  erit,  summus  animi 

dolor  ;    qui  autem  impetus  illius  erit  in  nos  absentis  for- 

tunasque  nostras  !    Acrior  quam  in  ceterorum,  quod  putabit 

fortasse  in  nobis  violandis  aliquid  se  habere  populare.    Age 

iam,  has  compedes,  fascis,  inquam,  hos  laureatos  ecferre  ex 

Italia  quam  molestum  est  !   qui  autem  locus  erit  nobis  tutus, 

ut  iam  placatis  utamur  fluctibus,  ante  quam  ad  illum  vene- 

rimus?    Qua  autem  aut  quo  nihil  scimus.     At  si  restitero  6 

et   fuerit   nobis  in  hac  parte  locus,  idem   fecero   quod  in 

Cinnae  dominatione  L.  Philippus,  quod  L.  Flaccus,  quod 

Q.  Mucius,  quoquo  modo  ea  res  huic  quidem  cecidit  ;    qui 

tamen   ita   dicere   solebat   se   id   fore  videre   quod   factum 

est  sed  malle  quam  armatum  ad  patriae  moenia  accedere. 

Aliter  Thrasybulus  et  fortasse  melius.     Sed  est  certa  quae- 

dam  illa  Muci  ratio  atque  sententia,  est  illa  etiam  Philippi, 

et  cum  sit  necesse  servire  tempori  et  non  amittere  tempus 

cum  sit  datum. 

Cicero,  ad  Atticum,  VIII.  3,  §§  1-6. 

35.    Roman  Heroes 

NVNC  age,  Dardaniam  prolem  quae  deinde  sequatur 
gloria,  qui  maneant  Itala  de  gente  nepotes, 
inlustris  animas  nostrumque  in  nomen  ituras, 
expediam  dictis,  et  te  tua  fata  docebo. 
ille,  vides,  pura  iuvenis  qui  nititur  hasta, 
proxima  sorte  tenet  lucis  loca,  primus  ad  auras 
aetherias  Italo  commixtus  sanguine  surget, 
Silvius,  Albanum  nomen,  tua  postuma  proles, 

h  2 

quem  tibi  longaevo  serum  Lavinia  coniunx 

educet  silvis  regem  regumque  parentem, 

unde  genus  Longa  nostrum  dominabitur  Alba. 

proximus  ille  Procas,  Troianae  gloria  gentis, 

et  Capys  et  Numitor  et  qui  te  nomine  reddet 

Silvius  Aeneas,  pariter  pietate  vel  armis 

egregius,  si  umquam  regnandam  acceperit  Albam. 

qui  iuvenes  !   quantas  ostentant,  aspice,  viris 

atque  umbrata  gerunt  civili  tempora  quercu  ! 

hi  tibi  Nomentum  et  Gabios  urbemque  Fidenam, 

hi  Collatinas  imponent  montibus  arces, 

Pometios  Castrumque  Inui  Bolamque  Coramque. 

haec  tum  nomina  erunt,  nunc  sunt  sine  nomine  terrae. 

quin  et  avo  comitem  sese  Mavortius  addet 

Romulus,  Assaraci  quem  sanguinis  Ilia  mater 

educet.    viden,  ut  geminae  stant  vertice  cristae 

et  pater  ipse  suo  superum  iam  signat  honore? 

en  huius,  nate,  auspiciis  illa  incluta  Roma 

imperium  terris,  animos  aequabit  Olympo, 

septemque  una  sibi  muro  circumdabit  arces, 

felix  prole  virum  :    qualis  Berecyntia  mater 

invehitur  curru  Phrygias  turrita  per  urbes 

laeta  deum  partu,  centum  complexa  nepotes, 

omnis  caelicolas,  omnis  supera  alta  tenentis. 

huc  geminas  nunc  flecte  acies,  hanc  aspice  gentem 

Romanosque  tuos.    hic  Caesar  et  omnis  Iuli 

progenies  magnum  caeli  ventura  sub  axem. 

hic  vir,  hic  est,  tibi  quem  promitti  saepius  audis, 

Augustus  Caesar,  divi  genus,  aurea  condet 

saecula  qui  rursus  Latio  regnata  per  arva 

Saturno  quondam,  super  et  Garamantas  et  Indos 

proferet  imperium  ;    iacet  extra  sidera  tellus, 

extra  anni  solisque  vias,  ubi  caelifer  Atlas 

axem  umero  torquet  stellis  ardentibus  aptum. 
huius  in  adventum  iam  nunc  et  Caspia  regna 
responsis  horrent  divum  et  Maeotia  tellus, 
et  septemgemini  turbant  trepida  ostia  Nili. 
nec  vero  Alcides  tantum  telluris  obivit, 
fixerit  acripedem  cervam  licet,  aut  Erymanthi 
pacarit  nemora  et  Lernam  tremefecerit  arcu  ; 
nec  qui  pampineis  victor  iuga  flectit  habenis 
Liber,  agens  celso  Nysae  de  vertice  tigris. 
ct  dubitamus  adhuc  virtutem  extendere  factis, 
aut  metus  Ausonia  prohibet  consistere  terra? 
quis  procul  ille  autem  ramis  insignis  olivae 
sacra  ferens?    nosco  crinis  incanaque  menta 
regis  Romani  primam  qui  legibus  urbem 
fundabit  Curibus  parvis  et  paupere  terra, 
missus  in  imperium  magnum.    cui  deinde  subibit 
otia  qui  rumpet  patriae  residesque  movebit 
Tullus  in  arma  viros  et  iam  desueta  triumphis 
agmina.     quem  iuxta  sequitur  iactantior  Ancus 
nunc  quoque  iam  nimium  gaudens  popularibus  auris. 
vis  et  Tarquinios  reges  animamque  superbam 
ultoris  Bruti,  fascisque  videre  receptos  ? 
consulis  imperium  hic  primus  saevasque  securis 
accipiet,  natosque  pater  nova  bella  moventis 
ad  poenam  pulchra  pro  libertate  vocabit. 
infelix  !    utcumque  ferent  ea  facta  minores  : 
vincet  amor  patriae  laudumque  immensa  cupido. 
quin  Dccios  Drusosque  procul  saevumque  securi 
aspice  Torquatum  et  referentem  signa  Camillum. 
illac  autem  paribus  quas  fulgere  cernis  in  armis, 
concordes  animae  nunc  et  dum  nocte  premuntur, 
heu  quantum  inter  se  bellum,  si  lumina  vitae 
attigerint,  quantas  acies  stragemque  ciebunt, 

aggeribus  socer  Alpinis  atque  arce  Monoeci 

descendens,  gener  adversis  instructus  Eois  ! 

ne,  pueri,  ne  tanta  animis  adsuescite  bella 

neu  patriae  validas  in  viscera  vertite  viris  ; 

tuque  prior,  tu  parce,  genus  qui  ducis  Olympo, 

proice  tela  manu,  sanguis  meus  ! — 

ille  triumphata  Capitolia  ad  alta  Corintho 

victor  aget  currum  caesis  insignis  Achivis. 

eruet  ille  Argos  Agamemnoniasque  Mycenas 

ipsumque  Aeaciden,  genus  armipotentis  Achilli, 

ultus  avos  Troiae  templa  et  temerata  Minervae. 

quis  te,  magne  Cato,  tacitum  aut  te,  Cosse,  relinquat? 

quis  Gracchi  genus  aut  geminos,  duo  fulmina  belli, 

Scipiadas,  cladem  Libyae,  parvoque  potentem 

Fabricium  vel  te  sulco,  Serrane,  serentem? 

quo  fessum  rapitis,  Fabii?    tu  Maximus  ille  es, 

unus  qui  nobis  cunctando  restituis  rem. 

excudent  alii  spirantia  mollius  aera 

(credo  equidem),  vivos  ducent  de  marmore  vultus, 

orabunt  causas  melius,  caelique  meatus 

describent  radio  et  surgentia  sidera  dicent  : 

tu  regere  imperio  populos,  Romane,  memento 

(hae  tibi  erunt  artes),  pacisque  imponere  morem, 

parcere  subiectis  et  debellare  superbos. 

Virgil,^«.  VI.  756-853. 

36.    Cato  the  Censor 

40  1    JIS   comitiis  prudentia  et  virtute  senatus  sublatis,  alia 
1   *   maioris  certaminis,  quo  et  maiore  de  re  et  inter  plures 

2  potentioresque  viros,  sunt  exorta.    Censuram  summa  conten- 
tione  petebant  L.  Valerius  Flaccus,  P.  et  L.  Scipiones,  Cn. 

3  Manlius  Vulso,  L.  Furius  Purpurio  patricii,  plebeii  autem 
M.  Porcius  Cato,  M.  Fulvius  Nobilior,  Ti.  et  M.  Sempronii, 

Longus   et    Tuditanus  ;     sed    omnes    patricios    plebeiosque 
nobilissimarum  familiarum  M.  Porcius  longe  anteibat.     In  4 
hoc  viro  tanta  vis  animi  ingeniique  fuit,  ut,  quocunque  loco 
natus   esset,   fortunam   sibi   ipse   facturus   fuisse   videretur. 
Nulla  ars  neque  privatae  neque   publicae   rei   gerendae  ei 
defuit.     Urbanas  rusticasque  res  pariter  callebat.     Ad  sum-  5 
mos  honores  alios  scientia  iuris,  alios  eloquentia,  alios  gloria 
militaris  provexit  ;    huic  versatile  ingenium  sic  pariter  ad 
omnia  fuit,  ut  natum  ad  id  unum  diceres,  quodcunque  ageret. 
In  bello  manu  fortissimus  multisque  insignibus  clarus  pugnis  ;  6 
idem,    postquam    ad    magnos    honores    pervenit,    summus 
imperator  ;    idem  in  pace,  si  ius  consuleres,  peritissimus,  si 
causa  oranda  esset,  eloquentissimus ;   nec  is  tantum,  cuius  7 
lingua  vivo  eo  viguerit,  monumentum  eloquentiae  nullum 
exstet  ;    vivit  immo  vigetque  eloquentia  eius  sacrata  scriptis 
omnis  generis.     Orationes  et  pro  se  multae  et  pro  aliis  et  in  8 
alios  ;   nam  non  solum  accusando,  sed  etiam  causam  dicendo 
fatigavit  inimicos.     Simultates  nimio  plures  et  exercuerunt  9 
eum  et  ipse  exercuit  eas,  nec  facile  dixeris,  utrum  magis 
presserit  eum  nobilitas,  an  ille  agitaverit  nobilitatem.    Asperi  10 
procul  dubio  animi  et  linguae  acerbae  et  immodice  liberae 
fuit,  sed  invicti  a  cupiditatibus  animi,  rigidae  innocentiae, 
contemptor  gratiae  et  divitiarum.   In  parsimonia,  in  patientia  ri 
laboris  periculi^w^  ferrei  prope  corporis  animique  ;   quem  ne 
senectus  quidem,  quae  solvit  omnia,  fregerit  ;   qui  sextum  12 
et  octogesimum  annum  agens  causam  dixerit,  ipse  pro  se 
oraverit   scripseritque,   nonagesimo   anno   Ser.   Galbam   ad 
populi  adduxerit  iudicium. 

Livy,  XXXIX,  ch.  40. 

37.    Catiline 

w 

t  1       CATILINA,  nobili  genere  natus,fuit  magna  vi  et  animi 

2  J— '•  et  corporis  sed  ingenio  malo  pravoque.  Huic  ab  adule- 
scentia  bella  intestina,  caedes,  rapinae,  discordia  civilis  grata 

3  fuere,  ibique  iuventutem  suam  exercuit.  Corpus  patiens 
inediae,  algoris,  vigiliae  supra  quam  cuiquam  credibile  est. 

4  Animus  audax  subdolus  varius,  cuius  rei  lubet  simulator  ac 
dissimulator,  alieni  adpetens,  sui  profusus,  ardens  in  cupidi- 

5  tatibus :  satis  eloquentiae,  sapientiae  parum.    Vastus  animus 

6  inmoderata,  incredibilia,  nimis  alta  semper  cupicbat.  Hunc 
post  dominationem  L.  Sullae  lubido  maxuma  invaserat  rei 
publicae  capiundae,  neque  id  quibus  modis  adsequeretur, 

7  dum  sibi  regnum  pararet,  quicquam  pensi  habebat.  Agita- 
batur  magis  magisque  in  dies  animus  ferox  inopia  rei  familiaris 
et  conscientia  scelerum,  quae  utraque  eis  artibus  auxerat, 

8  quas  supra  memoravi.   Incitabant  praeterea  conrupti  civitatis 

mores,  quos  pessuma  ac  divorsa  inter  se  mala,  luxuria  atque 

avaritia,  vexabant. 

Sallust,  Catil.  ch.  5,  §§  1-8. 

(*> 

5  I2  A^  studuit  Catilinae,  cum  iam  aliquot  annos  esset  in  foro, 
*  *  Caelius.  Et  multi  hoc  idem  ex  omni  ordine  atque  ex 
omni  aetate  fecerunt.  Habuit  enim  ille,  sicuti  meminisse  vos 
arbitror,  permulta  maximarum  non  expressa  signa  sed  adum- 
bnata  virtutum.  Vtebatur  hominibus  improbis  multis ;  et 
quidem  optimis  se  viris  deditum  csse  simulabat.  Erant  apud 
illum  inlecebrae  libidinum  multac  ;  erant  etiam  industriae 
quidam  stimuli  ac  laboris.  Flagrabant  vitia  libidinis  apud 
illum  ;  vigcbant  etiam  studia  rci  militaris.  Neque  ego 
umquam  fuissc  tale  monstrum  in  tcrris  ullum  puto,  tam  ex 

contrariis  diversisque  atquc  inter  sc  pugnantibus  naturae 
studiis  cupiditatibusque  conflatum.  Quis  clarioribus  viris  6  13 
quodam  tempore  iucundior,  quis  turpioribus  coniunctior? 
quis  civis  meliorum  partium  aliquando,  quis  taetrior  hostis 
huic  civitati?  quis  in  voluptatibus  inquinatior,  quis  in 
laboribus  patientior?  quis  in  rapacitate  avarior,  quis  in 
largitione  effusior  ?  Illa  vero,  iudices,  in  illo  homine  admira- 
bilia  fuerunt,  comprehendere  multos  amicitia,  tueri  obse- 
quio,  cum  omnibus  communicare  quod  habebat,  servire 
temporibus  suorum  omnium  pecunia,  gratia,  labore  corporis, 
scelere  etiam,  si  opus  esset,  et  audacia,  versare  suam  naturam 
et  regere  ad  tempus  atque  huc  et  illuc  torquere  ac  flectere, 
cum  tristibus  severe,  cum  remissis  iucunde,  cum  senibus 
graviter,  cum  iuventute  comiter,  cum  facinerosis  audaciter, 
cum  libidinosis  luxuriose  vivere.  Hac  ille  tam  varia  multi-  14 
plicique  natura  cum  omnis  omnibus  ex  terris  homines  impro- 
bos  audacisque  conlegerat,  tum  etiam  multos  fortis  viros  et 
bonos  specie  quadam  virtutis  adsimulatae  tenebat.  Neque 
umquam  ex  illo  delendi  huius  imperi  tam  consceleratus 
impetus  exstitisset,  nisi  tot  vitiorum  tanta  immanitas  quibus- 
dam  facilitatis  et  patientiae  radicibus  niteretur. 

Cicero,  Pro  Caelio  5.  12-6.  14. 

38.    Cicero 

MCICERO  sub  adventum  triumvirorum  urbe  cesserat,  49 
.  pro  certo  habens,  id  quod  erat,  non  magis  Antonio  eripi 
se  quam  Caesari  Cassium  et  Brutum  posse.  Primo  in  Tus- 
culanum  fugit,  inde  transversis  itineribus  in  Formianum,  ut 
ab  Caieta  navim  conscensurus,  proficiscitur.  Vnde  aliquoties 
in  altum  provectum  cum  modo  venti  adversi  retulissent, 
modo  ipse  iactationem  navis,  caeco  volvente  fluctu,  pati  non 
posset,  taedium  tandem  eum  et  fugae  et  vitae  cepit,  regres- 
susque  ad  superiorem  villam,  quae  paulo  plus  mille  passibus 

a  mari  abest,  *  Moriar  '  inquit  '  in  patria  saepe  servata.' 
Satis  constat  servos  fortiter  fideliterque  paratos  fuisse  ad 
dimicandum  ;  ipsum  deponi  lecticam,  et  quietos  pati,  quod 
sors  iniqua  cogeret,  iussisse.  Prominenti  ex  lectica  praeben- 
tique  immotam  cervicem  caput  praecisum  est.  Nec  satis 
stolidae  crudelitati  militum  fuit  ;  manus  quoque,  scripsisse 
aliquid  in  Antonium  exprobrantes,  praeciderunt.  Ita 
relatum  caput  ad  Antonium,  iussuque  eius  inter  duas  manus 
in  rostris  positum,  ubi  ille  consul,  ubi  saepe  consularis,  ubi 
eo  ipso  anno  adversus  Antonium,  quanta  nulla  unquam 
humana  vox,  cum  admiratione  eloquentiae  auditus  fuerat. 
Vix  attollentes  prae  lacrimis  oculos  homines  intueri  trucidata 
membra  eius  poterant.  Vixit  tres  et  sexaginta  annos,  ut, 
si  vis  afuisset,  ne  immatura  quidem  mors  videri  possit.  In- 
genium  et  operibus  et  praemiis  operum  felix  ;  ipse  fortunae 
diu  prosperae  et  in  longo  tenore  felicitatis  magnis  interim 
ictus  vulneribus,  exsilio,  ruina  partium  pro  quibus  steterat, 
filiae  exitu  tam  tristi  atque  acerbo,  omnium  adversorum 
nihil,  ut  viro  dignum  erat,  tulit  praeter  mortem  ;  quae 
vere  aestimanti  minus  indigna  videri  potuit,  quod  a  victore 
inimico  nihil  crudelius  passus  erat  quam  quod  eiusdem 
fortunae  compos  in  eo  fecisset.  Si  quis  tamen  virtutibus 
vitia  pensarit,  vir  magnus  ac  memorabilis  fuit,  et  in  cuius 
laudes  exsequendas  Cicerone  laudatore  opus  fucrit. 

Livy,  Fragm.  CXX. 

39.    Caesar  and  Pompeius 

TEMPORIS  angusti  mansit  concordia  discors, 
paxque  fuit  non  spontc  ducum  ;    nam  sola  futuri 
Crassus  erat  belli  medius  mora.    qualiter  undas 
qui  secat  et  geminum  gracilis  mare  separat  Isthmos 
nec  patitur  conferre  fretum  ;   si  terra  recedat, 

Ionium  Aegaeo  franget  mare  :   sic,  ubi  saeva 

arma  ducum  dirimens  miserando  funere  Crassus 

Assyrias  Latio  maculavit  sanguine  Carrhas, 

Parthica  Romanos  solverunt  damna  furores. 

plus  illa  vobis  acie,  quam  creditis,  actum  est, 

Arsacidae  :    bellum  victis  civile  dedistis. 

dividitur  ferro  regnum,  populique  potentis, 

quae  mare,  quae  terras,  quae  totum  possidet  orbem, 

non  cepit  fortuna  duos.    nam  pignora  iuncti 

sanguinis  et  diro  ferales  omine  taedas 

abstulit  ad  manes  Parcarum  Iulia  saeva 

intercepta  manu.    quod  si  tibi  fata  dedissent 

maiores  in  luce  moras,  tu  sola  furentem 

inde  virum  poteras  atque  hinc  retinere  parentem 

armatasque  manus  excusso  iungere  ferro, 

ut  generos  soceris  mediae  iunxere  Sabinae. 

morte  tua  discussa  fides,  bellumque  movere 

permissum  ducibus.    stimulos  dedit  aemula  virtus  : 

tu,  nova  ne  veteres  obscurent  acta  triumphos 

et  victis  cedat  piratica  laurea  Gallis, 

Magne,  times  ;   te  iam  series  ususque  laborum 

erigit  inpatiensque  loci  fortuna  secundi. 

nec  quemquam  iam  ferre  potest  Caesarve  priorem 

Pompeiusve  parem.    quis  iustius  induit  arma, 

scire  nefas  ;  magno  se  iudice  quisque  tuetur  : 

victrix  causa  deis  placuit,  sed  victa  Catoni. 

nec  coiere  pares  :   alter  vergentibus  annis 

in  senium  longoque  togae  tranquillior  usu 

dedidicit  iam  pace  ducem,  famaeque  petitor 

multa  dare  in  volgus,  totus  popularibus  auris 

inpelli,  plausuque  sui  gaudere  theatri, 

nec  reparare  novas  vires,  multumque  priori 

credere  fortunae.    stat  magni  nominis  umbra  ; 

qualis  frugifero  quercus  sublimis  in  agro 

exuvias  veteris  populi  sacrataque  gestans 

dona  ducum  nec  iam  validis  radicibus  haerens 

pondere  fixa  suo  est,  nudosque  per  aera  ramos 

effundens  trunco,  non  frondibus,  efficit  umbram  ; 

et  quamvis  primo  nutet  casura  sub  Euro, 

tot  circum  silvae  firmo  se  robore  tollant, 

sola  tamen  colitur.    sed  non  in  Caesare  tantum 

nomen  erat,  nec  fama  ducis,  sed  nescia  virtus 

stare  loco,  solusque  pudor  non  vincere  bello  ; 

acer  et  indomitus,  quo  spes  quoque  ira  vocasset, 

ferre  manum  et  numquam  temerando  parcere  ferro, 

successus  urguere  suos,  instare  favori 

numinis,  inpellens,  quidquid  sibi  summa  petenti 

obstaret,  gaudensque  viam  fecisse  ruina. 

qualiter  expressum  ventis  per  nubila  fulmen 

aetheris  inpulsi  sonitu  mundique  fragore 

emicuit  rupitque  diem  populosque  paventes 

terruit  obliqua  praestringens  lumina  flamma  ; 

in  sua  templa  furit,  nullaque  exire  vetante 

materia  magnamque  cadens  magnamque  revertens 

dat  stragem  late  sparsosque  recolligit  ignes. 

hae  ducibus  causae  ;   suberant  sed  publica  belli 
semina,  quae  populos  semper  mersere  potentcs. 
namque  ut  opes  nimias  mundo  fortuna  subacto 
intulit,  ct  rebus  mores  cessere  secundis, 
praedaque  et  hostiles  luxum  suasere  rapinac, 
non  auro  tectisve  modus,  mensasque  priorcs 
aspernata  fames  ;   cultus  gestare  dccoros 
vix  nuribus  rapuere  mares  ;    fecunda  virorum 
paupertas  fugitur,  totoque  accersitur  orbe, 
quo  gcns  quaequc  perit  ;   tunc  longos  iungere  lines 
agrorum,  et  quondam  duro  sulcata  Camilli 

vomere  et  antiquos  Curiorum  passa  ligones 

longa  sub  ignotis  extendere  rura  colonis. 

non  erat  is  populus,  quem  pax  tranquilla  iuvaret, 

quem  sua  libertas  inmotis  pasceret  armis. 

inde  irae  faciles  et,  quod  suasisset  egestas, 

vile  nefas  magnumque  decus  ferroque  petendum, 

plus  patria  potuisse  sua,  mensuraque  iuris 

vis  erat  ;  hinc  leges  et  plebis  scita  coactae 

et  cum  consulibus  turbantes  iura  tribuni ; 

hinc  rapti  fasces  pretio  sectorque  favoris 

ipse  sui  populus  letalisque  ambitus  urbi 

annua  venali  referens  certamina  Campo  ; 

hinc  usura  vorax  avidumque  in  tempora  fenus 

et  concussa  fides  et  multis  utile  bellum. 


Lucan,  Pbars.  I.  98-182. 


40.    Augustus 


FORMA  fuit  eximia  et  per  omnes  aetatis  gradus  venustis-  79 
sima,  quamquam  et  omnis  lenocinii  neglegens ;  in  capite 
comendo  tam  incuriosus,  ut  raptim  compluribus  simul  tonsori- 
bus  operam  daret  ac  modo  tonderet  modo  raderet  barbam  eo- 
que  ipso  tempore  aut  legeret  aliquid  aut  etiam  scriberet.  Vultu 
erat  vel  in  sermone  vel  tacitus  adeo  tranquillo  serenoque,  ut 
quidam  e  primoribus  Galliarum  confessus  sit  inter  suos,  eo 
se  inhibitum  ac  remollitum,  quo  minus,  ut  destinarat,  in 
transitu  Alpium  per  simulationem  conloquii  propius  admissus 
in  praecipitium  propelleret.  Oculos  habuit  claros  ac  nitidos,  2 
quibus  etiam  existimari  volebat  inesse  quiddam  divini  vigoris, 
gaudebatque,  si  qui  sibi  acrius  contuenti  quasi  ad  fulgorem 
solis  vultum  summitteret  ;  sed  in  senecta  sinistro  minus 
vidit  ;  dentes  raros  et  exiguos  et  scabros  ;  capillum  leviter 
inflexum  et  subflavum  ;    supercilia  coniuncta  ;    mediocres 

aures  ;    nasum  et  a  summo  eminentiorem  et  ab  imo  deduc- 

tiorem  ;    colorem  inter  aquilum   candidumque  ;    staturam 

brevem — quam  tamen  Iulius  Marathus  libertus  etiam  me- 

moriam  eius   quinque   pedum  et  dodrantis   fuisse    tradit — 

sed  quae  commoditate  et  aequitate  membrorum  occuleretur, 

ut   non   nisi  ex   comparatione   astantis   alicuius   procerioris 

intellegi  posset. 

Suetonius,  Aug.  ch.  79. 

41.    Agricola 

ac  X  TON  vidit  Agricola  obsessam  curiam  et  clausum  armis 
1  ^l  senatum  et  eadem  strage  tot  consularium  caedes,  tot 
nobilissimarum  feminarum  exilia  et  fugas.  Vna  adhuc  victoria 
Carus  Metius  censebatur,  et  intra  Albanam  arcem  sententia 
Messalini  strepebat,  et  Massa  Baebius  iam  tum  reus  erat  : 
mox  nostrae  duxere  Helvidium  in  carcerem  manus  ;  nos 
Mauricum  Rusticumque  divisimus,  nos  innocenti  sanguine 

2  Senecio  perfudit.  Nero  tamen  subtraxit  oculos  suos  iussitque 
scelera,  non  spectavit  :  praecipua  sub  Domitiano  miseriarum 
pars  erat  videre  et  aspici,  cum  suspiria  nostra  subscriberentur, 
cum  denotandis  tot  hominum  palloribus  sufficeret  saevus  ille 
vultus  et  rubor,  quo  se  contra  pudorem  muniebat. 

3  Tu  vero  felix,  Agricola,  non  vitae  tantum  claritate,  sed 
etiam  opportunitate  nfbrtis.  Vt  perhibent  qui  interfuerunt 
novissimis  sermonibus  tuis,  constans  et  libens  fatum  ex- 
cepisti,  tamquam  pro  virili  portione  innocentiam  principi 

4  donares.  Sed-mihi  filiaeque  eius  praeter  acerbitatem  parentis 
erepti  auget  maestitiam,quod  adsidere  valetudini,  fovere  defi- 

5  cientem,  satiari  vultu  complexuque  non  contigit.  Excepis- 
semus  certe  mandata  vocesque,  quas  penitus  animo  figeremus. 
Noster  hic  dolor,  nostrum  vulnus,  nobis  tam  longae  absentiae 

6  condicione  ante  quadriennium  amissus  est.  Omnia  sine 
dubio,  optime  parentum,  adsidente  amantissima  uxore  super- 

fuere  honori  tuo  :    paucioribus  tamen  lacrimis  comploratus 

es,  et  novissima  in  luce  desideravere  aliquid  oculi  tui.     Si  46 

quis  piorum  manibus  locus,  si,  ut  sapientibus  placet,  non 

cum  corpore  extinguuntur  magnae  animae,  placide  quiescas, 

nosque  et  domum  tuam  ab  infirmo  desiderio  et  muliebribus 

lamentis  ad  contemplationem  virtutum  tuarum  voces,  quas 

neque  lugeri  neque  plangi  fas  est.    Admiratione  te  potius  et  2 

inmortalibus  laudibus  et,  si  natura  suppeditet,  similitudine 

colamus  :    is  verus  honos,  ea  coniunctissimi  cuiusque  pietas. 

Id  filiae  quoque  uxorique  praeceperim,  sic  patris,  sic  mariti  3 

memoriam  venerari,   ut   omnia   facta   dictaque  eius  secum 

revolvant,  formamque  ac  figuram  animi  magis  quam  corporis 

complectantur,  non  quia  intercedendum  putem  imaginibus 

quae  marmore  aut  aere  finguntur,  sed,  ut  vultus  hominum, 

ita  simulacra  vultus  inbecilla  ac  mortalia  sunt,  forma  mentis 

aeterna,  quam  tenere  et  exprimere  non  per  alienam  materiam 

et  artem,  sed  tuis  ipse  moribus  possis.    Quidquid  ex  Agricok  4 

amavimus,  quidquid  mirati  sumus,  manet  mansurumque  est 

in  animis  hominum,  in  aeternitate  temporum,  fama  rerum  ; 

nam    multos    veterum   velut   inglorios    et    ignobilis   oblivio 

obruit  :    Agricola  posteritati  narratus  et  traditus  superstes  5 

erit. 

Tacitus,  Agr.  ch.  45-46. 

F 

42.    The  supreme  God 
Marcvs  Atticvs  Qvintvs 

MARCVS.  Dasne  igitur  hoc  nobis,  Pomponi  (nam  Quinti  7  2i 
novi   sententiam),    deorum  inmortalium    vi,    natura 
ratione,    potestate,    mente,    numine,    sive    quod    est    aliud 
verbum     quo      planius    significem     quod      volo,     naturam 
omnem  regi?    nam  si  hoc  non  probas,  ab  eo  nobis  causa 
ordienda  est  potissimum.    Att.  Do  sane,  si  postulas;  etenim 

propter  hunc  concentum  avium  strepitumque  fluminum  non 
•  vereor  condiscipulorum  ne  quis  exaudiat.  M.  Atqui 
cavendum  cst  ;  solent  enim,  id  quod  virorum  bonorum  est, 
admodum  irasci,  nec  vero  ferent,  si  audierint  te  primum 
caput  libri  optimi  prodidisse,  in  quo  scripsit  nihil  curare 

22  deum  nec  sui  nec  alieni.  Att.  Perge,  quaeso  ;  nam  id 
quod  tibi  concessi  quorsus  pertineat  exspecto.  M.  Non 
faciam  longius  ;  huc  enim  pertinet :  animal  hoc  providum, 
sagax,  multiplex,  acutum,  memor,  plenum  rationis  et 
consilii,  quem  vocamus  hominem,  praeclara  quadam  con- 
dicione  generatum  esse  a  supremo  deo  ;  solum  est  enim  ex 
tot  animantium  generibus  atque  naturis  particeps  rationis 
et  cogitationis,  cum  cetera  sint  omnia  expertia.  Quid 
est  autem  non  dicam  in  homine,  sed  in  omni  caelo  atque 
terra  ratione  divinius?    quae  cum  adolevit  atque  perfecta 

23  est,  nominatur  rite  sapientia.  Est  igitur,  quoniam  nihil  est 
ratione  melius  eaque  est  et  in  homine  et  in  deo,  prima 
homini  cum  deo  rationis  societas  ;  inter  quos  autem  ratio, 
inter  eosdem  etiam  recta  ratio  communis  est ;  quae  cum 
sit  lex,  lege  quoque  consociati  homines  cum  dis  putandi 
sumus.  Inter  quos  porro  est  communio  legis,  inter  eos 
communio  iuris  est  ;  quibus  autem  haec  sunt  inter  se 
communia,  ei  civitatis  eiusdem  habendi  sunt  ;  si  vero  isdem 
imperiis  et  potestatibus  parent,  multo  iam  magis  ;  parent 
autem  huic  caelesti  descriptioni  mentique  divinae  et  prae- 
potenti  deo  ;  ut  iam  universus  hic  mundus  una  civitas  sit 
communis  deorum  atque  hominum  existimanda.  Et  quod 
in  civitatibus  ratione  quadam,  de  qua  dicetur  idoneo  loco, 
agnationibus  familiarum  distinguuntur  status,  id  in  rerum 
natura  tanto  est  magnificentius  tantoque  praeclarius,  ut 
homines  deorum  agnatione  et  gcnte  teneantur. 

8  24      Nam  cum  de  natura  hominis  quaeritur,  disputari   solet 
(et    nimirum    ita    est    ut    disputatur)    perpetuis    cursibus 

conversionibusque  caelestibus  exstitisse  quandam  maturita- 
tem  serendi  generis  humani,  quod  sparsum  in  terras  atque 
satum  divino  auctum  sit  animorum  munere,  cumque  alia 
quibus  cohaererent  homines  e  mortali  genere  sumpserint, 
quae  fragilia  essent  et  caduca,  animum  esse  ingeneratum  a 
deo.  Ex  quo  vere  vel  agnatio  nobis  cum  caelestibus  vel 
genus  vel  stirps  appellari  potest.  Itaque  ex  tot  generibus 
nullum  est  animal  praeter  hominem  quod  habeat  notitiam 
aliquam  dei ;  ipsisque  in  hominibus  nulla  gens  est  neque  tam 
mansueta  neque  tam  fera  quae  non,  etiamsi  ignoret  qualem 
habere  deum  deceat,  tamen  habendum  sciat.  Ex  quo  25 
efficitur  illud,  ut  is  agnoscat  deum  qui  unde  ortus  sit  quasi 
recordetur  et  agnoscat.  Iam  vero  virtus  eadem  in  homine  ac 
deo  est  neque  alio  ullo  in  genere  praeterea  ;  est  autem 
virtus  nihil  aliud  nisi  perfecta  et  ad  summum  perducta 
natura  ;  est  igitur  homini  cum  deo  similitudo.  Quod  cum 
ita  sit,  quae  tandem  esse  potest  propior  certiorve  cognatio? 
Itaque  ad  hominum  commoditates  et  usus  tantam  rerum 
ubertatem  natura  largita  est,  ut  ea  quae  gignuntur  donata 
consulto  nobis,  non  fortuito  nata  videantur,  nec  solum  ea, 
quae  frugibus  atque  bacis  terrae  fetu  profunduntur,  sed 
etiam  pecudes,  quas  perspicuum  est  partim  esse  ad  usum 
hominum,  partim  ad  fructum,  partim  ad  vescendum  pro- 
creatas.  Artes  vero  innumerabiles  repertae  sunt  docente  26 
natura  ;  quam  imitata  ratio  res  ad  vitam  necessarias  sollerter 
consecuta  est.  Ipsum  autem  hominem  eadem  natura  non  9 
solum  celeritate  mentis  ornavit,  sed  et  sensus  tamquam 
satellites  adtribuit  ac  nuntios,  et  rerum  plurimarum  obscuras 
nec  satis  claras  .  .  .  intellegentias  inchoavit  quasi  funda- 
menta  quaedam  scientiae,  figuramque  corporis  habilem  et 
aptam  ingenio  humano  dedit.  Nam  cum  ceteras  animantes 
abiecisset  ad  pastum,  solum  hominem  erexit  et  ad  caeli 
quasi  cognationis  domiciliique  pristini  conspectum  excitavit, 

tum  specicm  ita  formavit  oris  ut  in  ea  penitus  reconditos 
27  mores  effingeret.  Nam  et  oculi  nimis  arguti,  quem  ad  modum 
animo  affecti  simus,  loquuntur,  et  is  qui  appellatur  vultus, 
qui  nullo  in  animante  esse  praeter  hominem  potest,  indicat 
mores  ;  cuius  vim  Graeci  norunt,  nomen  omnino  non 
habent.  Omitto  oportunitates  habilitatesque  reliqui  corporis, 
moderationem  vocis,  orationis  vim,  quae  conciliatrix  est 
humanae  maxime  societatis  ;  neque  enim  omnia  sunt  huius 
disputationis  ac  temporis,  et  hunc  locum  satis,  ut  mihi 
videtur,  in  iis  libris  quos  legistis  expressit  Scipio  ;  nunc, 
quoniam  hominem,  quod  principium  reliquarum  rerum  esse 
voluit,  generavit  et  ornavit  deus,  perspicuum  sit  illud,  ne 
omnia  disserantur,  ipsam  per  se  naturam  longius  progredi  ; 
quae  etiam  nullo  docente  profecta  ab  iis  quorum  ex  prima 
et  inchoata  intellegentia  genera  cognovit,  confirmat  ipsa  per 
se  rationem,  et  perficit. 

Cicero,  Delegibns,  I.  7.  21-9.  27. 

43.    Superstitton 

II.  M  /^VVAPROPTER  effigiem  dei  formamque  quaerere, 
V^,  imbecillitatis  humanae  reor.  Quisquis  est  deus,  si 
modo  est  alius,  et  quacunque  rn  parte,  totus  est  sensus, 
totus  visus,  totus  auditus,  totus  animae,  totus  animi,  totus 
sui.  Innumeros  quidem  credere,  atque  etiam  ex  virtutibus 
vitiisque  hominum,  ut  Pudicitiam,  Concordiam,  Mentem, 
Spem,  Honorem,  Clementiam,  Fidem,  aut  (ut  Democrito 
placuit)  duos  omnino,  Poenam  et  Beneficium,  maiorem  ad 
15  socorcjiam  acccdit.  Fragilis  et  laboriosa  mortalitas  in  partes 
ita  digessit,  infirmitatis  suae  memor,  ut  portionibus  coleret 
quisque  quo  maxime  inaigeret.  Itaque  nomina  alia  aliis  gen- 
tibus  et  numina  in  iisdem  innumerabilia  reperimus,  inferis 
quoque  in  genera  descriptis  morbisque  et  multis  etiam  pesti- 

bus,dum  esse  placatas.trepido  metu  cupimus.  Ideoque  etiam  rr> 
publice  Febris  fanum  in  Palatio  dicatum  est,  Orbonae  ad 
aedem  Larum,  et  ara  Malae  Fortunae  Exquiliis.  Quam  ob 
rem  maior  caelitum  populus  etiam  quam  hominum  intellegi 
potest,  cum  singuli  quoque  ex  semetipsis  totidem  deos 
faciant,  Iunones  Geniosque  adoptando  sibi  :  gentes  vero 
quaedam  animalia  et  aliqua  etiam  obscena  pro  dis  habeant, 
ac  multa  dictu  magis  pudenda,  per  fetidos  cibos,  alia  et 
similia,  iurantes.  Matrimonia  quidem  inter  deos  credi,  17 
tantoque  aevo  ex  his  neminem  nasci,  et  alios  esse  grandaevos 
semperque  canos,  alios  iuvenes  atque  pueros,  atri  coloris, 
aligeros,  claudos,  ovo  editos,  et  alternis  diebus  viventes 
morientesque,  puerilium  prope  deliramentorum  est./  Sed 
super  omnem  impudentiam,  adulteria  inter  ipsos  fingi,  mox 
iurgia  et  odia,  atque  etiam  furtorum  esse  et  scelerum  numina. 
Deus  est  mortali  iuvare  mortalem,  et  haec  ad  aeternam  18 
gloriam  via.  (  Hac  proceres  iere  Romani  :  hac  nunc  caelesti 
passu  cum  liberis  suis  vadit  maximus  omnis  aevi  rector 
Vespasianus  Augustus  fessis  rebus  subveniens.  Hic  est  19 
vetustissimus  referendi  bene  merentibus  gratiam  mos,  ut 
tales  numinibus  adscribant.  Quippe  et  omnium  aliorum 
nomina  deorum,  et  quae  supra  retuli  siderum,  ex  hominum 
nata  sunt  meritis.  Iovem  quidem  aut  Mercurium  aliterve 
alios  inter  se  vocari,  et  esse  caelestem  nomenclaturam,  quis 
non  interpretatione  naturae  fateatur  inridendum  ?  Agere  2o 
vero  curam  rerum  humanarum  illud  quidquid  est  summum, 
ac  vel  tam  tristi  atque  multiplici  ministerio  non  pollui 
credamus  dubitemusve?  Vix  prope  est  iudicare,  utrum 
magis  conducat  generi  humano,  quando  aliis  nullus  est 
deorum  respectus,  aliis  pudendus.  Externis  famulantur  21 
sacris,  ac  digitis  deos  gestant,  monstra  quoque  colunt, 
damnant  et  excogitant  cibos  :  imperia  dira  in  ipsos  ne 
somno    quidem    quieto    irrogant.      Non    matrimonia,  non 

1  2 


(u6) 

liberos,  non  denique  quidquam  aliud  nisi  iuvantibus  sacris 
deligunt.  Alii  in  Capitolio  fallunt,  ac  fulminantem  peiurant 
Iovem.     Et  hos  iuvant  scelera,  illos  sacra  sua  poenis  agunt. 

Pliny,  Nat.  Hist.  II,  §§  14-21. 

44.    Festival  of  Pales 

NOX  abiit,  oriturque  Aurora.     Palilia  poscor  : 
non  poscor  frustra,  si  favet  alma  Pales. 
alma  Pales,  faveas  pastoria  sacra  canenti, 

prosequor  officio  si  tua  festa  pio. 
certe  ego  de  vitulo  cinerem  stipulasque  fabalis 

saepe  tuli  plena,  februa  casta,  manu. 
certe  ego  transilui  positas  ter  in  ordine  flammas  ; 

udaque  roratas  laurea  misit  aquas. 
mota  dea  est  operique  favet.    navalibus  exi, 

puppis  :   habent  ventos  iam  mea  vela  suos. 
i,  pete  virginea,  populus,  suffimen  ab  ara  ; 

Vesta  dabit,  Vestae  munere  purus  eris. 
sanguis  equi  suffimen  erit  vitulique  favilla ; 

tertia  res  durae  culmen  inane  fabae. 
pastor,  oves  saturas  ad  prima  crepuscula  lustra  : 

unda  prius  spargat,  virgaque  verrat  humum. 
frondibus  et  fixis  decorentur  ovilia  ramis, 

et  tegat  ornatas  longa  corona  fores. 
caerulei  fiant  vivo  de  sulpure  fumi, 

tactaque  fumanti  sulpure  balet  ovis. 
ure  mares  oleas,  taedamque  herbasque  Sabinas, 

et  crepet  in  mediis  laurus  adusta  focis. 
libaque  de  milio  milii  fiscella  sequatur  : 

rustica  praecipue  est  hoc  dea  laeta  cibo. 
adde  dapes  mulctramque  suas,  dapibusque  resectis 

silvicolam  tepido  lacte  precare  Palem. 

1  consule  '  dic  '  pecori  pariter  pecorisque  magistris : 

effugiat  stabulis  noxa  repulsa  meis. 
sive  sacro  pavi,  sedive  sub  arbore  sacra, 

pabulaque  c  bustis  inscia  carpsit  ovis  : 
si  nemus  intravi  vetitum,  nostrisve  fugatae 

sunt  oculis  Nymphae  semicaperve  deus  : 
si  mea  falx  ramo  lucum  spoliavit  opaco, 

unde  data  est  aegrae  fiscina  frondis  ovi  : 
da  veniam  culpae  :    nec,  dum  degrandinat,  obsit 

agresti  fano  supposuisse  pecus ; 
nec  noceat  turbasse  lacus.    ignoscite,  Nymphae, 

mota  quod  obscuras  ungula  fecit  aquas. 
tu,  dea,  pro  nobis  fontes  fontanaque  placa 

numina,  tu  sparsos  per  nemus  omne  deos. 
nec  Dryadas,  nec  nos  videamus  labra  Dianae, 

nec  Faunum,  medio  cum  premit  arva  die. 
pelle  procul  morbos.    valeant  hominesque  gregesque, 

et  valeant  vigiles,  provida  turba,  canes. 
neve  minus  multos  redigam,  quam  mane  fuerunt, 

neve  gemam  referens  vellera  rapta  lupo. 
absit  iniqua  fames  :  herbae  frondesque  supersint, 

quaeque  lavent  artus,  quaeque  bibantur,  aquae. 
ubera  plena  premam  ;  referat  mihi  caseus  aera, 

dentque  viam  liquido  vimina  rara  sero. 
sitque  salax  aries,  conceptaque  semina  coniunx 

reddat,  et  in  stabulo  multa  sit  agna  meo. 
lanaque  proveniat  nullas  laesura  puellas, 

mollis  et  ad  teneras  quamlibet  apta  manus. 
quae  precor,  eveniant  :   et  nos  faciemus  ad  annum 

pastorum  dominae  grandia  liba  Pali.' 

Ovid,  Fasti,  IV-  721-776. 

45.    Worship  of  Bacchus 
[a) 

8  3  /^ONSVLIBVS  ambobus  quaestio  de  clandestinis  coniura- 

^-'  tionibus  decreta  est.  Graecus  ignobilis  in  Etruriam 
primum  venit  nulla  cum  arte  earum,  quas  multas  ad  animo- 
rum  corporumque  cultum  nobis  eruditissima  omnium  gens 

4  invexit,  sacrificulus  et  vates,  nec  is  qui  aperta  religione, 
propalam  et  quaestum  et  disciplinam  profitendo,  animos 
errore  imbueret,  sed   occultorum  et   nocturnorum  antistes 

5  sacrorum.     Initia    erant,   quae  primo    paucis    tradita  sunt, 
,   deinde  vulgari  coepta  sunt  per  viros  mulieresque.     Additae 

voluptates  religioni  vini  et  epularum,  quo  plurium  animi 

6  illicerentur.  Quum  vinum  animos  incendisset,  et  nox  et 
mixti  feminis  mares,  aetatis  tenerae  maioribus,  discrimen 
omne  pudoris  exstinxissent,  corruptelae  primum  omnis 
generis    fieri    coeptae,    quum    ad    id    quisque,    quo    natura 

7  pronioris  libidinis  esset,  paratam  voluptatem  haberet.  Nec 
unum  genus  noxae  stupra  promiscua  ingenuorum  femina- 
rumque  erant  ;    sed  falsi  testes,  falsa   signa   testimoniaque 

8  et  indicia  ex  eadem  officina  exibant  ;  venena  indidem 
intestinacque  caedes,  ita  ut  ne  corpora  quidem  interdum 
ad  sepulturam  exstarent.  Multa  dolo,  pleraque  per  vim 
audebantur  ;  occulebat  vim,  quod  prae  ululatibus  tym- 
panorumque  ct  cymbalorum  strepitu  nulla  vox  quiritantium 
inter  stupra  ct  cacdes  cxaudiri  poterat.  Huius  mali  labes 
cx   Etruria    Romam    veluti   contagione   morbi   penetravit. 

9  J  Frimo     urbis    magnitudo    capacior     patientiorque    talium 

malorum  ca  cclavit  ;    tandcm  indicium  hoc  maximc  modo 
ad  Postumium  consulem  pervenit. 

.       Livy,  XXXIX,  ch.  8,  §  3-ch.  9,  §  1. 

QMARCIVS  L.  £.,  S.  Postumius  L.  f.  cos.  senatum 
.  consoluerunt  n.  Octob.  apud  aedem  Duelonai.  sc.  arf. 
M.  Claudi.  M.  f.,  L.  Valeri.  P.  f.,  Q.  Minuci.  C.  f. 

de  Bacanalibus,  quei  foederatei  esent,  ita  exdeicendum 
censuere  : 

1  neiquis  eorum  Bacanal  habuise  velet.  sei  ques  esent, 
quei  sibei  deicerent  nccesus  ese  Bacanal  habere,  eeis  utei  ad 
pr.  urbanum  Romam  venirent,  deque  eeis  rebus,  ubei  eorum 
verba  audita  esent,  utei  senatus  noster  decerneret,  dum  ne 
minus  senatoribus  c  adesent  quom  ea  res  cosoleretur.  Bacas 
vir  nequis  adiese  velet  ceivis  Romanus  neve  nominus  Latini 
neve  socium  quisquam,  nisei  pr.  urbanum  adiesent,  isque  de 
senatuos  sententiad,  dum  ne  minus  senatoribus  c  adesent 
quom  ea  res  cosoleretur,  iousisent.    censuere. 

Sacerdos  nequis  vir  eset.  magister  neque  vir  neque  mulier 
quisquam  eset.  neve  pecuniam  quisquam  eorum  comoinem 
habuise  velet.  neve  magistratum,  neve  pro  magistratud, 
neque  virum  neque  mulierem  quiquam  fecise  velet.  neve 
posthac  inter  sed  coniourase  neve  comvovise  neve  conspon- 
dise  neve  compromesise  velet,  neve  quisquam  fidem  inter 
sed  dedise  velet.  sacra  in  oquoltod  ne  quisquam  fecise  velet. 
neve  in  poplicod  neve  in  preivatod  neve  extrad  urbem  sacra 
quisquam  fecise  velet,  nisei  pr.  urbanum  adieset,  isque  de 
senatuos  sententiad,  dum  ne  minus  senatoribus  c  adesent 
quom  ea  res  cosoleretur,  iousisent.    censuere. 

Homines  plous  v  oinvorsei  virei  atque  mulieres  sacra  ne 
quisquam  fecise  velet,  neve  inter  ibei  virei  plous  duobus, 
mulieres  plous  tribus  arfuise  velent,  nisei  de  pr.  urbano 
senatuosque  sententiad,  utei  suprad  scriptum  est.' 

Haice  utei  in  conventionid  exdeicatis  ne  minus  trinum 
noundinum,  senatuosque  sententiam  utei  scientes  esetis, —  , 

eorum  sentcntia  ita  fuit  :  '  sei  ques  esent,  quei  arvorsum  ead 
feciscnt,  quam  suprad  scriptum  cst,  eeis  rem  caputalem 
faciendam  censuere  ' — atque  utei  hoce  in  tabolam  ahenam 
inceideretis,  ita  scnatus  aiquom  censuit,  uteique  cam  figier 
ioubeatis,  ubei  facilumed  gnoscier  potisit.  atque  utei  ea 
Bacanalia,  sei  qua  sunt,  exstrad  quam  sei  quid  ibei  sacri  est, 
ita  utei  suprad  scriptum  est,  in  diebus  x,  quibus  vobeis 
tabelai  datai  erunt,  faciatis  utei  dismota  sient.  in  agro 
Teurano. 

Senatus  consuhum. 

46.    '  O  eloquent,  just,  and  mighty  death  ! ' 

X.  1  /^NVICQVID  est  hoc,  Marcia,  quod  circa  nos  ex  adventicio 
V^  fulget,  liberi,  honores,  opes,  ampla  atria  et  exclusorum 
clientium  turba  referta  vestibula,  clara,  nobilis  aut  formosa 
coniux  ceteraque  ex  incerta  et  mobili  sorte  pendentia  alieni 
commodatique  adparatus  sunt.  Nihil  horum  dono  datur  : 
collaticiis  et  ad  dominos  redituris  instrumentis  scena  ador- 
natur.     Alia    ex    his    primo    die,   alia    secundo    referentur, 

2  pauca  usque  ad  finem  perseverabunt.  Itaque  non  est 
quod  nos  suspiciamus  tamquam  inter  nostra  "positi  :  mutua 
accepimus.  Vsus  fructusque  noster  est,  cuius  tempus  ille 
arbiter  muneris  sui  temperat  :  nos  oportet  in  promptu 
habere  quae  in  incertum  diem  data  sunt,  et  adpellatos  sine 
querela    reddere.      Pessimi    debitoris    cst    creditori    facere 

3  convicium.  Omnes  ergo  nostros,  ct  quos  superstitcs  lege 
nasccndi  optamus  et  quos  praecedere  iustissimum  ipsorurh 
votum  est,  sic  amare  debemus,  tamquam  nihil  nobis  dc 
perpetuitate,  immo  niliil  de  diuturnitate  corum  promissum 
sit.  Sacpc  admoncndus  cst  animus,  amet  ut  reccssura,  immo 
tamquam  rccedcntia.     Quicquid  a  fortuna  datum  cst,  tam- 

1  quam    cxemptum    auctore    possideas.       Rapite    ex    libcris 

voluptates,  fruendos  vos  invicem  liberis  datc  et  sine  dilatione 
omne  gaudium  haurite.  Nihil  de  hodierna  nocte  promittitur, 
Nimis  magnam  advocationem  dedi :  nihil  de  hac  hora. 
Festinandum  est.  Instatur  a  tergo  :  iam  disicietur  iste 
comitatus,  iam  contubernia  ista  sublato  clamore  solventur. 
Rapina  rerum  omnium  est  :   miseri  nescitis  fuga  vivere. 

O  ignaros  malorum  suorum,  quibus  non  mors  ut  opti-  XX.  i 
mum  inventum  naturae  laudatur  exspectaturque,  sive  felici- 
tatem  includit,  sive  calamitatem  repellit,  sive  satietatem 
ac  lassitudinem  senis  terminat,  sive  iuvenile  aevum  dum 
meliora  sperantur,  in  florc  deducit,  sive  pueritiam  ante 
duriores  gradus  revocat,  omnibus  finis,  multis  remedium, 
quibusdam  votum,  de  nullis  melius  merita  quam  de  iis  ad 
quos  venit  antequam  invocaretur.  Haec  servitutem  invito  2 
domino  remittit.  Haec  captivorum  catenas  levat.  Haec 
e  carcere  educit  quos  exire  imperium  inpotens  vetuerat. 
Haec  exulibus  in  patriam  semper  animum  oculosque  ten- 
dentibus  ostendit  nihil  interesse,  infra  quod  quis  iaceat. 
Haec  ubi  res  communis  fortuna  male  divisit  et  aequo  iure 
genitos  alium  alii  donavit,  exaequat  omnia.  Haec  est  post 
quam  nihil  quisquam  alieno  fecit  arbitrio.  Haec  est  in  qua 
nemo  humilitatem  suam  sensit.  Haec  est  quae  nulli  non 
patuit.  Haec  est,  Marcia,  quam  pater  tuus  concupiit.  Haec 
est,  inquam,  quae  efficit  ut  nasci  non  sit  supplicium, 
quae  efficit  ut  non  concidam  adversus  minas  casuum,  ut 
servare  animum  salvum  ac  potentem  sui  possim  :  habeo 
quod  adpellcm.  Video  istic  cruces  non  unius  quidem  3 
gcneris,  sed  aliter  ab  aliis  fabricatas  :  capite  quidam  con- 
versos  in  terram  suspendere,  alii  per  obsccna  stipitem 
egerunt,  alii  brachia  patibulo  explicuerunt.  Video  fidiculas, 
video  vcrbera ;  et  membris  singulis  et  articulis  singula 
docuerunt  machinamenta  :  at  video  et  mortem.  Sunt  istic 
hostes  cruenti,  cives  superbi :  sed  video  istic  et  mortem.    Non 

est  molestum  servire,  ubi  si  domini  pertaesum  est,  licet  uno 
gradu  ad  libertatem  transire.  Caram  te,  vita,  beneficio  mortis 
4  habeo.  Cogita  quantum  boni  opportuna  mors  habeat,  quam 
multis  diutius  vixisse  nocuerit.  Si  Cn.  Pompeium,  decus 
istud  firmamentumque  imperii,  Neapoli  valetudo  abstulisset, 
indubitatus  populi  Romani  princeps  excesserat  :  at  nunc 
exigui  temporis  adiectio  fastigio  illum  suo  depulit.  Vidit 
legiones  in  conspectu  suo  caesas.  Et  ex  illo  proelio,  in  quo 
prima  acies  senatus  fuit,  quae  infelicis  reliquiae  sunt,  ipsum 
imperatorem  superfuisse  !  Vidit  Aegyptium  carnificem  et 
sacrosanctum  victoribus  corpus  satelliti  praestitit,  etiamsi 
incolumis  fuisset,  poenitentiam  salutis  acturus.  Quid  enim 
erat  turpius  quam  Pompeium  vivere  beneficio  regis  ? 

Seneca,  Ad  Marciam,  X,  §§  1-4  ;    XX,  §§  1-4. 

47.    Life  and  death 

(a) 

SI  tecum  mihi,  care  Martialis, 
securis  liceat  frui  diebus, 
si  disponere  tempus  otiosum 
et  verae  pariter  vacare  vitae  : 
ncc  nos  atria  nec  domos  potentum 
nec  litis  tetricas  forumque  triste 
nossemus  nec  imagines  superbas  ; 
sed  gcstatio,  fabulac,  libclli, 
campus,  porticus,  umbra,  Virgo,  thermae, 
haec  cssent  loca  sempcr,  hi  labores. 
nunc  vivit  nccuter  sibi,  bonosquc 
soles  effugere  atquc  abirc  scntit, 
qui  nobis  pereunt  et  inputantur. 
quisquam  vivere  cum  sciat,  moratur? 

Martlal,  Epigr.  V.  20. 

(*) 

DENIQVE  si  vocem  rerum  natura  repente 
mittat  et  hoc  alicui  nostrum  sic  increpet  ipsa 
'  quid  tibi  tanto  operest,  mortalis,  quod  nimis  aegris 
luctibus  indulges?    quid  mortem  congemis  ac  fles? 
nam  si  grata  fuit  tibi  vita  anteacta  priorque, 
et  non  omnia  pertusum  congesta  quasi  in  vas 
commoda  perfluxere  atque  ingrata  interiere, 
cur  non  ut  plenus  vitae  conviva  recedis 
aequo  animoque  capis  securam,  stulte,  quietem? 
sin  ea  quae  fructus  cumque  es  periere  profusa 
vitaque  in  offensast,  cur  amplius  addere  quaeris, 
rursum  quod  pereat  male  et  ingratum  occidat  omne; 
non  potius  vitae  finem  facis  atque  laboris  ? 
nam  tibi  praeterea  quod  machiner  inveniamque, 
quod  placeat,  nil  est  :    eadem  sunt  omnia  semper. 
si  tibi  non  annis  corpus  iam  marcet  et  artus 
confecti  languent,  eadem  tamen  omnia  restant, 
omnia  si  pergas  vivendo  vincere  saecla, 
atque  etiam  potius,  si  numquam  sis  moriturus/ 
quid  respondemus,  nisi  iustam  intendere  litem 
naturam  et  veram  verbis  exponere  causam? 
grandior  hic  vero  si  iam  seniorque  queratur 
atque  obitum  lamentetur  miser  amplius  aequo, 
non  merito  inclamet  magis  et  voce  increpet  acri? 
'  aufer  abhinc  lacrimas,  balatro,  et  compesce  querelas. 
omnia  perfunctus  vitai  praemia  marces. 
sed  quia  semper  aves  quod  abest,  praesentia  temnis, 
imperfecta  tibi  elapsast  ingrataque  vita, 
et  nec  opinanti  mors  ad  caput  adstitit  ante 
quam  satur  ac  plenus  possis  discedere  rerum. 
nunc  aliena  tua  tamcn  aetate  omnia  mitte 

aequo  animoquc  agedum  magnus  concede  :    necessest.' 

iure,  ut  opinor,  agat ;   iure  increpet  inciletque. 

cedit  enim  rerum  novitate  extrusa  vetustas 

semper,  et  cx  aliis  aliud  reparare  neccssest  : 

nec  quisquam  in  barathrum  nec  Tartara  deditur  atra. 

materies  opus  est  ut  crescant  postera  saecla  ; 

quae  tamcn  omnia  te  vita  perfuncta  sequentur  ; 

nec  minus  crgo  ante  haec  quam  tu  cccidere,  cadentque. 

sic  alid  ex  alio  numquam  desistet  oriri 

vitaque  mancipio  nulli  datur,  omnibus  usu. 

respice  item  quam  nil  ad  nos  anteacta  vetustas 

temporis  aeterni  fuerit,  quam  nascimur  ante. 

hoc  igitur  speculum  nobis  natura  futuri 

temporis  exponit  post  mortem  denique  nostram. 

numquid  ibi  horribile  apparet,  num  triste  videtur 

quicquam,  non  omni  somno  securius  exstat? 

Lucretius,  III.  931-977. 

48.    Elogia 
(a) 

« 

CORNELIVS  Lucius  Scipio  Barbatus 
Gnaiuod  patre  prognatus,  fortis  vir  sapiensque, 
quoius  forma  virtutei  parisuma  fuit, 
consol,  censor,  aidilis  quei  fuit  apud  vos, 
Taurasia,  Cisauna  Samnio  cepit, 
subigit  omne  Loucanam  opsidesque  abdoucit. 

(«) 

HONC  oino  ploirume  cosentiont  Romai 
duonoro  optumo  fuisc  uiro, 
Luciom  Scipionc.    filios  Barbati 

consol,  censor,  aidilis  hic  fuet  apud  uos. 
hic  cepit  Corsica  Aleriaque  urbe, 
dedet  Tempestatebus  aide  meretod. 

(iii) 

QUEI  apice  insigne  Dialis  flaminis  gesistei, 
mors  perfecit  tua  ut  essent  omnia  brevia, 
honos  fama  virtusque,  gloria  atque  ingenium. 
quibus  sei  in  longa  licuiset  tibe  utier  vita, 
facile  facteis  superases  gloriam  maiorum. 
qua  re  lubens  te  in  gremiu,  Scipio,  recipit 
Terra,  Publi,  prognatum  Publio  Corneli. 

(*) 

HOSPES  quod  deico,  paullum  est,  asta  ac  pellege. 
heic  est  sepulcrum  hau  pulcrum  pulcrai  feminae. 
nomen  parentes  nominarunt  Claudiam. 
suom  mareitum  corde  deilexit  souo, 
gnatos  duos  creavit.    horunc  alterum 
in  terra  linquit,  alium  sub  terra  locat. 
sermone  lepido,  tum  autem  incessu  commodo. 
domum  servavit.    lanam  fecit.    dixi.    abei. 

W 

Eucharis,  Liciniae  1.,  docta  erodita  omnes  artes  virgo,  vixit 
an.  xiiii. 

HEVS  oculo  errante  quei  aspicis  leti  domus, 
morare  gressum  et  titulum  nostrum  perlege, 
amor  parenteis  quem  dedit  natae  suae, 
ubei  se  reliquiae  collocarent  corporis. 
'  heic  viridis  aetas  cum  floreret  artibus 
crescente  et  aevo  gloriam  conscenderet, 
properavit  hora  tristis  fatalis  mea 

et  denegavit  ultra  veitae  spiritum. 
docta,  erodita  paene  Musarum  manu, 
quae  modo  nobilium  ludos  decoravi  choro 
et  Graeca  in  scaena  prima  populo  apparui, 
en  hoc  in  tumulo  cinerem  nostri  corporis 
infestae  Parcae  deposierunt  carmine. 
studium  patronae,  cura,  amor,  laudes,  decus 
silent  ambusto  corpore  et  leto  tacent. 
reliqui  fletum  nata  genitori  meo 
et  antecessi,  genita  post,  leti  diem. 
bis  hic  septeni  mecum  natales  dies 
tenebris  tenentur  Ditis  aeterna  domu. 
rogo  ut  discedens  terram  mihi  dicas  levem.' 

49.    Christianity  in  Bithynia 

w 

C.  PLINIVS  TRAIANO  IMPERATORI 

XCVI.  QOLLEMNE  est  mihi,  domine,  omnia  de  quibus  dubito  ad 
>**  te  referre.  Quis  enim  potest  melius  vel  cunctationem 
meam  regere  vel  ignorantiam  instruere?  Cognitionibus  de 
Christianis  interfui  numquam  :  ideo  nescio  quid  et  quatenus 
aut  puniri  soleat  aut  quaeri.    Nec  mediocriter  haesitavi  sitne 

2  aliquod  discrimen  aetatum,  an  quamlibet  teneri  nihil  a  robu- 
stioribus  differant ;  detur  paenitentiae  venia,  an  ei  qui  omnino 
Christianus  fuit  desisse  non  prosit ;  nomen  ipsum,  si  flagitiis 
careat,  an  flagitia  cohaerentia  nomini  puniantur.  Interim 
in  iis  qui  ad  me  tamquam  Christiani  deferebantur  hunc  sum 

3  secutus  modum.  Interrogavi  ipsos  an  essent  Christiani. 
Confitentes  iterum  ac  tertio  interrogavi,  supplicium  mina- 
tus  :  perseverantes  duci  iussi.  Neque  enim  dubitabam, 
qualecumque   esset   quod   faterentur,   pertinaciam   certe   et 

inflexibilem    obstinationem    debere    puniri.      Fuerunt    alii  4 
similis  amentiae  quos,  quia  cives  Romani  erant,  adnotavi  in 
urbem  remittendos.    Mox  ipso  tractatu,  ut  fieri  solet,  diffun- 
dente  se  crimine  plures  species  inciderunt.     Propositus  est  5 
libellus   sine   auctore    multorum    nomina    continens.      Qui 
negabant  esse  se  Christianos  aut  fuisse,  cum  praeeunte  me 
deos  adpellarent  et  imagini  tuae,  quam  propter  hoc  iusseram 
cum  simulacris  numinum  adferri,  ture  ac  vino  supplicarent, 
praeterea  male  dicerent  Christo,  quorum  nihil  posse  cogi 
dicuntur  qui  sunt  re  vera  Christiani,  dimittendos  esse  putavi. 
Alii  ab  indice  nominati  esse  se  Christianos  dixerunt  et  mox  ne-  5 
gaverunt ;  fuisse  quidem,  sed  desisse,  quidam  ante  triennium, 
quidam  ante  plures  annos,  non  nemo  etiam  ante  viginti.    Hi 
quoque    omnes   et    imaginem    tuam    deorumque  simulacra 
venerati  sunt,  et  Christo  male  dixerunt.    Adfirmabant  autem  7 
hanc  fuisse  summam  vel  culpae  suae  vel  erroris,  quod  essent 
soliti  stato  die  ante  lucem  convenire  carmenque  Christo  quasi 
deo  dicere  secum  invicem,  seque  sacramento  non  in  scelus 
aliquod  obstringere,  sed  ne  furta,  ne  latrocinia,  ne  adulteria 
committerent,  ne  fidem  fallerent,   ne  depositum  adpellati 
abnegarent  :    quibus  peractis  morem  sibi  discedendi  fuisse, 
rursusque  coeundi  ad  capiendum  cibum,  promiscuum  tamen 
et  innoxium  ;   quod  ipsum  facere  desisse  post  edictum  meum, 
quo  secundum  mandata  tua  hetaerias  esse  vetueram.     Quo  g 
magis  necessarium  credidi  ex  duabus  ancillis,  quae  ministrae 
dicebantur,  quid  esset  veri  et  per  tormenta  quaerere.    Nihil 
aliud  inveni  quam  superstitionem  pravam,  inmodicam.    Ideo 
dilata  cognitione  ad  consulendum  te  decucurri.    Visa  est  enim  9 
mihi  res  digna  consultatiorte,  maxime  propter  periclitantium 
numerum.  Multi  enim  omnis  aetatis,  omnis  ordinis,  utriusque 
sexus  etiam,  vocantur  in  periculum  et  vocabuntur.     Neque 
civitates  tantum  sed  vicos  etiam  atque  agros  superstitionis 
istius  contagio  pervagata  est  ;    quae  videtur  sisti  et  corrigi 

io  posse.  Ccrtc  satis  constat  prope  iam  desolata  templa  coepisse 
celebrari  et  sacra  sollemnia  diu  intermissa  repeti  pastumque 
venire  victimarum,  cuius  adhuc  rarissimus  emptor  invenie- 
batur.  Ex  quo  facile  est  opinari  quae  turba  hominum 
emendari  possit,  si  sit  paenitentiae  locus. 

Pliny  to  Trajan,  XCVI. 
(*) 

TRAIANVS  PLINIO  S. 

XCVII.  ACTVM  quem  debuisti,  mi  Secunde,  in  excutiendis 
i  a\  causis  eorum  qui  Christiani  ad  te  delati  fuerant  secutus  es. 
Neque  enim  in  universum  aliquid  quod  quasi  certam  formam 
2  habeat  constitui  potest.  Conquirendi  non  sunt :  si  deferantur 
et  arguantur,  puniendi  sunt,  ita  tamen  ut  qui  negaverit  se 
Christianum  esse  idque  re  ipsa  manifestum  fecerit,  id  est 
supplicando  diis  nostris,  quamvis  suspectus  in  praeteritum, 
veniam  ex  paenitentia  inpetret.  Sine  auctore  vero  propositi 
libelli  in  nullo  crimine  locum  habere  debent.  Nam  et 
pessimi  exempli  nec  nostri  saeculi  est. 

Trajan  to  Pliny,  XCVII. 

50.    Basis  of  ethical  theory 

l3  35  /^\VALEM  igitur  hominem  natura  inchoavit?  Et  quod 
V^,  est  munus,  quod  opus  sapientiae?  Quid  est  quod  ab 
ea  absolvi  et  perfici  debeat  ?  si  nihil  in  quo  perficiendum 
est  praeter  motum  ingenii  quendam,  id  est  •  rationem, 
necesse  est  huic  ultimum  esse  ex  virtute  agere ;  rationis 
enim  perfectio  est  virtus  :  si  nihil  nisi  corpus,  summa 
erunt   illa,  valetudo,  vacuitas  doloris,   pulchritudo,  cetera. 

*4  36  Nunc  de  hominis  summo  bono  quaeritur  :  quid  ergo  du- 
bitamus  in  tota  eius  natura  quaerere  quid  sit  effectum? 
Cum  enim  constet  inter  omnes  omne  officium   munusque 

sapientiae  in  hominis  cultu  esse  occupatum,  alii — ne  mc 
existimes  contra  Stoicos  solum  dicere — eas  sententias  ad- 
ferunt,  ut  summum  bonum  in  eo  genere  ponant  quod 
sit  extra  nostram  potestatem,  tamquam  de  inanimo  aliquo 
loquantur,  alii  contra,  quasi  corpus  nullum  sit  hominis, 
ita  praeter  animum  nihil  curant,  cum  praesertim  ipse 
quoque  animus  non  inane  nescio  quid  sit — neque  enim  id 
possum  intellegere — sed  in  quodam  genere  corporis,  ut  ne 
is  quidem  virtute  una  contentus  sit,  sed  adpetat  vacuitatem 
doloris.  Quam  ob  rem  utrique  idem  faciunt  ut  si  laevam 
partem  neglegerent,  dexteram  tuerentur,  aut  ipsius  animi, 
ut  fecit  Erillus,  cognitionem  amplexarentur,  actionem 
relinquerent.  Eorum  enim  omnium,  multa  praetermitten- 
tium,  dum  eligant  aliquid  quod  sequantur,  quasi  curta 
sententia  :  at  vero  illa  perfecta  atque  plena  eorum  qui,  cum 
de  hominis  summo  bono  quaererent,  nullam  in  eo  neque 
animi  neque  corporis  partem  vacuam  tutela  reliquerunt. 
Vos  autem,  Cato,  quia  virtus,  ut  omnes  fatemur,  altissimum  37 
locum  in  homine  et  maxime  excellentem  tenet  et  quod  eos, 
qui  sapientes  sunt,  absolutos  et  perfectos  putamus,  aciem 
animorum  nostrorum  virtutis  splendore  praestringitis.  In 
omni  enim  animante  est  summum  aliquid  atque  optimum, 
ut  in  equis,  in  canibus,  quibus  tamen  et  dolore  vacare 
opus  est  et  valere  :  sic  igitur  in  homine  perfectio  ista  in  eo 
potissimum  quod  est  optimum,  id  est  in  virtute,  laudatur. 
Itaque  mihi  non  satis  videmini  considerare,  quod  iter  sit 
naturae  quaeque  progressio :  non  enim,  quod  facit  in  fru- 
gibus,  ut,  cum  ad  spicam  perduxerit  ab  herba,  relinquat 
et  pro  nihilo  habeat  herbam,  idem  facit  in  homine,  cum 
eum  ad  rationis  habitum  perduxerit ;  semper  enim  ita 
adsumit  aliquid,  ut  ea,  quae  prima  dederit,  non  deserat  ; 
itaque  sensibus  rationem  adiunxit  et  ratione  effecta  sensus  38 
non  reliquit.  Vt  si  cultura  vitium,  cuius  hoc  munus  est? 
2364  K 

ut  efficiat  ut  vitis  cum  omnibus  partibus  suis  quam  optime 
se  habeat — sed  sic  intellegamus,  (licet  enim,  ut  vos  quoque 
soletis,  fingere  aliquid  docendi  causa) :  si  igitur  illa  cul- 
tura  vitium  in  vite  insit  ipsa,  cetera,  credo,  velit,  quae  ad 
colendam  vitem  attinebunt,  sicut  antea,  se  autem  omnibus 
vitis  partibus  praeferat  statuatque  nihil  esse  melius  in  vite 
quam  se  :  similiter  sensus,  cum  accessit  ad  naturam,  tuetur 
illam  quidem,  sed  etiam  se  tuetur,  cum  autem  adsumpta 
est  ratio,  tanto  in  dominatu  locatur,  ut  omnia  illa  prima 
39  naturae  huius  tutelae  subiciantur.  Itaque  non  discedit  ab 
eorum  curatione,  quibus  praeposita  vitam  omnem  debet 
gubernare,  ut  mirari  satis  istorum  inconstantiam  non  possim  ; 
naturalem  enim  adpetitionem,  quam  vocant  bp\ir\r,  itemque 
officium,  ipsam  etiam  virtutem  volunt  esse  earum  rerum 
quae  secundum  naturam  sunt  ;  cum  autem  ad  summum 
bonum  volunt  pervenire,  transiliunt  omnia  et  duo  nobis 
opera  pro  uno  relinquunt,  ut  alia  sumamus,  alia  expetamus, 
potius  quam  uno  fine  utrumque  conduderent. 

Cicero,  Definibus,  IV.  13.  35-14.  39. 

51.    Epicurean  and  Stoic 

w 

SVAVE,  mari  magno  turbantibus  aequora  ventis, 
e  terra  magnum  alterius  spectare  laborem  ; 
non  quia  vexari  quemquamst  iucunda  voluptas, 
sed  quibus  ipse  malis  careas  quia  cernere  suave  est. 
suave  etiam  belli  certamina  magna  tueri 
per  campos  instructa  tua  sine  parte  pericli. 
sed  nil  dulcius  est,  bene  quam  munita  tenere 
edita  doctrina  sapientum  templa  serena, 
despicere  unde  queas  alios  passimque  videre 
errare  atque  viam  palantis  quaerere  vitae, 

certare  ingenio,  contendere  nobilitate, 
noctes  atque  dies  niti  praestante  labore 
ad  summas  emergere  opes  rerumque  potiri. 
o  miseras  hominum  mentes,  o  pectora  caeca  ! 
qualibus  in  tenebris  vitae  quantisque  periclis 
degitur  hoc  aevi  quodcumquest  !    nonne  videre 
nil  aliud  sibi  naturam  latrare,  nisi  utqui 
corpore  seiunctus  dolor  absit,  mente  fruatur 
iucundo  sensu  cura  semota  metuque? 
ergo  corpoream  ad  naturam  pauca  videmus 
esse  opus  omnino,  quae  demant  cumque  dolorem. 
delicias  quoque  uti  multas  substernere  possint 
gratius  interdum,  neque  natura  ipsa  requirit, 
si  non  aurea  sunt  iuvenum  simulacra  per  aedes 
lampadas  igniferas  manibus  retinentia  dextris, 
lumina  nocturnis  epulis  ut  suppeditentur, 
nec  domus  argento  fulget  auroque  renidet 
nec  citharae  reboant  laqueata  aurataque  tecta, 
cum  tamen  inter  se  prostrati  in  gramine  molli 
propter  aquae  rivum  sub  ramis  arboris  altae 
non  magnis  opibus  iucunde  corpora  curant, 
praesertim  cum  tempestas  adridet  et  anni 
tempora  conspergunt  viridantis  floribus  herbas. 
nec  calidae  citius  decedunt  corpore  febres, 
textilibus  si  in  picturis  ostroque  rubenti 
iacteris,  quam  si  in  plebeia  veste  cubandum  est. 
quapropter  quoniam  nil  nostro  in  corpore  gazae 
proficiunt  neque  nobilitas  nec  gloria  regni, 
quod  superest,  animo  quoque  nil  prodesse  putandum  ; 
si  non  forte  tuas  legiones  per  loca  campi 
fervere  cum  videas  belli  simulacra  cientis, 
subsidiis  magnis  et  ecum  vi  constabilitas, 
ornatasque  armis  statuas  pariterque  animatas, 

k  2 

his  tibi  tum  rebus  timefactae  religiones 
effugiunt  animo  pavide  ;   mortisque  timores 
tum  vacuum  pectus  lincunt  curaque  solutum, 
fervere  cum  videas  classem  lateque  vagari. 
quod  si  ridicula  haec  ludibriaque  esse  videmus, 
re  veraque  metus  hominum  curaeque  sequaces 
nec  metuunt  sonitus  armorum  nec  fera  tela 
audacterque  inter  reges  rerumque  potentis 
versantur  neque  fulgorem  reverentur  ab  auro 
nec  clarum  vestis  splendorem  purpureai, 
quid  dubitas  quin  omni'  sit  haec  rationi'  potestas? 
omnis  cum  in  tenebris  praesertim  vita  laboret. 
nam  veluti  pueri  trepidant  atque  omnia  caecis 
in  tenebris  metuunt,  sic  nos  in  luce  timemus 
interdum,  nilo  quae  sunt  metuenda  magis  quam 
quae  pueri  in  tenebris  pavitant  finguntque  futura. 
hunc  igitur  terrorem  animi  tenebrasque  necessest 
non  radii  solis  neque  lucida  tela  diei 
discutiant,  sed  naturae  «pecies  ratioque. 

Lucretius,  II,  vv.  1-61. 

(*) 

QVIS  paria  esse  fere  placuit  peccata,  laborant 
cum  ventum  ad  verum  est  ;  sensus  moresque  repugnant 
atque  ipsa  utilitas,  iusti  prope  mater  et  aequi. 
cum  prorepserunt  primis  animalia  terris, 
mutum  et  turpe  pecus,  glandem  atque  cubilia  propter 
unguibus  et  pugnis,  dein  fustibus,  atque  ita  porro 
pugnabant  armis  quae  post  fabricaverat  usus, 
donec  verba  quibus  voces  sensusque  notarent 
nominaque  invenere  ;   dehinc  absistere  bello, 
oppida  coeperunt  munire,  et  ponere  leges, 
ne  quis  fur  esset,  neu  latro,  neu  quis  adulter. 

iura  inventa  metu  iniusti  fateare  necesse  est, 

tempora  si  fastosque  velis  evolvere  mundi. 

nec  natura  potest  iusto  secernere  iniquum, 

dividit  ut  bona  diversis,  fugienda  petendis  ; 

nec  vincet  ratio  hoc,  tantundem  ut  peccet  idemque 

qui  teneros  caulis  alieni  fregerit  horti 

et  qui  nocturnus  sacra  divum  legerit.    adsit 

regula,  peccatis  quae  poenas  irroget  aequas, 

ne  scutica  dignum  horribili  sectere  flagello. 

nam  ut  ferula  caedas  meritum  maiora  subire 

verbera  non  vereor,  cum  dicas  esse  pares  res 

furta  latrociniis,  et  magnis  parva  mineris 

falce  recisurum  simili  te,  si  tibi  regnum 

permittant  homines.    si  dives,  qui  sapiens  est, 

et  sutor  bonus  et  solus  formosus  et  est  rex, 

cur  optas  quod  habes  ?    '  non  nosti  quid  pater  '  inquit 

'  Chiysippus  dicat  :   sapiens  crepidas  sibi  numquam 

nec  soleas  fecit  ;    sutor  tamen  est  sapiens.'     qui? 

'  ut  quamvis  tacet  Hermogenes  cantor  tamen  atque 

optimus  est  modulator  ;    ut  Alfenus  vafer,  omni 

abiecto  instrumento  artis  clausaque  taberna, 

tonsor  erat,  sapiens  operis  sic  optimus  omnis 

est  opifex  solus,  sic  rex.'    vellunt  tibi  barbam 

lascivi  pueri  ;    quos  tu  nisi  fuste  coerces 

urgeris  turba  circum  te  stante  miserque 

rumperis  et  latras,  magnorum  maxime  regum. 

ne  longum  faciam  :  dum  tu  quadrante  lavatum 

rex  ibis  neque  te  quisquam  stipator  ineptum 

praeter  Crispinum  sectabitur,  et  mihi  dulces 

ignoscent,  si  quid  peccaro  stultus,  amici, 

inque  vicem  illorum  patiar  delicta  libenter, 

privatusque  magis  vivam  te  rege  beatus. 

Horace,  Sat.  I.  3,  vv.  96-106,  111-142. 

52.    Against  dogmatism 

36  n7  F^INGE  aliquem  nunc  fieri  sapientem,  nondum  esse  :  quam 

*  potissimum  sententiam  eliget  et  disciplinam  ?  etsi  quam- 
cumque  eliget,  insipiens  eliget.  Sed  sit  ingenio  divino, 
quem  unum  e  physicis  potissimum  probabit  ?  nec  plus  uno 
poterit.  Non  persequor  quaestiones  infinitas  :  tantum  de 
principiis  rerum,  e  quibus  omnia  constant  videamus  quem 
probet  ;   est  enim  inter  magnos  homines  summa  dissensio. 

37  "8  Princeps  Thales,  unus  e  septem,  cui  sex  reliquos  concessisse 

primas  ferunt,  ex  aqua  dixit  constare  omnia.  At  hoc  Anaxi- 
mandro,  populari  et  sodali  suo,  non  persuasit ;  is  enim  infini- 
tatem  naturae  dixit  esse,  e  qua  omnia  gignerentur.  Post  eius 
auditor  Anaximenes  infinitum  aera,  sed  ea  quae  ex  eo  oreren- 
tur  definita  ;  gigni  autem  terram,  aquam,  ignem,  tum  ex  his 
omnia  ;  Anaxagoras  materiam  infinitam,  sed  ex  ea  particulas, 
similis  inter  se,  minutas  ;  eas  primum  confusas,  postea  in 
ordinem  adductas  mente  divina  ;  Xenophanes,  paulo  etiam 
antiquior,  unum  esse  omnia  neque  id  esse  mutabile,  et  id 
esse  deum,  neque  natum  umquam  et  sempiternum,  con- 
globata  figura  ;  Parmenides  ignem,  qui  moveat  terram, 
quae  ab  eo  formetur  ;  Leucippus  plenum  et  inane  ;  De- 
mocritus  huic  in  hoc  similis,  uberior  in  ceteris  ;  Empedocles 
liaec  pervolgata  et  nota  quattuor  ;  Heraclitus  ignem  ; 
Melissus  hoc,  quod  essct  infinitum  et  inmutabilc,  et  fuisse 
scmper  ct  fore  ;  Plato  ex  materia  in  se  omnia  recipiente 
mundum  factum  esse  censet  a  deo  sempitcrnum  ;  Pythagorei 
ex  numeris  et  mathematicorum  initiis  proficisci  volunt 
omnia.  Ex  his  eliget  vester  sapiens  unum  aliquem,  credo, 
qucm  sequatur  ;  ceteri  tot  viri  et  tanti  repudiati  ab  eo 
I!9  condcmnatiquc  discedcnt.  Quamcumque  vero  sententiam 
probaverit,   cam  sic   animo   conprchensam  habebit,   ut    ca 

quae  sensibus  ;  nec  magis  adprobabit  nunc  lucere,  quam, 
quoniam  Stoicus  est,  hunc  mundum  esse  sapientem,  habere 
mentem,  quae  et  se  et  ipsum  fabricata  sit  et  omnia  moderetur, 
moveat,  regat.  Erit  ei  persuasum  etiam  solem,  lunam, 
stellas  omnis,  terram,  mare  deos  esse,  quod  quaedam  animalis 
intellegentia  per  omnia  ea  permeet  et  transeat  ;  fore  tamen 
aliquando  ut  omnis  hic  mundus  ardore  deflagret.  Sint  ista  38 
vera — vides  enim  iam  me  fateri  aliquid  esse  veri — con- 
prehendi  ea  tamen  et  percipi  nego.  Cum  enim  tuus  iste 
Stoicus  sapiens  syllabatim  tibi  ista  dixerit,  veniet  flumen 
orationis  aureum  fundens  Aristoteles,  qui  illum  desipere 
dicat  :  neque  enim  ortum  esse  umquam  mundum,  quod 
nulla  fuerit  novo  consilio  inito  tam  praeclari  operis  inceptio, 
et  ita  esse  eum  undique  aptum,  ut  nulla  vis  tantos  queat 
motus  mutationemque  moliri,  nulla  senectus  diuturnitate 
temporum  efficere  ut  hic  ornatus  umquam  dilapsus  occidat. 
Tibi  hoc  repudiare,  illud  autem  superius,  sicut  caput  et 
famam  tuam,  defendere  necesse  erit :  mihi  ne  ut  dubitem 
quidem  relinquatur?  Vt  omittam  levitatem  temere  ad-  120 
sentientium,  quanti  libertas  ipsa  aestimanda  est,  non  mihi 
necesse  esse,  quod  tibi  est,  respondere,  cur  deus,  omnia 
nostra  causa  cum  faceret — sic  enim  voltis — tantam  vim 
natricum  viperarumque  fecerit?  Cur  tam  multa  pestifera 
terra  marique  disperserit?  Negatis  haec  tam  polite  tamque 
subtiliter  effici  potuisse  sine  divina  aliqua  sollertia,  cuius 
quidem  vos  maiestatem  deducitis  usque  ad  apium  formi- 
carumque  perfectionem,  ut  etiam  inter  deos  Myrmecides 
aliqui,  minutorum  opusculorum  fabricator,  fuisse  videatur. 
Negas  sine  deo  posse  quicquam  esse  :  ecce  tibi  e  transverso  121 
Lampsacenus  Strato,  qui  det  isti  deo  inmunitatem  magni 
quidem  muneris — et  cum  sacerdotes  deorum  vacationem 
habeant,  quanto  est  aequius  habere  ipsos  deos  ! — negat  opera 
deorum  se  uti  ad  fabricandum  mundum  ;   quaecumque  sint, 

docet  omnia  effecta  esse  natura,  nec,  ut  ille,  qui  asperis  et 
levibus  et  hamatis  uncinatisque  corporibus  concreta  haec 
esse  dicat  interiecto  inani ; — somnia  censet  haec  esse 
Democriti,  non  docentis,  sed  optantis  ; — ipse  autem  sin- 
gulas  mundi  partis  persequens,  quicquid  aut  sit  aut  fiat, 
naturalibus  fieri  aut  factum  esse  docet  ponderibus  et 
motibus.  Ne  ille  et  deum  opere  magno  liberat  et  me 
timore  ;  quis  enim  potest,  cum  existimet  curari  se  a  deo, 
non  et  dies  et  noctis  divinum  numen  horrere,  et,  si  quid 
adversi  acciderit — quod  cui  non  accidit  ?  — extimescere  ne 
id  iure  evenerit?  Nec  Stratoni  tamen  adsentior,  nec  vero 
39  122  tibi  :  modo  hoc,  modo  illud  probabilius  videtur.  Latent 
ista  omnia,  Luculle,  crassis  occultata  et  circumfusa  tenebris, 
ut  nulla  acies  humani  ingenii  tanta  sit,  quae  penetrare  in 
caelum,  terram  intrare  possit  :  corpora  nostra  non  novimus  ; 
qui  sint  situs  partium,  quam  vim  quaeque  pars  habeat 
ignoramus  ;  itaque  medici  ipsi,  quorum  intererat  ea  nosse, 
aperuerunt,  ut  viderentur  ;  nec  eo  tamen  aiunt  empirici 
notiora  esse  illa,  quia  possit  fieri  ut  patefacta  et  detecta 
mutentur.  Sed  ecquid  nos  eodem  modo  rerum  naturas 
persecare,  aperire,  dividere  possumus,  ut  videamus,  terra 
penitusne  defixa  sit  et  quasi  radicibus  suis  haereat  an  media 
I23pendeat?  Habitari  ait  Xenophanes  in  luna  eamque  esse 
terram  multarum  urbium  et  montium  :  portenta  videntur, 
sed  tamen  nec  ille  qui  dixit  iurare  posset  ita  se  rem  habere, 
neque  ego  non  ita.  Vos  etiam  dicitis  esse  e  regione  nobis, 
in  contraria  parte  terrae,  qui  adversis  vestigiis  stent  contra 
nostra  vestigia,  quos  antipodas  vocatis  :  cur  mihi  magis 
suscensetis,  qui  ista  non  aspernor,  quam  eis  qui,  cum  audiunt, 
desipere  vos  arbitrantur?  Hicetas  Syracosius,  ut  ait  Theo- 
phrastus,  caelum,  solem,  lunam,  stellas,  supera  denique 
omnia  stare  censet,  neque  praeter  terram  rem  ullam  in 
mundo  moveri  ;   quae  cum  circum  axcm  se  summa  celeritate 

convertat  et  torqueat,  cadem  effici  omnia,  quae,  si  stante 
terra  caelum  moveretur.  Atque  hoc  etiam  Platonem  in 
Timaeo  dicere  quidam  arbitrantur,  sed  paulo  obscurius. 
Quid  tu,  Epicure?  loquere.  Putas  solem  esse  tantulum? 
*  Egone?  ne  bis  quidem  tantum.'  Et  vos  ab  illo  inridemini 
et  ipsi  illum  vicissim  eluditis.  Liber  igitur  a  tali  inrisione 
Socrates,  liber  Aristo  Chius,  qui  nihil  istorum  sciri  putat 
posse.    Sed  redeo  ad  animum  et  corpus. 

Cicero,  Acad.  Prior.  II.  36.  117-39-  123. 

53.    The  senses 

DENIQVE  nil  sciri  siquis  putat,  id  quoque  nescit 
an  sciri  possit,  quoniam  nil  scire  fatetur. 
hunc  igitur  contra  mittam  contendere  causam, 
qui  capite  ipse  sua  in  statuit  vestigia  sese. 
et  tamen  hoc  quoque  uti  concedam  scire,  at  id  ipsum 
quaeram,  cum  in  rebus  veri  nil  viderit  ante, 
unde  sciat  quid  sit  scire  et  nescire  vicissim, 
notitiam  veri  quae  res  falsique  crearit 
et  dubium  certo  quae  res  differre  probarit. 
invenies  primis  ab  sensibus  esse  creatam 
notitiem  veri  neque  sensus  posse  refelli. 
nam  maiore  fide  debet  reperirier  illud, 
sponte  sua  veris  quod  possit  vincere  falsa. 
quid  maiore  fide  porro  quam  sensus  haberi 
debet  ?    an  ab  sensu  falso  ratio  orta  valebit 
dicere  eos  contra,  quae  tota  ab  sensibus  orta  est? 
qui  nisi  sunt  veri,  ratio  quoque  falsa  fit  omnis. 
an  poterunt  oculos  aures  reprehendere,  an  aures 
tactus?  an  hunc  porro  tactum  sapor  arguet  oris, 
an  confutabunt  nares  oculive  revincent? 
non,  ut  opinor,  ita  est.    nam  seorsum  cuique  potestas 

divisast,  sua  vis  cuiquest,  ideoque  necesse  est 

et  quod  molle  sit  et  gelidum  fervensve  seorsum 

et  seorsum  varios  rerum  sentire  colores 

et  quaecumque  coloribu'  sint  coniuncta  videre. 

seorsus  item  sapor  oris  habet  vim,  seorsus  odores 

nascuntur,  sorsum  sonitus.    ideoque  necesse  est 

non  possint  alios  alii  convincere  sensus. 

nec  porro  poterunt  ipsi  reprehendere  sese, 

aequa  fides  quoniam  debebit  semper  haberi. 

proinde  quod  in  quoquest  his  visum  tempore,  verumst. 

et  si  non  poterit  ratio  dissolvere  causam, 

cur  ea  quae  fuerint  iuxtim  quadrata,  procul  sint 

visa  rutunda,  tamen  praestat  rationis  egentem 

reddere  mendose  causas  utriusque  figurae, 

quam  manibus  manifesta  suis  emittere  quoquam 

et  violare  fidem  primam  et  convellere  tota 

fundamenta  quibus  nixatur  vita  salusque. 

non  modo  enim  ratio  ruat  omnis,  vita  quoque  ipsa 

concidat  extemplo,  nisi  credere  sensibus  ausis 

praecipitisque  locos  vitare  et  cetera  quae  sint 

in  genere  hoc  fugienda,  sequi  contraria  quae  sint. 

illa  tibi  est  igitur  verborum  copia  cassa 

omnis  quae  contra  sensus  instructa  paratast. 

denique  ut  in  fabrica,  si  pravast  regula  prima, 

normaque  si  fallax  rectis  regionibus  exit, 

et  libella  aliqua  si  ex  parti  claudicat  hilum, 

omnia  mendose  fieri  atque  obstipa  necesse  est 

prava  cubantia  prona  supina  atque  absona  tecta, 

iam  ruere  ut  quaedam  videantur  velle,  ruantque 

prodita  iudiciis  fallacibus  omnia  primis, 

sic  igitur  ratio  tibi  rerum  prava  necessest 

falsaquc  sit,  falsis  quaecumque  ab  sensibus  ortast. 

Lucretius,  IV,  vv.  469-521. 

54-    Legal  jorms 

(a)  Process  by  Sacramentum 

SACRAMENTI  actio  generalis  erat  ;  de  quibus  enim  13 
rebus  ut  aliter  ageretur  lege  cautum  non  erat,  de  his 
sacramento  agebatur.  Eaque  actio  proinde  periculosa  erat 
falsi  convictis,  atque  hoc  tempore  periculosa  est  actio  certae 
creditae  pecuniae  propter  sponsionem  qua  periclitatur  reus, 
si  temere  neget,  et  restipulationem  qua  periclitatur  actor,  si 
non  debitum  petat ;  nam  qui  victus  erat  summam  sacramenti 
praestabat  poenae  nomine,  eaque  in  publicum  cedebat  prae- 
desque  eo  nomine  praetori  dabantur,  non  ut  nunc  sponsionis 
et  restipulationis  poena  lucro  cedit  adversario  qui  vicerit. 

Poena  autem  sacramenti  aut  quingenaria  erat  aut  quin-  14 
quagenaria.  Nam  de  rebus  mille  aeris  plurisve  quingentis 
assibus,  de  minoris  vero  quinquaginta  assibus  sacramento 
contendebatur  ;  nam  ita  lege  xn  tabularum  cautum  erat. 
At  si  de  libertate  hominis  controversia  erat,  etiamsi  pre- 
tiosissimus  homo  esset,  tamen  ut  l  assibus  sacramento  con- 
tenderetur,  eadem  lege  cautum  est  favore  scilicet  libertatis, 
ne  onerarentur  adsertores. 

[Si  in  personam  agebatur,  quaedam  in  iure  apud  prae- 
torem  fieri  solebant  quorum  memoria  in  Gai  codice  intercidit. 
Summa  huc  redit,  ut  actor  et  adversarius  datis  praedibus 
discederent  die  tricesimo  constituto  quo]  ad  iudicem  acci-  15 
piendum  venirent ;  postea  vero  reversis  dabatur.  Vt  autem 
die  xxx  iudex  daretur,  per  legem  Pinariam  factum  est  ; 
ante  eam  autem  legem  statim  dabatur  iudex.  Illud  ex 
superioribus  intellegimus,  si  de  re  minoris  quam  m  aeris 
agebatur,  quinquagenario  sacramento,  non  quingenario  eos 
contendere  solitos  fuisse.  Postea  tamen  quam  iudex  datus 
esset,  conperendinum  diem,  ut  ad  iudicem  venirent, 
denuntiabunt.      Deinde   cum    ad   iudicem  venerant,  ante- 


(140) 

quam  apud  eum  causam  perorarent,  solebant  breviter  ei 
et  quasi  per  indicem  rem  exponere  ;  quae  dicebatur  causae 
coniectio,  quasi  causae  suae  in  breve  coactio. 

16  Si  in  rem  agebatur,  mobilia  quidem  et  moventia,  quae 
modo  in  ius  adferri  adducive  possent,  in  iure  vindicabantur 
ad  hunc  modum  :  qui  vindicabat  festucam  tenebat  ;  deinde 
ipsam  rem  adprehendebat,  veluti  hominem,  et  ita  dicebat 

HVNC  EGO  HOMINEM  EX  IVRE  QVIRITIVM  MEVM  ESSE  AIO 
SECVNDVM    SVAM    CAVSAM.       SlCVT    DIXI,  ECCE   TIBI,  VINDICTAM 

inposvi,  et  simul  homini  festucam  inponebat  ;  adversarius 
eadem  similiter  dicebat  et  faciebat  ;  cum  uterque  vindicasset, 
praetor  dicebat  mittite  ambo  hominem  ;  illi  mittebant  ; 
qui  prior  vindicaverat,  ita  alterum  interrogabat  postvlo 
anne  dicas,  qva  ex  cavsa  vindicaveris  ;  ille  respondebat 
ivs  feci  sicvt  vindictam  inposvi  ;  deinde  qui  prior  vindi- 
caverat,  dicebat  qvando  tv  inivria  vindicavisti,  d  aeris 
sacramento  te  provoco  ;  adversarius  quoque  dicebat 
similiter  et  ego  te  ;  scilicet  si  de  re  m  aeris  plurisque 
agebatur,  d,  si  de  minoris,  l  asses  sacramenti  nominabant  ; 
deinde  eadem  sequebantur  quae  cum  in  personam  ageretur  ; 
postea  praetor  secundum  alterum  eorum  vindicias  dicebat, 
id  est  interim  aliquem  possessorem  constituebat,  eumque 
iubebat  praedes  adversario  dare  litis  et  vindiciarum,  id  est  rei 
et  fructuum  ;  alios  autem  praedes  ipse  praetor  ab  utroque 
accipiebat  sacramenti,  quod  id  in  publicum  cedebat.  Festuca 
autem  utebantur  quasi  hastae  loco,  signo  quodam  iusti 
dominii,  quod  maxime  sua  esse  credebant  quae  ex  hostibus 
cepissent ;  uhde  incentumviralibus  iudiciis  hasta  praeponitur. 

17  Si  qua  res  talis  erat,  ut  sine  incommodo  non  posset  in 
ius  adferri  vel  adduci,  veluti  si  columna  aut  grex  alicuius 
pecoris  esset,  pars  aliqua  inde  sumebatur  ;  deinde  in  eam 
partem  quasi  in  totam  rem  praesentem  fiebat  vindicatio. 
Itaque  ex  grege  vel  una  ovis  aut  capra  in  ius  adducebatur, 


vel  etiam  pilus  inde  sumebatur  et  in  ius  adferebatur ;  ex 
nave  vero  et  columna  aliqua  pars  defringebatur.  Similiter 
si  de  fundo  vel  de  aedibus  sive  de  hereditate  controversia  erat, 
pars  aliqua  inde  sumebatur  et  in  ius  adferebatur  et  in  eam 
partem  perinde  atque  in  totam  rem  praesentem  fiebat  vindi- 
catio,  veluti  ex  fundo  gleba  sumebatur  et  ex  aedibus  tegula. 

(b)  The  Formula 

Partes  autem  formularum  hae  sunt  :  demonstratio  39 
intentio  adiudicatio  condemnatio. 

Demonstratio  est  ea  pars  formulae  qua  fit  ut  demon-  40 
stretur  res  de  qua  agitur  :    velut  haec  pars  formulae  qvod 

A.  AGERIVS  N.  NEGIDIO  HOMINEM  VENDIDIT  ;  item  haeC  QVOD 
A.   AGERIVS  APVD   N.   NEGIDIVM   HOMINEM   DEPOSVIT. 

Intentio  est  ea  pars  formulae,  qua  actor  desiderium  suum  41 
concludit  :    velut  haec  pars  formulae  si  paret  n.  negidivm 
a.  agerio  sestertivm  x  milia  dare  oportere  ;    item  haec 

QVIDQVID    PARET   N.    NEGIDIVM   A.   AGERIO    DARE  FACERE   OPOR-      * 

tere  ;    item   haec   si    paret   hominem   ex    ivre    qviritivm 

A.  AGERII  ESSE. 

Adiudicatio  est  ea  pars  formulae,  qua  permittitur  iudici  42 
rem    alicui    ex    litigatoribus    adiudicare  :     velut    si    inter 
coheredes    familiae    erciscundae    agatur,    aut    inter    socios 
communi  dividundo,  aut  inter  vicinos  finium  regundorum. 
Nam  illic  ita  est  qvantvm  adivdicari  oportet,  ivdex  titio 

ADIVDICATO. 

Condemnatio  est  ea  pars  formulae,  qua  iudici  condem-  43 
nandi    absolvendive  potestas  permittitur  :    velut  haec  pars 
formulae  ivdex  n.  negidivm  a.  agerio  sestertivm  x  milia 

CONDEMNA.  Sl  NON  PARET,  ABSOLVE  ;  item  haeC  IVDEX  N. 
NEGIDIVM   A.   AGERIO   DVMTAXAT  X  MILIA  CONDEMNA.      Sl   NON 

paret,  absolvito  ;  item  haec  ivdex  n.  negidivm  a.  agerio 
condemnato  et  reliqua,  ut  non  adiciatur  dvmtaxat  x  milia. 

44  Non  tamcn  istac  omncs  partes  simul  inveniuntur,  sed 
quaedam  inveniuntur,  quaedam  non  inveniuntur.  Certe 
intentio  aliquando  sola  invenitur,  sicut  in  praeiudicialibus 
formulis,  qualis  est  qua  quaeritur,  aliquis  libertus  sit  vel 
quanta  dos  sit,  et  aliae  conplures.  Demonstratio  autem  et 
adiudicatio  et  condemnatio  numquam  solae  iuveniuntur, 
nihil  enim  omnino  demonstratio  sine  intentione  vel  con- 
demnatione  valet  ;  item  condemnatio  sine  demonstratione 
vel  intentione,  vel  adiudicatio  sine  demonstratione  vel 
intentione  nullas  vires  habet,  et  ob  id  numquam  solae 
inveniuntur. 

Gaius,  Instit.  IV,  §§  13-17  ;    39-44- 

55.    Letter  and  spirit 

23  64  \  7ENIO  nunc  ad  illud  tuum  :  '  non  deieci ;  non  enim  sivi 
V  accedere.'  Puto  te  ipsum,  Piso,  perspicere  quanto  ista 
sit  angustior  iniquiorque  defensio  quam  si  illa  uterere  :  '  non 
fuerunt  armati,  cum  fustibus  et  cum  saxis  fuerunt.'  Si 
me  hercule  mihi,  non  copioso  homini  ad  dicendum,  optio 
detur,  utrum  malim  defendere  non  esse  deiectum  eum  cui 
vi  et  armis  ingredienti  sit  occursum,  an  armatos  non  fuisse 
eos  qui  sine  scutis  sineque  ferro  fuerint,  omnino  ad  proban- 
dum  utramque  rem  videam  infirmam  nugatoriamque  esse,  ad 
dicendum  autem  in  altera  videar  mihi  aliquid  reperire  posse, 
non  fuisse  armatos  eos  qui  neque  ferri  quicquam  neque  scu- 
tum  ullum  habuerint ;  hic  vero  haeream,  si  mihi  defenden- 
dum  sit  eum  qui  pulsus  fugatusque  sit  non  esse  deiectum. 
65  Atque  illud  in  tota  defensione  tua  mihi  maxime  mirum 
videbatur,  te  dicere  iuris  consultorum  auctoritati  obtempe- 
rari  non  oportere.  Quod  ego  tametsi  non  nunc  primum 
neque  in  hac  causa  solum  audio,  tamen  admodum  mirabar 
abs  te  quam  ob  rem  diceretur.  Nam  ceteri  tum  ad  istam 
orationem  decurrunt  cum  se  in  causa  putant  habere  aequum 

et  bonum  quod  defendant  ;  si  contra  verbis  et  litteris  et, 
ut  dici  solet,  summo  iure  contenditur,  solent  eius  modi 
iniquitati  aequi  et  boni  nomen  dignitatemque  opponere. 
Tum  illud  quod  dicitur,  '  sive  nive,'  inrident,  tum  aucupia 
verborum  et  litterarum  tendiculas  in  invidiam  vocant,  tum 
vociferantur  ex  aequo  et  bono,  non  ex  callido  versutoque 
iure  rem  iudicari  oportere  ;  scriptum  sequi  calumniatoris 
esse,  bonique  iudicis  voluntatem  scriptoris  auctoritatemque 
defendere.  In  ista  vero  causa  cum  tu  sis  is  qui  te  verbo  66 
litteraque  defendas,  cum  tuae  sint  hae  partes  :  '  unde 
deiectus  es?  an  inde  quo  prohibitus  es  accedere?  reiectus 
es,  non  deiectus,'  cum  tua  sit  haec  oratio  :  '  fateor  me 
homines  coegisse,  fateor  armasse,  fateor  tibi  mortem  esse 
minitatum,  fateor  hoc  interdicto  praetoris  vindicari,  si 
voluntas  et  aequitas  valeat  ;  sed  ego  invenio  in  interdicto 
verbum  unum  ubi  delitiscam  :  non  deieci  te  ex  eo  loco 
quem  in  locum  prohibui  ne  venires  ' — in  ista  defensione 
accusas  eos  qui  consuluntur,  quod  aequitatis  censeant 
rationem,  non  verbi  haberi  oportere? 

Et  hoc  loco  Scaevolam  dixisti  causam  apud  c  viros  non  24  67 
tenuisse  ;  quem  ego  antea  commemoravi,  cum  idem  faceret 
quod  tu  nunc — tametsi  ille  in  aliqua  causa  faciebat,  tu  in 
nulla  facis — tamen  probasse  nemini  quod  defendebat,  quia 
verbis  oppugnare  aequitatem  videbatur.  Cum  id  miror,  te 
hoc  in  hac  re  alieno  tempore  et  contra  quam  ista  causa 
postulasset  defendisse,  tum  illud  volgo  in  iudiciis  et  non 
numquam  ab  ingeniosis  hominibus  defendi  mihi  mirum 
videri  solet,  nec  iuris  consultis  concedi  nec  ius  civile  in 
causis  semper  valere  oportere.  Nam  hoc  qui  disputant,  si  68 
id  dicunt  non  recte  aliquid  statuere  eos  qui  consulantur, 
non  hoc  debent  dicere  iuris  consultis,  sed  hominibus  stultis 
obtemperari  non  oportere  ;  sin  illos  recte  respondere  conce- 
dunt  et  aliter  iudicari  dicunt  oportere,  male  iudicari  oportere 

dicunt  ;  nequc  enim  fieri  potest  ut  aliud  iudicari  de  iure, 
aliud  responderi  oporteat,  nec  ut  quisquam  iuris  numeretur 
peritus  qui  id  statuat  esse  ius  quod  non  oporteat  iudicari.  '  At 
est  aliquando  contra  iudicatum.' 

Cicero,  Pro  Caecina,  23.  64-24.  68. 

56.    Medicine 

11  IV  /1 VTATVR  ars  cottidie  totiens  interpolis,  et  ingeniorum 
1V1  Graeciae  flatu  impellimur ;  palamque  est,  ut  quisque 
inter  istos  loquendo  polleat,  imperatorem  ilico  vitae  nostrae 
necisque  fieri :  ceu  vero  non  milia  gentium  sine  medicis 
degant,  nec  tamen  sine  medicina ;  sicuti  populus  Romanus 
ultra  sexcentesimum  annum,  neque  ipse  in  excipiendis 
artibus  lentus,  medicinae  vero  etiam  avidus,  donec  expertam 

12  damnavit.  Etenim  percensere  insignia  priscorum  in  his 
moribus  convenit.  Cassius  Hemina  ex  antiquissimis  auctor 
est  primum  e  medicis  venisse  Romam  Peloponneso  Archaga- 
thum  Lysaniae  filium,  L.  Aemilio,  M.  Livio  Cos.  anno  urbis 
dxxxv,  eique  ius  Quiritium  datum,  et  tabernam  in  com- 
pito  Acilio  emtam  ob  id  publice.    Vulnerarium  eum  fuisse 

13  e  re  dictum  :  mireque  gratum  adventum  eius  initio  :  mox 
a  saevitia  secandi  urendique  transisse  nomen  in  carnificem, 
et  in  taedium  artem  omnesque  medicos  :  quod  clarissime 
intellegi  potest  ex  M.  Catone,  cuius  auctoritati  triumphus 
atque  censura  minimum  conferunt  :  tanto  plus  in  ipso  est. 
Quamobrem  verba  eius  ipsa  ponemus  : 

14  Dicam  de  istis  Graecis  suo  loco,  Marce  fili  :  quid  Athenis 
exquisitum  habeam,  et  quod  bonum  sit  illorum  litteras 
inspicere,  non  perdiscere.  Vincam  nequissimum  et  indocile 
genus  illorum  :  et  hoc  puta  vatem  dixisse :  Quandocunque 
ista  gens  suas  litteras  dabit,  omnia  corrumpet.  Tum  etiam 
magis,  si  medicos  suos  huc  mittet.  Iurarunt  inter  se  barbaros 
necare  omnes  medicina  ;  sed  hoc  ipsum  mercede  faciunt,  ut 


(  H5  ) 

fides  iis  sit,  et  facile  disperdant.  nos  quoque  dictitant 
barbaros,  et  spurcius  nos  quam  alios  'Ottik&v  appellatione 
foedant.    Interdixi  tibi  de  medicis. 

Atque  hic  Cato  dcv  anno  urbis  nostrae  obiit,  lxxxv  15 
suo,  ne  quis  illi  defuisse  publice  tempora  aut  privatim  vitae 
spatia  ad  experiendum  arbitretur.  Quid  ergo?  damnatam 
ab  eo  rem  utilissimam  credimus  ?  Minime  Hercule  :  subicit 
enim  qua  medicina  et  se  et  coniugem  usque  ad  longam 
senectam  perduxerit,  his  ipsis  scilicet  quae  nunc  nos  tracta- 
mus ;  profiteturque  esse  commentarium  sibi  quo  medeatur 
filio,  servis,  familiaribus,  quem  nos  per  genera  usus  sui 
digerimus.  Non  rem  antiqui  damnabant,  sed  artem.  Maxime  16 
vero  quaestum  esse  manipretio  vitae  recusabant.  Ideo 
templum  Aesculapii,  etiam  cum  reciperetur  is  deus,  extra 
urbem  fecisse,  iterumque  in  insula,  traduntur,  et  cum 
Graecos  Italia  pellerent  diu  etiam  post  Catonem,  excepisse 
medicos.  Augebo  providentiam  illorum.  Solam  hanc  artium  17 
Graecarum  nondum  exercet  Romana  gravitas ;  in  tanto 
fructu  paucissimi  Quiritium  attigere,  et  ipsi  statim  ad 
Graecos  transfugae  :  immo  vero  auctoritas  aliter  quam 
Graece  eam  tractantibus,  etiam  apud  imperitos  expertesque 
linguae,  non  est.  Ac  minus  credunt,  quae  ad  salutem  suam 
pertinent,  si  intellegant.  Itaque,  Hercule,  in  hac  artium  sola 
evenit  ut  cuicunque  medicum  se  professo  statim  credatur, 
cum  sit  periculum  in  nullo  mendacio  maius.  Non  tamen  18 
illud  intuemur,  adeo  blanda  est  sperandi  pro  se  cuique  dul- 
cedo.  Nulla  praeterea  lex  quae  puniat  inscitiam  capitalem ; 
nullum  exemplum  vindictae.  Discunt  periculis  nostris,  et 
experimenta  per  mortes  agunt :  medicoque  tantum  homi- 
nem  occidisse  impunitas  summa  est.  Quin  immo  transit 
convicium  et  intemperantia  culpatur  :  ultroque  qui  periere 
arguuntur.  Sed  decuriae  pro  more  censuris  principum 
examinantur  :     inquisitio   per   parietes   agitur  :     et    qui   de 

2364  l 


(i46) 

nummo  iudicet,  a  Gadibus  columnisque  Herculis  arcessitur  : 
de  exsilio  vero  non  nisi  die  xlv  electis  viris  datur  tabella. 
i9  At  de  iudice  ipso  quales  in  consilium  eunt,  statim  occisuri? 
Merito,  dum  nemini  nostrum  libet  scire  quid  saluti  suae 
opus  sit.  Alienis  pedibus  ambulamus :  alienis  oculis  agnosci- 
mus  :  aliena  memoria  salutamus  :  aliena  vivimus  opera. 
Perieruntque  rerum  naturae  pretia  et  vitae  argumenta. 
Nihil  aliud  pro  nostro  habemus,  quam  delicias. 

Pliny,  Nat.  Hist.  XXIX,  §§  11-19. 

57.    Vegetarianism 

PARCITE,  mortales,  dapibus  temerare  nefandis 
corpora  !   sunt  fruges,  sunt  deducentia  ramos 
pondere  poma  suo  tumidaeque  in  vitibus  uvae  ; 
sunt  herbae  dulces,  sunt  quae  mitescere  flamma 
mollirique  queant.    nec  vobis  lacteus  umor 
eripitur,  nec  mella  thymi  redolentia  florem. 
prodiga  divitias  alimentaque  mitia  tellus 
suggerit  atque  epulas  sine  caede  et  sanguine  praebet. 
carne  ferae  sedant  ieiuriia,  nec  tamen  omnes : 
quippe  equus  et  pecudes  armentaque  gramine  vivunt  ; 
at  quibus  ingenium  est  inmansuetumque  ferumque, 
Armeniaeque  tigres  iracundique  leones 
cumque  lupis  ursi,  dapibus  cum  sanguine  gaudent. 
heu  quantum  scelus  est  in  viscera  viscera  condi, 
congestoque  avidum  pinguescere  corpore  corpus, 
alteriusque  animantem  animantis  vivere  leto  ! 
scilicet  in  tantis  opibus,  quas  optima  matrum 
terra  parit,  nil  te  nisi  tristia  mahdere  saevo 
vulnera  dente  iuvat,  rictusque  referre  Cyclopum  ? 
nec,  nisi  perdideris  alium,  placare  voracis 
et  male  morati  poteris  ieiunia  ventris? 

at  vetus  illa  aetas,  cui  fecimus  aurea  nomen, 
jfetib.us  arboreis  et  quas  humus  educat  herbis 
fortunata  fuit,  nec  polluit  ora  cruore.  / 

tunc  et  aves  tutae  movere  per  aera  pennas, 
et  lepus  inpavidus  mediis  erravit  in  herbis, 
nec  sua  credulitas  piscem  suspenderat  hamo  : 
cuncta  sine  insidiis  nullamque  timentia  fraudem 
plenaque  pacis  erant.    postquam  non  utilis  auctor 
victibus  invidit,  quisquis  fuit  ille,  priorum, 
corporeasque  dapes  avidam  demersit  in  alvum, 
fecit  iter  sceleri.    primaque  e  caede  ferarum 
incaluisse  putem  maculatum  sanguine  ferrum  : 
idque  satis  fuerat,  nostrumque  petentia  letum 
corpora  missa  neci  salva  pietate  fatemur. 
sed  quam  danda  neci,  tam  non  epulanda  fuerunt. 
longius  inde  nefas  abiit,  et  prima  putatur 
yiCfiM   hostia  susjrneruisse  mori,  quia  semina  pando  '/ 
eruerat  rostro  spemque  interceperat  anni. 
'  vite  caper  morsa  Bacchi  mactatus  ad  aras 
dicitur  ultoris.    nocuit  sua  culpa  duobus. 
quid  meruistis  oves,  placidum  pecus,  inque  tuendos 
natum  homines,  pleno  quae  fertis  in  ubere  nectar, 
mollia  quae  nobis  vestras  velamina  lanas 
praebetis,  vitaque  magis  quam  morte  iuvatis? 
quid  meruere  boves,  animal  sine  fraude  dolisque, 
innocuum,  simplex,  natum  tolerare  labores? 
immemor  est  demum  nec  frugum  munere  dignus, 
qui  potuit  curvi  dempto  modo  pondere  aratri 
ruricolam  mactare  suum,  qui  trita  labore 
illa,  quibus  totiens  durum  renovaverat  arvum, 
tot  dederat  messes,  percussit  colla  securi. 
nec  satis  est,  quod  tale  nefas  committitur  :   ipsos 
inscripsere  deos  sceleri,  numenque  supernum 

caede  laboriferi  credunt  gaudere  iuvenci. 

victima  labe  carens  et  praestantissima  forma — 

.  .    •.  .     . 

nam  placuisse  nocet — vittis  praesignis  et  auro 

sistitur  ante  aras,  auditque  ignara  precantem, 

imponique  suae  videt  inter  cornua  fronti 

quas  coluit  fruges,  percussaque  sanguine  cultros 

inficit  in  liquida  praevisos  forsitan  unda. 

protinus  ereptas  viventi  pectore  fibras 

inspiciunt,  mentesque  deum  scrutantur  in  illis, 

unde — fames  homini  vetitorum  tanta  ciborum  est — 

audetis  vesci,  genus  o  mortale.    quod,  oro, 

ne  facite,  et  monitis  animos  advertite  nostris.  -^  . 

cumque  boum  dabitis  caesorum  membra  paJato, 

mandere  vos  vestros  scite  et  sentite  colonos. 

Ovid,  Metam.  XV,  vv.  75-142. 

58.    Agriculture 

(*) 

I.  1  /^VM  duae  vitae  traditae  sint  hominum,  rustica  et 
V*->  urbana,  quidni,  Pinni,  dubium  non  est  quin  hae  non 
solum  loco  discretae  sint,  sed  etiam  tempore  diversam 
originem  habeant.  Antiquior  enim  multo  rustica,  quod  fuit 
tempus,  cum  rura  colerent  homines  neque  urbem  haberent. 

2  Etenim  vetustissimum  oppidum  cum  sit  traditum  Graecum 
Boeotiae  Thebae,  quod  rex  Ogyges  aedificarit,  in  agro 
Romano  Roma,  quam  Romulus  rex ;  nam  in  hoc  nunc 
denique  est  ut  dici  possit,  non  cum  Ennius  scripsit, 

septingenti  sunt  paulo  plus  aut  minus  anni, 

augusto  augurio  postquam  inclita  condita  Roma  est  ; 

3  Thebae,  quae  ante  cataclysmon  Ogygi  conditae  dicuntur, 
eae  tamen  circiter  duo  milia  annorum  et  centum  sunt.    Quod 

tempus  si  referas  ad  illud  principium,  quo  agri  coli  sunt  coepti, 
atque  in  casis  et  tuguriis  habitabant  nec  murus  et  porta  quid 
esset  sciebant,  inmani  numero  annorum  urbanos  agricolae 
praestant.     Nec  mirum,  quod  divina  natura  dedit  agros,  ars  4 
humana   aedificavit    urbes,    cum    artes   omnes   dicantur   in 
Graecia  intra  mille  annorum  repertae,  agri  numquam  non 
fuerint  in  terris  qui  coli  possint.     Neque  solum  antiquior 
cultura    agri,    sed    etiam   melior.      Itaque    non   sine    causa 
maiores  nostri  ex  urbe  in  agros  redigebant  suos  cives,  quod 
et  in  pace  a  rusticis  Romanis  alebantur  et  in  bello  ab  his 
ducebantur.      Nec  sine  causa   terram   eandem   appellabant  5 
matrem  et  Cererem,  et  qui  eam  colerent,  piam  et  utilem 
agere  vitam  credebant  atque  eos  solos  reliquos  esse  ex  stirpe 
Saturni  regis.     Cui  cqnjsentaneum  est,  quod  initia  vocantur 
potissimum  ea  quae  Cereri  fiunt  sacra.     Nec  minus  oppidi  6 
quoque    nomen   Thebae   indicat    antiquiorem   esse   agrum, 
quod  ab  agri  genere,  non  a  conditore  nomen  ei  est  inpositum. 
Nam  lingua  prisca  et  in  Graecia  Aeolis  Boeoti  sine  adflatu 
vocant  collis  te_has,  et  in  Sabinis,  quo  e  Graecia  venerunt 
Pelasgi,   etiam   nunc   ita   dicunt,   cuius   vestigium   in   agro 
Sabino  via  Salaria  non  longe  a  Reate,  miliarius  clivus  cum 
appellatur  tebae.    Agri  culturam  primo  propterpaupertatem  7 
maxime  indiscretam  habebant,  quod  a  pastoribus  qui  erant 
orti  in  eodem  agro  et  serebant  et  pascebant  :    quae  postea 
creverunt  pecunia  diviserunt,  ac  factum  ut  dicerentur  alii 
agricolae,  alii  pastores.     Qua  ipsa  pars  duplex  est,  tametsi  8 
ab  nullo  satis  discreta,  quod  altera  est  villatica  pastio,  altera 
agrestis.    Haec  nota  et  nobilis,  quod  et  pecuaria  appellatur, 
et  multum  homines  locupletes  ob  eam  rem  aut  conductos 
aut   emptos  habent  saltus  ;    altera  villatica,   quod  humilis 
videtur,  a  quibusdam  adiecta  ad  agri  culturam,  cum  esset 
pastio,  neque  explicata  tota  separatim,  quod  sciam,  ab  ullo. 

Varro,  De  re  rustica,  III.  1,  §§  1-8. 

FELIX  qui  potuit  rerum  cognoscere  causas, 
atque  metus  omnis  et  inexorabile  fatum 
subiecit  pedibus  strepitumque  Acherontis  avari. 
fortunatus  et  ille  deos  qui  novit  agrestis 
Panaque  Silvanumque  senem  Nymphasque  sorores. 
illum  non  populi  fasces,  non  purpura  regum 
flexit  et  infidos  agitans  discordia  fratres, 
aut  coniurato  descendens  Dacus  ab  Histro, 
non  res  Romanae  perituraque  regna  ;    neque  ille 
aut  doluit  miserans  inopem  aut  invidit  habenti. 
quos  rami  fructus,  quos  ipsa  volentia  rura 
sponte  tulere  sua,  carpsit,  nec  ferrea  iura 
insanumque  forum  aut  populi  tabularia  vidit. 
sollicitant  alii  remis  freta  caeca,  ruuntque 
in  ferrum,  penetrant  aulas  et  limina  regum  ; 
hic  petit  excidiis  urbem  miserosque  penatis, 
ut  gemma  bibat  et  Sarrano  dormiat  ostro  ; 
condit  opes  alius  defossoque  incubat  auro  ; 
hic  stupet  attonitus  rostris,  hunc  plausus  hiantem 
per  cuneos  geminatus  enim  plebisque  patrumque 
corripuit  ;    gaudent  perfusi  sanguine  fratrum, 
exsilioque  domos  et  dulcia  limina  mutant 
atque  alio  patriam  quacrunt  sub  sole  iacentem. 
agricola  incurvo  terram  dimovit  aratro  : 
hinc  anni  labor,  hinc  patriam  parvosque  nepotes 
sustinet,  hinc  armenta  boum  meritosque  iuvencos. 
ncc  requies,  quin  aut  pomis  cxuberct  annus 
aut  fetu  pecorum  aut  Cerealis  mergite  culmi, 
proventuquc  oneret  sulcos  atque  horrea  vincat. 
venit  hiems  :    teritur  Sicyonia  baca  trapetis, 
glande  sucs  lacti  redeunt,  dant  arbuta  silvae  ; 

et  varios  ponit  fetus  autumnus,  et  alte 
mitis  in  apricis  coquitur  vindemia  saxis. 
interea  dulces  pendent  circum  oscula  nati, 
casta  pudicitiam  servat  domus,  ubera  vaccae 
lactea  demittunt,  pinguesque  in  gramine  laeto 
inter  se  adversis  luctantur  cornibus  haedi. 
ipse  dies  agitat  festos  fususque  per  herbam, 
ignis  ubi  in  medio  et  socii  cratera  coronant, 
te  libans,  Lenaee,  vocat  pecorisque  magistris 
velocis  iaculi  certamina  ponit  in  ulmo, 
corporaque  agresti  nudant  praedura  palaestra. 
hanc  olim  veteres  vitam  coluere  Sabini, 
hanc  Remus  et  frater,  sic  fortis  Etruria  crevit 
scilicet  et  rerum  facta  est  pulcherrima  Roma, 
septemque  una  sibi  muro  circumdedit  arces. 

Virgil,  Georgics,  II,  vv.  490-535. 

59.   Heavenly  Lore  and  Human  Reason 

IAM  nusquam  natura  latet  :    pervidimus  omnem, 
et  capto  potimur  mundo,  nostrumque  parentem 
pars  sua  perspicimus,  genitique  accedimus  astris. 
an  dubium  est,  habitare  deum  sub  pectore  nostro, 
in  caelumque  redire  animas  caeloque  venire? 
utque  sit  ex  omni  constructus  corpore  mundus, 
aeris  atque  ignis  summi  terraeque  marisque, 
spiritus  at  totum  ratioque  infusa  gubernet, 
sic  esse  in  nobis  terrenae  corpora  sortis, 
sanguineasque  animas  animo,  qui  cuncta  gubernat, 
dispensatque  hominem?    quid  mirum,  noscere  mundum 
si  possunt  homines,  quibus  est  et  mundus  in  ipsis, 
exemplumque  dei  quisque  est  in  imagine  parva  ? 
an  quoquam  genitos,  nisi  caelo,  credere  fas  est 
esse  homines?   proiecta  iacent  animalia  cuncta 

in  terra,  vel  mersa  vadis,  vel  in  aere  pendent  : 

omnibus  una  quies,  venter  censusque  per  artus, 

et  quia  consilium  non  est,  et  lingua  remissa. 

unius  inspectus  rerum  viresque  loquendi 

ingeniumque  capax  ;  variasque  educitur  artes 

hic  partus,  qui  cuncta  regit :  secessit  in  urbes, 

edomuit  terram  ad  fruges,  animalia  cepit, 

imposuitque  viam  ponto,  stetit  unus  in  arcem 

erectus  capitis  victorque  ad  sidera  mittit 

sidereos  oculos  propiusque  adspectat  Olympum 

inquiritque  Iovem  ;    nec  sola  fronte  deorum 

contentus  manet,  et  caelum  scrutatur  in  alvo 

cognatumque  sequens  corpus  se  quaerit  in  astris. 

huic  in  tanta  fidem  petimus,  quam  saepe  volucres 

accipiunt  trepidaeque  boum  sub  pectore  fibrae. 

an  minus  est  sacris  rationem  ducere  signis, 

quam  pecudum  mortes  aviumque  attendere  cantus? 

atque  ideo  faciem  caeli  non  invidet  orbi 

ipse  deus  vultusque  suos  corpusque  recludit 

semper  volvendo,  seque  ipsum  inculcat  et  offert, 

ut  bene  cognosci  possit  doceatque  videntis, 

qualis  eat,  cogatque  suas  attendere  leges. 

ipse  vocat  nostros  animos  ad  sidera  mundus 

nec  patitur,  quia  non  condit,  sua  iura  latere. 

quis  putet  esse  nefas  nosci,  quod  cernere  fas  est  ? 

nec  contemne  tuas  quasi  parvo  in  corpore  vires  ; 

quod  valet,  immensum  est  :   sic  auri  pondera  parvi 

exsuperant  pretio  numerosos  aeris  acervos. 

sic  adamas,  punctum  lapidis,  pretiosior  auro  est. 

parvula  sic  totum  pervisit  pupula  caelum, 

quoque  vident  oculi,  minimum  est,  cum  maxima  cernant. 

sic  animi  sedes  tenui  sub  corde  locata 

per  totum  angusto  regnat  de  limite  corpus. 

materiae  ne  quaere  modum,  sed  perspice  vires, 
quas  ratio,  non  pondus  habet.     ratio  omnia  vincit. 
ne  dubites  homini  divinos  credere  visus  : 
iam  facit  ipse  deos  mittitque  ad  sidera  numen, 
maius,  et  Augusto  crescit  sub  principe  caelum. 

Manilius,  IV,  vv.  883-935. 

60.    Poetry 

w 

QVAERES  a  nobis,  Gratti,  cur  tanto  opere  hoc  homine  6  12 
delectemur.  Quia  suppeditat  nobis  ubi  et  animus  ex 
hoc  forensi  strepitu  reficiatur  et  aures  convicio  defessae  con- 
quiescant.  An  tu  existimas  aut  suppetere  nobis  posse  quod 
cotidie  dicamus  in  tanta  varietate  rerum,  nisi  animos  nostros 
doctrina  excolamus,  aut  ferre  animos  tantam  posse  conten- 
tionem,  nisi  eos  doctrina  eadem  relaxemus  ?  Ego  vero  fateor 
me  his  studiis  esse  deditum.  Ceteros  pudeat,  si  qui  ita  se 
litteris  abdiderunt  ut  nihil  possint  ex  eis  neque  ad  commu- 
nem  adferre  fructum  neque  in  aspectum  lucemque  proferre  ; 
me  autem  quid  pudeat  qui  tot  annos  ita  vivo,  iudices,  ut  a 
nullius  umquam  me  tempore  aut  commodo  aut  otium  meum 
abstraxerit  aut  voluptas  avocarit  aut  denique  somnus  retar- 
darit  ?  Qua  re  quis  tandem  me  reprehendat,  aut  quis  mihi  13 
iure  suscenseat,  si,  quantum  ceteris  ad  suas  res  obeundas, 
quantum  ad  festos  dies  ludorum  celebrandos,  quantum  ad 
alias  voluptates  et  ad  ipsam  requiem  animi  et  corporis 
conceditur  temporum,  quantum  alii  tribuunt  tempestivis 
conviviis,  quantum  denique  alveolo,  quantum  pilae,  tantum 
mihi  egomet  ad  haec  studia  recolenda  sumpsero?  Atque  id 
co  mihi  concedendum  est  magis  quod  ex  his  studiis  haec 
quoque  crescit  oratio  et  facultas  quae,  quantacumque  est  in 
me,  numquam  amicorum  periculis  defuit.  Quae  si  cui  levior 
videtur,  illa  quidem  certe  quae  summa  sunt  ex  quo  fonte 

14  hauriam  sentio.  Nam  nisi  multorum  praeceptis  multisque 
litteris  mihi  ab  adulescentia  suasissem  nihil  esse  in  vita  magno 
opere  expetendum  nisi  laudem  atque  honestatem,  in  ea 
autem  persequenda  omnis  cruciatus  corporis,  omnia  pericula 
mortis  atque  exsili  parvi  esse  ducenda,  numquam  me  pro 
salute  vestra  in  tot  ac  tantas  dimicationes  atque  in  hos 
profligatorum  hominum  cotidianos  impetus  obiecissem.  Sed 
pleni  omnes  sunt  libri,  plenae  sapientium  voces,  plena  exem- 
plorum  vetustas  ;  quae  iacerent  in  tenebris  omnia,  nisi  litte- 
rarum  lumen  accederet.  Quam  multas  nobis  imagines  non 
solum  ad  intuendum  verum  etiam  ad  imitandum  fortissi- 
morum  virorum  expressas  scriptores  et  Graeci  et  Latini 
reliquerunt  !  quas  ego  mihi  semper  in  administranda  re 
publica  proponens  animum  et  mentem  meam  ipsa  cogita- 
tione  hominum  excellentium  conformabam. 
7  15  Quaeret  quispiam  :  'quid?  illi  ipsi  summi  viri  quorum 
virtutes  litteris  proditae  sunt  istane  doctrina  quam  tu  effers 
laudibus  eruditi  fuerunt  ?  '  Difficile  est  hoc  de  omnibus 
confirmare,  sed  tamen  est  certum  quid  respondeam.  Ego 
multos  homines  excellenti  animo  ac  virtute  fuisse  sine 
doctrina,  et  naturae  ipsius  habitu  prope  divino  per  se  ipsos  et 
moderatos  et  gravis  exstitisse  fateor  ;  etiam  illud  adiungo, 
saepius  ad  laudem  atque  virtutem  naturam  sine  doctrina 
quam  sine  natura  valuisse  doctrinam.  Atque  idem  ego  hoc 
contendo,  cum  ad  naturam  eximiam  et  inlustrem  accesserit 
ratio  quaedam  conformatioque  doctrinae,  tum  illud  nescio 
16  quid  praeclarum  ac  singulare  solere  exsistere.  Ex  hoc  essc 
hunc  numero  quem  patres  nostri  viderunt,  divinum  homi- 
nem,  Africanum,  ex  hoc  C.  Laelium,  L.  Furium,  moderatissi- 
mos  homines  et  continentissimos,  ex  hoc  fortissimum  virum 
ct  illis  temporibus  doctissimum,  M.  Catonem  illum  senem  ; 
qui  profecto  si  nihil  ad  percipiendam  colendamque  virtutem 
litteris  adiuvarentur,  numquam  se  ad  earum  studium  con- 


(155) 

tulissent.  Quod  si  non  hic  tantus  fructus  ostenderetur,  et  si 
ex  his  studiis  delectatio  sola  peteretur,  tamen,  ut  opinor, 
hanc  animi  remissionem  humanissimam  ac  liberalissimam 
iudicaretis.  Nam  ceterae  neque  temporum  sunt  neque  aeta- 
tum  omnium  neque  locorum  ;  at  haec  studia  adulescentiam 
acuunt,  senectutem  oblectant,  secundas  res  ornant,  adversis 
perfugium  ac  solacium  praebent,  delectant  domi,  non  impe- 
diunt  foris,  pernoctant  nobiscum,  peregrinantur,  rusticantur. 

Cicero,  Pro  Archia,  6.  12-7.  16. 

(*) 

NEMORA  vero  et  luci  et  secretum  ipsum,  quod  Aper  in-  12 
crepabat,  tantam  mihi  adferunt  voluptatem,  ut  inter 
praecipuos  carminum  fructus  numerem,  quod  non  in  strepitu 
nec  sedente  ante  ostium  litigatore  nec  inter  sordes  ac  lacrimas 
reorum  componuntur,  sed  secedit  animus  in  loca  pura  atque 
innocentia  fruiturque  sedibus  sacris.    Haec  eloquentiae  prim-  2 
ordia,  haec  penetralia  ;    hoc  primum  habitu  cultuque  com- 
moda  mortalibus  in  illa  casta  et  nullis  contacta  vitiis  pectora 
influxit :    sic  oracula  loquebantur.     Nam  lucrosae  huius  et 
sanguinantis  eloquentiae  usus  recens  et  ex  malis  moribus 
natus,  atque,  ut  tu  dicebas,  Aper,  in  locum  teli  repertus. 
Ceterum  felix  illud  et,  ut  more  nostro  loquar,  aureum  sae-  3 
culum,  et  oratorum  et  criminum  inops,  poetis  et  vatibus 
abundabat,  qui  bene  facta  canerent,  non  qui  male  admissa 
defenderent.    Nec  ullis  aut  gloria  maior  aut  augustior  honor,  4 
primum  apud  deos,  quorum  proferre  responsa  et  interesse 
epulis  ferebantur,   deinde  apud  illos   dis  genitos  sacrosque 
reges,  inter  quos  neminem  causidicum,  sed  Orphea  ac  Linum 
ac,  si  introspicere  altius  velis,  ipsum  Apollinem  accepimus. 
Vel  si  haec  fabulosa  nimis  et  composita  videntur,  illud  certe  5 
mihi  concedes,  Aper,  non  minorem  honorem  Homero  quam 
Demostheni  apud  posteros,  nec  angustioribus  terminis  famam 

Euripidis  aut  Sophoclis  quam  Lysiae  aut  Hyperidis  includi. 
6  Pluris  hodie  reperies,  qui  Ciceronis  gloriam  quam  qui  Virgilii 
detrectent  :  nec  ullus  Asinii  aut  Messallae  liber  tam  inlustris 
est  quam  Medea  Ovidii  aut  Varii  Thyestes. 
13  Ac  ne  fortunam  quidem  vatum  et  illud  felix  contubernium 
comparare  timuerim  cum  inquieta  et  anxia  oratorum  vita. 
Licet  illos  certamina  et  pericula  sua  ad  consulatus  evexerint, 
malo  securum  et  quietum  Virgilii  secessum,  in  quo  tamen 
neque   apud   divum   Augustum   gratia   caruit   neque   apud 

2  populum  Romanum  notitia.  Testes  Augusti  epistulae,  testis 
ipse  populus,  qui  auditis  in  theatro  Virgilii  versibus  surrexit 
universus  et  forte  praesentem  spectantemque  Virgilium  vene- 

3  ratus  est  sic  quasi  Augustum.  Ne  nostris  quidem  temporibus 
Secundus  Pomponius  Afro  Domitio  vel  dignitate  vitae  vel 

4  perpetuitate  famae  cesserit.  Nam  Crispus  iste  et  Marcellus, 
ad  quorum  exempla  me  vocas,  quid  habent  in  hac  sua  fortuna 
concupiscendum?  Quod  timent,  an  quod  timentur?  Quod, 
cum  cotidie  aliquid  rogentur,  ii  quibus  praestant  indi- 
gnantur?  Quod  adligati  omni  adulatione  nec  imperantibus 
umquam  satis  servi  videntur  nec  nobis  satis  liberi?  Quae 
haec   summa  eorum  potentia  est  ?     Tantum  posse    liberti 

5  solent.  Me  vero  'dulces,'  ut  Virgilius  ait,  'Musae,'  remotum 
a  sollicitudinibus  et  curis  et  necessitate  cotidie  aliquid  contra 
animum  faciendi,  in  illa  sacra  illosque  fontis  ferant  ;  nec 
insanum    ultra    et    lubricum    forum    famamque    pallentem 

6  trepidus  experiar.  Non  me  fremitus  salutantium  nec  anhe- 
lans  libertus  excitet,  nec  incertus  futuri  testamentum  pro 
pignore  scribam,  nec  plus  habeam  quam  quod  possim  cui  velim 
relinquere  ;  '  quandoque  enim  fatalis  et  meus  dies  veniet '  : 
statuarque  tumulo  non  maestus  et  atrox,  sed  hilaris  et  corona- 
tus,  et  pro  memoria  mei  nec  consulat  quisquam  nec  roget. 

Tacitus,  Dialogus,  ch.  12-13. 


E 

61.    Early  Latin  drama 

T  hoc  et  insequenti  anno  C.  Sulpicio  Petico  C.  Licinio  2 
Stolone  consulibus  pestilentia  fuit.     Eo  nihil  dignum 
memoria  actum,  nisi  quod  pacis  deum  exposcendae  causa  2 
tertio  tum  post  conditam  urbem  lectisternium  fuit  ;   et  cum  3 
vis  morbi  nec  humanis  consiliis  nec  ope  divina  levaretur, 
victis   superstitione   animis   ludi   quoque   scenici — nova   res 
bellicoso  populo,  nam  circi  modo  spectaculum  fuerat — inter 
alia   caelestis   irae   placamina   instituti   dicuntur  ;     ceterum  4 
parva  quoque,  ut  ferme  principia  omnia,  et  ea  ipsa  peregrina 
res  fuit.    Sine  carmine  ullo,  sine  imitandorum  carminum  actu 
ludiones  ex  Etruria  acciti,  ad  tibicinis  modos  saltantes,  haud 
indecoros  motus  more  Tusco  dabant.     Imitari  deinde  eos  5 
iuventus,  simul  inconditis  inter  se  iocularia  fundentes  versi- 
bus,  coepere  ;  nec  absoni  a  voce  motus  erant.    Accepta  itaque  6 
res  saepiusque  usurpando  excitata.     Vernaculis  artificibus, 
quia  ister  Tusco  verbo  ludio  vocabatur,  nomen  histrionibus 
inditum  ;   qui  non,  sicut  ante,  Fescennino  versu  similem  in-  7 
compositum  temere  ac  rudem  alternis  iaciebant  sed  impletas 
modis  saturas  descripto  iam  ad  tibicinem  cantu  motuque 
congruenti  peragebant.     Livius  post  aliquot  annis,  qui  ab  8 
saturis  ausus  est  primus  argumento  fabulam   serere,  idem 
scilicet — id    quod    omnes    tum    erant — suorum    carminum  9 
actor,    dicitur,    cum    saepius    revocatus    vocem    obtudisset, 
venia   petita   puerum    ad   canendum    ante   tibicinem   cum 
statuisset,   canticum   egisse   aliquanto   magis  vigente  motu 
quia  nihil  vocis  usus  impediebat.     Inde  ad  manum  cantari  10 
histrionibus    coeptum    diverbiaque    tantum    ipsorum    voci 
relicta.    Postquam  lege  hac  fabularum  ab  risu  ac  soluto  ioco  n 
res  avocabatur  et  ludus  in  artem  paulatim  verterat,  iuventus 
histrionibus    fabellarum    actu    relicto    ipsa    inter    se    more 
antiquo    ridicula   intexta   versibus   iactitare   coepit ;     unde 

exodia    postea    appellata    consertaque    fabellis    potissimum 

12  Atellanis  sunt  ;    quod  genus  ludorum  ab  Oscis  acceptum 

tenuit    iuventus   nec  ab  histrionibus  pollui  passa  est  ;    eo 

institutum     manet,     ut     actores     Atellanarum     nec     tribu 

moveantur  et  stipendia,  tamquam  expertes  artis  ludicrae, 

faciant.      Inter    aliarum    parva    principia    rerum    ludorum 

quoque  prima  origo  ponenda  visa  est,  ut  appareret  quam 

ab  sano  initio  res  in  hanc  vix  opulentis  regnis  tolerabilem 

insaniam  venerit. 

Livy,  VII,  ch.  2. 

62.   Speech  avd  Echo 

HASCE  igitur  penitus  voces  cum  corpore  nostro 
exprimimus  rectoque  foras  emittimus  ore, 
mobilis  articulat  verborum  daedala  lingua 
formaturaque  labrorum  pro  parte  figurat. 
hoc  ubi  non  longum  spatiumst  unde  una  profecta 
perveniat  vox  quaeque,  necessest  verba  quoque  ipsa 
plane  exaudiri  discernique  articulatim  ; 
servat  enim  formaturam  servatque  figuram. 
at  si  interpositum  spatium  sit  longius  aequo, 
aera  per  multum  confundi  verba  necessest 
et  conturbari  vocem,  dum  transvolat  auras. 
ergo  fit,  sonitum  ut  possis  sentire  neque  illam 
internoscere,  verborum  sententia  quae  sit  : 
usque  adeo  confusa  venit  vox  inque  pedita. 
praeterea  verbum  saepe  unum  perciet  auris 
omnibus  in  populo,  missum  praeconis  ab  ore. 
in  multas  igitur  voces  vox  una  repente 
diffugit,  in  privas  quoniam  se  dividit  auris 
obsignans  formam  verbi  clarumque  sonorem. 
at  quae  pars  vocum  non  auris  incidit  ipsas, 
praeterlata  perit  frustra  diffusa  per  auras. 
pars  solidis  adlisa  locis  reiecta  sonorem 

reddit  et  interdum  frustratur  imagine  verbi. 
quae  bene  cum  videas,  rationem  reddere  possis 
tute  tibi  atque  aliis,  quo  pacto  per  loca  sola 
saxa  paris  formas  verborum  ex  ordine  reddant, 
palantis  comites  quom  montis  inter  opacos 
quaerimus  et  magna  dispersos  voce  ciemus. 
sex  etiam  aut  septem  loca  vidi  reddere  voces, 
unam  cum  iaceres  :   ita  colles  collibus  ipsi 
verba  repulsantes  iterabant  docta  referri. 
haec  loca  capripedes  satyros  nymphasque  tenere 
finitimi  fingunt  et  faunos  esse  locuntur 
quorum  noctivago  strepitu  ludoque  iocanti 
adfirmant  volgo  taciturna  silentia  rumpi 
chordarumque  sonos  fieri  dulcisque  querellas, 
tibia  quas  fundit  digitis  pulsata  canentum, 
et  genus  agricolum  late  sentiscere,  quom  Pan 
pinea  semiferi  capitis  velamina  quassans 
unco  saepe  labro  calamos  percurrit  hiantis, 
fistula  silvestrem  ne  cesset  fundere  musam. 
cetera  de  genere  hoc  monstra  ac  portenta  loquontur, 
ne  loca  deserta  ab  divis  quoque  forte  putentur 
sola  tenere.    ideo  iactant  miracula  dictis 
aut  aliqua  ratione  alia  ducuntur,  ut  omne 
humanum  genus  est  avidum  nimis  auricularum. 

Lucretius,  IV.  549-594. 

63.    Friendship 

W 

Chremes  Menedemvs 

CH.   Quamquam  haec  inter  nos  nuper  notitia  admodumst 
(inde  adeo  quom  agrum  in  proxumo  hic  mercatus  es) 
nec  rei  fere  sane  hoc  amplius  quicquam  fuit  : 
tamen  vel  virtus  tua  me  vel  vicinitas, 

quod  ego  in  propinqua  parte  amicitiae  puto, 

facit  ut  te  audacter  moneam  et  familiariter, 

quod  mihi  videre  praeter  aetatem  tuam 

facere  et  praeter  quam  res  te  adhortatur  tuaV 

nam  pro  deum  atque  hominum  fidem  quid  vis  tibi? 

quid  quaeris?    annos  sexaginta  natus  es 

aut  plus  eo,  ut  conicio  ;   in  his  regionibus 

meliorem  agrum  neque  preti  maioris  nemo  habet  ; 

servos  compluris  :    proinde  quasi  nemo  siet, 

ita  attente  tute  illorum  officia  fungere. 

numquam  tam  mane  egredior  neque  tam  vesperi 

domum  revortor  quin  te  in  fundo  conspicer 

fodere  aut  arare  aut  aliquid  ferre.    denique 

nullum  remittis  tempus  neque  te  respicis. 

haec  non  voluptati  tibi  esse  satis  certo  scio. 

*  at  enim  me  quantum  hic  operis  fiat  paenitet.' 

quod  in  opere  faciundo  operae  consumis  tuae, 

si  siimas  in  illis  exercendis,  plus  agas. 

Me.    Chremes,  tantumne  ab  re  tuast  oti  tibi 

aliena  ut  cures  ea  quae  nil  ad  te  attinent? 

Ch.   homo  sum  :   humani  nil  a  me  alienum  puto. 

vel  me  monere  hoc  vel  percontari  puta  : 

rectumst,  ego  ut  faciam  ;   non  est,  te  ut  deterream. 

Me.   mihi  sic  est  usus  ;   tibi  ut  opus  factost  face. 

Ch.    an  quoiquamst  usus  homini  se  ut  cruciet?     Me.  mihi. 

Ch.   si  quid  laborist  nollem.    sed  quid  istuc  malist? 

quaeso,  quid  de  te  tantum  meruisti?     Me.  ei  mihi  ! 

Ch.   ne  lacruma  atque  istuc,  quidquid  est,  fac  me  ut  sciam  : 

ne  retice,  ne  verere,  crede  inquam  mihi  : 

aut  consolando  aut  consilio  aut  re  iiivero. 

Terence,  Heaut.  I,  sc.  i,  vv.  1—34. 


(i6i) 

IAM  virtutem  ex  consuetudine  vitae  sermonisque  nostri  6  21 
interpretemur  nec  eam,  ut  quidam  docti,  verborum 
magnificentia  metiamur  virosque  bonos  eos,  qui  habentur, 
numeremus,  Paulos,  Catones,  Galos,  Scipiones,  Philos  ; 
his  communis  vita  contenta  est  ;  eos  autem  omittamus, 
qui  omnino  nusquam  reperiuntur.  Talis  igitur  inter  viros  22 
amicitia  tantas  oportunitates  habet,  quantas  vix  queo 
dicere.  Principio  qui  potest  esse  vita  '  vitalis  ',  ut  ait 
Ennius,  quae  non  in  amici  mutua  benivolentia  conquiescit  ? 
Quid  dulcius  quam  habere,  quicum  omnia  audeas  sic  loqui 
ut  tecum?  Qui  esset  tantus  fructus  in  prosperis  rebus,  nisi 
haberes,  qui  illis  aeque  ac  tu  ipse  gauderet  ?  adversas  vero 
ferre  difficile  esset  sine  eo,  qui  illas  gravius  etiam  quam  tu 
ferret.  Denique  ceterae  res,  quae  expetuntur,  oportunae 
sunt  singulae  rebus  fere  singulis,  divitiae,  ut  utare,  opes, 
ut  colare,  honores,  ut  laudere,  voluptates,  ut  gaudeas, 
valitudo,  ut  dolore  careas  et  muneribus  fungare  corporis  ; 
amicitia  res  plurimas  continet  ;  quoquo  te  verteris,  praesto 
est,  nullo  loco  excluditur,  numquam  intempestiva,  numquam 
molesta  est  ;  itaque  non  aqua,  non  igni,  ut  aiunt,  locis 
pluribus  utimur  quam  amicitia.  Neque  ego  nunc  de  vulgari 
aut  de  mediocri,  quae  tamen  ipsa  et  delectat  et  prodest,  sed 
de  vera  et  perfecta  loquor,  qualis  eorum,  qui  pauci  nomi- 
nantur,  fuit.  Nam  et  secundas  res  splendidiores  facit  amicitia 
et  adversas  partiens  communicansque  leviores. 

Cumque  plurimas  et  maximas  commoditates  amicitia  7  23 
contineat,  tum  illa  nimirum  praestat  omnibus,  quod  bonam 
spem  praelucet  in  posterum  nec  debilitari  animos  aut  cadere 
patitur.  Verum  enim  amicum  qui  intuetur,  tamquam 
exemplar  aliquod  intuetur  sui.  Quocirca  et  absentes  adsunt 
et  egentes  abundant  et  inbecilli  valent  et,  quod  difficilius 

dictu  est,  mortui  vivunt  ;  tantus  eos  honos,  memoria, 
desiderium  prosequitur  amicorum.  Ex  quo  illorum  beata 
mors  videtur,  horum  vita  laudabilis.  Quodsi  exemeris  ex 
rerum  natura  benivolentiae  coniunctionem,  nec  domus  ulla 
nec  urbs  stare  poterit,  ne  agri  quidem  cultus  permanebit. 
Id  si  minus  intellegitur,  quanta  vis  amicitiae  concordiaeque 
sit,  ex  dissensionibus  atque  ex  discordiis  perspici  potest. 
Quae  enim  domus  tam  stabilis,  quae  tam  firma  civitas  est, 
quae  non  odiis  et  discidiis  funditus  possit  everti?  Ex  quo, 
24  quantum  boni  sit  in  amicitia,  iudicari  potest.  Agrigentinum 
quidem  doctum  quendam  virum  carminibus  Graecis  vati- 
cinatum  ferunt,  quae  in  rerum  natura  totoque  mundo 
constarent,  quaeque  moverentur,  ea  contrahere  amicitiam, 
dissipare  discordiam.  Atque  hoc  quidem  omnes  mortales  et 
intellegunt  et  re  probant.  Itaque,  si  quando  aliquod  officium 
extitit  amici  in  periculis  aut  adeundis  aut  communicandis, 
quis  est,  qui  id  non  maximis  ecferat  laudibus  ?  Qui  clamores 
tota  cavea  nuper  in  hospitis  et  amici  mei  M.  Pacuvi  nova 
fabula  !  cum  ignorante  rege,  uter  Orestes  esset,  Pylades 
Orestem  se  esse  diceret,  ut  pro  illo  necaretur,  Orestes  autem, 
ita  ut  erat,  Orestem  se  esse  perseveraret.  Stantes  plaudebant 
in  re  ficta  ;  quid  arbitramur  in  vera  facturos  fuisse?  Facile 
indicabat  ipsa  natura  vim  suam,  cum  homines,  quod  facere 
ipsi  non  possent,  id  recte  fieri  in  altero  iudicarent. 

Cicero,  De  Amicitia,  6.  21-7.  24. 

64.    '  Exilium  ' 

11  27  OED  cum  est  illud  imperitissime  dictum  de  populis  fundis, 
^quod  commune  liberorum  est  populorum,  non  proprium 
foederatorum, — ex  quo  intellegi  necesse  est  aut  neminem 
ex  sociis  civem  fieri  posse  aut  etiam  possc  ex  foederatis, — 
tum  vcro  ius  omne  nostcr  iste  magister  mutandae  civitatis 

ignorat,  quod  est,  iudices,  non  solum  in  legibus  publicis 
positum,  sed  etiam  in  privatorum  voluntate.  Iure  enim 
nostro  neque  mutare  civitatem  quisquam  invitus  potest, 
neque  si  velit  mutare  non  potest,  modo  adsciscatur  ab  ea 
civitate  cuius  esse  se  civitatis  velit  :  ut,  si  Gaditani  sciverint 
nominatim  de  aliquo  cive  Romano  ut  sit  is  civis  Gaditanus, 
magna  potestas  sit  nostro  civi  mutandae  civitatis,  nec 
foedere  impediatur  quo  minus  ex  civi  Romano  civis  Gadi- 
tanus  possit  esse.  Duarum  civitatum  civis  noster  esse  iure  28 
civili  nemo  potest  :  non  esse  huius  civitatis  qui  se  alii  civi- 
tati  dicarit  potest.  Neque  solum  dicatione,  quod  in  calami- 
tate  clarissimis  viris  Q.  Maximo,  C.  Laenati,  Q.  Philippo 
Nuceriae,  C.  Catoni  Tarracone,  Q.  Caepioni,  P.  Rutilio 
Zmyrnae  vidimus  accidisse,  ut  earum  civitatum  fierent  cives, 
cum  hanc  ante  amittere  non  potuissent  quam  hoc  solum 
civitatis  mutatione  vertissent,  sed  etiam  postliminio  potest 
civitatis  fieri  mutatio.  Neque  enim  sine  causa  de  Cn.  Publicio 
Menandro,  libertino  homine,  quem  apud  maiores  legati 
nostri  in  Graeciam  proficiscentes  interpretem  secum  habere 
voluerunt,  ad  populum  latum  est  ut  is  Publicius,  si  domum 
revenisset  et  inde  Romam  redisset,  ne  minus  civis  esset. 
Multi  etiam  superiore  memoria  cives  Romani  sua  voluntate, 
indemnati  et  incolumes,  his  rebus  relictis  alias  se  in  civitates 
contulerunt. 

Quod  si  civi  Romano  licet  esse  Gaditanum  sive  exsilio  12  29 
sive  postliminio  sive  reiectione  huius  civitatis, — ut  iam  ad 
foedus  veniam,  quod  ad  causam  nihil  pertinet  :  de  civitatis 
enim  iure,  non  de  foederibus  disceptamus, — quid  est  quam 
ob  rem  civi  Gaditano  in  hanc  civitatem  venire  non  liceat? 
Equidem  longe  secus  sentio.  Nam  cum  ex  omnibus  civi- 
tatibus  via  sit  in  nostram,  cumque  nostris  civibus  pateat 
ad  ceteras  iter  civitates,  tum  vero,  ut  quaeque  nobiscum 
maxime  societate  amicitia  sponsione  pactione  foedere  est 

coniuncta,  ita  mihi  maxime  communione  beneficiorum 
praemiorum  civitatis  contineri  videtur.  Atqui  ceterae  civi- 
tates  omnes  non  dubitarent  nostros  homines  recipere  in 
suas  civitates,  si  idem  nos  iuris  haberemus  quod  ceteri  ; 
sed  nos  non  possumus  et  huius  esse  civitatis  et  cuiusvis 
30  praeterea,  ceteris  concessum  est.  Itaque  in  Graecis  civi- 
tatibus  videmus  Atheniensis,  Rhodios,  Lacedaemonios, 
ceteros  undique  adscribi  multarumque  esse  eosdem  homines 
civitatum.  Quo  errore  ductos  vidi  egomet  non  nullos 
imperitos  homines,  nostros  civis,  Athenis  in  numero  iudicum 
atque  Areopagitarum,  certa  tribu,  certo  numero,  cum  igno- 
rarent,  si  illam  civitatem  essent  adepti,  hanc  se  perdidisse 
nisi  postliminio  reciperassent.  Peritus  vero  nostri  moris  ac 
iuris  nemo  umquam,  qui  hanc  civitatem  retinere  vellet,  in 
aliam  se  civitatem  dicavit. 

Cicero,  Pro  Balbo,  11.  27-12.  30. 

65.    The  exile 

w 

XIV.  F^T  litteris  multorum  et  sermone  omnium  perfertur  ad  me 
I  1  LLt  incredibilem  tuam  virtutem  et  fortitudinem  esse  teque 
nec  animi  neque  corporis  laboribus  defetigari.  Me  miserum  ! 
te  ista  virtute,  fide,  probitate,  humanitate  in  tantas  aeru- 
mnas  propter  me  incidisse,  Tulliolamque  nostram,  ex  quo 
patre  tantas  voluptates  capiebat,  ex  eo  tantos  percipere 
luctus !  Nam  quid  ego  de  Cicerone  dicam  ?  qui  cum  primum 
sapere  coepit,  acerbissimos  dolores  miseriasque  percepit. 
Quae  si,  tu  ut  scribis,  '  fato  facta  '  putarem,  ferrem  paulo 
facilius  ;  sed  omnia  sunt  mea  culpa  commissa,  qui  ab  iis 
me  amari  putabam  qui  invidebant,  eos  non  sequebar  qui 
2  petebant.  Quod  si  nostris  consiliis  usi  essemus  neque  apud 
nos  tantum  valuisset  sermo  aut  stultorum  amicorum   aut 

improborum,  beatissimi  viveremus.  Nunc  quoniam  sperare 
nos  amici  iubent,  dabo  operam  ne  mea  valetudo  tuo  labori 
desit.  Res  quanta  sit  intellego  quantoque  fuerit  facilius 
manere  domi  quam  redire  ;  sed  tamen  si  omnis  tr.  pl. 
habemus,  si  Lentulum  tam  studiosum  quam  videtur,  si  vero 
etiam  Pompeium  et  Caesarem,  non  est  desperandum. 

De  familia  quo  modo  placuisse  scribis  amicis  faciemus.  3 
De  loco  nunc  quidem  iam  abiit  pestilentia,  sed  quam  diu 
fuit  me  non  attigit.  Plancius,  homo  officiosissimus,  me 
cupit  esse  secum  et  adhuc  retinet.  Ego  volebam  loco 
magis  deserto  esse  in  Epiro,  quo  neque  Piso  veniret  nec 
milites,  sed  adhuc  Plancius  me  retinet  ;  sperat  posse  fieri 
ut  mecum  in  Italiam  decedat.  Quem  ego  diem  si  videro 
et  si  in  vestrum  complexum  venero  ac  si  et  vos  et  me  ipsum 
reciperaro,  satis  magnum  mihi  fructum  videbor  percepisse 
et  vestrae  pietatis  et  meae. 

Pisonis  humanitas,  virtus,  amor  in  omnis  nos  tantus  est,  4 
ut    nihil    supra    possit.     Vtinam    ea   res   ei   voluptati   sit  ! 
gloriae  quidem  video  fore.     De  Quinto  fratre  nihil  ego  te 
accusavi,  sed  vos,  cum  praesertim  tam  pauci  sitis,  volui  esse 
quam   coniunctissimos.      Quibus   me  voluisti   agere   gratias  5 
egi  et  me  a  te  certiorem  factum  esse  scripsi. 

Quod  ad  me,  mea  Terentia,  scribis  te  vicum  vendituram, 
quid,  obsecro  te,  me  miserum  !  quid  futurum  est?  et  si 
nos  premet  eadem  fortuna,  quid  puero  misero  fiet?  Non 
queo  reliqua  scribere ;  tanta  vis  lacrimarum  est  ;  neque  te 
in  eundem  fletum  adducam  ;  tantum  scribo  :  Si  erunt  in 
officio  amici,  pecunia  non  derit  ;  si  non  erunt,  tu  efficere 
tua  pecunia  non  poteris.  Per  fortunas  miseras  nostras, 
vide  ne  puerum  perditum  perdamus  ;  cui  si  aliquid  erit  ne 
egeat,  mediocri  virtute  opus  est  et  mediocri  fortuna  ut 
cetera  consequatur.  Fac  valeas  et  ad  me  tabellarios  mittas,  6 
ut  sciam   quid  agatur  et   vos   quid   agatis.     Mihi  omnino 

iam  brevis  exspectatio  est,  Tulliolae  et  Ciceroni  salutem  dic. 
Valete.    D.  a.  d.  vi  K.  Decembr.  Dyrrhachi. 
7      Dyrrhachium  veni,  quod  et  libera  civitas  est  et  in  me 
officiosa  et  proxima  Italiae  ;    sed  si  oflendet  me  loci  cele- 
britas,  alio  me  conferam,  ad  te  scribam. 

Cicero,  ad  Familiares,  XIV.  I. 

(*) 

8  i  ADVERSVS  ipsam  commutationem  locorum,  detractis 
**■  ceteris  incommodis  quae  exilio  adhaerent,  satis  hoc 
remedii  putat  Varro,  doctissimus  Romanorum,  quod  quo- 
cumque  venimus,  eadem  rerum  natura  utendum  est  ; 
M.  Brutus  satis  hoc  putat,  quod  licet  in  exilium  euntibus 

2  virtutes  suas  secum  ferre.  Haec  etiamsi  quis  singula  parum 
iudicat  efficacia  ad  consolandum  exulem,  utraque  in  unum 
collata  fatebitur  plurimum  posse.  Quantulum  enim  est, 
quod  perdidimus?  duo  quae  pulcherrima  sunt,  quocumque 
nos  moverimus,  sequentur  :    natura  communis  et  propria 

3  virtus.  Id  actum  est,  mihi  crede,  ab  illo,  quisquis  formator 
universi  fuit,  sive  ille  deus  est  potens  omnium,  sive  incor- 
poralis  ratio  ingentium  operum  artifex,  sive  divinus  spiritus 
per  omnia  maxima  ac  minima  aequali  intentione  diffusus, 
sive  fatum  et  immutabilis  causarum  inter  se  cohaerentium 
series  :   id,  inquam,  actum  est,  ut  in  alienum  arbitrium  nisi 

4  vilissima  quaeque  non  caderent.  Quicquid  optimum  homini 
est,  id  extra  humanam  potentiam  iacet.  Nec  dari  nec  cripi 
potest.  Mundus  hic,  quo  nihil  neque  maius  neque  ornatius 
rerum  natura  genuit,  animus  contemplator  admiratorque 
mundi,  pars  eius  magnificentissima,  propria  nobis  et  perpetua 
ct  tamdiu  nobiscum  mansura  sunt,  quamdiu  ipsi  manebimus. 

5  Alacrcs  itaque  et  erecti,  quocumque  res  tulerit,  intrepido 
gradu  propcremus.    Emetiamur  quascumquc  terras :   nullum 

inveniri  exilium   intra  mundum  potest  ;    nihil  enim  quod 

intra  mundum  est  alienum  homini  est.     Vndecumque  ex 

aequo  ad  coelum  erigitur   acies,  paribus  intervallis  omnia 

divina  ab  omnibus   humanis   distant.     Proinde   dum  oculi  6 

mei  ab  illo  spectaculo,  cuius  insatiabiles  sunt,  non  abdu- 

cantur,    dum    mihi    solem    lunamque    intueri    liceat,    dum 

ceteris  inhaerere  sideribus,  dum  ortus  eorum  occasusque  et 

intervalla  et  causas  investigare  vel  ocius  meandi  vel  tardius, 

dum   spectare    tot    per   noctem    stellas   micantes,   et    alias 

immobiles,  alias  non  in  magnum  spatium  exeuntes  sed  intra 

suum  se  circumagentes  vestigium,  quasdam  subito  erum- 

pentes,    quasdam    igne    fuso    praestringentes    aciem,    quasi 

decidant,  vel  longo  tractu  cum  luce  multa  praetervolantes, 

dum  cum  his  sim  et  coelestibus,  qua  homini  fas  est,  inmiscear, 

dum  animum  ad  cognatarum  rerum  conspectum  tendentem 

in    sublimi   semper   habeam  :     quantum    refert    mea,    quid 

calcem  ?  / 

Seneca,  ad  Helviam  matrem,  ch.  viii.       /  / 


G 

66.    Rome 

(a) 

QVIS  timet  aut  timuit  gelida  Praeneste  ruinam 
aut  positis  nemorosa  inter  iuga  Volsiniis  aut 
simplicibus  Gabiis  aut  proni  Tiburis  arce? 
nos  urbem  colimus  tenui  tibicine  fultam 
magna  parte  sui  ;   nam  sic  labentibus  obstat 
vilicus,  et  veteris  rimae  cum  texit  hiatum, 
securos  pendente  iubet  dormire  ruina. 
vivendum  est  illic  ubi  nulla  incendia,  nulli 
nocte  metus.    iam  poscit  aquam,  iam  frivola  transfert 
Vcalegon,  tabulata  tibi  iam  tertia  fumant  : 

tu  nescis  ;   nam  si  gradibus  trepidatur  ab  imis, 

ultimus  ardebit  quem  tegula  sola  tuetur 

a  pluvia,  molles  ubi  reddunt  ova  columbae. 

lectus  erat  Codro  Procula  minor,  urceoli  sex 

ornamentum  abaci  nec  non  et  parvulus  infra 

cantharus,  et  recubans  sub  eodem  marmore  Chiro 

iamque  vetus  graecos  servabat  cista  libellos, 

et  divina  opici  rodebant  carmina  mures. 

nil  habuit  Codrus,  quis  enim  negat  ?   et  tamen  illud 

perdidit  infelix  totum  nihil.    ultimus  autem 

aerumnae  est  cumulus,  quod  nudum  et  frusta  rogantem 

nemo  cibo,  nemo  hospitio  tectoque  iuvabit. 

si  magna  Asturici  cecidit  domus,  horrida  mater, 

pullati  proceres,  differt  vadimonia  praetor. 

tum  gemimus  casus  urbis,  tunc  odimus  ignem. 

ardet  adhuc,  et  iam  accurrit  qui  marmora  donet, 

conferat  inpensas  ;   hic  nuda  et  candida  signa, 

hic  aliquid  praeclarum  Euphranoris  et  Polycliti, 

haec  Asianorum  vetera  ornamenta  deorum, 

hic  libros  dabit  et  forulos  mediamque  Minervam, 

hic  modium  argenti.    meliora  ac  plura  reponit 

Persicus  orborum  lautissimus  et  merito  iam 

suspectus  tamquam  ipse  suas  incenderit  aedes. 

si  potes  avelli  circensibus,  optima  Sorae 

aut  Fabrateriae  domus  aut  Frusinone  paratur, 

quanti  nunc  tenebras  unum  conducis  in  annum. 

hortulus  hic  puteusque  brevis  ncc  reste  movendus 

in  tenuis  plantas  facili  diffunditur  haustu. 

vive  bidentis  amans  et  culti  vilicus  horti, 

unde  epulum  possis  centum  dare  Pythagoreis. 

est  aliquid,  quocumquc  loco,  quocumque  reccssu 

unius  sese  dominum  fecisse  lacertae. 

Juvcnal,  III,  vv.  190-230. 


(i69) 
(*) 

CVR  saepe  sicci  parva  rura  Nomenti 
laremque  villae  sordidum  petam,  quaeris? 
nec  cogitandi,  Sparse,  nec  quiescendi 
in  urbe  locus  est  pauperi.    negant  vitam 
ludi  magistri  mane,  nocte  pistores, 
aerariorum  marculi  die  toto  ; 
hinc  otiosus  sordidam  quatit  mensam 
Neroniana  nummularius  massa, 
illinc  palucis  malleator  Hispanae 
tritum  nitenti  fuste  verberat  saxum  ; 
nec  turba  cessat  entheata  Bellonae, 
nec  fasciato  naufragus  loquax  trunco, 
a  matre  doctus  nec  rogare  Iudaeus, 
nec  sulphuratae  lippus  institor  mercis. 
numerare  pigri  damna  quis  potest  somni? 
dicet  quot  aera  verberent  manus  urbis, 
cum  secta  Colcho  Luna  vapulat  rhombo. 
tu,  Sparse,  nescis  ista  nec  potes  scire, 
Petilianis  delicatus  in  regnis, 
cui  plana  summos  despicit  domus  montis, 
et  rus  in  urbe  est  vinitorque  Romanus 
— nec  in  Falerno  colle  maior  autumnus — 
intraque  limen  latus  essedo  cursus, 
et  in  profundo  somnus  et  quies  nullis 
offensa  linguis,  nec  dies  nisi  admissus. 
nos  transeuntis  risus  excitat  turbae, 
et  ad  cubile  est  Roma.    taedio  fessis 
dormire  quotiens  libuit,  imus  ad  villam. 


Martial,  XII.  57. 


(iyo) 
6j.    Italy 

w 

PAENE  insularum,  Sirmio,  insularumque 
ocelle,  quascumque  in  liquentibus  stagnis 
marique  vasto  fert  uterque  Neptunus  ; 
quam  te  libenter  quamque  laetus  inviso, 
vix  mi  ipse  credens  Thuniam  atque  Bithunos 
liquisse  campos  et  videre  te  in  tuto. 
o  quid  solutis  est  beatius  curis? 
cum  mens  onus  reponit,  ac  peregrino 
labore  fessi  venimus  larem  ad  nostrum, 
desideratoque  acquiescimus  lecto. 
hoc  est  quod  unum  est  pro  laboribus  tantis. 
salve  o  venusta  Sirmio  atque  hero  gaude  ; 
gaudete  vosque  o  Lydiae  lacus  undae  ; 
ridete  quidquid  est  domi  cachinnorum. 


Catullus,  XXXI. 


(*) 

3  6  /"NVINTVS.  Sed  ventum  in  insulam  est.  Hac  vero  nihil 
V^  est  amoenius.  Etenim  hoc  quasi  rostro  finditur  Fibrenus 
et  divisus  aequaliter  in  duas  partes  latera  haec  adluit  rapi- 
deque  dilapsus  cito  in  unum  confluit  et  tantum  conplectitur, 
quod  satis  sit  modicae  palaestrae,  loci ;  quo  effecto,  tam- 
quam  id  habuerit  operis  ac  muneris,  ut  hanc  nobis  efficeret 
sedem  ad  disputandum,  statim  praecipitat  in  Lirem  et,  quasi 
in  familiam  patriciam  vcncrit,  amittit  nomen  obscurius 
Liremque  multo  gelidiorcm  facit  ;  nec  enim  ullum  hoc 
frigidius  flumen  attigi,  cum  ad  multa  accesserim,  ut  vix 
pede  temptare  id  possim,  quod  in  Phaedro  Platonis  facit 
7  Socratcs.  Marcvs.  Est  vero  ita  ;  sed  tamen  huic  amoeni- 
tati,  quem  ex  Quinto  saepe  audio,  Thyamis  Epirotes  tuus 

ille  nihil,  opinor,  concesserit.  Qv.  Est  ita  ut  dicis  ;  cave 
enim  putes  Attici  nostri  Amaltheo  platanisque  illis  quic- 
quam  esse  praeclarius.  Sed,  si  videtur,  considamus  hic  in 
umbra  atque  ad  eam  partem  sermonis,  ex  qua  egressi 
sumus,  revertamur. 

Cicero,  De  leg.  II.  3.  6,  7. 

W 

NE  perconteris  fundus  meus,  optime  Quincti, 
arvo  pascat  erum  an  bacis  opulentet  olivae, 
pomisne  an  pratis  an  amicta  vitibus  ulmo, 
scribetur  tibi  forma  loquaciter  et  situs  agri. 
continui  montes,  ni  dissocientur  opaca 
valle,  sed  ut  veniens  dextrum  latus  aspiciat  Sol, 
laevum  discedens  curru  fugiente  vaporet. 
temperiem  laudes.    quid  si  rubicunda  benigni 
corna  vepres  et  pruna  ferant  ?   si  quercus  et  ilex 
multa  frugc  pecus  multa  dominum  iuvet  umbra? 
dicas  adductum  propius  frondere  Tarentum. 
fons  etiam  rivo  dare  nomen  idoneus,  ut  nec 
frigidior  Thracam  nec  purior  ambiat  Hebrus, 
infirmo  capiti  fluit  utilis,  utilis  alvo. 
hae  latebrae  dulces,  etiam,  si  credis,  amoenae, 
incolumem  tibi  me  praestant  Septembribus  horis. 

Horace,  Epist.  I.  xvi,  vv.  1-16. 
(d) 

C.  PLINIVS  ROMANO  SVO  S. 

VIDISTINE  aliquando  Clitumnum  fontem?    Si  nondum  8  1 
(et  puto  nondum  ;   alioqui  narrasses  mihi),  vide,  qucm 
ego    (paenitet    tarditatis)    proxime    vidi.      Modicus    collis  2 
adsurgit    antiqua    cupresso    nemorosus    et    opacus.      Hunc 

subter  exit  fons  et  exprimitur  pluribus  venis  sed  imparibus, 
eluctatusque  quem  facit  gurgitem,  lato  gremio  patescit  purus 
et  vitreus,  ut  numerare  iactas  stipes  et  relucentis  calculos 

3  possis.  Inde  non  loci  devexitate,  sed  ipsa  sui  copia  et  quasi 
pondere  impellitur.  Fons  adhuc  et  iam  amplissimum  flumen 
atque  etiam  navium  patiens,  quas  obvias  quoque  et  contrario 
nisu  in  diversa  tendentes  transmittit  et  perfert,  adeo  validus 
ut  illa  qua  properat  ipse,  quamquam  per  solum  planum, 
remis    non    adiuvetur,    idem    aegerrime    remis    contisque 

4  superetur  adversus.  Iucundum  utrumque  per  iocum 
ludumque  fluitantibus,  ut  flexerint  cursum,  laborem  otio, 
otium  labore  variare.  Ripae  fraxino  multa,  multa  populo 
vestiuntur,  quas  perspicuus  amnis  velut  mersas  viridi  imagine 
adnumerat.     Rigor  aquae  certaverit  nivibus,  nec  color  cedit. 

5  Adiacet  templum  priscum  et  religiosum  :  stat  Clitumnus 
ipse  amictus  ornatusque  praetexta  :  praesens  numen  atque 
etiam  fatidicum  indicant  sortes.  Sparsa  sunt  circa  sacella 
complura  totidemque  dii.  Sua  cuique  veneratio,  suum 
nomen,  quibusdam  vero  etiam  fontes.  Nam  praeter  illum 
quasi   parentem   ceterorum   sunt   minores   capite   discreti  ; 

6  sed  flumini  miscentur,  quod  ponte  transmittitur.  Is  terminus 
sacri  profanique.  In  superiore  parte  navigare  tantum,  infra 
etiam  natare  concessum.  Balineum  Hispellates,  quibus  illum 
locum  divus  Augustus  dono  dedit,  publice  praebent,  praebent 
et    hospitium.      Nec   desunt    villae,  quae  secutae    fluminis 

-  amoenitatem  margini  insistunt.  In  summa,  nihil  erit  ex 
quo  non  capias  voluptatem.  Nam  studebis  quoque;  leges 
multa  multorum  omnibus  columnis,  omnibus  parietibus  in- 
scripta,  quibus  fons  ille  deusque  celebratur.  Plura  laudabis, 
nonnulla  ridebis  ;  quamquam  tu  vero,  quae  tua  humanitas, 
nulla  ridebis.    Valc. 

Pliny,  Lettersj  VIII.  8. 


T 

68.    Municipium  and  colonia 

ifi) 

V  es  e  municipio  antiquissimo  Tusculano,  ex  quo  sunt  8  19 


plurimae  familiae  consulares,  in  quibus  est  etiam 
Iuventia — tot  ex  reliquis  municipiis  omnibus  non  sunt — hic 
est  e  praefectura  Atinati  non  tam  prisca,  non  tam  honorata, 
non  tam  suburbana.  Quantum  interesse  vis  ad  rationem 
petendi?  Primum  utrum  magis  favere  putas  Atinatis  an 
Tusculanos  suis  ?  Alteri — scire  enim  hoc  propter  vicinitatem 
facile  possum — cum  huius  ornatissimi  atque  optimi  viri, 
Cn.  Saturnini,  patrem  aedilem,  cum  praetorem  viderunt, 
quod  primus  ille  non  modo  in  eam  familiam  sed  etiam  in 
praefecturam  illam  sellam  curulem  attulisset,  mirandum 
in  modum  laetati  sunt  ;  alteros — credo,  quia  refertum  est 
municipium  consularibus,  nam  malivolos  non  esse  certo 
scio — numquam  intellexi  vehementius  suoium  honore  laetari. 
Habemus  hoc  nos,  habent  nostra  municipia.  Quid  ego  de  20 
me,  de  fratre  meo  loquar  ?  quorum  honoribus  agri  ipsi  prope 
dicam  montesque  faverunt.  Num  quando  vides  Tuscu- 
lanum  aliquem  de  M.  Catone  illo  in  omni  virtute  principe, 
num  de  Ti.  Coruncanio  municipe  suo,  num  de  tot  Fulviis 
gloriari?  Verbumnemo  facit.  Atin  quemcumqueArpinatem 
incideris,  etiam  si  nolis,  erit  tamen  tibi  fortasse  etiam  de 
nobis  aliquid,  sed  certe  de  C.  Mario  audiendum.  Primum 
igitur  hic  habuit  studia  suorum  ardentia,  tu  tanta  quanta  in 
hominibus  iam  saturatis  honoribus  esse  potuerunt.  Deinde  21 
tui  municipes  sunt  illi  quidem  splendidissimi  homines,  sed 
tamen  pauci,  si  quidem  cum  Atinatibus  conferantur  ;  huius 
praefectura  plena  virorum  fortissimoium,  sic  ut  nulla  tota 
Italia  frequentior  dici  possit  ;  quam  quidem  nunc  multi- 
tudinem   videtis,   iudices,   in   squalore   et   luctu   supplicem 

vobis.     Hi  tot  equites   Romani,   tot   tribuni   aerarii — nam 
plebem  a  iudicio  dimisimus,  quae  cuncta  comitiis  adfuit — 
quid  roboris,  quid  dignitatis  huius  petitioni  attulerunt  ?   Non 
modo  enim  tribum  Teretinam,  de  qua  dicam  alio  loco,  sed 
dignitatem,  sed  oculorum  coniectum,  sed  solidam  et  robu- 
stam  et  adsiduam  frequentiam  praebuerunt.    Nam  municipia 
9  22  coniunctione  etiam  vicinitatis  vehementer  moventur.  Omnia 
quae  dico  de  Plancio  dico  expertus  in  nobis  ;    sumus  enim 
finitimi  Atinatibus.    Laudanda  est  vel  etiam  amanda  vicinitas 
retinens  veterem  illum  ofTici  morem,  non  infuscata  mali- 
volentia,   non   adsueta   mendaciis,   non   fucosa,  non   fallax, 
non  erudita  artificio  simulationis  vel  suburbano  vel  etiam 
urbano.    Nemo  Arpinas  non  Plancio  studuit,  nemo  Soranus, 
nemo   Casinas,  nemo  Aquinas.      Tractus  ille   celeberrimus 
Venafranus,  Allifanus,  tota  denique  ea  nostra  ita  aspera  et 
montuosa  et  fidelis  et  simplex  et  fautrix  suorum  regio  se 
huius  honore  ornari,  se  augeri  dignitate  arbitrabatur,  isdem- 
que   nunc   ex   municipiis   adsunt    equites    Romani   publice 
cum  legatione  et  testimonio,  nec  minore  nunc  sunt  sollici- 
tudine  quam  tum  erant  studio.     Etenim  est  gravius  spoliari 
23  fortunis  quam  non  augeri  dignitate.    Ergo  ut  alia  in  te  erant 
inlustriora,  Laterensis,  quae  tibi  maiores  tui  reliquerant,  sic 
te  Plancius  hoc  non  solum  municipi  verum  etiam  vicinitatis 
genere  vincebat  ;    nisi  forte  te  Labicana  aut  Gabina  aut 
Bovillana  vicinitas  adiuvabat,  quibus  e  municipiis  vix    iam 
qui  carnem  Latinis  petant  reperiuntur. 

Cicero,  Pro  Plancio,  8.  19-9.  23. 

(*) 

OCOLONIA,  quae  cupis  ponte  ludere  longo, 
et  salire  paratum  habes,  sed  vereris  inepta 
crura  ponticuli  acsuleis  stantis  in  redivivis, 
ne  supinus  eat  cavaque  in  palude  recumbat 


(175) 

sic  tibi  bonus  ex  tua  pons  libidine  fiat, 

in  quo  vel  Salisubsali  sacra  suscipiantur  : 

munus  hoc  mihi  maximi  da,  Colonia,  risus. 

quendam  municipem  meum  de  tuo  volo  ponte 

ire  praecipitem  in  lutum  per  caputque  pedesque, 

verum  totius  ut  lacus  putidaeque  paludis 

lividissima  maximeque  est  profunda  vorago. 

insulsissimus  est  homo,  nec  sapit  pueri  instar 

bimuli  tremula  patris  dormientis  in  ulna. 

quoi  cum  sit  viridissimo  nupta  flore  puella 

et  puella  tenellulo  delicatior  haedo, 

asservanda  nigerrimis  diligentius  uvis, 

ludere  hanc  sinit  ut  lubet,  nec  pili  facit  uni, 

nec  se  sublevat  ex  sua  parte,  sed  velut  alnus 

in  fossa  Liguri  iacet  suppernata  securi, 

tantundem  omnia  sentiens  quam  si  nulla  sit  usquam. 

talis  iste  meus  stupor  nil  videt,  nihil  audit, 

ipse  qui  sit,  utrum  sit  an  non  sit,  id  quoque  nescit. 

nunc  eum  volo  de  tuo  ponte  mittere  pronum, 

si  pote  stolidum  repente  excitare  veternum  ; 

et  supinum  animum  in  gravi  derelinquere  caeno, 

ferream  ut  soleam  tenaci  in  voragine  mula. 

Catullus,XVII. 

69.     Villa 

(*) 

VILLA  in  colle  imo  sita  prospicit  quasi  ex  summo  :  ita  14 
leniter  et  sensim  clivo  fallente  consurgit  ut,  cum 
ascendere  te  non  putes,  sentias  ascendisse.  A  tergo  Appen- 
ninum,  sed  longius  habet  :  accipit  ab  hoc  auras  quamlibet 
sereno  et  placido  die,  non  tamen  acres  et  immodicas,  sed 
spatio  ipso  lassas  et  infractas.  Magna  sui  parte  meridiem  15 
spectat  aestivumque  solem  ab  hora  sexta,  hibernum  aliquanto 

maturius,   quasi   invitat   in   porticum   latam   et   pro   modo 
longam.     Multa   in   hac   membra,  atrium  etiam   ex   more 

16  veterum.  Ante  porticum  xystus  concisus  in  plurimas  species 
distinctusque  buxo  ;  demissus  inde  pronusque  pulvinus,  cui 
bestiarum     effigies     invicem     adversas     buxus     inscripsit  : 

17  acanthus  in  plano  mollis  et  paene  dixerim  liquidus.  Ambit 
hunc  ambulatio  pressis  varieque  tonsis  viridibus  inclusa  : 
ab  his  gestatio  in  modum  circi,  quae  buxum  multiformem 
humilesque  et  retentas  manu  arbusculas  circumit.  Omnia 
maceria  muniuntur  :  hanc  gradata  buxus  operit  et  subtrahit. 

18  Pratum  inde  non  minus  natura  quam  superiora  illa  arte 
visendum  :     campi   deinde   porro   multaque   alia    prata    et 

19  arbusta.  A  capite  porticus  triclinium  excurrit  :  valvis 
xystum  desinentem  et  protinus  pratum  multumque  ruris 
videt,  fenestris  hac  latus  xysti  et  quod  prosilit  villae,  hac 

20  adiacentis  hippodromi  nemus  comasque  prospectat.  Contra 
mediam  fere  porticum  diaeta  paulum  recedit,  cingit  areolam, 
quae  quattuor  platanis  mumbratur.  Inter  has  marmoreo 
labro  aqua   exundat   circumiectasque   platanos   et   subiecta 

21  platanis  leni  aspergine  fovet.  Est  in  hac  diaeta  dormitorium 
cubiculum,  quod  diem  clamorem  sonum  excludit,  iunctaque 
ei  cotidiana  amicorumque  cenatio ;  areolam  illam,  porticum 

22  aliam  eademque  omnia  quae  porticus  aspicit.  Est  et  aliud 
cubiculum  a  proxima  platano  viride  et  umbrosum,  marmore 
excultum  podio  tenus,  nec  cedit  gratiae  marmoris  ramos 

23  insidentesque  ramis  aves  imitata  pictura  :  fonticulus  in  hoc, 
in  fonte  crater  ;  circa  sipunculi  plures  miscent  iucundissi- 
mum  murmur.  In  cornu  porticus  amplissimum  cubi- 
culum  triclinio  occurrit  ;  aliis  fenestris  xystum,  aliis  dispicit 
pratum,  sed  ante  piscinam,  quae  fenestris  servit  ac  subiacet, 

24  strepitu  visuque  iucundam.  Nam  ex  edito  desiliens  aqua 
suscepta  marmore  albescit.  Idem  cubiculum  hieme  tepidis- 
simum,  quia  plurimo  sole  perfunditur. 

Pliny,  Letters,  V.  6,  §§  14-24. 

<*) 

QVID  primum  mediumve  canam,  quo  fine  quiescam  ? 
auratasne  trabes  an  Mauros  undique  postis 
an  picturata  lucentia  marmora  vena 
mirer,  an  emissas  per  cuncta  cubilia  Nymphas? 
huc  oculis,  huc  mente  trahor.    venerabile  dicam 
lucorum  senium?    te,  quae  vada  fluminis  infra 
ccrnis,  an  ad  silvas  quae  respicis,  aula,  tacentis, 
qua  tibi  tuta  quies  ofTensaque  turbine  nullo 
nox  silet  et  nigros  invitant  murmura  somnos? 
an  quae  graminea  suscepta  crepidine  fumant 
balnea  et  impositum  rivis  algentibus  ignem? 
quaque  vaporiferis  iunctus  fornacibus  amnis 
ridet  anhelantis  vicino  flumine  Nymphas? 
vidi  artes  veterumque  manus  variisque  metalla 
viva  modis.    labor  est  auri  memorare  figuras 
aut  ebur  aut  dignas  digitis  contingere  gemmas ; 
quicquid  et  argento  primum  vel  in  aere  minori 
lusit  et  enormis  manus  expertura  colossos. 

Scilicet  hic  illi  meditantur  pondera  mores  ; 
hic  premitur  fecunda  quies  virtusque  serena 
fronte  gravis  sanusque  nitor  luxuque  carentes 
deliciae,  quas  ipse  suis  digressus  Athenis 
mallet  deserto  senior  Gargettius  horto  ; 
haec  per  et  Aegaeas  hiemes  Hyadumque  nivosum 
sidus  et  Oleniis  dignum  petiisse  sub  astris, 
si  Maleae  credenda  ratis  Siculosque  per  aestus 
sit  via  :   cur  oculis  sordet  vicina  voluptas? 
hic  tua  Tiburtes  Faunos  chelys  et  iuvat  ipsum 
Alciden  dictumque  lyra  maiore  Catillum  ; 
seu  tibi  Pindaricis  animus  contendere  plectris, 
sive  chelyn  tollas  heroa  ad  robora,  sive 

2364  .  N 

llventem  satiram  nigra  rubigine  vibres, 
seu  tua  non  alia  splendescat  epistola  cura. 
digne  Midae  Croesique  bonis  et  Perside  gaza, 
macte  bonis  animi  !    cuius  stagnantia  rura 
debuit  et  flavis  Hermus  transcurrere  ripis 
et  limo  splendente  Tagus.    sic  docta  frequentes 
otia,  sic  omni  detectus  pectora  nube 
finem  Nestoreae  precor  egrediare  senectae. 

Statius,  Silvae,  I.  3,  vv.  34-51  ;    90-110. 

70.    The  Bath 

5  TV/fAGNA  ergo  me  voluptas  subiit  contemplantem  mores 
1V1  Scipionis  ac  nostros  :  in  hoc  angulo  ille  Carthaginis 
horror,  cui  Roma  debet  quod  tantum  semel  capta  est, 
abluebat  corpus  laboribus  rusticis  fessum.  Exercebat  enim 
opere  se  terramque,  ut  mos  fuit  priscis,  ipse  subigebat.  Sub 
hoc  ille  tecto  tam  sordido  stetit.  Hoc  illum  pavimentum 
tam  vile  sustinuit  :   at  nunc  quis  est,  qui  sic  lavari  sustineat? 

6  Pauper  sibi  videtur  ac  sordidus,  nisi  parietes  magnis  et 
pretiosis  orbibus  refulserunt,  nisi  Alexandrina  marmora 
Numidicis  crustis  distincta  sunt,  nisi  illis  undique  operosa 
et  in  picturae  modum  variata  circumlitio  praetexitur,  nisi 
vitro  absconditur  camera,  nisi  Thasius  lapis,  quondam 
rarum  in  aliquo  spectaculum  templo,  piscinas  nostras  circum- 
dedit,   in   quas  multa  sudatione  corpora   exsaniata   demit- 

7  timus,  nisi  aquam  argentea  epitonia  fuderunt.  Et  adhuc 
plebeias  fistulas  loquor  :  quid,  cum  ad  balnea  libertinorum 
pervenero?  Quantum  statuarum,  quantum  columnarum  est 
nihil  sustinentium,  sed  in  ornamentum  positarum  inpensae 
causa  !  Quantum  aquarum  per  gradus  cum  fragore  laben- 
tium  !    Eo  deliciarum  pervenimus,  ut  nisi  gemmas  calcare 

8  nolimus.    In  hoc  balneo  Scipionis  minimae  sunt  rimae  magis 

quam  fencstrac  muro  lapideo  exsectae,  ut  sine  iniuria  muni- 

menti  lumen  admitterent  :   at  nunc  blattaria  vocant  balnea, 

si  qua   non   ita  aptata  sunt  ut  totius  diei  solem  fenestris 

amplissimis  recipiant,  nisi  et  lavantur  simul  et  colorantur, 

nisi  ex  solio  agros  et  maria  prospiciunt.     Itaque  quae  con- 

cursum  et  admirationem  habuerant,  cum  dedicarentur,  in 

antiquorum  numerum  reiciuntur,  cum  aliquid  novi  luxuria 

commenta  est,  quo  ipsa  se  obrueret.    At  olim  et  pauca  erant.9 

balnea  nec  ullo  cultu   exornata.     Cur  enim  ornaretur  res 

quadiantaria  et  in  usum,  non  oblectamentum  reperta?    Non 

subfundebatur  aqua  nec  recens  semper  velut  ex  calido  fonte 

currebat,   nec   referre  credebant  in  quam  perlucida  sordes 

deponerent.     Sed,  di  boni,  quam  iuvat  illa  balnea  intrare  10 

obscura  et  gregali  tectorio  inducta,  quae  scires  Catonem  tibi 

aedilem  aut   Fabium   Maximum  aut  ex  Corneliis  aliquem 

manu  sua  temperasse?    Nam  hoc  quoque  nobilissimi  aediles 

fungebantur  officio  intrandi  ea  loca  quae  populum  recepta- 

bant,  exigendique  munditias  et  utilem  ac  salubrem  tempera- 

turam,  non  hanc  quae  nuper  inventa  est  similis  incendio, 

adeo  quidem  ut  convictum  in  aliquo  scelere  servum  vivum 

lavari  oporteat.     Nihil  mihi  videtur  iam  interesse,   ardeat 

balneum  an  caleat. 

Seneca,  Epistles,  86,  §§  5-10. 

71.    Tbeatres 

w 

CVM  forum  constitutumfuerit,  tum  deorum  immortalium  3 
diebus  festis  ludorum  spectationibus  eligendus  est 
locus  theatro  quam  saluberrimus,  uti  in  primo  libro  de 
salubritatibus  in  moenium  conlocationibus  est  scriptum. 
Per  ludos  enim  cum  coniugibus  et  liberis  persedentes  delecta- 
tionibus  detinentur,  et  corpora  propter  voluptatem  inmota 

n  2 

patcntes  habent  venas,  in  quas  insidunt  aurarum  flatus ; 
qui,  si  a  regionibus  palustribus  aut  aliis  regionibus  vitiosis 
advenient,  nocentes  spiritus  corporibus  infundent.     Itaque 

2  si  cuiiosius  eligetur  locus  theatro,  vitabuntur  vitia.  Etiam- 
que  providendum  est  ne  impetus  habeat  a  meridie.  Sol 
enim  cum  implet  eius  rotunditatem,  aer  conclusus  curva- 
tura  neque  habens  potestatem  vagandi  versando  confervescit 
et  candens  adurit  excoquitque  et  inminuit  e  corporibus 
umores.      Ideo   maxime    vitandae  sunt    his    rebus    vitiosae 

3  regiones  et  eligendae  salubres.  Fundamentorum  autem,  si 
in  montibus  fuerint,  facilior  erit  ratio,  sed  si  necessitas 
coegerit  in  plano  aut  palustri  loco  ea  constitui,  solidationes 
substructionesque  ita  erunt  faciendae,  quamadmodum  de 
fundationibus  aedium  sacrarum  in  tertio  libro  est  scriptum. 
Insuper  fundamenta  lapideis  et  marmoreis  copiis  gradationes 

4  ab  substructione  fieri  debent.  Praecinctiones  ad  altitudines 
theatrorum  pro  rata  parte  faciendae  videntur,  neque  altiores 
quam  quanta  praecinctionis  itineris  sit  latitudo.  Si  enim 
excelsiores  fuerint,  repellent  et  eicient  e  superiore  parte 
vocem  nec  patientur  in  sedibus  suis  quae  sunt  supra 
praecinctiones,  verborum  casus  certa  significatione  ad  aures 
pervenire.  Et  ad  summam  ita  est  gubernandum  uti  linea 
cum  ad  imum  gradum  et  ad  summum  extenta  fuerit,  omnia 
cacumina  graduum  angulosque  tangat.     Ita  vox  non  inpe- 

5  dietur.  Aditus  complures  et  spatiosos  oportet  disponere, 
nec  coniunctos  superiores  inferioribus  sed  ex  omnibus  locis 
perpetuos  et  directos  sine  inversuris  faciendos,  uti  cum 
populus  dimittatur  de  spectaculis,  ne  comprimatur,  sed 
habeat  ex  omnibus  locis  exitus  separatos  sine  inpeditione. 
Etiam  diligenter  est  animadvertendum  ne  sit  locus  surdus, 
sed  ut  in  eo  vox  quam  clarissime  vagari  possit.  Hoc  vero 
fieri  ita  poterit,  si  locus  electus  fuerit  ubi  non  inpediatur 

6  resonantia.      Vox  autem  est  spiritus  fluens    aeris,  e  tactu 

sensibilis  auditu.  Ea  movetur  circulorum  rotundationibus 
infinitis,  uti  si  in  stantem  aquam  lapide  inmisso  nascantur 
innumerabiles  undarum  circuli  crescentes,  a  centro  quam 
latissime  possint  evagantes,  nisi  angustia  loci  interpellaverit 
aut  aliqua  offensio  quae  non  patitur  designationes  earum 
undarum  ad  exitus  pervenirc.  Itaque  cum  interpellentur 
offensionibus,  primae  redundantes  insequentium  disturbant 

designationes. 

Vitruvius,  V.  3,  §§  1-6. 

(*) 

CCVRIO,  qui  bello  civili  in  Caesaiianis  partibus  obiit,  116 
.  funebri  patris  munere,  cum  opibus  apparatuque  non 
posset  superare  Scaurum — unde  enim  illi  vitricus  Sulla, 
et  Metella  mater  proscriptionum  sectrix?  unde  M.  Scaurus 
pater,  totiens  princeps  civitatis,  et  Mariani  sodalitii  rapina- 
rum  provincialium  sinus?  cum  iam  ne  ipse  quidem  Scaurus 
sibi  par  esse  posset,  quando  hoc  certe  incendii  illius  prae- 
mium  habuit,  convectis  ex  orbe  terrarum  rebus,  ut  nemo 
postea  par  esset  insaniae  illi — ingenio  ergo  utendum  fuit  117 
Curioni  et  aliquid  excogitandum  fuit.  Operae  pretium  est 
scire  quid  invenerit,  et  gaudere  moribus  nostris,  ac  verso 
modo  nos  vocare  maiores.  Theatra  duo  iuxta  fecit  amplissima 
e  ligno,  cardinum  singulorum  versatili  suspensa  libramento, 
in  quibus  utrisque  antemeridiano  ludorum  spectaculo  edito 
inter  sese  aversis,  ne  invicem  obstreperent  scaenae  :  repente 
circumactis  ut  contra  starent,  et  cornibus  in  se  coeunti- 
bus  faciebat  amphitheatrum,  gladiatorumque  proelia  edebat, 
ipsum  magis  auctoratum  populum  Rom.  circumferens. 
Quid  enim  miretur  quisque  in  hoc  primum?  inventorem,  n8 
an  inventum?  artificem,  an  auctorem?  ausum  aliquem  hoc 
excogitare,  an  suscipere?  parere,  an  iubere?  Super  omnia 
erit    populi    furor,    sedere    ausi    tam    infida    instabilique 

sede.      En   hic  est  ille  terrarum   victor   et   totius  domitor 

orbis,   qui  gentes  et  regna    diribet,   iura    extcrnis    mittit, 

deorum    quacdam    immortalium    generi    humano    portio, 

in    machina    pendcns    et    ad    periculum    suum    plaudens. 

iKjQuae  vilitas  animarum  ista?    aut  quae  querela  de  Cannis? 

quantum  mali  potuit  accidere  ?    Hauriri  urbes  terrae  hiatibus 

publicus    mortalium    dolor    est.      Ecce   populus   Romanus 

universus  velut  duobus  navigiis  impositus,  binis  cardinibus 

sustinetur,    et    se    ipsum    depugnantem    spectat,    periturus 

momento  aliquo  luxatis  machinis.     Et  per  hoc  quaeritur  in 

tribuniciis   concionibus   gratia,  ut   pensiles   tribus   quatiat, 

in   Rostris   quid   non   ausurus   apud   eos,   quibus   hoc   per- 

suaserit?     Vera    namque    confitentibus    populus    Romanus 

funebri   munere  ad   tumulum  patris  eius  depugnavit  uni- 

versus.     Variavit   hanc   suam  magnificentiam  fessis   turba- 

tisque  cardinibus,  et  amphitheatri  forma  custodita,  novissimo 

die  duabus  per  medium  scaenis  athletas  edidit,  raptisque  e 

contrario  repente  pulpitis  eodem  die  victores  e  gladiatoribus 

suis  produxit.     Nec  fuit  rex  Curio  aut  gentium  imperator, 

non  opibus  insignis,  ut  qui  nihil  in  censu  habuerit  praeter 

discordiam  principum. 

Pliny,  Nat.  Hist.  XXXVI,  ch.  8. 

72.    Books  and  Libraries 

w 

SVFFENVS  iste,  Vare,  quem  probe  nosti, 
homo  est  venustus  et  dicax  et  urbanus, 
idemquc  longe  plurimos  facit  ucrsus. 
puto  cssc  cgo  illi  milia  aut  deccm  aut  plura 
perscripta,  nec  sic  ut  fit  in  palimpscsto 
relata  :    cartae  regiae,  novi  libri, 
novi  umbilici,  lora  rubra,  mcmbrana 

derecta  plumbo,  et  pumice  omnia  aequata. 

haec  cum  legas  tu,  bellus  ille  et  urbanus 

Suffenus  unus  caprimulgus  aut  fossor 

rursus  videtur  :    tantum  abhorret  ac  mutat. 

hoc  quid  putemus  esse?   qui  modo  scurra 

aut  siquid  hac  re  tersius  videbatur, 

idem  infaceto  est  infacetior  rure, 

simul  poemata  attigit,  neque  idem  umquam 

aeque  est  beatus  ac  poema  cum  scribit  : 

tam  gaudet  in  se  tamque  se  ipse  miratur. 

nimirum  idem  omnes  fallimur,  neque  est  quisquam 

quem  non  in  aliqua  re  videre  Suffenum 

possis.    suus  cuique  attributus  est  error  : 

sed  non  videmus  manticae  quod  in  tergo  est. 


Catullus,  Carm.  XXII. 


(*) 

REGES  Attalici  magnis  philologiae  dulcedinibus  inducti  4 
cum  egregiam  bybliothecam  Pergami  ad  communem 
delectationem  instituissent,  tunc  item  Ptolomaeus  infinito 
zelo  cupiditatisque  incitatus  studio  non  minoribus  industriis 
ad  eundem  modum  contenderat  Alexandriae  comparare. 
Cum  autem  summa  diligentia  perfecisset,  non  putavit  id 
satis  esse  nisi  propagationibus  inseminando  curaret  augen- 
dam.  Itaque  Musis  et  Apollini  ludos  dedicavit,  et  quem- 
admodum  athletarum  sic  communium  scriptorum  victoribus 
praemia  et  honores  constituit.  His  ita  institutis  cum  ludi  5 
adessent,  iudices  litterati  qui  ea  probarent  erant  legendi. 
Rex  cum  iam  sex  civitatis  lectos  habuisset  nec  tam  cito 
septumum  idoneum  inveniret,  retulit  ad  eos  qui  supra 
bybliothecam  fuerunt  et  quaesiit  si  quem  novissent  ad  id 
expeditum.  Tunc  ei  dixerunt  esse  quendam  Aristophanen, 
qui  summo  studio  summaque  diligentia  cotidie  omnes  libros 

cx  ordinc  pcrlcgcrct.  Itaque  conventu  ludorum  cum 
sccretae  sedes  iudicibus  esscnt  distributae,  cum  ceteris 
Aristophanes  citatus  quemadmodum  fucrat  locus  ei  desig- 

6  natus  sedit.  Primo  poetarum  ordine  ad  certationem  inducto 
cum  recitarentur  scripta,  populus  cunctus  significando 
monebat  iudices  quod  probarent.  Itaque  cum  ab  singulis 
sententiae  sunt  rogatae,  sex  una  dixerunt  et  quem  maxime 
animadverterunt  multitudini  placuisse,  ei  primum  praemium, 
insequenti  secundum  tribuerunt.  Aristophanes  vero  cum 
ab  eo  sententia  rogaretur,  eum  primum  renuntiari  iussit  qui 

7  minime    populo   placuisset.      Cum    autem   rex  et   universi 

vehementer  indignarentur,  surrexit  et  rogando  impetravit 

ut  paterentur  se  dicere.     Itaque  silentio  facto  docuit  unum 

ex  his  eum  esse  poetam,  ceteros  aliena  recitavisse ;  oportere 

autem  iudicantes  non  furta  sed  scripta  probarc.    Admirante 

populo  et  regc  dubitante,  frctus  memoria  e  certis  armariis 

infinita   volumina   eduxit   et   ea   cum   recitatis   conferendo 

coegit  ipsos  furatos  de  se  confiteri.     Itaquc  rcx  iussit  cum 

his  agi  furti  condemnatosque  cum  ignominia  dimisit,  Aristo- 

phanen  vero  amplissimis  muneribus  ornavit  et  supra  byblio- 

thecam  constituit. 

Vitruvius,  VII.  i,  §§  4-7. 

73.    Recitation 
C.  PLINIVS  SOSIO  SENECIONI  SVO  S. 

1  1\  ^AGNVM  proventum  poetarum  annus  hic  attulit. 
1V1  Toto  mensc  Aprili  nullus  fere  dics  quo  non  recitarct 
aliquis.  Iuvat  me  quod  vigcnt  studia,  profcrunt  se  ingenia 
hominum  et  ostentant,  tamctsi  ad  audicndum  pigre  coitur. 

2  Plerique  in  stationibus  sedcnt .  tcmnusque  audiendi  fabulis 
conterunt  ac  subinde  sibi  nuntiari  iubent  an  iam  recitator 
intraverit,  an  dixerit  praefationem,  an  ex  magna  partc 
evolverit    Jibrum  :     tunc    dcmum,    ac    tunc    quoque    lcnte 

cunctanterque  veniunt  ;    nec  tamen   permanent,  sed  antc 
finem  recedunt,  alii  dissimulanter  ct  furtim,  alii  simpliciter 
ct  libcrc.     At  Hcrculc  mcmoria  parcntum  Claudium  Caesa-  3 
rem  ferunt,  cum  in  palatio  spatiarctur  audissctque  clamorem, 
causam  requisisse,  cumquc  dictum  csset  recitare  Nonianum, 
subitum  recitanti  inopinatumque  vcnissc.    Nunc  otiosissimus  4 
quisque  multo  ante  rogatus  et  idcntidem  admonitus  aut  non 
vcnit  aut,  si  venit,  queritur  se  diem,  quia  non  perdiderit, 
perdidisse.      Sed  tanto    magis   laudandi  probandique   sunt  5 
quos   a  scribendi  recitandique  studio  haec   auditorum  vel 
desidia  vel  superbia  non  retardat.     Equidem  prope  nemini 
defui.     Erant  sane  plerique  amici  :     neque   enim  est   fere 
quisquam  qui  studia,  ut  non  simul  et  nos  amet.     His  ex  6 
causis  longius  quam  destinaveram  tempus  in  urbe  consumpsi. 
Possum  iam  repetere  secessum  et  scribere  aliquid  quod  non 
recitem,    ne    videar,    quorum    recitationibus    adfui,    non 
auditor  fuisse  sed  creditor.     Nam  ut  in  ceteris  rebus  ita  in 
audiendi  officio  perit  gratia,  si  reposcatur.    Vale. 

Pliny,  Lctters,  I.  13. 

74.    '  Spectactnla  ' 
(a) 

M.  CICERO  S.  D.  M.  MARIO 

SI  te  dolor  aliqui  corporis  aut  infirmitas  valetudinis  tuae  I.  1 
tenuit  quo  minus  ad  ludos  venires,  fortunae  magis  tribuo 
quam  sapientiae  tuae  ;  sin  haec,  quae  ceteri  mirantur,  con- 
tcmnenda  duxisti  et,  cum  per  valetudinem  posses,  venire 
tamen  noluisti,  utrumque  laetor,  et  sine  dolore  corporis  te 
fuisse  et  animo  valuisse,  cum  ea,  quae  sine  causa  mirantur  alii, 
neglexeris,  modo  ut  tibi  constiterit  fructus  oti  tui;  quo  qui- 
dem  tibi  perfrui  mirifice  licuit,  cum  esses  in  ista  amoenitate 

paene  solus  relictus.  Neque  tamen  dubito  quin  tu  in  illo 
cubiculo  tuo,  ex  quo  tibi  Stabianum  perforasti  et  pate- 
fecisti  sinum,  per  eos  dies  matutina  tempora  lectiunculis 
consumpseris,  cum  illi  interea,  qui  te  istic  reliquerunt, 
spectarent  communis  mimos  semisomni.  Reliquas  vero 
partis  diei  tu  consumebas  iis  delectationibus,  quas  tibi  ipse 
ad  arbitrium  tuum  compararas  ;    nobis  autem  erant  ea  per- 

2  petienda,  quae  Sp.  Maecius  probavisset.  Omnino,  si  quaeris, 
ludi  apparatissimi,  sed  non  tui  stomachi  ;  coniecturam  enim 
facio  de  meo.  Nam  primum  honoris  causa  in  scaenam 
redierant  ii,  quos  ego  honoris  causa  de  scaena  decessisse 
arbitrabar.  Deliciae  vero  tuae,  noster  Aesopus,  eius  modi 
fuit  ut  ei  desinere  per  omnis  homines  liceret.  Is  iurare 
cum  coepisset,  vox  eum  defecit  in  illo  loco  :  '  Si  sciens 
fallo.'  Quid  tibi  ego  alia  narrem?  nosti  enim  reliquos 
ludos  ;  qui  ne  id  quidem  leporis  habuerunt,  quod  solent 
mediocres  ludi.  Apparatus  enim  spectatio  tollebat  omnem 
hilaritatem,  quo  quidem  apparatu  non  dubito  quin  animo 
aequissimo  carueris.  Quid  enim  delectationis  habent  ses- 
centi  muli  in  '  Clytaemestra  '  aut  in  *  Equo  Troiano  ' 
creterrarum  tria  milia  aut  armatura  vaiia  peditatus  et  equi- 
tatus    in    aliqua    pugna?     quae    popularem    admirationem 

3  habuerunt,  delectationem  tibi  nullam  attulissent.  Quod  si 
tu  per  eos  dies  operam  dedisti  Protogeni  tuo,  dum  modo 
is  tibi  quidvis  potius  quam  orationes  meas  legerit,  ne  tu 
haud  paulo  plus  quam  quisquam  nostrum  delectationis 
habuisti.  Non  enim  te  puto  Graecos  aut  Oscos  ludos 
desiderasse,  praesertim  cum  Oscos  vel  in  senatu  vestro 
spectare  possis,  Graecos  ita  non  ames  ut  ne  ad  villam  quidem 
tuam  via  .Graeca  irc  soleas.  Nam  quid  ego  te  athletas 
putem  desiderare,  qui  gladiatores  contempseris?  in  quibus 
ipse  Pompeius  confitetur  se  et  operam  et  oleum  perdidisse. 
Reliquae  sunt  venationes  binae  per  dies  quinque,  magnificae, 
nemo  ncgat  ;   sed  quac  potest  homini  esse  polito  delectatio, 

cum  aut  homo  imbecillus  a  valentissima  bestia  laniatur  aut 

praeclara  bestia  venabulo  transverberatur?     Quae  tamen,  si 

videnda  sunt,  saepe  vidisti  ;   neque  nos,  qui  haec  spectamus, 

quicquam  novi  vidimus.     Extremus  elephantorum  dies  fuit. 

In  quo  admiratio  magna  vulgi  atque  turbae,  delectatio  nulla 

exstitit  ;    quin  etiam    misericordia    quaedam    consecutaest 

atque  opinio  eius  modi,  esse  quandam  illi  beluae  cum  genere 

humano  societatem. 

Cicero,  ad  Familiares,  VII.  i,  §  i. 

(*) 

SPECTACVLORVM  plurima  et  varia  genera  edidit':  II 
iuvenales,  circenses,  scaenicos  ludos.  gladiatorium  munus. 
Iuvenalibus  senes  quoque  consulares  anusque  matronas 
recepit  ad  lusum.  Circensibus  loca  equiti  secreta  a  ceteris 
tribuit  commisitque  etiam  camelorum  quadrigas.  Ludis  2 
quos  pro  aeternitate  imperii  susceptos  appellari  maximos 
voluit,  ex  utroque  ordine  et  sexu  plerique  ludicras  partes 
sustinuerunt  ;  notissinius  eques  Romanus  elephanto  super- 
sidens  per  catadromum  decucurrit  ;  inducta  Afrani  togata, 
quae  Incendium  inscribitur,  concessumque  ut  scaenici 
ardentis  domus  supellectilem  diriperent  ac  sibi  haberent  ; 
sparsa  et  populo  missilia  omnium  rerum  per  omnes  dies  : 
singula  cotidie  milia  avium  cuiusc^ue  generis,  multiplex  penus, 
tesserae  frumentariae,  vestis,  aurum,  argentum,  gemmae, 
margantae,  tabulae  pictae,  mancipia,  mmenta  atque  etiam 
mansuetae  ferae,  novissime  naves,  insulae,  agri.  Hos  ludos  12 
spectavit  e  proscaeni  fastigio.  Munere  quod  in  amphi- 
theatro  ligneo  regione  Martii  campi  intra  anni  spatium 
fabricato  dedit,  neminem  occidit,  ne  noxiorum  quidem. 
Exhibuit  autem  ad  ferrum  etiam  quadringentos  senatores 
sescentosque  equites  Romanos  et  quosdam  fortunae  atque 
existimationis  integrae,  ex  isdem  ordinibus  confectores 
quoque  ferarum  et  varia  harenae  ministeria.     Exhibuit  et 

u- 


naumachiam  marina  aqua  innantibus  beluis  ;  item  pyirichas 
quflsdam  e  numero  epheDorum,  quibus  post  editam  operam 
diplomata  civitatis  Romanae  singulis  optulit./ 

3  lnstituit  et  quinquennale  certamen  primus  omnium 
Romac  moie  Graeco  triplcx,  musicum  gymnicum  equestre, 
quod  appcllavit  Neronia  ;  dedicatisque  thermis  atque 
gymnasio  senatui  quoque  et  equiti  oleum  praebuit.  Magi- 
stros  toto  certamini  praeposuit  consulares  sorte,  scde  prae- 
torum.  Deinde  in  orchestram  senatumque  descendit  et 
orationis  quidem  carminisque  Latini  coronam,  de  qua 
honestissimus  quisque  contenderat,  ipsorum  consensu  con- 
cessam  sibi  recepit,  citharae  autem  a  iudicibus  ad  se  delatam 

4  adoravit  ferrique  ad  Augusti  statuam  iussit.  Gymnico,  quod 
in  Saeptis  edcbat,  inter  buthysiae  apparatum  barbam 
primam  posuit  conditamque  in  auream  pyxidem  et  pretio- 
sissimis  margaritis  adornatam  Capitolio  consecravit.  Ad 
athletarum  spectaculum  invitavit  ct  virgines  Vestales,  quia 
Olympiae  quoque  Cereris  sacerdotibus  spectare  conceditui. 

Non  immerito  inter  spectacula  ab  eo  edita  et  Tiridatis  in 
urbem  introitum  retulerim.  Quem  Armeniac  regem,  magnis 
pollicitationibus  sollicitatum,  cum  destinato  per  edictum  die 
ostensurus  populo  propter  nubilum  distulisset,  produxit  quo 
opportunissime  potuit,  dispositis  circa  fori  templa  armatis 
cohortibus,  curuli  residens  apud  rostra  triumphantis  habitu 
inter  signa  militaria  atque  vexilla ;  et  primo  per  devexum 
pulpitum  subeuntem  admisit  ad  genua  adlevatumque  dextra 
exosculatus  cst,  dein  prccanti  tiara  deducta  diadema  inpo- 
suit,  verba  supplicis  intcrpretata  praetorio  viro  multitudini 
pronuntiantc  ;  pcrductum  inde  in  theatrum  ac  rursus 
supplicantem  iuxta  sc  latere  dextro  conlocavit.  Ob  quac 
imperator  consalutatus,  laurca  in  Capitolium  lata,  Ianum 
geminum  clausit,  tam  nullo  quam  residuo  bello. 

Suetonius,  Nero,  ch.  Il-ll. 

75«    An  advocate^s  life 

w 

C.  PLINIVS  MINICIO  FVNDANO  SVO  S. 

MIRVM    est   quam   singulis   diebus   in   urbe   ratio   aut  i 
constet  aut  constare  videatur,  pluribus  iunctisque  non 
constet.     Nam  si  quem  interroges :    '  Hodie  quid  egisti?'2 
respondeat :  '  Officio  togae  virilis  interfui,  sponsalia  aut  nuptias 
frequentavi,   ille   me   ad  signandum   testamentum,   ille    in 
advocationem,  ille  in  consilium  rogavit.'  Haec  quo  die  feceris  3 
necessaria,  eadem,  si  cotidie  fecisse  te  reputes,  inania  viden- 
tur,  multo  magis  cum  secesseris.  Tunc  enim  subit  recordatio  : 
*  Quot  dies  quam  frigidis  rebus  absumpsi  !  '     Quod  evenit  4 
mihi,  postquam  in  Laurentino  meo  aut  lego  aliquid  aut 
scribo  aut  etiam  corpori  vaco,  cuius  fulturis  animus  sustine- 
tur.      Nihil  audio  quod    audisse,    nihil    dico    quod    dixisse  5 
paeniteat  :    nemo  apud  me  quemquam  sinistris  sermonibus 
carpit,  neminem  ipse  reprehendo,  nisi  tamen  me,  cum  parum 
commode  scribo  ;    nulla  spe,  nullo  timore  sollicitor,  nullis 
rumoribus  inquietor  :   mecum  tantum  et  cum  libellis  loquor. 
O  rectam  sinceramque  vitam,  o  dulce  otium  honestumque  6 
ac  paene  omni  negotio  pulchrius  !     O  mare,  o  litus,  verum 
secretumque  ij.ovaeloi;  quam  multa  invenitis,  quam  multa 
dictatis  !     Proinde  tu  quoque  strepitum  istum  inanemque  7 
discursum   et   multum   ineptos  labores,   ut   primum   fuerit 
occasio,  relinque  teque  studiis  vel  otio  trade.     Satius  est  8 
enim,   ut   Atilius   noster   eruditissime   simul  et   facetissime 
dixit,  otiosum  esse  quam  nihil  agere.    Vale. 

Pliny,  Letters,  I.  9 

C.  PLINIVS  FVSCO  SVO  S. 

1  /^VVAERIS  quemadmodum  in  Tuscis  diem  aestate  dispo- 
V^  nam.  Evigilo  cum  libuit,  plerumque  circa  horam 
primam,  saepe  ante,  tardius  raro  :   clausae  fenestrae  manent. 

2  Mire  enim  silentio  et  tenebris  ab  iis  quae  avocant  abductus, 
et  liber  et  mihi  relictus,  non  oculos  animo  sed  animum  oculis 
sequor,  qui  eadem  quae  mens  vident,  quotiens  non  vident 
alia.  Cogito,  si  quid  in  manibus,  cogito  ad  verbum  scribenti 
emendantique  similis,  nunc  pauciora  nunc  plura,  ut  vel 
difficile  vel  facile  componi  tenerive  potuerunt.  Notarium 
voco  et  die  admisso  quae  formaveram  dicto  :   abit  rursusque 

3  revocatur  rursusque  dimittitur.  Vbi  hora  quarta  vel  quinta 
(neque  enim  certum  dimensumque  tempus),  ut  dies  suasit, 
in  xystum  me  vel  cryptoporticum  confero,  reliqua  meditor 
et  dicto.  Vehiculum  ascendo.  Ibi  quoque  idem  quod 
ambulans  aut  iacens.  Durat  intentio  mutatione  ipsa  refecta  : 
paulum  redormio,  dein  ambulo,  mox  orationem  Graecam 
Latinamve  clare  et  intente,  non  tam  vocis  causa  quam 
stomachi   lego  :     pariter  tamen    et    illa  firmatur.      Iterum 

4  ambulo,  ungor,  exerceor,  lavor.  Cenanti  mihi,  si  cum  uxore 
vel  paucis,  liber  legitur  :  post  cenam  comoedus  aut  lyiistes  : 
mox  cum  meis  ambulo,  quorum  in  numero  sunt  eruditi.  Ita 
variis  sermonibus  vespera  extenditur,  et  quamquam  longis- 

5  simus  dies  cito  conditur.  Non  numquam  ex  hoc  ordine 
aliqua  mutantur.  Nam  si  diu  iacui  vel  ambulavi,  post 
somnum  demum  lectionemque  non  vehiculo  sed,  quod 
brevius,  quia  velocius,  equo  gestor.  Interveniunt  amici  ex 
proximis  oppidis  partemque  diei  ad  se  trahunt  interdumque 

6  lasso  mihi  opportuna  interpellatione  subveniunt.  Venor 
aliquando,    sed    non    cine    pugillaribus,    ut,    quamvis    nihil 

ceperim,  non  nihil  referam.  Datur  et  colonis,  ut  videtur 
ipsis,  non  satis  temporis,  quorum  mihi  agrestes  querellae 
litteras  nostras  et  haec  urbana  opera  commendant.    Vale. 

Pliny,  Letters,  IX.  36. 

76.    The  Teacher 

SVMAT  igitur  ante  omnia  parentis  erga  discipulos  suos  4 
animum  ac  succedere  se  in  eorum  locum,  a  quibus  sibi 
liberi  tradantur,  existimet.  Ipse  nec  habeat  vitia  nec  ferat.  5 
Non  austeritas  eius  tristis,  non  dissoluta  sit  comitas,  ne  inde 
odium,  hinc  contemptus  oriatur.     Plurimus  ei  de  honesto 
ac  bono  sermo  sit  ;    nam  quo  saepius  monuerit,  hoc  rarius 
castigabit,    minime    iracundus,    nec    tamen    eorum    quae 
emendanda  erunt  dissimulator,  simplex  in  docendo,  patiens 
laboris,  adsiduus  potius  quam  inmodicus.    Interrogantibus  6 
libenter  respondeat,  non  interrogantes  percontetur  ultro.   In 
laudandis  discipulorum  dictionibus  nec  malignus  nec  effusus, 
quia   res   altera   taedium   laboris,   altera   securitatem   parit. 
In  emendando  quae  corrigenda   erunt   non   acerbus   mini-  7 
meque  contumeliosus  ;    nam  id  quidem  multos  a  proposito 
studendi  fugat,  quod  quidam  sic  obiurgant,  quasi  oderint. 
Ipse  aliquid,  immo  multa  cotidie  dicat,  quae  secum  audi-  8 
tores  referant.     Licet  enim  satis  exemplorum  ad  imitandum 
ex   lectione   suppeditet,   tamen   viva   illa,   ut   dicitur,   vox 
alit   plenius  praecipueque  praeceptoris,   quem   discipuli,  si 
modo  recte  sunt  instituti,  et  amant  et  verentur.    Vix  autem 
dici  potest,  quanto  libentius  imitemur  eos  quibus  favemus. 

Minime  vero  permittenda  pueris,  ut  fit  apud  plerosque,  9 
adsurgendi  exultandique  in  laudando  licentia  :    quin  etiam 
iuvenum  modicum  esse,  cum  audient,  testimonium  debet. 
Ita  fiet  ut  ex  iudicio  praeceptoris  discipulus  pendeat  atque 
id  se   dixisse  recte,   quod   ab   eo   probabitur,   credat.     illa  10 
vero   vitiosissima,    quae   iam    humanitas    vocatur,    invicem 

qualiacumque  laudandi  cum  cst  indccora  et  theatralis  et 
severe  institutis  scholis  aliena,  tum  studiorum  perniciosis- 
sima  hostis  :  supervacua  enim  videntur  cura  ac  labor,  parata 
ii  quidquid  effuderint  laude.  Vultum  igitur  praeceptoris 
intueri  tam  qui  audiunt  debent  quam  ipse  qui  dicit  :  ita 
enim  probanda  atque  inprobanda  discernet,  si  stilo  facultas 

12  continget,  auditione  iudicium.  At  nunc  proni  atque  succincti 
ad  omnem  clausulam  non  exsurgunt  modo,  verum  etiam 
excurrunt  et  cum  indecora  exsultatione  conclamant.  Id 
mutuum  est  et  ibi  declamationis  fortuna.  Hinc  tumor  et 
vana  de  se  persuasio  usque  adeo,  ut  illo  condiscipulorum 
tumultu  inflati,  si  parum  a  praeceptore  laudentur,  ipsi  dc 

13  illo  male  sentiant.     Sed  se  quoque  praeceptores  intente  ac 

modeste    audiri    velint  :     non    enim    iudicio    discipuloium 

dicere  debet  magister,  sed  discipulus  magistri.    Quin,  si  fieri 

potest,  intendendus  animus  in  hoc  quoque,  ut  pcrspiciat 

quae  quisque  et  quo  modo  laudet,  et  placere,  quae  bene 

dicet,  non  suo  magis  quam  eorum  nomine  delectetur,  qui 

recte  iudicabunt. 

Quintilian,  Inst.  Or.  II.  2,  §§  4-13. 

jj.    Tbe  Steward 

HAEC  erunt  vilici  officia.  Disciplina  bona  utatur.  Feriae 
serventur.  Alieno  manum  abstineat,  sua  servet  dili- 
genter.  Litibus  familia  supersedeat :  siquis  quid  deliquerit, 
pro  noxa  bono  modo  vindicet.  Familiae  male  ne  sit,  ne 
algeat,  ne  esuiiat  :  opere  bene  exerceat,  facilius  malo  et 
alieno  prohibebit.  Vilicus  si  nolet  male  facere,  non  faciet. 
Si  passus  erit,  dominus  inpune  ne  sinat  esse.  Pro  beneficio 
gratiam  referat,  ut  aliis  recte  facere  libeat.  Vilicus  ne  sit 
ambulator,  sobrius  siet  semper,  ad  cenam  nequo  eat. 
Familiam  exerceat,  consideret,  quae  dominus  imperaverit 
fiant.     Ne  plus  censeat  sapere  se  quam  dominum.     Amicos 

domini,  eos  habeat  sibi  amicos.     Cui  iussus  siet,  auscultet. 

Rem  divinam  nisi  Conpitalibus  in  conpito  aut  in  foco  ne 

faciat.      Iniussu    domini  credat    nemini  :     quod    dominus 

crediderit,  exigat.     Satui  semen,  cibaria,  far,  vinum,  oleum 

mutuum  dederit  nemini.  Duas  aut  tres  familias  habeat,  unde 

utenda  roget  et  quibus  det,  praeterea  nemini.     Rationem 

cum    domino    crebro    putet.      Operarium,    mercennarium,  4 

politorem  diutius  eundem  ne  habeat  die.     Nequid  emisse 

velit  insciente  domino,  neu  quid  dominum  celavisse  velit. 

Parasitum  nequem  habeat.  Haruspicem,  augurem,  hariolum, 

Chaldaeum  nequem  consuluisse  velit.    Segetem  ne  defrudet  : 

nam  id  infelix  est.     Opus  rusticum  omne  curet  uti   sciat 

facere,  et  id  faciat  saepe,  dum  ne  lassus  fiat  :    si  fecerit,  5 

scibit   in   mente  familiae   quid  sit,   et   illi  animo  aequiore 

facient.     Si  hoc  faciet,  minus  libebit  ambulare  et  valebit 

rectius  et   dormibit  libentius.     Primus    cubitu  surgat,  po- 

stremus  cubitum  eat.     Prius  villam  videat  clausa  uti  siet, 

et   uti   suo   quisque   loco   cubet   et   uti   iumenta   pabulum 

habeant. 

Cato,  De  agricultura,  V,  §§  1-5. 

78.    Investments 

(a) 
Lesbonicvs     Stasimvs     Philto 

ST.  Philto,  te  volo. 

Ph.  si  quid  vis,  Stasime.    St.  huc  concede  aliquantum. 

Ph.  licet. 
St.  arcano  tibi  ego  hoc  dico,  ne  ille  ex  te  sciat 
neve  alius  quisquam.    Ph.   crede  audacter  quidlubet. 
St.   per  deos  atque  homines  dico,  ne  tu  illunc  agium 
tuom  siris  umquam  fieri  neque  gnati  tui. 
ei  rei  argumenta  dicam.    Ph.   audire  edepol  lubet. 
St.   primum  omnium  oiim  terra  quom  proscinditur, 
2364  o 

in  quincto  quoque  sulco  moriuntur  boves. 

Ph.    apage  !    St.  Accheruntis  ostium  in  nostrost  agro. 

tum  vinum  priu'  quam  coctumst  pendet  putidum. 

Le.   consuadet  homini,  credo.    etsi  scelestus  est, 

at  mi  infidelis  non  est.    St.   audi  cetera. 

postid,  frumenti  quom  alibi  messis  maxumast, 

tribu'  tantis  illi  minu'  reddit  quam  opseveris. 

Ph.   em  istic  oportet  opseri  mores  malos, 

si  in  opserendo  possint  interfieri. 

St.   neque  umquam  quisquamst  quoius  illic  ager  fuit 

quin  pessume  ei  res  vorterit  :   quoium  fuit, 

alii  exsulatum  abierunt,  alii  emortui, 

alii  se  suspendere.    em  nunc  hic  quoius  est 

ut  ad  incitas  redactust  !    Ph.  apage  a  me  istum  agrum  ! 

St.   magis  '  apage  '  dicas,  si  omnia  a  me  audiveris. 

nam  fulguritae  sunt  alternae  arbores  ; 

sues  moriuntur  angina  acerrume  ; 

oves  scabrae  sunt,  tam  glabrae,  em,  quam  haecst  manus. 

tum  autem  Surorum,  genu'  quod  patientissumumst 

hominum,  nemo  exstat  qui  ibi  sex  menses  vixerit  . 

ita  cuncti  solstitiali  morbo  decidunt. 

Ph.   credo  ego  istuc,  Stasime,  ita  esse  ;   sed  Campans  genus 

multo  Surorum  iam  antidit  patientia. 

sed  istest  ager  profecto,  ut  te  audivi  loqui, 

malos  in  quem  omnis  publicc  mitti  decet, 

sicut  fortunatorum  memorant  insulas, 

quo  cuncti  qui  aetatem  egerint  caste  suam 

conveniant  ;   contra  istoc  detrudi  maleficos 

aequom  videtur,  qui  quidem  istius  sit  modi, 

St.    hospitium  est  calamitatis  :    quid  verbis  opust? 

quamvis  malam  rem  quacras,  illi  reperias. 

Ph.  at  tu  herclc  et  illi  ct  alibi.    St.  cave  sis  dixeris 

mc  tibi  dixisse  hoc.    Ph.  dixisti  arcano  satis. 

St.  quin  hicquidem  cupit  illum  ab  se  abalienarier, 
si  qucm  reperire  possit  quoii  os  sublinat. 
Ph.    mcu'    quidcm    hercle    numquam    fiet.      St.    si   sapies 

quidem. 
lepide  hercle  de  agro  ego  hunc  senem  deterrui  ; 
nam  qui  vivamus  nihil  est,  si  illum  amiserit. 

Plautus,  TrinutrimuSj  Act  II,  sc.  4,  vv.  116-161. 
(*) 

C.  PLINIVS  CALVISIO  RVFO  SVO  S. 

ADSVMO  te  in  consilium  rei  familiaris,  ut  soleo.    Praedia  III.  19 
agris  meis  vicina  atque  etiam  inserta  venalia  sunt.     In 
his    me    multa    sollicitant,    aliqua    nec    minora    deterrent. 
Sollicitat  primum  ipsa  pulchritudo  iungendi,  deinde  quod  2 
non  minus  utile  quam  voluptuosum  posse  utraque  eadem 
opera,   eodem  viatico  invisere,  sub  eodem  procuratore  ac 
paene  isdem  actoribus  habere,.unam  villam  colere  et  ornare, 
alteram  tantum  tueri.     Inest  huic  computationi  sumptu?  3 
supellectilis,    sumptus    atriensium,    topiariorum,    fabrorum 
atque  etiam  venatorii  instrumenti  ;    quae  plurimum  refert 
unum  in  locum  conferas  an  in  diversa  dispergas.     Contia  4 
vereor  ne  sit  incautum  rem  tam  magnam  isdem  tempestatibus, 
isdem    casibus    subdere  :     tutius    videtur    incerta    fortunae 
possessionum   varietatibus  experiri.     Habet  etiam  multum 
iucunditatis  soli  caelique  mutatio  ipsaque  illa  peregrinatio 
inter  sua.     Iam,  quod  deliberationis  nostrae  caput  est,  agri  5 
sunt  fertiles  pingues  aquosi,  constant  campis  vineis  silvis, 
quae  materiam  et  ex  ea  reditum  sicut  modicum  ita  statum 
praestant.      Sed   haec    felicitas  terrae    inbecillis    cultoribus  6 
fatigatur.     Nam  possessor  prioi    saepius  vendidit  pignora, 
et    dum    reliqua    colonorum    minuit    ad    tempus,    vires    in 
posterum     exhausit,     quarum     defectione     rursus     reliqua 

o  2 

7  creverunt.  Sunt  ergo  instruendi  eo  pluris  quod  frugi 
mancipiis  :  nam  nec  ipse  usquam  vinctos  habeo  nec  ibi 
quisquam.  Superest  ut  scias  quanti  vidcantur  posse  cmi  ; 
sestertio  tricies,  non  quia  non  aliquando  quinquagies  fuerint, 
verum  et  hac  paenuria  colonorum  et  communi  temporis 
iniquitate  ut  reditus  agrorum  sic  etiam  pretium  retro  abiit. 

8  Quaeris  an  hoc  ipsum  tricies  facile  colligere  possimus?  Sum 
quidem  prope  totus  in  praediis,  aliquid  tamen  fenero,  nec 
molestum  erit  mutuari ;    accipiam  a  socru,  cuius  arca  non 

9  secus  ac  mea  utor.  Proinde  hoc  te  non  moveat,  si  cetera 
non  refragantur,  quac  veiim  quam  diligentissime  examines. 
Nam  cum  in  omnibus  rebus  tum  in  disponendis  facultatibus 
plurimum  tibi  et  usus  et  providentiae  superest.    Vale. 

Pliny,  Letters,  III.  19. 

H 

79.    Britain 

W 

jj  /^ETERVM  Britanniam  qui  mortales  initio  coluerint, 
^1  indigenae  an  advecti,  ut  inter  barbaros  parum  com- 
pertum.     Habitus  corporum  varii  atque  ex  eo  argumenta. 

2  Namque  rutilae  Caledoniam  habitantium  comae,  magni  artus 
Germanicam  originem  adseverant  ;  Silurum  colorati  vultus, 
torti  plerumque  crines  et  posita  contra  Hispania  Hiberos 
veteres  traiecisse  easque  sedes  occupasse  fidem  faciunt  ; 
proximi  Gallis  et  similes  sunt,  seu  durante  originis  vi,  seu 
procurrentibus    in    diversa    terris    positio    caeli    corporibus 

3  habitum    dedit.      In    universum    tamen    aestimanti  Gallos 

4  vicinam  insulam  occupasse  credibile  est.  Eorum  sacra 
dcprchendas,  superstitionum  persuasiones  :  sermo  haud 
multum  diversus,  in  deposccndis  periculis  eadem  audacia  et, 

ubi  advenere,  in  detrectandis  eadem  formido.  Plus  tamen  5 
ferociae  Britanni  praeferunt,  ut  quos  nondum  longa  pax 
emollierit.  Nam  Gallos  quoque  in  bellis  floruisse  accepimus  ; 
mox  segnitia  cum  otio  intravit,  amissa  virtute  pariter  ac 
libertate.  Quod  Britannorum  olim  victis  evenit  :  ceteri 
manent  quales  Galli  fuerunt. 

In  pedite  robur  ;   quaedam  nationes  et  curru  proeliantur.  12 
Honestior  auriga,  clientes  propugnant.    Olim  regibus  pare- 
bant,  nunc  per  principes  factionibus  et  studiis  distrahuntur.  2 
Nec  aliud  adversus  validissimas  gentis  pro  nobis  utilius  quam 
quod  in  commune  non  consulunt.     Rarus  duabus  tribusve 
civitatibus    ad    propulsandum    commune    periculum    con- 
ventus  :    ita  singuli  pugnant,  universi  vincuntur.    Caelum  3 
crebris   imbribus   ac   nebulis   foedum  ;     asperitas   frigorum 
abest.     Dierum  spatia  ultra  nostri  orbis  mensuram  ;    nox 
clara  et  extrema  Britanniae  parte  brevis,  ut  finem  atque 
initium  lucis  exiguo  discrimine  internoscas.     Quod  si  nubes  4 
non  officiant,  aspici  per  noctem  solis  fulgorem,  nec  occidere 
et  exsurgere,  sed  transire  adfirmant.      Scilicet  extrema  et 
plana  terrarum  humili  umbra  non  erigunt  tenebras,  infraque 
caelum  et  sidera  nox  cadit.     Solum  praeter  oleam  vitemque  5 
et    cetera    calidioribus    terris    oriri   sueta    patiens    frugum, 
fecundum  :    tarde  mitescunt,  cito  proveniunt  ;    eademque 
utriusque  rei  causa,  multus  umor  terrarum  caelique.     Fert  6 
Britannia    aurum    et    argentum    et    alia    metalla,    pretium 
victoriae.     Gignit   et  Oceanus   margarita,  sed  subfusca  ac 
liventia.    Quidam  artem  abesse  legentibus  arbitrantur  ;  nam  7 
in  rubro  mari  viva  ac  spirantia  saxis  avelli,  in  Britannia, 
prout  expulsa  sint,  colligi :   ego  facilius  crediderim  naturam 
margaritis  deesse  quam  nobis  avaritiam. 

Tacitus,  Agricola,  ch.  11,  12. 

I.  i  /^\PIMA  frugibus  atque  arboribus  insula,  et  alendis  apta 
V^pecoribus  ac  iumentis  ;  vineas  etiam  quibusdam  in 
locis  germinans  ;  sed  et  avium  ferax  terra  marique  generis 
diversi  ;  fluviis  quoque  multum  piscosis  ac  fontibus  praeclara 
copiosis,  et  quidem  praecipue  issicio  abundat  et  anguilla. 
Capiuntur  autem  saepissime  et  vituli  marini  et  delphines, 
nec  non  et  balenae  ;  exceptis  variorum  generibus  con- 
cyliorum  ;  in  quibus  sunt  et  musculae,  quibus  inclusam 
saepe  margaritam  omnis  quidem  coloris  optimam  inveniunt, 
id  est  et  rubicundi,  et  purpurei.  et  iacintini,  et  prasini,  sed 
maxime  candidi.  Sunt  et  cocleae  satis  superque  abundantes, 
quibus  tinctura  coccinei  coloris  conficitur,  cuius  rubor 
pulcherrimus  nullo  umquam  solis  ardore,  nulla  valet 
pluviarum  iniuria  pallescere  ;  sed  quo  vetustior,  eo  solet 
esse  venustior.  Habet  fontes  salinarum,  habet  et  fontes 
calidos,  et  ex  eis  fluvios  balnearum  calidarum  omni  aetati 
et  sexui  per  distincta  loca  iuxta  suum  cuique  modum 
accommodos.  Aqua  enim,  ut  sanctus  Basilius  dicit,  fervidam 
qualitatem  recipit,  cum  per  certa  quaedam  metalla  transcurrit, 
et  fit  non  solum  calida,  sed  et  ardens.  Quae  etiam  venis 
metallorum,  aeris,  ferri,  et  plumbi,  et  argenti,  fecunda, 
gignit  et  lapidem  gagatem  plurimum  optimumque  ;  est 
autem  nigrogemmeus,  et  ardens  igni  admotus,  incensus 
serpentes  fugat,  adtritu  calefactus  adplicita  detinet,  aeque  ut 
sucinum.  Erat  et  civitatibus  quondam  xx  et  viii  nobi- 
lissimis  insignita,  praeter  castella  innumera,  quae  et  ipsa 
muris,  tunibus,  portis,  ac  seris  erant  instructa  firmissimis. 

Bede,  Eccl.Hist.  I.  i. 

80.    Mediaeval  London 

INTER  nobiles  orbis  urbes,  quas  fama  celebrat,  civitas  2 
Londoniae,  regni  Anglorum  sedes,  una  est,  quae  famam 
sui  latius  diffundit,  opes  et  merces  longius  transmittit, 
caput  altius  extollit.  Felix  cst  aeris  salubritate,  Christiana 
religione,  firmitate  munitionum,  natura  situs,  honore  civium, 
pudicitia  matronali  ;  ludis  etiam  quam  iocunda,  et  nobilium 
est  fecunda  virorum  :    quae  singula  semotim  libct  inspicere. 

Habet  ab  oriente  arcem  palatinam,  maximam  et  fortissi-  5 
mam,  cuius  et  area  et  muri  a  fundamento  profundissimo 
exsurgunt,  caemento  cum  sanguine  animalium  temperato  : 
ab  occidente  duo  castella  munitissima,  muro  urbis  alto  et 
magno  duplatis  heptapylae  portis  intercontinuante,  turrito  ab 
aquilone  perintercapedines.  Similiterque  ab  austro  Londonia 
murata  et  turrita  fuit ;  sed  fluvius  maximus  et  piscosus, 
Thamesis,  mari  influor  efluoque,  qui  illac  allabitur,  moenia  illa 
tractu  temporis  abluit,  labefactavit,  deiecit.  Item  sursum  ab 
occidente  palatium  regium  eminet  super  fluvium  eundem, 
aedificium  incomparabile,  cum  antemurali  et  propugnaculis. 
duobus  millibus  ab  urbe,  suburbio  frequenti  continuante, 

Vndique  extra  domos  suburbanorum  horti  civium,  arbori-  6 
bus  consiti,  spatiosi  et  speciosi,  contigui  habentur.  Item 
a  Borea  sunt  agri,  pascuae,  et  pratorum  grata  planities, 
aquis  fluvialibus  interfluis  ;  ad  quas  molinorum  versatiles 
rotae  citantur  cum  murmure  iocoso.  Proxima  patet  ingens 
foresta,  saltus  nemorosi,  ferarum  latebrae,  cervorum,  dama- 
rum,  aprorum  et  taurorum  silvestrium. 

Praeterea  est  in  Londonia  supra  ripam  fluminis,  inter  vina  10 
in  navibus  et  cellis  vinariis  venalia,  publica  coquina.     Ibi 
quotidie  pro  tempore  est  invenire  cibaria,  fercula  assa,  pista, 
frixa,  elixa,  pisces,  pisciculos,  carnes  grossiores  pauperibus, 
delicatiores   divitibus,  venationum,  avium,  avicularum.     Si 


(  200  ) 

subito  veniant  ad  aliquem  civium  amici  fatigati  ex  itinere, 
nec  libeat  ieiunis  exspectare  ut  novi  cibi  emantur  et  co- 
quantur, 

'  Dent  famuli  manibus  lymphas,  panesque  canistris ' ; 

interim  ad  ripam  curritur,  ibi  praesto  sunt  omnia  de- 
siderabilia.  Quantalibet  militum  vel  peregrinorum  infinitas 
intrans  urbem,  qualibet  diei  vel  noctis  hora,  vel  ab  uibis 
exitura,  ne  vel  hi  nimium  ieiunent  vel  alii  impransi  exeant, 
illuc,  si  placet,  divertunt,  et  se  pro  modo  suo  singuli  reficiunt. 
Qui  se  curare  volunt  molliter,  accipenserem  vel  Afram  avem 
vel  attagenem  Ionicum  non  quaerant,  appositis  quae  ibi 
inveniuntur  deliciis.  Haec  equidem  publica  coquina  est, 
et  civitati  plurimum  expediens,  et  ad  civilitatem  pertinens. 
Hinc  est  quod  legitur  in  Gorgia  Platonis,  iuxta  medicinam 
esse  cocorum  officium,  simulacrum  et  adulationem  quaitae 
particulae  civilitatis. 

16  In  festis  tota  aestate  iuvenes  ludentes  exercentur  arcu, 
cursu,  saltu,  lucta,  iactu  lapidum,  amentatis  missilibus 
ultra  metam  expediendis,  parmis  duellionum.  Puellarum 
Cytherea    ducit    choros    usque    imminente    luna,    et    pede 

17  libero  pulsatur  tellus.  In  hieme  singulis  fere  festis  ante 
prandium  vel  apri  spumantes  pugnant  pro  capitibus,  et 
verres  fulmineis  accincti  dentibus  addendi  succidiae,  vcl 
pingues  tauri  cornipetae,  seu  ursi  immanes.  cum  obiectis 
depugnant  canibus.  Cum  est  congelata  palus  illa  magna, 
quae  moenia  urbis  aquilonalia  alluit,  exeunt  lusum  super 
glaciem  densae  iuvenum  turmae.  Hi  ex  cursu  motu  captato 
citatiore,  distantia  pedum  composita,  magnum  spatium 
latere  altero  practenso  pcrlabuntur  ;  alii  quasi  magnos 
lapides  molares  de  glacie  sibi  scdes  faciunt  ;  sessorem  unum 
trahunt  plurimi  praecurrentes,  manibus  se  tenentes.  In 
tanta  citatione  lubrici  motus  aliquando  pedibus  lapsi  cadunt 

omnes  proni.  Sunt  alii  super  glaciem  ludere  doctiores, 
singuli  pedibus  suis  aptantes  et  sub  talaribus  alligantes  ossa, 
tibias  scilicet  animalium,  et  palos  ferro  acuto  supposito 
tenentes  in  manibus  ;  quos  cum  aliquando  glaciei  illidunt, 
tanta  rapacitate  feruntur,  quanta  avis  volans  vel  pilum 
balistae.  Interdum  autem  magna  procul  distantia  ex  con- 
dicto  duo  aliqui  ita  ab  oppositis  veniunt  ;  concurritur, 
palos  erigunt,  se  invicem  percutiunt  ;  vel  alter  vel  ambo 
cadunt  non  sine  laesione  corporali  ;  cum  post  casum  etiam 
vi  motus  feruntur  ab  invicem  procul,  et  qua  parte  glacies 
caput  excipit,  totum  radit,  totum  decorticat.  Plerumque 
tibia  cadentis  vel  brachium,  si  super  illud  ceciderit,  ccn- 
fringitur  ;  sed  aetas  avida  gloriae,  iuventus  cupida  victoriae, 
ut  in  veris  praeliis  fortius  se  habeat,  ita  in  simulatis 
exercetur.  William  Fitzstephen,  Vita  S.  Tbomae,  Prol.  §§  2-17. 

81.    Greek  in  England 

\A 

COLETVS  ERASMO  RO.  S.  P.  D. 

QVOD  scribis  de  Novo  Testamento  intelligo.  Et  libri 
novae  editionis  tuae  hic  avide  emuntur  et  passim 
leguntur,  multis  probantibus  et  admirantibus  studia  tua  ; 
nonnullis  etiam  improbantibus  et  carpentibus  et  ea  dicentibus 
quae  in  epistola  Martini  Dorpii  ad  te  scripta  continentur. 
Sed  ii  sunt  theologi  illi  quos  tu  in  Moria  tua  et  aliis  locis 
non  minus  vere  quam  facete  describis  ;  a  quibus  laudari 
vituperium  est  et  vituperari  laus  est.  Ego  vero  ita  amo 
tua  studia  et  istam  tuam  novam  editionem  ita  amplector, 
ut  in  eadem  varie  afficiar.  Nam  nunc  dolor  me  tenet  quod 
non  didicerim  Graecum  sermonem,  sine  cuius  peritia  nihil 
sumus  ;  nunc  gaudeam  in  ista  luce  quam  tu  ex  sole  tui 
ingenii  emisisti. 

Quod  deploras  fortunam  tuam,  non  fortiter.     In  tanto 

negocio,  videlicet  in  declarandis  Scripturis,  non  poterit  tibi 

fortuna   deesse ;     modo   speres   in    Deo,   qui   te   in    primis 

adiuvabit,  stimulabitque  alios  ut  tc  in  sanctissimis  studiis 

adiuvent.      Quod  me  exclamas   foelicem,  demiror.      Si  de 

fortuna  loqueris,  ut  non  est  nulla  mea,  ita  non  est  ampla 

et  meis  sumptibus  vix  sufficiens.     Ego  me  beatum  putarem, 

si  vel  in  summa  egestate  millesimam  partem  tuae  doctrinae 

et  sapientiae  possiderem  ;    quam  tu  sine  opibus  comparasti, 

docens  doctrinam  singularem  alia  via  nescio  qua,  sed  tua  ista 

Erasmica.     Applicabo   me,  si  patieris,  et  adiungam   lateri 

tuo,   exhibeboque   me   tibi   discipulum   etiam   in   discendo 

Graece,  quanquam  iam  provectus  aetate  et  prope  senex  ; 

memor  Catonem  senem  Graecas  literas  didicisse,  agnoscens 

etiam  te,  qui  es  mecum  par  aetate  et  annis,  nunc  Hebraicis 

literis  te  dare.    Me,  ut  facis,  ama,  et  si  ad  nos  reversus  fueris, 

habebis  me  tibi  deditissimum. 

Colet. 

'     (b) 
ERASMVS  ROTERODAMVS  CANDIDIS 
LECTORIBVS  S.  D. 

IPSA  re  comperio  verum  esse  quod  olim  Graecorum 
proverbio  dictum  est,  evvot  aKaipos  ovher  ex^/;a?  ^toKJyipa. 
Video  passim  exoriri  mei  nominis  et  quam  ipse  velim  studio- 
siores,  qui  libros  mihi  asserunt  quos  aut  non  scripsi,  aut 
certe  non  in  hoc  scripsi  ut  ederentur.  Vetus  hic  mos 
studiosorum  hominum,  ut  omnes  animi  affectus  chartis  ceu 
fidis,  ut  ait  Flaccus,  sodalibus  committant.  Neque  protinus 
evulgari  velimus  quicquid  cum  amiculo  congerrone  vel 
stomachamur  vel  nugamur.  Ediderunt  epigrammata  a  me 
quidem  scripta  (non  inficior)  scd  non  in  hoc  scripta.  Ea, 
sicuti    coniicio,    famulus    suffuratus    typographis    vendidit. 

Alius  quispiam  ex  pauculis  paginis  iisque  depravatissime 
scriptis,  velut  ex  opere  edito,  dictu  mirum  quam  multa 
citet  et  inculcet  de  ratione  conscribendarum  epistolarum. 
Et  ut  de  caeteris  minutioribus  sileam,  nuper  hunc  irepl 
avvrd^m  libellum  mihi  veluti  postliminio  vindicarunt, 
primitus  nullius  aeditum  titulo. 

Quaerebat  Iohannes  Colctus,  theologus  inter  Anglos 
eximius,  novae  scholae  suae  novum  de  Constructione 
libellum,  qui  simul  et  compendio  pueris  commendaretur  et 
perspicuitate.  Eum  huius  iussu  scripserat  Gulielmus  Lilius, 
vir  utriusque  literaturae  haud  vulgariter  peiitus  et  mirus 
recte  instituendae  pubis  artifex.  Absolutum  ab  illo  mihi 
tradidit,  imo  obtrusit  emendandum  ;  quid  enim  facerem, 
cum  vir  ille  rogandi  finem  non  faceret,  tam  amicus  ut  nefas 
esse  ducerem  quicquam  negare  precanti,  tantae  vero 
authoritatis,  sic  de  me  meritus,  ut  suo  iure  quidvis  etiam 
imperare  posset  Erasmo?  Quoniam  autem  sic  emendaram 
ut  pleraque  mutarim  (nam  id  mihi  videbam  esse  facilius), 
nec  Lilius,  ut  est  nimia  quadam  modestia  praeditus,  passus 
est  librum  suo  vulgari  nomine,  nec  ego  iudicavi  mei  candoris 
esse  usurpare  mihi  in  quo  quicquam  esset  alienum.  Proinde 
magnopere  sum  interminatus,  cuiusvis  titulum  asscriberent, 
modo  ne  meum.  Itaque  recusante  utroque  libellus  avuvvfios 
prodiit,  Coleti  duntaxat  praefatiuncula  commendatus. 

Qucm  quidem  libellum  in  praesentia  nec  laudaturus  sum, 
ne  cui  videar  arrogantior,  nec  vituperaturus,  ne  parum 
candidus  hebear.  Verum  haec  praefari  visum  est,  ne  posthac 
quisquam  ut  meum  amplectatur  quod  ipse  praefatiuncula 
mihi  non  assero.  Plus  satis  erratorum  et  in  iis  quae  publi- 
cantur  a  nobis,  ut  nemo  alius  edat  quae  vel  non  scripsimus 
vel  non  emendavimus.    Bene  vale,  lector  amice. 

Basileae.  iii.  Calendas  Avgvsti.  m.d.xv. 

Erasmus. 

82.    Classical  Revival 

SED  quemadmodum  arbores,  dum  tenellae  sunt,  baccas  ac 
poma  fundunt,  pauca  quidem  sed  illa  grandia  robu- 
staque,  saepe  tamen  caduca  ac  decidua  ;  dum  constantis 
sunt  aetatis,  ct  plurima  et  praestantissima  ;  cum  rursus 
consenuerint,  vieta  et  insipida  ferunt  et  deteriora  quotannis, 
quoad  truncus  etiam  ipse  ac  radix  marcida  senio  prorsus 
exarescat  ;  ita  Latina  Graecaque  lingua  robustos  primum 
ac  duros  oratores  et  horridiuscula  verba  peperit  ;  mox 
tamquam  in  bona  sua  aetate  quicquid  illud  cst  quod  habemus 
molle,  facetum,  dulce,  elegans,  gratiosum,  purum  et  ornatum 
extulit.  Senium  exinde  secutum  est  ;  victi  fructus,  frivola 
verba,  tralationes  ineptae,  puerilis  quasi  balbuties  et  semi- 
barbarus  sermo  conspiciebatur.  Ad  extremum  Turcae  et 
Scythae  et  Gothi  et  Wandali  et  Quadi  et  Heruli  et  tota  illa 
colluvies  barbararum  gentium,  tamquam  hyemis  procella 
Borcaeque  crudelior  flatus,  irruens  stirpem  utramque  et 
radicem  et  totum  truncum  evertit.  Hyems  itaque  posthac, 
neque  Latinus  Graecusve  sermo  amplius  usu  hominum 
frequentabatur,  sed  tamen  (quod  fieri  solet  factumque 
gaudemus)  gnavi  homines  et  industrii  quae  in  sua  cuiusque 
aetate  fuerunt  vocabula  tamquam  variorum  cuiusdam  longi 
anni  temporum  baccas  et  fruges  et  vindemiam,  in  libros 
quasi  in  quasdam  ccllas  et  horrea  et  specus  condidcrunt  et 
ante  longo  tempore  invexerunt.  Itaque  quaedam  in  dulcibus 
ac  suavibus  commentationibus  tamquam  in  melle  et  passo 
et  defruto  servata,  quaedam  in  contentionibus  acribus  et 
vehementibus  quasi  in  quodam  salso  atque  aspero  succo  et 
dura  muria  cooperta,  quaedam  in  parvis  et  exilibus  opusculis, 
quasi  in  seriis  et  cupis  et  doliolis,  quaedam  in  magnis  et 
ingentibus  voluminibus,  tamquam  in  vasto  specu  atque 
horreo  conclusa,  usque  ad  nos  integra,  illacsa,  intacta,  pura 

putaque  venerunt.  Et  quamquam  plurima  quidem  amisimus 
per  temporis  iniuriam,  quae  vel  exstincta  prorsus  interierunt 
vel  abdita  neque  dum  reperta  ignorantur,  magnum  tamen 
thesaurum  et  infinitam  copiam  Graecarum  ac  Latinarum 
vocum  rcperimus  et  rursus  in  manibus  ac  usu  habemus. 

Sir  Thomas  Smith. 

83.    Grandeur  of  Intellectual  Discovery 

PRIMO  itaque  videtur  inventorum  nobilium  introductio 
inter  actiones  humanas  longe  primas  partes  tenere  :  id 
quod  antiqua  saecula  iudicaverunt.  Ea  enim  rerum  inven- 
toribus  divinos  honores  tribuerunt  ;  iis  autem  qui  in  rebus 
civilibus  merebantur  (quales  erant  urbium  et  imperiorum 
conditores,  legislatores,  patriarum  a  diuturnis  malis  libera- 
tores,  tyrannidum  debellatores,  et  his  similes)  heroum 
tantum  honores  decreverunt.  Atque  certe  si  quis  ea  recte 
conferat,  iustum  hoc  prisci  saeculi  iudicium  reperiet. 
Etenim  inventorum  beneficia  ad  universum  genus  humanum 
pertinere  possunt,  civilia  ad  certas  tantummodo  hominum 
sedes  :  haec  etiam  non  ultra  paucas  aetates  durant,  illa 
quasi  perpetuis  tempoiibus.  Atque  status  emendatio  in 
civilibus  non  sine  vi  et  perturbatione  plerumque  procedit  : 
at  inventa  beant,  et  beneficium  deferunt  absque  alicuius 
iniuria  aut  tristitia. 

Etiam  inventa  quasi  novae  crcationes  sunt,  et  divinorum 
operum  imitamenta  ;   ut  bene  cecinit  ille  : 

6  Primum  frugiferos  fetus  mortalibus  aegris 
Dididerant  quondam  praestanti  nomine  Athenae  ; 
Et  recreaverunt  vitam,  legesque  rogarunt.' 

Atque  videtur  notatu  dignum  in  Solomone,  quod  cum 
imperio,  auro,  magnificcntia  operum,  satellitio,  famulitio, 
classe  insuper,  et  nominis  claritate,  ac  summa  hominum 
admiratione  floreret,  tamen  nihil  horum  delegerit  sibi  ad 

gloriam,  sed  ita  pronuntiavcrit  :  Gloriam  Dei  esse,  celare 
rem  ;  gloriam  regis,  investigare  rem. 

Rursus  (si  placet)  reputet  quispiam,  quantum  intersit  inter 
hominum  vitam  in  excultissima  quapiam  Europae  provincia, 
et  in  regione  aliqua  Novae  Indiae  maxime  fera  et  barbara  : 
ea  tantum  differre  existimabit,  ut  merito  hominem  homini 
Deum  esse,  non  solum  propter  auxilium  et  beneficium,  sed 
etiam  per  status  comparationcm,  recte  dici  possit.  Atque  hoc 
non  solum,  non  caelum,  non  corpora,  sed  artes  praestant. 

Rursus,  vim  et  virtutem  et  consequentias  rerum  inven- 
tarum  notare  iuvat  ;  quae  non  in  aliis  manifestius  occurrunt, 
quam  in  illis  tribus  quae  antiquis  incognitae,  et  quarum 
primordia,  licet  recentia,  obscura  et  ingloria  sunt  :  Artis 
nimirum  Imprimendi,  Pulveris  Tormentarii,  et  Acus 
Nauticae.  Haec  enim  tria  rerum  faciem  et  statum  in  orbe  ter- 
rarum  mutaverunt :  primum,  in  re  literaria  ;  secundum,  in  re 
bellica;  tertium,  in  navigationibus :  unde  innumerae  rerum 
mutationes sequutae sunt ;  ut non  imperium  aliquod, non secta, 
non  stella,  maiorem  efficaciam  et  quasi  influxum  super  res  hu- 
manas  exercuisse  videatur,  quam  ista  mechanica  exercuerunt. 

Praeterea  non  abs  re  fuerit,  tria  hominum  ambitionis 
genera  et  quasi  gradus  distinguere.  Primum  eorum,  qui 
propriam  potentiam  in  patria  sua  amplificare  cupiunt  ; 
quod  genus  vulgare  est  et  degener.  Secundum  eorum,  qui 
patriae  potentiam  et  imperium  inter  humanum  genus 
amplificare  nituntur  ;  illud  plus  certe  habet  dignitatis, 
cupiditatis  haud  minus.  Quod  si  quis  humani  generis  ipsius 
potentiam  et  imperium  in  rerum  universitatem  instaurare 
et  amplificare  conetur,  ea  proculdubio  ambitio  (si  modo  ita 
vocanda  sit)  reliquis  et  sanior  est  et  augustior.  Hominis 
autem  imperium  in  res,  in  solis  aitibus  et  scicntiis  ponitur. 
Naturae  enim  non  imperatur,  nisi  parendo. 

Francis  Bacon,  Novuvi  Organum,  I.  129. 

84.    Conjectural  Emendation 

OMNIA  quippe  tibi  ista  in  numerato  esse  prius  oportet 
quam  de  quovis  scriptore  sine  dementissimae  temeritatis 
nota  censuram  agere  audeas  ;  est  et  peracri  insuper  iudicio 
opus ;  est  sagacitate  et  ay^ivoia,  ;  est,  ut  de  Aristarcho  olim 
praedicabant,  divinandi  quadam  peritia  et  \iavriKr\ ;  quae 
nulla  laborandi  pertinacia  vitaeve  longinquitate  acquiri 
possunt,  sed  naturae  solius  munere  nascendique  felicitate 
contingunt.  Inde  est  quod  in  ceteris  disciplinis  eventus 
laboribus  votisque  respondeat  ;  contra  in  hac  critices  palae- 
stra  ex  tam  multis,  qui  libris  studiisque  insenescentes  per 
integram  vitam  hoc  saxum  volverunt,  exstiterunt  oppido 
pauci,  qui  speratum  sibi  apud  posteros  nomen  nancisci  value- 
runt.  Et  tamen,  ne  id  forte  nescias,  longe  longeque  difficilius 
est  hodie,  quam  superioribus  erat  annis,  emendationes  conscri- 
bere.  Ita  omnia  illa,  quae  ex  scriptorum  codicum  collatione 
clare  et  ultro  se  ingerebant,  praerepta  iam  sunt  et  anticipata, 
neque  quidquam  fere  residuum  est,  nisi  quod  ex  intima 
sententiae  vi  et  orationis  indole  solius  ingenii  ope  sit  eruen- 
dum  .  .  .  Noli  itaque  librarios  solos  venerari,  sed  per  te  sapere 
aude,  ut  singula  ad  orationis  ductum  sermonisque  genium 
exigens  ita  demum  pronunties  sententiamque  feras. 

Richard  Bentley. 

85.    Epilogue 

ME  vero  primum  dulces  ante  omnia  Musae, 
quarum  sacra  fero  ingenti  percussus  amore, 
accipiant  caelique  vias  et  sidera  monstrent, 
defectus  solis  varios  lunaeque  labores  ; 
unde  tremor  terris,  qua  vi  maria  alta  tumescant 
obicibus  ruptis  rursusque  in  se  ipsa  residant, 
quid  tantum  Oceano  properent  se  tingere  soles 

hiberni,  vcl  quae  tardis  mora  noctibus  obstet. 
sin  has  ne  possim  naturae  accedere  partis 
frigidus  obstiterit  circum  praecordia  sanguis, 
rura  mihi  et  rigui  placeant  in  vallibus  amnes, 
flumina  amem  silvasque  inglorius.    o  ubi  campi 
Spercheusque  et  virginibus  bacchata  Lacaenis 
Taygeta  !   o  qui  me  gelidis  convallibus  Haemi 
sistat,  et  ingenti  ramorum  protegat  umbra  ! 

Virgil,  Georgics,  II.  475-489. 
I 

Gratmrvm  Actio 

in  Collegio  Magnae  Aulae   Universitatis 
quotidie  ante  mensam  dicenda. 

Schol.    Benedictus  sit  Deus  in  donis  suis, 

Resp.    Et  sanctus  in  omnibus  operibus  suis. 

Schol.    Adiutorium  nostrum  in  Nomine  Domini, 

Resp.    Quifecit  coelum  et  terras. 

Schol.    Sit  Nomen  Domini  benedictum, 

Resp.   Ab  hoc  tempore  usque  in  saecula. 

Schol.  Domine  Deus,  Resurrectio  et  Vita  credentium, 
Qui  semper  es  laudandus,  tum  in  viventibus  tum  in  dcfunctis, 
gratias  Tibi  agimus  pro  omnibus  Fundatoribus.  caeterisque 
Benefactoribus  nostris,  quorum  beneficiis  hic  ad  pietatem,  ct 
ad  studia  literarum  alimur  ;  Te  rogantes  ut  nos,  hisce  Tuis 
donis  ad  Tuam  gloriam  rccte  utentes,  una  cum  iis  ad  vitam 
immortalem  perducamur,  per  Iesum  Christum  Dominum 
nostrum.     Amen. 

Deus  det  vivis  gratiam — ;  Ecclesiae,  Regi,  Regnoque 
nostro,  pacem  et  concordiam  ;  ct  nobis  peccatoribus  vitam 
aeternam.     Amen. 

